id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
c9e9c6ac-579a-4ca4-8f52-a1ceb7043f43 | អាជ្ញាធរខេត្តក្រចេះ ប្រារព្ធទិវាពិភពលោកប្រយុទ្ធនឹងជំងឺអេដស៍ ១ធ្នូ | អាជ្ញាធរខេត្តក្រចេះ នៅថ្ងៃទី១១ ខែធ្នូ ឆ្នាំ២០១៩នេះ បានរៀបចំទិវា១ធ្នូ ដែលជាទិវាពិភពលោកប្រយុទ្ធនឹងជំងឺអេដស៍ ក្រោមប្រធានបទ «ទាំងអស់គ្នាចូលរួមជាចរន្ដជាតិមួយ ក្នុងការទប់ស្កាត់ ការរីករាលដាលនៃមេរោគអេដស៍ និងជំងឺអេដស៍» នៅសាលមហោស្របខេត្តក្រចេះ ក្រោមអធិបតីភាព លោក ខ័ណ្ឌ ចំណាន អភិបាលរងខេត្ត និងមានការអញ្ជើញ ចូលរួមពីសំណាក់ប្រធានមន្ទីរ អង្គភាពជុំវិញខេត្ត យុវជន សសយក យុវជនស្ម័គ្រចិត្តកាកបាទក្រហម សិស្សានុសិស្ស និងប្រជាពលរដ្ឋប្រមាណ ៣០០នាក់។ លោកវេជ្ជបណ្ឌិត ឈ្មាង សុវុត្ថា ប្រធានមន្ទីរសុខាភិបាលខេត្ត និងជាអនុប្រធានគណៈកម្មាធិការប្រយុទ្ធនឹងជំងឺអេដស៍ខេត្ត បានលើកឡើងថា បច្ចុប្បន្នដោយមានការខិតខំយកចិត្តទុកដាក់ពី រដ្ឋាភិបាលកម្ពុជា ក៏ដូចជាមន្ទីរពាក់ព័ន្ធសង្គមស៉ីវិល ដៃគូអភិវឌ្ឍន៍នានា បានធ្វើឲ្យអត្រាឆ្លងមេរោគអេដស៍ មានការថយចុះក្នុងចំណោមប្រជាជនទូទៅ ដោយអ្នកឆ្លងថ្មីមានការថយចុះ ៦២% ចាប់ពីឆ្នាំ២០១០ ដល់ឆ្នាំ២០១៨។ លោកបន្តថា អ្នកស្លាប់ដោយសារមេរោគអេដស៍មានការថយចុះ ៤៨% ចាប់ពីឆ្នាំ២០១០ ដល់ឆ្នាំ២០១៨ ស្រ្តីមានផ្ទៃពោះផ្ទុកមេរោគអេដស៍ បានទទួលឱសថប្រឆាំងមេរោគអេដស៍ មានការកើនឡើងពី ១១% នៅឆ្នាំ២០០៧ ដល់ទៅ ៩៤% នៅឆ្នាំ២០១៧ ការមាក់ងាយរើសអើងពីខាងក្រៅមានការថ្លាក់ចុះ ជាពិសេសការបដិសេធមិផ្ដល់ការងារបានថយចុះពី ៤៦% នៅឆ្នាំ២០១០ មកត្រឹម ២% នៅឆ្នាំ២០១៩ អ្នកបំរើសេវាកំសាន្ដសប្បាយមានអត្រាផ្ទុកមេរោគអេដស៍បានថយចុះពី ១៤% នៅឆ្នាំ២០១០ មកត្រឹម ៣,២%នៅឆ្នាំ២០១៦។ លោក ខ័ណ្ឌ ចំណាន បានអាននូវសុន្ទរកថារបស់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ឥស្សជនឆ្នើមថ្នាក់ជាតិនៃវេទិកាភាពជាអ្នកដឹកនាំតំបន់អាស៊ីប៉ាស៊ីហ្វិក ឆ្លើយតបមេរោគអេដស៍ ជំងឺអេដស៍នៅកម្ពុជា ដែលបានថ្លែងពីឱកាសទិវាពិភពលោកប្រយុទ្ធនឹងជំងឺអេដស៍ ១ធ្នូ ឆ្នាំ២០១៩ មានន័យខ្លឹមសារថា ទិវាពិភពលោកប្រយុទ្ធនឹងជំងឺអេដស៍ ក្នុងឆ្នាំ២០១៩នេះ ដែលកម្ពុជាយើងបានកំណត់ក្រោមប្រធានបទ «ទាំងអស់គ្នាចូលរួមជាចរន្តជាតិមួយក្នុងការទប់ស្កាត់ការរីករាលដាលនៃមេរោគអេដស៍និងជំងឺអេដស៍» ជាប្រធានបទមានគោលបំណងបញ្ជាក់ពីការប្ដេជ្ញាចិត្តខ្ពស់ របស់រាជរដ្ឋាភិបាលកម្ពុជា ក្នុងការបន្តកិច្ចខិតខំប្រឹងប្រែងប្រកបដោយឆន្ទៈមោះមុត ឈានទៅសម្រេចបានគោលដៅបញ្ចប់បញ្ហាអេដស៍ នៅព្រះរាជាណាចក្រកម្ពុជា នៅឆ្នាំ២០២៥។ លោកអភិបាលរងខេត្ត ក៏បានបញ្ជាក់ផងដែរថា សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ក៏បានអំពាវនាវផងដែរថា បើទោះបីកម្ពុជាយើងសម្រេចបាននូវសមិទ្ធផលធំធេង និងជោគជ័យជា បន្តបន្ទាប់យ៉ាងណាក៏ដោយ។ ដូច្នេះសូមអំពាវនាវ ដល់ថ្នាក់ដឹកនាំគ្រប់ជាន់ថ្នាក់ ជនរួមជាតិគ្រប់មជ្ឈដ្ឋាន រួមកម្លាំងគ្នាចូលរួមជាចរន្តជាតិមួយ ក្នុងការទប់ស្កាត់ការរីករាលដាលនៃមេរោគអេដស៍ និងជំងឺអេដស៍។ លោកក៏សូមអំពាវនាវដល់គ្រប់ ស្ថាប័នពាក់ព័ន្ធ ដៃគូអភិវឌ្ឍន៍ជាតិ អន្តរជាតិ អង្គការសង្គមស៉ីវិល វិស័យឯកជន ផ្នែកសាសនា បន្តចូលរួមគាំទ្រ និងអនុវត្តដោយម៉ឺងម៉ាត់នូវផែនការយុទ្ធសាស្ត្រ ជាតិទូលំទូលាយ និងពហុវិស័យឆ្លើយតបមេរោគអេដស៍ ជំងឺអេដស៍លើកទី៥ ឆ្នាំ២០១៩-២០២៣ ដែលជាផែនទីចង្អុលផ្លូវតែមួយគត់សម្រាប់ការងារប្រយុទ្ធ ទប់ស្កាត់ការរាលដាលមេរោគអេដស៍ និងជំងឺអេដស៍នៅកម្ពុជា៕ | 2019-12-11T23:51:00+07:00 | freshnewsasia.com | https://m.freshnewsasia.com/index.php/en/localnews/142232-2019-12-11-09-51-21.html |
e72c5e6b-1fa8-4324-82ff-6d3ff9b3b963 | សម្តេចតេជោ ហ៊ុន សែន អាចនឹងបញ្ចប់ការទៅពិនិត្យ និងព្យាបាលជំងឺនៅក្រៅប្រទេស ក្រោយមន្ទីរពេទ្យកាល់ម៉ែតធ្វើទំនើបកម្ម (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានថ្លែងថា នៅពេលណាដែលមន្ទីរពេទ្យកាល់ម៉ែត សាងសង់ និងបំពាក់ឧបករណ៍បច្ចេកទេសទំនើបរួចហើយ សម្តេចនឹងពិចារណាបញ្ឈប់ទៅធ្វើការពិនិត្យ និងព្យាបាលជំងឺ នៅក្រៅប្រទេសទៀតហើយ។ សម្តេចតេជោនាយករដ្ឋមន្ត្រី បានថ្លែងបែបនេះ នៅព្រឹកថ្ងៃទី១១ ខែធ្នូ ឆ្នាំ២០១៩ ក្នុងឱកាសដែលសម្តេចអញ្ជើញប្រគល់សញ្ញាបត្រជូននិស្សិត សាកលវិទ្យាល័យឯកទេសនៃកម្ពុជា CUS ជិត៧ពាន់នាក់ នៅមជ្ឈមណ្ឌលសន្និបាត និងពិព័រណ៍កោះពេជ្រ។ សម្តេចតេជោ ហ៊ុន សែន មានប្រសាសន៍បញ្ជាក់យ៉ាងដូច្នេះថា៖ ។ លើសពីនេះទៅទៀត សម្តេចតេជោ ហ៊ុន សែន មានប្រសាសន៍បញ្ជាក់ទៀតថា ប្រជាពលរដ្ឋដែលមានបណ្ណក្រីក្រ បណ្ណសមធម៌ និងបណ្ណបេឡាជាតិរបបសន្តិសុខសង្គម (បសស) នឹងទទួលបានការពិនិត្យ និងព្យាបាល នៅមន្ទីរពេទ្យកាល់ម៉ែតដោយមិនបង់ថ្លៃ។ ដោយឡែកអ្នកមានលទ្ធភាព ត្រូវបង់ថ្លៃសម្រាប់ការព្យាបាល។ សូមបញ្ជាក់ថា សម្តេចតេជោ ហ៊ុន សែន បានប្រកាសអំពាវនាវឲ្យបងប្អូនជនរួមជាតិ និងមិត្តបរទេស ជួយចូលរួមបរិច្ចាគដល់មន្ទីរពេទ្យកាល់ម៉ែត ឲ្យក្លាយទៅជាមន្ទីរពេទ្យបង្អែករបស់ជាតិ ដែលមានលក្ខណៈទំនើប និងពហុឯកទេស។ យោងតាមបញ្ជីឈ្មោះសប្បុរសជន ដែលអង្គភាពព័ត៌មាន Fresh News ទទួលបានគិតត្រឹមរសៀលថ្ងៃទី០៩ ខែធ្នូ ឆ្នាំ២០១៩ មានថវិកាជាង ៧២លានដុល្លារអាមេរិកហើយ ដែលប្រមូលបានពីសប្បុរសជននានា ដើម្បីសាងសង់អគារ និងបំពាក់ឧបករណ៍ គ្រឿងបរិក្ខារនានានៅមន្ទីរពេទ្យកាល់ម៉ែត។ តាមបញ្ជីឈ្មោះសប្បុរសជនបានបង្ហាញឲ្យឃើញថា ទឹកប្រាក់ដុល្លារមានចំនួន 72 425 871,00 និងទឹកប្រាក់រៀល 237 664 700,00 បូកសរុបទាំងកញ្ចប់ថវិការដ្ឋ ៣០លានដុល្លារទៀត ដូច្នេះថវិកាសម្រាប់ជួយដល់មន្ទីរពេទ្យកាល់ម៉ែតមានចំនួនជាង ១០២លានដុល្លារហើយ។ សម្តេចតេជោ ហ៊ុន សែន ធ្លាប់បានមានប្រសាសន៍យ៉ាងដូច្នេះថា ៕ | 2019-12-11T20:19:00+07:00 | freshnewsasia.com | https://m.freshnewsasia.com/index.php/en/localnews/142183-2019-12-11-06-19-17.html |
9efeda92-d719-4358-836e-d361356933d2 | ជនជាតិថៃ២នាក់ ជួញដូរគ្រឿងញៀនជិត៨គីឡូក្រាម ឆ្លងដែន ត្រូវសមត្ថកិច្ចខ្មែរក្របួចជាប់ | ដោយមានការចូលរួមពីកម្លាំងជំនាញ នៃស្នងការដ្ឋាននគរបាលខេត្ត ក្រោមការសម្របសម្រួលពីព្រះរាជអាជ្ញារង នៃអយ្យការអមសាលាដំបូង កម្លាំងជំនាញមួយក្រុម បានចុះស្រាវជ្រាវ និងបើកកិច្ចប្រតិបត្តិការបង្ក្រាបករណីជួញដូរគ្រឿងញៀនឆ្លងដែនពីថៃមកកម្ពុជា (ឆ្លងកាត់តាមច្រកព្រំដែនអូស្មាច់) ឃាត់ខ្លួនជនសង្ស័យជនជាតិថៃ ២នាក់ រឹបអូសគ្រឿងញៀនជិត៨គីឡូក្រាម។ ជនសង្ស័យ២នាក់នោះ ទី១ឈ្មោះ ប្រាក់ ស៊ុប ភេទប្រុស ជនជាតិថៃ កើតថ្ងទី២០ ខែតុលា ឆ្នាំ១៩៨៦ មុខរបរកសិករ កាន់លិខិតឆ្លងដែនលេខ AB2613142 រស់នៅភូមិប្រាសាទ ស្រុកកាប់ជើង ខេត្តសុរិន្ទ ថៃ និងទី២ឈ្មោះ ណាត ថាភុន ភេទប្រុស អាយុ៤២ឆ្នាំ ជនជាតិថៃ មុខរបរជាងជួសជុលរថយន្ត រស់នៅភូមិប្រាសាទ ស្រុកកាប់ជើង ខេត្តសុរិន្ទ ប្រទេសថៃ ។ វត្ថុតាងដកហូត រួមមានសារធាតុញៀនប្រភេទមេតំហ្វេតាមីន(ICE) ចំនួន៨ដុំធំ ស្មើនឹងទម្ងន់ ៧.៩៧៩,៥៦ក្រាម និងរថយន្ត០១គ្រឿង។ជនសង្ស័យ និងវត្ថុតាងចាប់យកខាងលើ ត្រូវសមត្ថកិច្ចជំនាញមន្ទីរប្រឆាំងបទល្មើសគ្រឿងញៀន ប្រគល់ជូនទៅស្នងការដ្ឋាននគរបាលខេត្តឧត្តរមានជ័យ ដើម្បីកសាងសំណុំរឿងបញ្ជូនទៅតុលាការតាមនីតិវិធី ៕ | 2019-12-11T15:22:12+07:00 | kbnnews.com | https://kbn.news/archives/143651 |
bfa48864-8956-40f8-a354-53d765e1ef44 | កាដូថ្លៃឆ្លងឆ្នាំសាកល ! កូនប្រុសយកខ្វែវកាប់ឪពុកប៊ិះក្ស័យ … | ជនកំណាចម្នាក់ បានយកកាំបិតខ្វែវកាប់ប្រហារបុរសជាឪពុកបង្កើតគ្មានញញើតដៃ បណ្តាលឲ្យរងរបួសធ្ងន់ ហូរឈាមកក្លាក់ ត្រូវក្រុមគ្រួសារបញ្ជូនទៅមន្ទីរពេទ្យ ធ្វើការសង្គ្រោះជីវិត។ ករណីហិង្សានេះ បានកើតឡើង កាលពីវេលាម៉ោង១៨ និង២០នាទីល្ងាច ថ្ងៃទី០៩ ខែធ្នូ ឆ្នាំ២០១៩ នៅចំណុចក្នុងចំការ ព្រៃត្រាំឈ្នាង ចម្ងាយ៦គីឡូម៉ែត្រ ស្ថិតក្នុងភូមិអន្ទិតសុខ ឃុំគោកដូង ស្រុកអង្គរជុំ ។ លោកវរសេនីយ៍ត្រី យួន ចោម អធិការស្តីទីនៃអធិការដ្ឋាននគរបាលស្រុកអង្គរជុំ បានឱ្យដឹងថា ជនសង្ស័យឈ្មោះលេម ធូរ ភេទប្រុស អាយុ២៧ឆ្នាំ រស់នៅភូមិអូរគោល ឃុំគោកដូង ស្រុកអង្គរជុំ ខេត្តសៀមរាប បានទាស់សម្តីជាមួយជនរងគ្រោះជាឪពុក ទើបឈានដល់យកកាំបិតខ្វែវ កាប់ទៅលើជនរងគ្រោះឈ្មោះ លាំ លេម អាយុ៥៤ឆ្នាំ រស់នៅភូមិ-ឃុំជាមួយគ្នា (ត្រូវជាឪពុក) ត្រូវចំក្បាលផ្នែកខាងឆ្វេង បណ្តាលឲ្យរបួសធ្ងន់។ ក្រោយកើតហេតុ ត្រូវក្រុមគ្រួសារបញ្ជូនជនរងគ្រោះទៅសង្គ្រោះនៅមន្ទីរពេទ្យបង្អែកស្រុកអង្គរជុំ។ ចំណែកជនសង្ស័យបានរត់គេចខ្លួន ហើយត្រូវបានកម្លាំងសមត្ថកិច្ចប៉ុស្តិ៍គោកដូង សហការជាមួយកម្លាំងប៉ុស្តិ៍ជប់តាត្រាវ ស្រុកអង្គរធំ តាមចាប់បាននៅចំណុចភូមិជប់ ឃុំជប់តាត្រាវ ស្រុកអង្គរជុំ នៅវេលាម៉ោង២១ និង៣៧នាទីយប់ថ្ងៃខែឆ្នាំដដែល នាំខ្លួនមកកាន់ប៉ុស្តិ៍រដ្ឋបាលគោកដូង ។ នៅចំពោះមុខសមត្ថកិច្ច ជនសង្ស័យបានសារភាពថា ខ្លួនពិតជាបានយកកាំបិតខ្វែវកាប់ទៅលើឪពុកបង្កើតខ្លួនមែន។ បច្ចុប្បន្ន សមត្ថកិច្ចកំពុងកសាងសំណុំរឿង ដើម្បីបញ្ជូនទៅសាលាដំបូង ដើម្បីអនុវត្តតាមនីតិវិធី៕ | 2019-12-11T15:14:54+07:00 | kbnnews.com | https://kbn.news/archives/143648 |
5831b096-c7ff-4f58-bdd3-6839154f7ddf | បង្ក្រាបគ្រឿងញៀនឆ្លងដែនជិត ៨គីឡូក្រាម ឃាត់ខ្លួនជនជាតិថៃ ២នាក់ | ភ្នំពេញ៖ កម្លាំងជំនាញនៃមន្ទីរប្រឆាំងបទល្មើសគ្រឿងញៀន(ក៩) បានចុះស្រាវជ្រាវ និងបើកកិច្ចប្រតិបត្តិការ បង្ក្រាបករណីជួញដូរគ្រឿងញៀនឆ្លងដែនពីថៃមកកម្ពុជា ឆ្លងកាត់តាមច្រកព្រំដែនអូស្មាច់ ដោយឃាត់ខ្លួន ជនជាតិថៃចំនួន២នាក់ រឹបអូសគ្រឿងជិត៨គីឡូក្រាម ។ ប្រតិបត្តិការបង្ក្រាបការជួញដូរគ្រឿងញៀនឆ្លងដែននេះ ធ្វើឡើងកាលពីវេលាម៉ោង១៥និង១០នាទី រសៀលថ្ងៃទី១០ ខែធ្នូ ឆ្នាំ២០១៩ នៅចំណុចផ្លូវជាតិលេខ៦៨ ស្ថិតនៅភូមិអូរពក ឃុំកូនក្រៀល ក្រុងសំរោងខេត្ត ឧត្ដរមានជ័យ ដោយមានការចូលពីកម្លាំងជំនាញ នៃស្នងការដ្ឋាននគរបាលខេត្តឧត្តរមានជ័យ ក្រោមការសម្របសម្រួលពីលោក ប៉េង ម៉េងគ័ង ព្រះរាជអាជ្ញារង នៃអយ្យការអមសាលាដំបូង ខេត្តឧត្តរមានជ័យ ផងដែរ ។ បើតាមលោកឧត្តមសេនីយ៍ឯក ឡឹក វណ្ណៈ នាយកមន្ទីរប្រឆាំងបទល្មើសគ្រឿងញៀន បានអោយដឹងថាជនសង្ស័យ០២នាក់ មានឈ្មោះទី១-ឈ្មោះ ប្រាក់ ស៊ុប ភេទប្រុស ជនជាតិថៃ អាយុ៣៣ឆ្នាំ មុខរបរកសិករធ្វើស្រែ កាន់លិខិតឆ្លងដែនលេខ AB2613142 រស់នៅភូមិប្រាសាទ ស្រុកកាប់ជើង ខេត្តសុរិន្ទ ប្រទេសថៃ និងទី២-ឈ្មោះ ណាត ថាភុន ភេទប្រុស អាយុ៤២ឆ្នាំ ជនជាតិថៃ មុខរបរជាងជួសជុលរថយន្ត រស់នៅភូមិប្រាសាទ ស្រុកកាប់ជើង ខេត្តសុរិន្ទ ប្រទេសថៃ ។ វត្ថុតាងដែលកម្លាំងសមត្ថកិច្ចរឹបអូសបានរួមមាន ៖ សារធាតុញៀនប្រភេទមេតំហ្វេតាមីន (ទឹកកក) ចំនួន០៨ដុំធំ ស្មើនឹងទម្ងន់៧.៩៧៩,៥៦ក្រាម និងរថយន្ត០១គ្រឿង ។ បច្ចុប្បន្នជនសង្ស័យ និងវត្ថុតាងខាងលើ ត្រូវសមត្ថកិច្ចជំនាញ នៃមន្ទីរប្រឆាំងបទល្មើសគ្រឿងញៀន ប្រគល់ជូនទៅស្នងការដ្ឋាននគរបាលខេត្តឧត្តរមានជ័យ ដើម្បីកសាងសំណុំរឿង បន្តទៅតុលាការតាមនីតិវិធី ៕ | 2019-12-11T12:05:20+07:00 | kbnnews.com | https://kbn.news/archives/143612 |
33551d13-462b-450a-b240-ac8fe337e575 | ពលរដ្ឋរស់នៅជាមួយជំងឺអេដស៍ ១០០គ្រួសារ នៅខេត្តត្បូងឃ្មុំ ទទួលអំណោយមនុស្សធម៌ពីសម្តេចកិត្តិព្រឹទ្ធបណ្ឌិត តាមរយៈសាខាកាកបាទក្រហមខេត្ត | ក្រោមការយកចិត្តទុកដាក់ខ្ពស់ពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា តាមរយៈសាខាកាកបាទក្រហមខេត្តត្បូងឃ្មុំ លោក គន់ សុភា អភិបាលរងខេត្តត្បូងឃ្មុំ និងជាអនុប្រធានគណៈកម្មាធិការសាខាកាកបាទក្រហមខេត្ត និងលោក កែវ វណ្ណៈ ប្រធានមន្ទីរសុខាភិបាលខេត្ត បានចុះជួបសំណេះសំណាលសួរសុខទុក្ខ និងនាំយកអំណោយមនុស្សធម៌ ទៅចែកផ្តល់ជូនដល់បងប្អូនរស់នៅជាមួយមេរោគអេដស៍ចំនួន១០០នាក់ មកពីក្រុងសួង ស្រុកត្បូងឃ្មុំ និងស្រុកអូររាំងឪ ខេត្តត្បូងឃ្មុំ។ ពិធីប្រគល់អំណោយមនុស្សធម៌នេះ បានធ្វើឡើងថាថ្ងៃទី០៩ ខែធ្នូ ឆ្នាំ២០១៩ ម្សិលមិញ នៅក្នុងឱកាសប្រារព្ធទិវារប្រយុទ្ធនឹងជំងឺអេដស៍ ១ ធ្នូ ២០១៩ នៅមន្ទីរពេទ្យបង្អែក ព្រះនរោត្តមសីហនុ ត្បូងឃ្មុំ ក្រុងសួង។ ក្នុងឱកាសនោះលោក គន់ សុភា ក៏បានពាំនាំនូវប្រសាសន៍ របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលផ្ដាំផ្ញើសួរសុខទុក្ខក្តីនឹករលឹក អាណិត ស្រឡាញ់យ៉ាងជ្រាលជ្រៅ ហើយតែងយកចិត្តទុកដាក់ខ្ពស់ ចំពោះសុខទុកប្រជាពលរដ្ឋ គ្រប់ស្រទាប់វណ្ណៈ ដោយមិនរើសអើងពូជសាសន៍ ឬនិន្នាការនយោបាយឡើយ ពោលគឺឱ្យតែប្រជាពលរដ្ឋដែលរស់នៅលើទឹកដី នៃព្រះរាជាណាចក្រកម្ពុជា។ ជាងនេះទៅ ទៀតចំពោះបងប្អូនដែលផ្ទុកមេរោគអេដស៍ គឺសម្តេចបានយកចិត្តទុកដាក់យ៉ាងខ្លាំងដោយក្នុងមួយឆ្នាំៗ បានចំណាយថវិការរាប់ សិបលានដុល្លារ សម្រាប់ទិញថ្នាំព្យាបាល និងពន្យាជីវិតទុកផ្តល់ជូនបងប្អូនកើតអេដស៍ទាំងអស់។ លោក កែវ វណ្ណៈ បញ្ជាក់ផងដែរថា អ្នកផ្ទុកមេរោគអេដសន៍ទូទាំងខេត្តមាន ចំនួន១,៤៩១ ស្រី៨១៤នាក់ កុមារ៤៦ ដែលមន្ទីរបានយកចិត្តទុកដាក់ផ្តល់ការការថែទាំ និងផ្តល់ថ្នាំជាទាំងទាត់នៅមន្ទីរពេទ្យបង្អែកមេមត់ និងមន្ទីរពេទ្យនរោត្តមព្រះសីហនុត្បូងឃ្មុំ នៅក្រុងសួងនេះ។ ចំពោះអំណោយដែលចែកជូនមាន គ្រឿងឧបភោគបរិភោគ និងថវិកា ៣ម៉ឺនរៀលផងដែរ៕ | 2019-12-11T00:23:00+07:00 | freshnewsasia.com | https://m.freshnewsasia.com/index.php/en/localnews/142130-2019-12-10-10-23-15.html |
1aa0436a-3ba5-41d2-b1a1-8c2b5d4c0bfa | កម្ពុជានៅតែត្រូវការជំនួយជាចាំបាច់ ពីដៃគូអភិវឌ្ឍន៍ សម្រាប់ការងារប្រយុទ្ធនឹងជំងឺអេដស៍ បើទោះបីជារាជរដ្ឋាភិបាលបានបង្កើនថវិកាជាតិក៏ដោយ | ក្នុងរបាយការណ៍បានបង្ហាញថា កញ្ចប់ថវិកាសម្រាប់ការងារប្រយុទ្ធនឹងជំងឺអេដស៍ នាពេលប៉ុន្មានឆ្នាំចុងក្រោយនេះ មាននិន្នាការថយចុះគួរឱ្យកត់សម្គាល់ ជាពិសេសថវិកាពីដៃគូអភិវឌ្ឍន៍។ ទន្ទឹមនឹងនេះ ថវិកាជាតិមាននិន្នាការកើនឡើងបន្តិចម្តងៗ តែមិនទាន់ឆ្លើយតបបានទាំងស្រុងនៅឡើយទេ។ ជាការពិត នៅក្នុងដំណាក់កាល នៃការបញ្ចប់អេដស៍នេះ កម្ពុជានៅតែត្រូវការជំនួយជាចាំបាច់ ពីដៃគូអភិវឌ្ឍន៍នៅឡើយ បើទោះបីជារាជរដ្ឋាភិបាលកម្ពុជា បាននិងកំពុងបង្កើនថវិកាជាតិ ដើម្បីបំពេញគម្លាត និងតម្រូវការរបស់យើងក៏ដោយ។ ការប្រកាសឲ្យដឹងបែបនេះ គឺត្រូវបានធ្វើឡើង ក្នុងកិច្ច ប្រជុំផ្សព្វផ្សាយស្តីពីរបាយការណ៍អង្កេតថ្នាក់ជាតិ លើកទី៦ ស្តីពីការចំណាយក្នុងការឆ្លើយតបនឹងមេរោគអេដស៍ និងជំងឺអេដស៍នៅប្រទេសកម្ពុជា សម្រាប់ឆ្នាំ២០១៦-២០១៧ ក្រោមអធិបតីលោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ នៅព្រឹកថ្ងៃទី៩ ខែធ្នូ ឆ្នាំ២០១៩ នៅសណ្ឋាគារសាន់វ៉េ ដោយអាជ្ញាធរជាតិប្រយុទ្ធនឹងជំងឺអេដស៍ បានសហការជាមួយកម្មវិធីរួមអង្គការសហប្រជាជាតិ ឆ្លើយតបនឹងមេរោគអេដស៍ និងជំងឺអេដស៍ (UNAIDS) និង USAID/HP+ ។ ក្នុងនោះក៏មានការចូលរួមពីថ្នាក់ដឹកនាំ និងមន្ត្រីអាជ្ញាធរជាតិប្រយុទ្ធនឹងជំងឺអេដស៍ តំណាងក្រសួង ស្ថាប័នជាតិ អន្តរជាតិដៃគូអភិវឌ្ឍន៍ អង្គការសង្គមស៊ីវិល និងក្រុមប្រជាជនគន្លឹះជាច្រើននាក់ចូលរួម។ របាយការណ៍អង្កេត គឺជាឧបករណ៍មួយនៅក្នុងការត្រួតពិនិត្យ និងវាយតម្លៃថ្នាក់ជាតិ ក៏ដូចជាការវាស់ស្ទង់ និងតាមដានការចំណាយលើការងារអេដស៍ នៅទូទាំងប្រទេស ដើម្បីធ្វើរបាយការណ៍ជូនស្ថាប័នជាតិ ដៃគូអភិវឌ្ឍន៍ និងក្នុងកម្មវិធីអង្គការសហប្រជាជាតិផងដែរ។ របាយការណ៍បានបង្ហាញថា កញ្ចប់ថវិកាសម្រាប់ការងារប្រយុទ្ធនឹងជំងឺអេដស៍ នាពេលប៉ុន្មានឆ្នាំចុងក្រោយនេះ មាននិន្នាការថយចុះគួរឱ្យកត់សម្គាល់ ជាពិសេសថវិកាពីដៃគូអភិវឌ្ឍន៍។ ក្នុងនោះថវិកាថយចុះពីចំនួន ៥៨,១លានដុល្លារអាម៉េរិក ក្នុងឆ្នាំ២០១០ មកត្រឹម៣១,៥លានដុល្លារអាម៉រិក ក្នុងឆ្នាំ២០១៦ និង៣៤,៥លានដុល្លារអាមេរិក ក្នុងឆ្នាំ២០១៧។ ទន្ទឹមនឹងនេះ ថវិកាជាតិមាននិន្នាការកើនឡើងបន្តិចម្តងៗ តែមិនទាន់ឆ្លើយតបបានទាំងស្រុងនៅឡើយទេ។ ជាការពិត នៅក្នុងដំណាក់កាលនៃការបញ្ចប់អេដស៍នេះ កម្ពុជានៅតែត្រូវការជំនួយជាចាំបាច់ ពីដៃគូអភិវឌ្ឍន៍នៅឡើយ បើទោះបីជារាជ រដ្ឋាភិបាលកម្ពុជា បាននិងកំពុងបង្កើនថវិកាជាតិ ដើម្បីបំពេញគម្លាត និងតម្រូវការរបស់យើងក៏ដោយ។ នៅក្នុងឱកាសបើកកិច្ចប្រជុំផ្សព្វផ្សាយនេះ លោកទេសរដ្ឋមន្រ្តី អៀង មូលី បានលើកឡើងពីសារៈសំខាន់នៃរបាយការណ៍អង្កេត។ ក្នុងនោះរបាយការណ៍បានពិពណ៌នាពីលំហូរធនធាន ដែលបានចំណាយក្នុងការឆ្លើយតបនឹងមេរោគអេដស៍ ពីប្រភពដើមធនធានដល់ប្រជាជន ដែលទទួលបានអត្ថប្រយោជន៍ ពីកម្មវិធីប្រយុទ្ធនឹងជំងឺអេដស៍។ ជាមួយគ្នានេះ របាយការណ៍ក៏ជួយថ្នាក់ដឹកនាំ ឱ្យធ្វើការសម្រេចចិត្ត ដោយឈរលើព័ត៌មានយុទ្ធសាស្ត្រ និងអនុញ្ញាតឱ្យប្រទេសកម្ពុជា ប្រមូលធនធានប្រកបដោយគណនេយ្យភាពកាន់តែខ្លាំង និងអនុវត្តកម្មវិធីកាន់តែមានប្រសិទ្ធភាព និងប្រសិទ្ធផលជាងមុន។ រាជរដ្ឋាភិបាលកម្ពុជា ក្រោមការដឹកនាំប្រកបដោយគតិបណ្ឌិតរបស់ សម្តេច តេជោ ហ៊ុន សែន ជានាយករដ្ឋមន្រ្តី បានយកចិត្តទុកដាក់ជាទីបំផុត ដោយបានប្រគល់ភារកិច្ចជូន អាជ្ញាធរជាតិប្រយុទ្ធនឹងជំងឺអេដស៍ជាអ្នកដឹកនាំផ្ទាល់។ ទស្សនវិស័យនៃផែនការយុទ្ធសាស្រ្តជាតិទូលំទូលាយ និងពហុវិស័យឆ្លើយតបនឹងមេរោគអេដស៍ និងជំងឺអេដស៍ លើកទី៥ អាចអនុវត្តទៅបាន ពីឆ្នាំ២០១៩ ដល់ឆ្នាំ២០២៣។ រាជរដ្ឋាភិបាល ដៃគូអភិវឌ្ឍន៍ អង្គការសង្គមស៊ីវិល និងក្រុមប្រជាជនគន្លឹះ បាននិងកំពុងធ្វើការរួមគ្នាឆ្លើយតប ជាពហុវិស័យដែលជាគន្លឹះជោគជ័យរបស់យើង។ ការវិនិយោគក្នុងការឆ្លើយតបនឹងមេរោគអេដស៍ និងជំងឺអេដស៍របស់យើងបានចាប់ផ្តើមទាន់ពេលវេលា គ្រប់ជ្រុងជ្រោយ និងពហុវិស័យ រហូតដល់ពេលបច្ចុប្បន្ន ដែលជាដំណាក់កាលអន្តរកាល ឈានទៅរកភាពជាម្ចាស់ប្រទេសនៃការឆ្លើយតប ប្រកបដោយនិរន្តរភាព និងការទទួលខុសត្រូវខ្ពស់។ នៅទីបញ្ចប់ លោកទេសរដ្ឋមន្រ្តីបានប្រកាសជាឧឡារឹកឱ្យប្រើប្រាស់ជាផ្លូវការនូវ «របាយការណ៍ស្តីពីការចំណាយ ក្នុងការប្រយុទ្ធនឹងជំងឺអេដស៍ សម្រាប់ឆ្នាំ២០១៦-២០១៧»៕ | 2019-12-09T18:09:00+07:00 | freshnewsasia.com | https://m.freshnewsasia.com/index.php/en/localnews/141977-2019-12-09-04-09-27.html |
62613db1-0344-4ed8-ac6a-ad7960ec7c20 | សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ផ្តល់អំណោយជូន អ្នកជំងឺ និងស្ត្រីមានផ្ទៃពោះ-សម្រាលកូន រួមទាំងបុគ្គលិក-កម្មករជាង ២ពាន់នាក់ នៅមន្ទីរពេទ្យកាល់ម៉ែត | ក្នុងកំឡុងពេល កំពុងមើលថែទាំមាតា អ្នកឧកញ៉ា ព្រឹទ្ធមហាឧបាសិកា ធម្មញ្ញាណវិវឌ្ឍនា ប៊ុន ស៊ាងលី, នៅថ្ងៃសៅរ៍ ១១កើត ខែមិគសិរ ឆ្នាំកុរ ឯកស័ក ព.ស.២៥៦៣ ត្រូវនឹងថ្ងៃទី៧ ខែធ្នូ ឆ្នាំ២០១៩នេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានអញ្ជើញចុះសួរសុខទុក្ខ លោកយាយ ម៉ោង ទឹម អាយុ ១០១ឆ្នាំ ដែលកំពុងសម្រាកព្យាបាលនៅមន្ទីរពេទ្យកាល់ម៉ែត។ ទន្ទឹមនឹងនេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន បានចាត់ឱ្យ លោកស្រីកិត្តិបណ្ឌិត អ៊ុក ម៉ាលី អគ្គហេរញ្ញិក កាកបាទក្រហមកម្ពុជា ជាតំណាង ដែលមានការអមដំណើរជាមួយគណៈប្រតិភូ ថ្នាក់ដឹកនាំ មន្ត្រី និងយុវជនកាកបាទក្រហមកម្ពុជា ចុះសួរសុខទុក្ខដោយផ្ទាល់ និងចែកអំណោយមនុស្សធម៌ ជូនដល់អ្នកជំងឺដែលមកសម្រាកព្យាបាល ប្រមាណចំនួន ១,១២៣នាក់ នៅតាមផ្នែកនីមួយៗក្នុងមន្ទីរពេទ្យកាល់ម៉ែត។ ក្នុងឱកាសនោះ លោកស្រីកិត្តិបណ្ឌិត អ៊ុក ម៉ាលី ក៏បានប្រគល់អំណោយលើកទឹកចិត្ត ដល់គ្រូពេទ្យ បុគ្គលិក និងកម្មករ ចំនួន១,៦១៧នាក់ ដែលកំពុងបម្រើការងារ នៅក្នុងមន្ទីរពេទ្យផងដែរ។ ជាមួយគ្នានោះ លោកស្រីកិត្តិបណ្ឌិត អ៊ុក ម៉ាលី បានពាំនាំនូវប្រសាសន៍របស់ សម្ដេចកិត្តិព្រឹទ្ធបណ្ឌិត ដែលបានផ្ដាំផ្ញើសួរសុខទុក្ខ ក្ដីនឹករលឹក និងការថ្លែងអំណរគុណ ចំពោះថ្នាក់ដឹកនាំ ក្រុមគ្រូពេទ្យ និងបុគ្គលិកនៃមន្ទីរពេទ្យកាល់ម៉ែត ដែលបានខិតខំថែទាំ ព្យាបាលជំងឺ ដោយយកចិត្តទុកដាក់ ប្រកបដោយក្រមសីលធម៌ និងវិជ្ជាជីវៈត្រឹមត្រូវ ធ្វើឱ្យប្រជាពលរដ្ឋទទួលស្គាល់ និងជឿទុកចិត្ត ស័ក្តិសមជាមន្ទីរពេទ្យរបស់រាជរដ្ឋាភិបាល ដែលរួមចំណែកលើកកម្ពស់វិស័យសុខាភិ បាលឱ្យកាន់តែប្រសើរឡើង។ លោកស្រីកិត្តិបណ្ឌិត អ៊ុក ម៉ាលី ក៏បានថ្លែងការកោតសរសើរចំពោះ លោកសាស្ត្រាចារ្យ ឈាង រ៉ា អគ្គនាយកមន្ទីរពេទ្យកាល់ម៉ែត ដែលមានយុទ្ធសាស្ត្ររស់រវើកក្នុងការដឹកនាំ-គ្រប់គ្រង ធ្វើឱ្យមន្ទីរពេទ្យមួយនេះមានដំណើរការបានយ៉ាងល្អ ប្រកបដោយគុណភាព និងប្រសិទ្ធិភាពខ្ពស់ ជូនប្រជាពលរដ្ឋ ជាពិសេស ការប្រកាន់ខ្ជាប់នូវក្រមសីលធម៌វិជ្ជាជីវៈគ្រូពេទ្យ។ ជាមួយគ្នានេះ លោកស្រីកិត្តិបណ្ឌិត បានពាំនាំនូវការផ្តាំសួរសុខទុក្ខ និងសារអំពាវនាវរបស់ សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជូនអ្នកជំងឺ និងក្រុមគ្រួសាររបស់អ្នកជំងឺទាំងអស់ ឱ្យគិតគូរថែរក្សាសុខភាពឱ្យបានល្អ អនុវត្តតាមការណែនាំរបស់គ្រូពេទ្យ និងបរិភោគអាហារូបត្ថម្ភ ដែលផ្តល់អត្ថប្រយោជន៍ដល់សុខភាព ព្រមទាំងជូនពរដល់អ្នកជំងឺទាំងអស់ ឆាប់ជាសះស្បើយពីជំងឺ បានវិលទៅជួបជុំគ្រួសារឡើងវិញ។ សម្រាប់ស្ដ្រីមានផ្ទៃពោះ និងសម្រាលកូន សូមឱ្យមានសុខភាពល្អបរិបូរណ៌ ទាំងម្ដាយនិងកូន។ ព្រមជាមួយគ្នានោះ លោក ស្រេង ច័ន្ទថុនា ដែលយកភរិយាមកសម្រាលបុត្រ នៅមន្ទីរពេទ្យកាល់ម៉ែត បានថ្លែងទាំងក្ដីរំភើបសប្បាយរីករាយថា «គ្រួសារខ្ញុំ រួមទាំងបងប្អូនយើងទាំងអស់ ដែលមកសម្រាកព្យាបាលជំងឺ គឺសប្បាយចិត្ដណាស់ ដែលទទួលបានការយកចិត្ដទុក្ខ ពីលោកពុកអ្នកម្ដាយ (សម្ដេចតេជោ នាយករដ្ឋមន្ដ្រី និងសម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន) ដោយបានចាត់ឱ្យមន្ដ្រីតំណាង មកចុះសួរសុខទុក្ខ និងនាំមកជាមួយនឹងអំណោយជាសម្ភារ និងថវិកាជូនកូនចៅទាំងអស់គ្នា, កូនចៅពិតជារំភើបចិត្ដ និងសូមគោរពថ្លែងអំណរគុណ ដល់លោកឪពុក អ្នកម្ដាយ មានសុខភាពល្អបរិបូរណ៌ អាយុយ៉ឺនយូរ ដើម្បីជាម្លប់នៃកូនចៅទូទាំងប្រទេស»។ សូមជម្រាបថា កាកបាទក្រហមកម្ពុជា ដែលមានសម្ដេចកិត្ដិព្រឹទ្ធបណ្ឌិត ជាប្រធាន, សម្ដេចតែងតែយកចិត្ដទុក្ខដាក់ និងដោះស្រាយរាល់បញ្ហាប្រឈមរបស់ប្រជាពលរដ្ឋ គ្រប់មជ្ឈដ្ឋាន ដោយក្តីមេត្តា ករុណា គិតគូរ និងផ្តល់ក្តីសង្ឃឹម ជំនឿចិត្តដល់ប្រជាជនទូទៅ ដែលជួបការលំបាកដោយគ្មានការរើសអើង មិនប្រកាន់វណ្ណៈ ពូជសាសន៍ ពណ៌សម្បុរ សាសនា ឬនិន្នាការនយោបាយអ្វីឡើយ ដោយទីកន្លែងណា មានទុក្ខលំបាក គឺមានកាកបាទក្រហមកម្ពុជា ។ គួរបញ្ជាក់ផងដែរថា ក្នុងឱកាស កាកបាទក្រហមកម្ពុជា ចុះសំណេះសំណាលសួរសុខទុក្ខអ្នកជំងឺ និងស្ដ្រីមានផ្ទៃពោះ-សម្រាលកូន នៅមន្ទីរពេទ្យកាល់ម៉ែត បាននាំយកមកនូវសម្ភារក្នុងម្នាក់ៗទទួលបានមី១កេស ត្រីខ១០កំប៉ុង ស្ករស២គីឡូក្រាម ទឹកដោះគោប្រអប់ ១២ប្រអប់ មុង១ ភួយ១ សារុង១ ក្រមា១ អាវយឺត២ និងថវិកា៥០,០០០រៀល។ ដោយឡែកបុគ្គលិកពេទ្យ-កម្មករ ១,៦១៧នាក់ ក្នុងម្នាក់ៗទទួលបាន សារុង១ ក្រមា១ និងថវិកា ១០០,០០០រៀល៕ | 2019-12-08T03:19:00+07:00 | freshnewsasia.com | https://m.freshnewsasia.com/index.php/en/localnews/141907-2019-12-07-13-19-11.html |
5d5438b5-3c54-4307-9123-9f2ac0f9519f | រដ្ឋបាលខេត្តស្វាយរៀង៖ រាល់ការឆ្លើយតបនឹងមេរោគអេដស៍ និងជំងឺអេដស៍ទាំងអស់ ត្រូវឈរលើគោលការណ៍ សមធម៌ សមភាពយេនឌ័រ និងសិទ្ធិមនុស្ស | នៅក្នុងទិវាពិភពលោកប្រយុទ្ធនឹងជំងឺអេដស៍ ១ធ្នូ ឆ្នាំ២០១៩ ក្រោមប្រធានបទ «ទាំងអស់គ្នា ចូលរួមជាចរន្តជាតិមួយ ក្នុងការទប់ស្កាត់ការឆ្លងរាលដាលនៃមេរោគអេដស៍ និងជំងឺអេដស៍» នៅព្រឹកថ្ងៃទី០៦ខែធ្នូ ឆ្នាំ២០១៩នេះ លោក តូច ប៉ូលីវ៉ា អភិបាលរងខេត្តស្វាយរៀង បានថ្លែងលើកឡើងថា រាល់ការឆ្លើយតបនឹងមេរោគអេដស៍ និងជំងឺអេដស៍ ទាំងអស់ត្រូវឈរលើគោលការណ៍ សមធម៌ សមភាពយេនឌ័រ និងសិទ្ធិមនុស្ស។ លោក តូច ប៉ូលីវ៉ា បានបន្តថា ។ លោកបានបន្តថា បុរសចូលរួមទទួលខុសត្រូវយ៉ាងសកម្មចំពោះខ្លួនផ្ទាល់ ភារិយា ដៃគូ និងកូនចៅរបស់ខ្លួន ចៀសផុតពីសោកនាកម្មបង្កដោយការឆ្លងមេរោគអេដស៍ និងយុវវ័យទាំងអស់ កុំឆាប់ប្រឡូកនឹងការរួមភេទ ហើយត្រូវចាកចេញឲ្យឆ្ងាយពីគ្រឿងញៀន ដែលជាកត្តាប្រឈមមុខខ្ពស់នឹងការឆ្លងមេរោគអេសដ៍។ ស្ដ្រីមានផ្ទៃពោះទាំងអស់ ត្រូវទៅទទួលការធ្វើតេស្តឈាមរកមេរោគអេដស៍ ហើយបើមានតេស្តវិជ្ជមាន ត្រូវប្រញាប់ស្វែងរកសេវាបង្ការការចម្លងមេរោគអេដស៍ ពីម្ដាយទៅកូនឲ្យបានឆាប់រហ័ស នៅតាមមណ្ឌលសុខភាព ឬមន្ទីរពេទ្យនានា។ លោកក៏បានថ្លែងបញ្ជាក់ថា សូមអ្នកដែលមានការប្រព្រឹត្តប្រឈមនឹងការឆ្លងមេរោគអេដស៍ ត្រូវប្រញាប់ស្វែងរកការធ្វើតេស្តឈាមរកមេរោគអេដស៍ឲ្យបានឆាប់រហ័ស នៅតាមមណ្ឌលសុខភាព ឬមន្ទីរពេទ្យរដ្ឋ ដើម្បីឈានទៅទទួលការព្យាបាលបានទាន់ពេលវេលា។ អ្នកដែលដឹងថាខ្លួនមានផ្ទុកមេរោគអេដស៍ទាំងអស់ ត្រូវប្រញាប់ទៅទទួលការព្យាបាលឲ្យបានឆាប់រហ័ស និងគោរពវេជ្ជបញ្ជាឲ្យបានខ្ជាប់ខ្ជួន ដើម្បីការពារ ការស្រុតចុះសុខភាព និងចៀសវាងការកើតនូវភាពស៊ាំរបស់មេរោគអេដស៍ទៅនឹងឱសថប្រឆាំងមេរោគអេដស៍ ដែលជាមូលហេតុនៃមរណភាពដោយសារជំងឺអេដស៍ និងសូមកុំបន្តចម្លងមេរោគអេដស៍ដល់អ្នកដទៃទៀត។ លោក តូច ប៉ូលីវ៉ា ថ្លែងថា ៕ | 2019-12-06T23:20:00+07:00 | freshnewsasia.com | https://m.freshnewsasia.com/index.php/en/localnews/141808-2019-12-06-09-20-55.html |
7872287f-a7e4-421d-912a-f6dd51489e86 | រដ្ឋបាលខេត្តព្រះវិហារ អំពាវនាវកុំឲ្យរើសអើងអ្នកផ្ទុកមេរោគអេដស៍ និងរួមគ្នាកាត់បន្ថយជំងឺអេដស៍ | រដ្ឋបាលខេត្តព្រះវិហារ នៅព្រឹកថ្ងៃទី០៦ ខែធ្នូ ឆ្នាំ២០១៩នេះ បានរៀបចំប្រារព្ធពិធីអបអរសារទរ ទិវាពិភពលោកប្រយុទ្ធនឹងជំងឺអេដស៍ ព្រមទាំងអំពាវនាវកុំឲ្យមានការរើសអើងអ្នកផ្ទុកមេរោគអេដស៍ និងឲ្យរួមគ្នាកាត់បន្ថយជំងឺអេដស៍។ ពិធីនេះស្ថិតក្រោមវត្តមានលោក គោ សុំប៊ុនសឿត អភិបាលខេត្តស្តីទី តំណាងលោក ប្រាក់ សុវណ្ណ អភិបាលខេត្តព្រះវិហារ និងមានការចូលរួមពីលោក សំ លាងទ្រី អនុប្រធានគណៈកម្មការសាខាកាកបាទក្រហមកម្ពុជាខេត្ត លោកវេជ្ជបណ្ឌិត គួង ឡូ ប្រធានមន្ទីរសុខាភិបាលខេត្តព្រះវិហារ ព្រមទាំងប្រធានមន្ទីរអង្គភាពជុំវិញខេត្ត កងកម្លាំងប្រដាប់អាវុធទាំង៣ យុវជនកាយរឹទ្ធ សិស្សានុសិស្ស និងប្រជាពលរដ្ឋជាច្រើនរូបទៀត។ បន្ទាប់ពីបានស្តាប់សុន្ទរកថាសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលអានដោយលោក សំ លាងទ្រីរួចមក លោកវេជ្ជបណ្ឌិត គួង ឡូ បានលើកឡើងថា នៅថ្ងៃទី០១ ខែធ្នូរៀងរាល់ឆ្នាំ នៅទូទាំងពិភពលោក បានប្រារព្ធធ្វើពិធីអបអរសារទរទិវាប្រយុទ្ធ និងជំងឺអេដស៍ ដោយឡែកនៅប្រទេសកម្ពុជា គឺនៅគ្រប់ខេត្តទាំងអស់បានធ្វើពិធីនេះគ្រាន់តែថ្ងៃធ្វើមានលក្ខណៈខុសគ្នាពីខេត្តមួយទៅខេត្តប៉ុណ្ណោះ។ លោកបន្តថា គោលបំណងនៃពិធីអបអរសារទរទិវាពិភពលោកប្រយុទ្ធនឹងជំងឺអេដស៍ មានគោលបំណងសំខាន់បំផុត ចង់បង្ហាញដល់សាធារណជនទាំងអស់ឲ្យបានជ្រាបថា ជំងឺអេដស៍ដែលពិភពលោកអាចទប់ស្កាត់បាន ជាពិសេសប្រទេសកម្ពុជាយើង ដែលអាចកាត់បន្ថយនៃការឆ្លងមេរោគអេដស៍រហូតដល់រង្វង់០.០៦%នេះ កើតចេញឡើងដោយសារមានការគាំទ្រពីគ្រប់លំដាប់ថ្នាក់ ពីគ្រប់ដៃគូរអភិវឌ្ឍន៍ ពីគ្រប់ស្ថាបន័ទាំងអស់ ដែលបានចូលរួមប្រយុទ្ធប្រឆាំងមេរោគអេដស៍នេះ ទើបធ្វើឲ្យលទ្ធផលបានសម្រេចរហូតមកដល់ថ្ងៃនេះ។ លោក គួង ឡូ បានឲ្យដឹងទៀតថា ទិវានេះសំដែងឲ្យឃើញពីការអបអរសារទរផង ក្នុងន័យសំដែងនូវការគាំទ្រដៃគូរទាំងអស់ ដែលបានចូលរួមនៅក្នុងការទប់ស្កាត់ការរាលដាល នៃមេរោគអេដស៍នេះ។ គោលបំណងមួយទៀត ចង់បញ្ជាក់ថា អ្នកផ្ទុកមេរោគអេដស៍ មិននៅឯកោរទេ មិនមានការរើសអើងចំពោះអ្នកផ្ទុកមេរោគអេដស៍ទេ អ្នកផ្ទុកមេរោគអេដស៍អាចធ្វើការងារដូចប្រជាពលរដ្ឋ ដែលមិនមានផ្ទុកមេរោគអេដស៍ដូចគ្នា។ លោក គោ ស៊ុប៊ុនសឿត បានថ្លែងថា ស្ថានភាពនៃបញ្ហារាលដាលនៃជំងឺអេដស៍នៅក្នុងប្រទេសកម្ពុជា ស្ថិតក្នុងភាពមួយផុយស្រួយនៅឡើយ បើសិនជាធ្វេសប្រហែស ជំងឺនេះអាចនឹងផ្ទុះឡើងវិញ។ លោកបន្តថា អ្នកផ្ទុកមេរោគអេដស៍ទាំងអស់មានភព្ធវាសនាបានទទួលមូលនិធិជាសកល ព្រោះរាល់ការចំណាយក្នុងការព្យាបាល ក៏ដូចជាបង្កាទប់ស្កាត់ដែលមន្ទីរសុខាភិបាលផ្តល់ឲ្យគឺឥតគិតថ្លៃ។ លោកបានបន្តថា រាជរដ្ឋាភិបាលកម្ពុជាក្រោមការដឹកនាំរបស់សម្តេចតេជោ ហ៊ុន សែន ជានាយករដ្ឋមន្ត្រី បានខិតខំបង្កើននូវថវិកាដើម្បីចូលរួមចំណែកលុបបំបាត់នូវជំងឺអេដស៍ឲ្យបាន។ នៅប្រទេសកម្ពុជា ក្នុងចំណោមប្រជាជន១៦លាននាក់ មានជនដែលផ្ទុកមេរោគអេដស៍ជិត៧ម៉ឺននាក់។ ជំងឺអេដស៍ជាជំងឺរ៉ាំរ៉ៃ ទាមទារការចំណាយខ្ពស់ណាស់ ទោះជាថ្នាំព្យាបាលមិនជាក៏ពិតមែនតែយើងបានពន្យារ។ អ្នកមានមេរោគអេដស៍នេះ គឺត្រូវចំណាយថវិកាខ្ពស់ណាស់ ដោយត្រូវប្រើប្រាស់ថ្នាំព្យាបាលអស់មួយជីវិត។ ជាមួយគ្នានោះលោកក៏បានធ្វើការអំពាវនាវសូមកុំឲ្យមានការរើសអើងចំពោះអ្នកផ្ទុកជំងឺអេដស៍ និងសូមឲ្យគ្រប់ភាគីពាក់ព័ន្ធទាំងអស់ ចូលរួមទប់ស្កាត់នូវការរាលដាលមេរោគអេដស៍ និងជំងឺអេដស៍នៅកម្ពុជាយើងឲ្យបាន៕ | 2019-12-06T21:41:00+07:00 | freshnewsasia.com | https://m.freshnewsasia.com/index.php/en/localnews/141787-2019-12-06-07-41-52.html |
b1c70323-185d-4f3d-ac8f-de8f80275518 | ចៃដន្យម្ល៉េះ! បុរសម្នាក់ដឹកគោឆ្លងផ្លូវ បុរសម្នាក់ទៀតជិះម៉ូតូមកបុកគោ បណ្ដាលឲ្យដួលបោកក្បាលស្លាប់ | បុរសម្នាក់ជិះម៉ូតូក្នុងល្បឿនលឿន ចៃដន្យបុរសម្នាក់ទៀតដឹកគោឡើងមកពីបឹង ឆ្លងផ្លូវសំដៅមកផ្ទះមិនប្រយ័ត្ន អ្នកជិះម៉ូតូគេចមិនទាន់បុកគោ បណ្ដាលឲ្យដួលបោកនិងផ្លូវ ស្លាប់ភ្លាមៗនៅកន្លែងកើតហេតុ ។ ករណីនេះ បានកើតឡើងនៅវេលាម៉ោង១៦ និង១០នាទី ថ្ងៃទី៥ ខែធ្នូ ឆ្នាំ២០១៩ តាមណ្ដោយផ្លូវជាតិលេខ២១ ស្ថិតក្នុងភូមិត្រើយត្រឹង្ស ឃុំព្រែកអំបិល ស្រុកស្អាង ។ ជនរងគ្រោះ ឈ្មោះ ញិល ខុំ ភេទប្រុស អាយុ៥៣ឆ្នាំ មុខរបរកសិករ មានទីលំនៅភូមិព្រែកតាទាវ ឃុំព្រែកអំបិល ស្រុកស្អាង បើកបរម៉ូតូម៉ាកហុងដាវ៉េវ ពណ៌ក្រហម គ្មានស្លាកលេខ ។ ចំណែកឯម្ចាស់គោឈ្មោះ ប៉ឹង ហាំ ភេទប្រុស អាយុ៣០ឆ្នាំ មុខរបរកសិករ មានទីលំនៅភូមិត្រើយត្រឹង្ស ឃុំព្រែកអំបិល ស្រុកស្អាង ។ មុនពេលកើតហេតុ គេឃើញម្ចាស់គោឈ្មោះ ប៉ឹង ហាំ បានដឹកគោរបស់ខ្លួនឡើងមកពីបឹង ត្រឡប់មកផ្ទះវិញ ដោយដឹកតាមបណ្ដោយផ្លូវជាតិលេខ២១ លុះដឹកមកដល់ចំណុចកើតហេតុ ម្ចាស់គោបានបណ្ដើរគោឆ្លងផ្លូវក្នុងទិសដៅពីលិចទៅកើត ស្រាប់តែជនរងគ្រោះជិះម៉ូតូដោយល្បឿនលឿនពុំបានប្រុងប្រយ័ត្នផងនោះ ក៏បានជ្រុលទៅបុកគោដែលកំពុងឆ្លងផ្លូវនោះ បណ្ដាលឲ្យដួលបោកក្បាលទៅ និងផ្លូវស្លាប់ភ្លាមៗនៅកន្លែងកើតហេតុ ។ ក្រោយពេលហេតុការណ៍ សមត្ថកិច្ចនគរបាលចរាចរណ៍ស្រុក បានចុះទៅពិនិត្យវាស់វែង រួចបញ្ជាក់ថា ករណីនេះបង្កឡើងដោយអ្នកដឹកគោឆ្លងថ្នល់ ហើយអ្នកបើកបរម៉ូតូ មានការធ្វេសប្រហែស ខ្ជីខ្ជា ខ្វះការប្រុងប្រយ័ត្ន ទើបបង្កឲ្យមានគ្រោះថ្នាក់ចរាចរណ៍កើតឡើងបែបនេះ ។ បន្ទាប់មក សមត្ថកិច្ចបានប្រគល់សពឲ្យក្រុមគ្រួសារយកទៅចាត់ចែងធ្វើបុណ្យតាមប្រពៃណី ។ ចំណែក ម៉ូតូបានយកទៅរក្សាទុកនៅអធិការដ្ឋាននគរបាលស្រុក ដោយឡែកសត្វគោ ត្រូវបានសមត្ថកិច្ចធ្វើកិច្ចសន្យាជាមួយម្ចាស់ឲ្យមើលថែជាបណ្ដោះអាសន្នសិន ៕ | 2019-12-06T14:49:59+07:00 | kbnnews.com | https://kbn.news/archives/143141 |
72894c0e-5b0b-498e-9fcc-0d31014f88c1 | រដ្ឋមន្ត្រីសុខាភិបាល បើកដាក់ឱ្យដំណើរការជាផ្លូវការ ថ្នាក់បរិញ្ញាបត្រជាន់ខ្ពស់ជំងឺឆ្លងនៅកម្ពុជា ដែលមាននិស្សិតក្នុងតំបន់ទ្វីបអាហ្រ្វិក និងអឺរ៉ុប មកសិក្សាផងដែរ | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅថ្ងៃទី០៥ ខែធ្នូ ឆ្នាំ២០១៩នេះ បានប្រកាសបើកជាផ្លូវការ «ថ្នាក់បរិញ្ញាបត្រជាន់ខ្ពស់ ជំងឺឆ្លង» ដែលជាកម្មវិធីសិក្សារួមគ្នារវាងសាកលវិទ្យាល័យវិទ្យាសាស្ត្រសុខាភិបាល និងសាកលវិទ្យាល័យ Paris Saclay នៃប្រទេសបារាំង។ ពេលរៀនចប់ និស្សិត នឹងទទួលបានសញ្ញាបត្រចំនួនពីរ គឺទទួលបានពីសាកលវិទ្យាល័យនៅប្រទេសបារំាង Paris-Saclay និងសកលវិទ្យាល័យវិទ្យាសាស្ត្រសុខាភិបាលផង។ ក្នុងនោះ ក៏មាននិស្សិតពីក្រៅប្រទេស មកសិក្សាផងដែរ ដូចជាមកពីប្រទេសបារំាង ថៃ និងហ្គាណា ជាដើម។ រដ្ឋមន្ដ្រី ម៉ម ប៊ុនហេង បានថ្លែងថា ។ តាមរយៈកម្មវិធីបណ្ដុះបណ្ដាលនេះ ។ រដ្ឋមន្ដ្រី ម៉ម ប៊ុនហេង បានថ្លែងបន្ដថា ។ នេះបង្ហាញឱ្យឃើញថា រាជរដ្ឋាភិបាលកម្ពុជា ក្រោមការដឹកនាំដោយដ៏ឈ្លាសវៃ និងប្រកបដោយគតិបណ្ឌិតរបស់ សម្តេចតេជោ ហ៊ុន សែន នាយករដ្ឋមន្ត្រី បានយកចិត្តទុកដាក់ និងបានកំណត់ជាអាទិភាពលើការកសាងធនធានមនុស្សប្រកបដោយគុណភាព ។ប្រតិបត្តិតាមមាគ៌ាគោលនយោបាយនេះ ក្រសួងសុខាភិបាល បានដាក់ចេញជាយុទ្ធសាស្ត្រនានា ដើម្បីពង្រឹងបានគុណភាពបណ្តុះបណ្តាលនៅកម្ពុជា មានកល្ខណៈទទួលស្គាល់ទាំងនៅថ្នាក់ជាតិ និងអន្តរជាតិ។ ក្នុងឱកាសនោះ សាកលវិទ្យាធិការសាកលវិទ្យាល័យវិទ្យាសាស្ដ្រសុខាភិបាល លោកសាស្ដ្រាចារ្យ សាផុន វឌ្ឍនៈ បានថ្លែងផងដែរថា ដោយមានការយកចិត្តទុកដាក់ខ្ពស់ និងការណែនាំប្រកបដោយទស្សនៈចក្ខុវិស័យវែងឆ្ងាយរបស់រដ្ឋមន្ដ្រីក្រសួងសុខាភិបាល លោកសាស្រ្តាចារ្យ ម៉ម ប៊ុនហេង, បានផ្តល់នូវកាលានុវត្តភាពប្រកបដោយសុទិដ្ឋិនិយម ក្នុងការជំរុញឱ្យកម្មវិធីសិក្សាលក្ខណៈអន្តរជាតិនេះលេចជារូបរាងឡើង។ កម្មវិធីសិក្សាថ្នាក់បរិញ្ញាបត្រជាន់ខ្ពស់នេះ សិក្សារយៈពេល២ឆ្នាំជាភាសាអង់គ្លេស ដោយត្រូវសិក្សានៅប្រទេសកម្ពុជា និងសិក្សានៅប្រទេសបារាំង ដែលមុននឹងដាក់ពាក្យជ្រើសរើសចូលរៀនបាន និស្សិតត្រូវឆ្លងកាត់ថ្នាក់ត្រៀមដោយជោគជ័យជាមុនសិន។ ជំនាន់ទី១ «ថ្នាក់បរិញ្ញាបត្រជាន់ខ្ពស់ជំងឺឆ្លង»នេះ មាននិស្សិតចំនួន ១០រូប ដែលមកពីប្រទេសបារាំង ហ្គាណា ថៃ និងកម្ពុជា។ ការបណ្តុះបណ្តាលកម្រិតអន្តរជាតិនេះ ទទួលបាននូវកិច្ចសហការយ៉ាងរឹងមាំ ពីសំណាក់វិទ្យាស្ថានប៉ាស័្ទរកម្ពុជា សាកលវិទ្យាល័យ Paris Saclay ប្រទេសបារាំង និងការគាំទ្រយ៉ាងមោះមុត ពីសំណាក់ស្ថានទូតបារាំងប្រចាំកម្ពុជាផងដែរ៕ | 2019-12-05T21:26:00+07:00 | freshnewsasia.com | https://m.freshnewsasia.com/index.php/en/localnews/141686-2019-12-05-07-26-27.html |
dddd607a-e1fb-4bde-b834-11ba8b1156c4 | ពិតជាធ្វើបុណ្យដល់មែន ! ឪពុកក្មេកមានជំងឺធ្ងន់ធ្ងរ គ្មានលទ្ធភាពព្យាបាល ក៏ចូលខមិនក្នុងហ្វេសប៊ុកសម្តេចតេជោ ហ៊ុន សែន មិនត្រឹមតែទទួលបានការព្យាបាលដោយឥតគិតថ្លៃទេ ថែមទាំងត្រូវបានសម្តេចតេជោ… (មានវីដេអូ) | ថ្មីៗនេះសម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានលើកឡើងនៅលើទំព័រហ្វេសបុកជាផ្លូវការ ដោយមានខ្លឹមសាររៀបរាប់ទាំងស្រុងថា៖«បន្ទាប់ពីការអំពាវនាវរបស់ខ្ញុំ ដើម្បីជួយដល់មន្ទីរពេទ្យកាល់ម៉ែត មកដល់ពេលនេះសប្បុរសជនដែលបានចូលរួមបានថវិកាសរុបចំនួន៦៤,០៤៣,៥៦១$។ បន្ទាប់ពីមានការបញ្ជាក់លើកឡើងពីសម្តេចតេជោ ហ៊ុន សែន រួចមក ស្រាប់តែមានបុរសម្នាក់ជាខ្មែរឥស្លាម និងមានគណនីហ្វេសបុកឈ្មោះ Azii Kps បានចូលទៅខមមិននៅក្នុងផេកសម្តេចដើម្បីសុំថវិកាព្យាបាលជំងឺឪពុកក្មេករបស់ខ្លួន ដោយបានសរសេររៀបរាប់យ៉ាងដូច្នេះថា៖ «សម្តេចពុកជាទីគោរព ឪពុករបស់ខ្ញុំមានជំងឺបេះដូងរីក និងរលាកសួត មន្ទីរពេទ្យតាមខេត្តចង់បញ្ជូនទៅព្យាបាលនៅមន្ទីរពេទ្យកាល់ម៉ែត តែគ្មានថវិកា មិនហ៊ានទៅទេ សូមសម្តេចមេត្តាករុណាផងបាទ»។ ក្រោយពីសម្ដេចបានឃើញខនមិននោះសម្ដេចបានធ្វើការឆ្លើយតប ដោយឲ្យខាងមន្ទីរពេទ្យកាល់ម៉ែត្រទាក់ទងដឹកយកទៅព្យាបាល មិនត្រឹមតែប៉ុណ្ណឹងទេសម្ដេចបានឆ្លៀតអញ្ជើញមកសួរសុខទុក្ខ ព្រមទាំងបានឧបត្ថម្ភថវិការចំនួន៣០០០$ ថែមទៀត។ ដោយយោងទៅតាមហ្វេសប៊ុក Azii Kps បានបង្ហោះនូវរូបភាពដែលឪពុកខ្លួនកំពុងតែសម្រាកព្យាបាលនៅក្នុងមន្ទីរពេទ្យដោយភ្ជាប់ជាមួយសំណេរថា “ពេលនេះឪពុកខ្ញុំបានមកដល់មន្ទីរពេទ្យកាល់ម៉ែត្រហើយ ខ្ញុំបាទពិតជាមានក្តីរំភើបហូរទឹកភ្នែកដោយមិនដឹងខ្លួនដែលល្ងាចនេះ សម្តេចពុក តេជោ ហ៊ុនសែននាយករដ្ធមន្រ្តីនៃព្រះរាជណាចក្រកម្ពុជា បានអញ្ចើញមកសួរសុខទុកលោកឪពុកខ្ញុំដោយផ្ទាល់ ក្នុងនោះសម្តេចពុកបានឧបត្ថម្ភថ្លៃព្យាបាលទាំងអស់នឹងថវិការជួនគ្រួសារខ្ញុំបាទចំនួន3000$(បីពាន់ដុល្លា)សម្រាប់ដោះស្រាយបញ្ហាបន្ត។ ខ្ញុំបាទព្រមទាំងក្រុមគ្រួសារសូមគោរពជួនពរសម្តេចពុកនឹងសម្តេចគិតិបណ្ឌិតព្រមទាំងក្រុមគ្រួសារសម្តេចជួបប្រទះតែសុខភាពល្អបរិបូរណ៍នឹងជោគជ័យគ្រប់ការដឹកនាំនាវាកម្ពុជារៀងរហូត ចុងក្រោយបំណងចង់ជួបសម្តេចបានសម្រេចហើយ ៕ សូមប្រិយមិត្តទាំងអស់អញ្ជើញទស្សនានូវសក្មភាពសម្ដេចចុះទៅសួរសុខទុក្ខអ្នកជំងឺ ដូចខាងក្រោម៖ https://www.facebook.com/abdol.azeeh.71/videos/779594045858622/?t=1 | 2019-12-05T18:53:44+07:00 | kbnnews.com | https://kbn.news/archives/143054 |
8d9d27da-de5e-4416-bf8b-0f5e72631d04 | កម្ពុជា-បារាំង សហការគ្នារៀបចំកម្មវិធីសិក្សាអន្ដរជាតិថ្នាក់បរិញ្ញាបត្រជាន់ខ្ពស់ លើជំងឺឆ្លង នៅសកលវិទ្យាល័យវិទ្យាសាស្ដ្រសុខាភិបាល | កម្ពុជា-បារាំង បានសហការគ្នារៀបចំនូវកម្មវិធីសិក្សាបែបអន្ដរជាតិ ថ្នាក់បរិញ្ញាបត្រជាន់ខ្ពស់ លើជំងឺឆ្លង នៅសកលវិទ្យាល័យវិទ្យាសាស្ដ្រសុខាភិបាល ដែលនឹងបើកដំណើរជាផ្លូវការនៅថ្ងៃនៅទី០៥ ខែធ្នូ ឆ្នាំ២០១៩ស្អែកនេះ ក្រោមអធិបតីភាពរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង។ នេះបើតាមការលើកឡើងរបស់នាយកវិទ្យាស្ថានប៉ាស្ទ័រថ្មីប្រចាំកម្ពុជា លោកស្រីបណ្ឌិត ឡូរ៉ង់ បារីល (laurence Baril) ក្នុងឱកាសចូលជួបសម្ដែងការគួរសម និងពិភាក្សាការងារ ជាមួយរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅថ្ងៃទី០៤ ខែធ្នូ ឆ្នាំ២០១៩នេះ នាទីស្ដីការក្រសួង។ លោកស្រីបណ្ឌិត ឡូរ៉ង់ បារីល បានថ្លែងបន្ដថា នេះជាកិច្ចសហប្រតិបត្ដិការថ្មីមួយទៀតផងដែរ លើកិច្ចសហប្រតិបត្ដិការកន្លងមក ដើម្បីសហការរួមគ្នាបង្កើនធនធានមនុស្ស និងលើកកម្ពស់វិស័យសុខាភិបាលនៅកម្ពុជា ដើម្បីផ្ដល់សេវាព្យាបាលថែទាំជូនប្រជាពលរដ្ឋ កាន់តែមានគុណភាព និងប្រសិទ្ធិភាពខ្ពស់។ នាយកវិទ្យាស្ថានប៉ាស្ទ័រថ្មីប្រចាំកម្ពុជា បានបញ្ជាក់ថា កម្មវិធីសិក្សាថ្នាក់បរិញ្ញាបត្រជាន់ខ្ពស់លើជំងឺឆ្លងនេះ ជាកម្មវិធីសិក្សាបែបអន្ដរជាតិមួយ ក៏មានសាស្ដ្រាចារ្យ មកពីបារំាង បង្រៀនដោយផ្ទាល់ ផងដែរក្រៅពីសាស្ដ្រាចារ្យនៅសកលវិទ្យាល័យវិទ្យាសាស្ដ្រសុខាភិបាល។ ពេលរៀនចប់ និស្សិត នឹងទទួលបានសញ្ញាបត្រចំនួនពីរ គឺទទួលបានពីសាកលវិទ្យាល័យនៅប្រទេសបារំាង Paris-Saclay ផង និងសកលវិទ្យាល័យវិទ្យាសាស្ត្រសុខាភិបាលនៅកម្ពុជានេះផង។ ដោយក្នុងនោះ ក៏មាននិស្សិតពីក្រៅប្រទេស មកសិក្សាផងដែរ ដូចជាមកពីប្រទេសបារំាង ថៃ និងកាណា ជាដើម។ ជាកិច្ចឆ្លើយតប រដ្ឋមន្ដ្រី ម៉ម ប៊ុនហេង បានថ្លែងអំណរគុណដល់រដ្ឋាភិបាលបារាំង ដែលតែងតែជួយគាំទ្រកម្ពុជាយើង ជាពិសេស លើវិស័យសុខាភិបាល ទាំងលើការងារបណ្ដុះបណ្ដាល, ផ្ដល់សេវាសុខភាព, ការងារស្រាវជ្រាវ រួមទាំងការងារផ្សេងៗទៀត។ ក្នុងឱកាសនោះ រដ្ឋមន្ដ្រី ម៉ម ប៊ុនហេង ក៏បានលើកទឹកចិត្ដ ឱ្យនាយកវិទ្យាស្ថានប៉ាស្ទ័រកម្ពុជាថ្មីនេះ បន្ដខិតខំប្រឹងប្រែងបន្ថែមទៀត ក្នុងការផ្ដល់គាំទ្រ និងលើកកម្ពស់វិស័យសុខាភិបាល ដើម្បីផ្ដល់សេវាជូនប្រជាពលរដ្ឋ ឱ្យកាន់តែប្រសើរបន្ថែមទៀត។ ទន្ទឹមនឹងនោះ លោកស្រីបណ្ឌិត ឡូរ៉ង់ បានថ្លែងអំណរគុណដល់រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង ដែលបានសហការជាមួយវិទ្យាស្ថានប៉ាស្ទ័រ បានយ៉ាងល្អក្នុងពេលកន្លងមក ដោយសម្រេចបានសមិទ្ធផលជាច្រើនរួមគ្នា ដូចជាការបញ្ជូននិស្សិតឱ្យទៅសិក្សានៅប្រទេសបារាំង កើនឡើងរហូតដល់ទៅ៩៤នាក់ជាដើម ហើយលោកស្រី បានប្ដេជ្ញាបន្ដជួយគាំទ្រលើវិស័យសុខាភិបាលនេះ ឱ្យកាន់តែប្រសើរបន្ថែមទៀត៕ | 2019-12-05T03:52:00+07:00 | freshnewsasia.com | https://m.freshnewsasia.com/index.php/en/localnews/141627-2019-12-04-13-52-16.html |
8c6dc92d-0e41-4c3d-adeb-1335f51c0147 | ទិវាពិភពលោកប្រយុទ្ធនឹងជំងឺអេដស៍ ១ធ្នូ ឆ្នាំ២០១៩ នៅខេត្តកំពត ក្រោមប្រធានបទ «ទាំងអស់គ្នារួមគ្នាចរន្តជាតិមួយក្នុងការទប់ស្កាត់ការរីករាលដាល នៃមេរោគអេដស៍និងជំងឺអេដស៍» | លោក ស៊ឹម គឹមសែន អនុប្រធានអាជ្ញាធរជាតិប្រយុទ្ធនឹងជំងឺអេដស៍ និងលោក ជាវ តាយ អភិបាលខេត្ត និងជាប្រធានគណៈកម្មាធិការសាខាកាកបាទក្រហមកម្ពុជាខេត្តកំពត នៅរសៀល ថ្ងៃទី៤ ខែធ្នូ ឆ្នាំ២០១៩នេះ បានដឹកនាំអ្នកពាក់ព័ន្ធប្រមាណ ១០០០នាក់ ប្រារព្ធទិវាពិភពលោកប្រយុទ្ធនឹងជំងឺអេដស៍ ១ ធ្នូ ឆ្នាំ២០១៩ ក្រោមប្រធានបទ «ទាំងអស់គ្នារួមគ្នាចរន្តជាតិមួយ ក្នុងការទប់ស្កាត់ការរីករាលដាល នៃមេរោគអេដស៍និងជំងឺអេដស៍» នៅសាលសន្និសីទសាលាខេត្តកំពត។ លោកវេជ្ជបណ្ឌិត ញា ប៊ុនថន ប្រធានមន្ទីរសុខាភិបាលខេត្ត និងជាអនុប្រធានគណៈកម្មាធិការប្រយុទ្ធនឹងជំងឺអេដស៍ខេត្ត បានលើកឡើងថា បច្ចុប្បន្នដោយមានការខិតខំយកចិត្តទុកដាក់ពីរដ្ឋាភិបាល កម្ពុជា ក៏ដូចជាមន្ទីរពាក់ព័ន្ធសង្គមស៊ីវិល ដៃគូអភិវឌ្ឍន៍នានា បានធ្វើឲ្យអត្រាឆ្លងមេរោគអេដស៍មមានការថយចុះក្នុងចំណោមប្រជាជនទូទៅពីអាយុ១៥ឆ្នាំ ដល់៤៩ឆ្នាំ ដែលនៅឆ្នាំ១៩៩៧ មានចាប់ពីត្រឹម ២,៨ភាគរយ មកនៅត្រឹម ០,៦ភាគរយនៅឆ្នាំ២០១៨ សម្រាប់នៅក្នុងខេត្តកំពត។ ក្នុងឱកាសនោះលោក ស៊ឹម គឹមសែន និងលោកអភិបាលខេត្ត ជាវ តាយ ជាបន្តបន្ទាប់ បានអាននូវសន្ទរកថារបស់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ឥស្សជនឆ្នើមថ្នាក់ជាតិនៃវេទិកាភាពជាអ្នកដឹកនាំតំបន់អាស៊ីប៉ាស៊ីហ្វិក ឆ្លើយតបមេរោគអេដស៍ ជំងឺអេដស៍នៅកម្ពុជា។ ក្នុងឱកាសទិវាពិភពលោកប្រយុទ្ធនឹងជំងឺអេដស៍ ១ធ្នូ ឆ្នាំ២០១៩ ដែលមានន័យខ្លឹមសារ ជាអាទិថា ទិវាពិភពលោកប្រយុទ្ធនឹងជម្ងឺអេដស៍ក្នុងឆ្នាំ២០១៩នេះ ដែលកម្ពុជាយើង បានកំណត់ក្រោមប្រធានបទ «ទាំងអស់គ្នាចូលរួមជាចរន្តជាតិមួយក្នុងការទប់ស្កាត់ការរីករាលដាលនៃមេរោគអេដស៍និងជំងឺអេដស៍» ដែលជាប្រធានបទមានគោលបំណងបញ្ជាក់ពីការប្ដេជ្ញាចិត្តខ្ពស់ របស់រាជរដ្ឋាភិបាលកម្ពុជាក្នុងការបន្តកិច្ចខិតខំប្រឹងប្រែងប្រកបដោយឆន្ទៈមោះមុត ឈានទៅសម្រេចបានគោលដៅបញ្ចប់បញ្ហាអេដស៍នៅព្រះរាជាណាចក្រកម្ពុជា នៅឆ្នាំ២០២៥។ តាមរយៈសារលិខិតក៏បានឲ្យដឹងទៀតថា ក្នុងរយៈកាល ២៨ឆ្នាំកន្លងមកនេះ រាជរដ្ឋាភិបាលកម្ពុជា រួមជាមួយដៃគូសហប្រតិបត្តិការជាតិ-អន្តរជាតិ អង្គការសង្គមស៊ីវិល វិស័យឯកជន ផ្នែកសាសនា និងកាកបាទក្រហមកម្ពុជា បានខិតខំប្រឹងប្រែងក្នុងការប្រយុទ្ធប្រឆាំងនឹងជំងឺអេដស៍ រហូតសម្រេចបាននូវការទប់ស្កាត់ការរីករាលដាលមេរោគអេដស៍ ជំងឺអេដស៍ ធ្វើឲ្យអត្រាផ្ទុកមេរោគអេដស៍ ក្នុងចំណោមប្រជាជនទូទៅចាប់ពីអាយុ១៥ឆ្នាំ ទៅ ៤៩ឆ្នាំ បានធ្លាក់ចុះពី ២,៦ភាគរយ នៅឆ្នាំ១៩៩៨ និងបន្តធ្លាក់ចុះមកនៅ១ភាគរយ នៅឆ្នាំ២០០៦ និងបន្តធ្លាក់ចុះទៀតជាបន្តបន្ទាប់ នៅ ០,៨ភាគរយ នៅឆ្នាំ២០១០ និង ០,៥ ភាគរយ នៅឆ្នាំ២០១៩នេះ។ តាមរយៈរបាយការណ៍របស់អាជ្ញាធរជាតិប្រយុទ្ធនឹងជំងឺអេដស៍ ឆ្នាំ២០១៩នេះ បានបង្ហាញថា កម្ពុជាអាចកាត់បន្ថយការចម្លងមេរោគអេដស៍ថ្មីបាន ពី២៣០០នាក់ ក្នុងឆ្នាំ២០១០ នៅត្រឹមចំនួន ប្រមាណ ៨៨០នាក់ ក្នុងឆ្នាំ២០១៩ ចំណែកការផ្ដល់ឱសថប្រឆាំងមេរោគអេដស៍វិញ អាចសម្រេចបាន ៩៩ភាគរយ ក្នុងចំណោមអ្នកផ្ទុកមេរោគអេដស៍ ដែលកំពុងត្រូវការឱសថប្រឆាំងមេរោគអេដស៍ និងសេវាថែទាំព្យាបាល ហើយដែលជាលទ្ធផលបានធ្វើឱ្យអត្រាមរណភាពដោយសារជំងឺអេដស៍ធ្លាក់ចុះជារៀងរាល់ឆ្នាំ។ សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ក៏បានអំពាវនាវផងដែរថា បើទោះបីកម្ពុជាយើងសម្រេចបាននូវសមិទ្ធផលធំធេង និងជោគជ័យជាបន្តបន្ទាប់យ៉ាងណាក៏ដោយ។ ដូច្នេះសូមអំពាវនាវ ដល់ថ្នាក់ដឹកនាំគ្រប់ជាន់ថ្នាក់ ជនរួមជាតិគ្រប់មជ្ឈដ្ឋាន រួមកម្លាំងគ្នាចូលរួមជាចរន្តជាតិមួយក្នុងការទប់ស្កាត់ការរីករាលដាលនៃមេរោគអេដស៍ និងជំងឺអេដស៍ ហើយក៏សូមអំពាវនាវដល់គ្រប់ ស្ថាប័នពាក់ព័ន្ធ ដៃគូអភិវឌ្ឍន៍ជាតិ អន្តរជាតិ អង្គការសង្គមស៊ីវិល វិស័យឯកជន ផ្នែកសាសនា បន្តចូលរួមគាំទ្រ និងអនុវត្តដោយម៉ឺងម៉ាត់នូវផែនការយុទ្ធសាស្ត្រជាតិទូលំទូលាយ និងពហុវិស័យឆ្លើយតបមេរោគអេដស៍ ជំងឺអេដស៍លើកទី៥ ឆ្នាំ២០១៩-២០២៣ ដែលជាផែនទីចង្អុលផ្លូវតែមួយគត់សម្រាប់ការងារប្រយុទ្ធ ទប់ស្កាត់ការរាលដាលមេរោគអេដស៍ និងជំងឺអេដស៍នៅកម្ពុជា។ ក្នុងឱកាសនោះដែរ លោកអភិបាលខេត្ត ជាវ តាយ និងលោក ស៊ឹម គឹមសែន អនុប្រធានអាជ្ញាធរជាតិប្រយុទ្ធនឹងជំងឺអេដស៍ ក៏បានចែកអំណោយមនុស្សធម៌កាកបាទក្រហមកម្ពុជា ជូនដល់គ្រួសារអ្នករងគ្រោះ ដោយសារមេរោគអេដស៍ ជំងឺអេដស៍ ប្រមាណជិត ១០០០នាក់ ដោយក្នុងម្នាក់ៗទទួលបានអំណោយ រួមមាន: អង្ករ២៥គីឡូ, ទឹកដោះគោខាប់ ២កំប៉ុង, ស្ករស ១គីឡូ, ទឹកត្រី១យួរ, អាវយឺតមួយចំនួន និងថវិកា២ម៉ឺនរៀល និងជូនថវិកាមួយចំនួនដល់យុវជនកាកបាទក្រហម និងអ្នកស្ម័គ្រចិត្តកាកបាទក្រហម ចំនួន ១៥០នាក់ ដែលបានចូលរួមក្នុងពិធីនេះ៕ | 2019-12-05T01:48:00+07:00 | freshnewsasia.com | https://m.freshnewsasia.com/index.php/en/localnews/141621-2019-12-04-11-48-38.html |
d00cd36e-5e7c-4922-9569-5fcd9006f783 | រដ្ឋបាលខេត្តកំពង់ចាម លើកទឹកចិត្តដល់អ្នកផ្ទុក និងអ្នកកើតជំងឺអេដស៍ ដើម្បីរកសេចក្តីសុខឲ្យខ្លួនឯង | អភិបាលរងខេត្តកំពង់ចាមលោក ហាន កុសល បានថ្លែងលើកកម្លាំងចិត្តដល់អ្នកផ្ទុក និងអ្នកកើតជំងឺអេដស៍ ឱ្យខិតខំប្រឹងប្រែងអស់ពីលទ្ធភាពដើម្បីរកសេចក្តីសុខឲ្យខ្លួនឯង និងក្រុមគ្រួសារ។ នេះជាការលើកឡើងរបស់លោក ហាន កុសល អភិបាលរងខេត្តកំពង់ចាម តំណាងលោក អ៊ុន ចាន់ដា អភិបាលខេត្ត និងលោក ប៉ោ ជា អនុប្រធានអាជ្ញាធរជាតិប្រយុទ្ធនឹងជំងឺអេដស៍ ចូលរួមជាអធិបតីក្នុងទិវាពិភពលោកប្រយុទ្ធនឹងជំងឺអេដស៍១ ធ្នូ ដែលបានប្រារព្ធធ្វើឡើងនៅថ្ងៃទី៤ ខែធ្នូ ឆ្នាំ២០១៩ នៅមន្ទីរសុខាភិបាលខេត្តកំពង់ចាម។ ប្រធានមន្ទីរសុខាភិបាលលោកវេជ្ជបណ្ឌិត គឹមសួរ ភីរុណ បានថ្លែងថា ទិវាប្រយុទ្ធនិងជំងឺអេដស៍ គឺមានគោលបំណងលើកកម្ពស់ការយល់ដឹងថ្មីៗ ពីការរីករាលដាលមេរោគអេដស៍ និងចំណេះដឹងបែបវិទ្យាសាស្ត្រប្រកបដោយប្រសិទ្ធភាពជូនទៅដល់ប្រជាពលរដ្ឋ និងជាការដាស់ស្មារតីដល់ប្រជាពលរដ្ឋឲ្យចងចាំជានិច្ចពីគ្រោះថ្នាក់ នៃការចំលងមេរោគអេដស៍ផងដែរ។ លើសនេះទៅទៀត ទិវានេះក៏មានបំណងនឹងស្វែងរកនូវការគាំទ្របន្ថែមទៀតពីថ្នាក់ដឹកនាំគ្រប់លំដាប់ថ្នាក់ ប្រជាពលរដ្ឋគ្រប់ស្រទាប់ ដៃគូអភិវឌ្ឍន៍ និងសង្គមស៊ីវិលទាំងអស់ក្នុងការចូលរួម ជាវិភាគទានដល់ការទប់ស្កាត់ ការរីករាលដាលមេរោគអេដស៍នៅកម្ពុជា ក៏ដូចជានៅក្នុងតំបន់ និងនៅលើពិភពលោកទាំងមូលផងដែរ។ លោក ហាន កុសល បានលើកទៀតថា ។ លោកអភិបាលរងខេត្តបានបន្តថា តាមរយៈការផ្តល់ជាអនុសាសន៍ លើការប្រើប្រាស់ស្រោមអនាម័យ១០០% ក្រោមការចង្អុលបង្ហាញពីសម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា សម្តេចកិត្តិព្រឹទិ្ធបណ្ឌិត ប៊ុន រ៉ានី ហ៊ុនសែន តែងតែយកចិត្តទុកដាក់យ៉ាងខ្ពង់ខ្ពស់ ផ្តល់ការគាំទ្រជានយោបាយ ជាយុទ្ធសាស្ត្រជាគោលនយោបាយ ជាពិសេសគោលនយោបាយប្រើប្រាស់ស្រោមអនា ម័យ១០០% តាមគ្រឹះស្ថានកំសាន្តសប្បាយទាំងអស់ជាមនុស្សធម៌ តាមរយៈកាកបាទក្រហមកម្ពុជា និងជាពិសេសគឺការបង្កើននូវថវិកាជាតិជាបន្តបន្ទាប់ ក្នុងការទប់ស្កាត់ការរីករាលដាល នៃមេរោគអេដស៍រហូតទទួលបាននូវប្រសិទ្ធភាពខ្ពស់ ដូចសព្វថ្ងៃនេះដែលមានអត្រា ០,៦% នាបច្ចុប្បន្ននេះ៕ | 2019-12-04T19:48:00+07:00 | freshnewsasia.com | https://m.freshnewsasia.com/index.php/en/localnews/141565-2019-12-04-05-48-21.html |
d3b7dcf4-4083-4350-bcad-453d0adb80a5 | ផ្អើលទៀតហើយ ! ម៉ោង៨ព្រឹក គ្រូពេទ្យមិនទាន់ចូលធ្វើការ អ្នកជំងឺរង់ចាំត្រៀបត្រា ពលរដ្ឋថតបង្ហោះហ្វេសប៊ុក (មានវីដេអូ) | កាលពីម្សិលមិញ មានពលរដ្ឋម្នាក់បានវីដេអូ ក្នុងបរិវេណមណ្ឌលសុខភាពក្រុងបាវិត បង្ហោះហ្វេសប៊ុក ព្រោះតែខឹងនឹងគ្រូពេទ្យនៅទីនោះ ម៉ោង៨ទៅហើយ មិនទាន់មកធ្វើការ ទុកឲ្យអ្នកមានកូនបីនឹងដៃអង្គុយរង់ចាំយ៉ាងត្រៀបត្រា។ យោងតាមគណនីហ្វេសប៊ុក Narith Lim បានថតវីដេអូ មណ្ឌលសុខភាពក្រុងបាវិត បង្ហោះកាលពីម្សិលមិញ ដោយភ្ជាប់ជាមួយសំណេរថា « នូវព្រឹកថ្ងៃច័ន្ទ ទី02 ខែធ្នូ ឆ្នាំ2019 មណ្ឌលសុខភាពក្រុងបាវិត រឺហៅថាមន្ទីពេទ្យក្រុងបាវិត»។ ម្ចាស់គណនីហ្វេសប៊ុកខាងលើ បាននិយាយថា « នែ មើលមន្ទីរពេទ្យបង្អែកក្រុងបាវិត ម៉ោង៨ហើយ ពេទ្យអត់ទាន់ចូលធ្វើការ អ្នកដែលមកចាក់ថ្នាំបង្ការ ពិនិត្យផ្ទៃពោះនៅចាំព្រាតហ្នឹង អភិបាលក្រុងបាវិត បងហេង សូមមេត្តាជួយមើលផង និងផ្នែកសុខាភិបាល សូមមើល…មកពូតែម្នាក់គាត់ផ្នែកបើកថ្នាំ។ អ៊ីចឹង ដល់ប្រជាជនរិះគន់ ថាប្រជាជនខូច សុទ្ធតែអ៊ីចឹង ឥឡូវខ្ញុំជួបជាក់ស្តែងតែម្តង នែក បីក្មេងបីអី ញ៉ោកញ៉ាក ពេញហ្នឹង ធ្វើអ៊ឹចឹងវាល្អអត់…អ៊ីចឹងសុំបងបងអ្នកគ្រប់គ្រងពេទ្យគេសម្រួលឡើងវិញ»៕ ចង់ដឹងកាន់តែច្បាស់ សូមប្រិយមិត្តទស្សនាវីដេអូ ដូចខាងក្រោម៖ | 2019-12-04T14:20:05+07:00 | kbnnews.com | https://kbn.news/archives/142857 |
a91eb4ba-6d04-412f-a98f-2e081186e9b3 | អាសូរណាស់! លោកតាម្នាក់វ័យ៨៨ឆ្នាំម្នា ជិះកង់ឆ្លងថ្នល់ ត្រូវរថយន្តបុកស្លាប់ ពេលបញ្ជូនទៅមន្ទីរពេទ្យ បានពាក់កណ្ដាលផ្លូវ | លោកតាម្នាក់វ័យ៨៨ឆ្នាំម្នាក់ជិះកង់ឆ្លងថ្នល់ ត្រូវរថយន្តកូរ៉េ ដឹកទំនិញគ្របតង់ជិតមួយគ្រឿង បុកបណ្ដាលឲ្យរងរបួសធ្ងន់ ហើយស្លាប់ពេលបញ្ចូនទៅកាន់មន្ទីរពេទ្យ បានពាក់កណ្តាលផ្លូវ ។ ហេតុការណ៍នេះបានកើតឡើងកាលពីវេលាម៉ោង១២ និង៣០នាទីថ្ងៃត្រង់ ទី០៣ ខែធ្នូ ឆ្នាំ២០១៩ លើផ្លូវបេតុង៥០ម៉ែត្រ ក្នុងភូមិអន្លង់គងចាស់ សង្កាត់ព្រៃស ខណ្ឌដង្កោ ។ លោកតារងគ្រោះ ឈ្មោះ ងិន វិន ភេទប្រុស អាយុ៨៨ឆ្នាំ មុខរបរនៅផ្ទះ មានទីលំនៅភូមិពោធិ៍រលំ សង្កាត់សាក់សំពៅ ខណ្ឌដង្កោ។ ចំណែកអ្នកបើកបររថយន្ត ឈ្មោះ ខៀវ ខ្លូន ភេទ ប្រុសអាយុ២៧ឆ្នាំ មានទីលំនៅភូមិអូត្រេះ ឃុំអូត្រេះ ស្រុកស្ទឹងហាវ ខេត្តព្រះសីហនុ។ រថយន្តម៉ាក ហ៊ីយ៉ាន់ដាយ ពាក់ស្លាកលេខ ភ្នំពេញ 3C-7372 បេីកបរដោយឈ្មោះ ខៀវ ខ្លូន ភេទ ប្រុសអាយុ២៧ឆ្នាំ មានទីលំនៅភូមិអូត្រេះ ឃុំអូត្រេះ ស្រុកស្ទឹងហាវ ខេត្តព្រះសីហនុ ចំណែកលោកតា រងគ្រោះមានឈ្មោះ ឈ្មោះ ងិន វិន ភេទប្រុស អាយុ៨៨ឆ្នាំ មុខរបរនៅផ្ទះ មានទីលំនៅភូមិពោធិ៍រលំ សង្កាត់សាក់សំពៅ ខណ្ឌដង្កោ ។ មុនពេលកើតហេតុ គេឃើញរថយន្តម៉ាកហ៊ីយ៉ាន់ដាយ ពាក់ស្លាកលេខ ភ្នំពេញ 3C-7372 បើកបរពីជើងទៅត្បូង លុះដល់ចំណុចកើតហេតុ បានបុកកង់មួយគ្រឿង ជិះដោយលោកតាម្នាក់វ័យ៨៨ឆ្នាំជិះឆ្លងផ្លូវ បុកចំពីមុខពេញទំហឹងតែម្តង បណ្តាលឲ្យលោកតារងរបួសធ្ងន់ធ្ងរ ត្រូវបានបញ្ជូនទៅសង្គ្រោះព្យាបាលនៅមន្ទីរពេទ្យភ្លាមៗដែរ តែអកុសល្យបានស្លាប់យ៉ាងអាណោចអាធ័ម ពេលទៅដល់ពាក់កណ្តាលផ្លូវ ។ ។ ភ្លាមៗនោះ អ្នកបើកបររថយន្តត្រូវបានសមត្ថកិច្ចធ្វើការឃាត់ខ្លួនផងដែរ។ ក្រោយពេលកើតហេតុ សមត្ថកិច្ចជំនាញបានធ្វើការវាស់វែង ហើយយករថយន្តនិងកង់ទៅរក្សាទុកនៅការិយាល័យចរាចរណ៍ជើងគោក នៃស្នងការដ្ឋាននគរបាលរាជធានីភ្នំពេញ រង់ចាំដោះស្រាយគ្នាពេលក្រោយ និងបានប្រគល់សពជនរងគ្រោះឲ្យក្រុមគ្រួសារធ្វើបុណ្យតាមប្រពៃណី៕ | 2019-12-04T10:14:21+07:00 | kbnnews.com | https://kbn.news/archives/142813 |
0be946da-464e-4226-a28c-c7f5baa6ed3a | កម្ពុជាទទួលបានជោគជ័យយ៉ាងខ្លាំង ក្នុងការឆ្លើយតបនឹងជំងឺអេដស៍ | ទេសរដ្ឋមន្ដ្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានអញ្ជើញថ្លែងចំណាប់អារម្មណ៍ក្នុងកិច្ចប្រជុំទីក្រុងរួបរួមគ្នា ពន្លឿនការឆ្លើយតបដើម្បីបញ្ចប់ការរីករាលដាលជំងឺអេដស៍ នៅសណ្ឋាគារសុខាភ្នំពេញ នៅល្ងាចថ្ងៃទី២ ខែធ្នូ ឆ្នាំ២០១៩។ កិច្ចប្រជុំនេះមានការចូលរួមពីអភិបាលក្រុងនៃបណ្តាប្រទេស និយាយភាសាបារាំងជាង៣០០ ថ្នាក់ដឹកនាំអាជ្ញាធរជាតិប្រយុទ្ធនឹងជំងឺអេដស៍ តំណាងក្រសួង ស្ថាប័ន តំណាងអង្គការយូអិនអេដស៍ (UNAIDS) តំណាងរាជធានីភ្នំពេញ ខេត្តសៀមរាប បាត់ដំបង និងបន្ទាយមានជ័យ និងតំណាងអង្គការសង្គមស៊ីវិល ប្រមាណ ១០០នាក់។ ថ្លែងទៅកាន់កិច្ចប្រជុំ លោកទេសរដ្ឋមន្រ្តីបានថ្លែងថា ប្រទេសកម្ពុជាទទួលបានជោគជ័យយ៉ាងខ្លាំងក្នុងការឆ្លើយតបនឹងជំងឺអេដស៍។ កាលពីពីរទសវត្សរ៍មុន ប្រទេសកម្ពុជាមានការរីករាលដាល មេរោគអេដស៍យ៉ាងឆាប់រហ័ស។ នៅឆ្នាំ២០១៧ ប្រទេសកម្ពុជាបានក្លាយជាប្រទេសមួយក្នុងចំណោមប្រទេសចំនួន៧ នៅទូទាំងពិភពលោកដែលសម្រេចបានគោលដៅ ៩០-៩០-៩០ (៩០% នៃអ្នករស់នៅជាមួយមេរោគអេដស៍ដឹងអំពីស្ថានភាពមេរោគអេដស៍របស់ពួកគេ ៩០%នៃអ្នករស់នៅជាមួយមេរោគអេដស៍ដែលដឹងអំពីស្ថានភាពរបស់ពួកគេកំពុងទទួលការព្យាបាល និង៩០% នៃអ្នករស់នៅជាមួយមេរោគអេដស៍កំពុងទទួលការព្យាបាលដែលបន្ទុកមេរោគអេដស៍ត្រូវបានបង្ក្រាប។ លោកទេសរដ្ឋមន្រ្តី បានបន្ថែមថា នៅចន្លោះឆ្នាំ២០១០ និង២០១៨ ការឆ្លងថ្មីត្រូវបានកាត់បន្ថយអស់ ៦២% ហើយការស្លាប់ទាក់ទងនឹងជំងឺអេដស៍ត្រូវបានកាត់បន្ថយ៤៨%។ សព្វថ្ងៃនេះ មានអ្នកផ្ទុកមេរោគអេដស៍ប្រមាណ៧៣០០០នាក់នៅក្នុងប្រទេសកម្ពុជា ដែល៨១%នៃពួកគេកំពុងទទួលការថែទាំព្យាបាល និង៧៨%នៃអ្នកផ្ទុកមេរោគអេដស៍មានបន្ទុកមេរោគដែលបាន បង្ក្រាបហើយ។ លើសពីនេះទៀតប្រទេសកម្ពុជា បានអនុម័តវិធីសាស្រ្តថ្មីសម្រាប់ការ បញ្ចូលនូវការបង្ការ ការធ្វើតេស្ត និងការថែទាំព្យាបាលមេរោគអេដស៍ និងជំងឺអេដស៍រួមគ្នាដែលមានជាអាទិ៍ ការអនុវត្តវិធីលេបថ្នាំបង្ការជាមុន នៅពេលប្រព្រឹត្តប្រឈម នឹងការឆ្លងមេរោគអេដស៍ (PreP, Pre-Exposure Prophylaxis) និងការធ្វើតេស្តអេដស៍ដោយខ្លួនឯង (Self-Testing) ជាដើម។ តាមទិន្នន័យដែលទទួលបាន ៧០%នៃករណីឆ្លងមេរោគអេដស៍ថ្មីទាំងអស់នៅ ប្រទសកម្ពុជាបានកើតឡើងនៅក្នុង រាជធានីភ្នំពេញ និងខេត្តចំនួន៥ទៀតគឺ បាត់ដំបង សៀមរាប បន្ទាយមានជ័យ កំពង់ចាម និងតាកែវ។ លោកទេសរដ្ឋមន្រ្តីបានបញ្ជាក់ថា គំនិតផ្តួចផ្តើមទីក្រុងរួបរួមគ្នាពន្លឿនការ ឆ្លើយតបដើម្បីបញ្ចប់ការរីករាលដាលជំងឺអេដស៍ ត្រូវបានបង្កើតឡើងក្នុងឆ្នាំ២០១៤ នៅពេលដែលអភិបាលមកពីទីក្រុងចំនួន ២៦ទូទាំងពិភពលោក បានជួបប្រជុំគ្នា និងអនុម័តសេចក្តីប្រកាសទីក្រុងប៉ារីសស្តីពីការរួបរួមគ្នាពន្លឿនការឆ្លើយតបដើម្បីដើម្បីបញ្ចប់ការរីករាលដាលនៃជំងឺអេដស៍ (សេចក្តីប្រកាសទីក្រុងប៉ារីស)។ ចាប់តាំងពីពេលនោះមកទីក្រុង និងទីប្រជុំជនជាង៣០០ លើសកលលោក បានយល់ព្រមនិងចូលរួមក្នុងសេចក្តីប្រកាសនេះ ហើយយុទ្ធនាការនេះមាន ការរីកចម្រើនគួរឱ្យកត់សម្គាល់។ អង្គការ UNAIDS ត្រូវបានគេមើលឃើញថា ដើរតួយ៉ាងសំខាន់ក្នុងការបំផុស និងជំរុញការផ្តួចផ្តើមគំនិតនេះឱ្យឆ្ពោះទៅមុខ។ ក្នុងឱកាសនោះ ទេសរដ្ឋមន្រ្តីបានប្រកាសថា រាជធានីភ្នំពេញ ខេត្តបាត់ដំបង ខេត្តសៀមរាប និងខេត្តបន្ទាយមានជ័យនឹងក្លាយជាទីក្រុង ដំបូងគេនៅប្រទេសកម្ពុជាដែលបានចុះហត្ថលេខាលើ សេចក្តីប្រកាសទីក្រុង ប៉ារីសនៅចុងបញ្ចប់នៃសិក្ខាសាលា ហើយឯកឧត្តមសង្ឃឹមថាទីក្រុងជាច្រើនទៀត នៅជុំវិញពិភពលោករួមទាំងនៅកម្ពុជានឹងបន្តចូលរួមក្នុងគំនិតផ្តួចផ្តើមនេះ៕ | 2019-12-03T00:06:00+07:00 | freshnewsasia.com | https://m.freshnewsasia.com/index.php/en/localnews/141387-2019-12-02-10-06-52.html |
b5e1c8c7-1dd5-4b82-bc09-7eea12d9de21 | ថវិកាមិត្តរួមអាវុធយោធភូមិភាគទី៥ ជាង ១០លានរៀល ត្រូវបានប្រគល់ជូននាយទាហាន ដែលសម្រាកព្យាបាលជំងឺនៅមន្ទីរពេទ្យ | លោកឧត្តមសេនីយ៍ទោ សេង ធារិន មេបញ្ជាការស្ដីទីយោធភូមិភាគទី៥ នារសៀលថ្ងៃទី២ ខែធ្នូ ឆ្នាំ២០១៩នេះ បានដឹកនាំគណៈប្រតិភូ (មិត្តរួមអាវុធយោធភូមិភាគទី៥) ចុះសួរសុខទុក្ខ នាយទាហានព្យាបាលជំងឺ នៅក្នុងមន្ទីរពេទ្យយោធភូមិភាគទី៥ (ពេទ្យពរពី) ស្ថិតនៅខេត្តបាត់ដំបង ចំនួន៥នាក់។ នៅក្នុងឱកាស ដែលអញ្ជើញចុះសួរសុខទុក្ខដោយផ្ទាល់ ចំពោះនាយទាហាន នាយទាហានរង ដែលកំពុងសម្រាកព្យាបាលជំងឺ នៅក្នុងមន្ទីរពេទ្យយោធភូមិភាគទី៥ នាពេលនេះ បានបង្ហាញឲ្យឃើញ អំពីការយកចិត្តទុកដាក់ រវាងថ្នាក់លើនិងថ្នាក់ក្រោម ក៏ដូចជាបង្ហាញឲ្យឃើញ នូវការសាមគ្គីភាពរវាងថ្នាក់ដឹកនាំគ្រប់លំដាបថ្នាក់ ដល់នាយ និងពលទាហាន ដែលមានជំងឺសម្រាកព្យាបាល នៅមន្ទីរពេទ្យ។ ជាមួយគ្នានោះ ក៏ស្របទៅតាមគោលនយោបាយ របស់រាជរដ្ឋាភិបាលដែលកំពុងយកចិត្តទុកដាក់យ៉ាងខ្លាំង ទៅលើជីវភាព សុខទុក្ខរបស់កងកម្លាំងប្រដាប់អាវុធគ្រប់ប្រភេទ ដោយមិនទុកឲ្យកងកម្លាំងប្រដាប់អាវុធមួយណា ឈឺស្លាប់ដោយគ្មាន អ្នកមើលថែនោះទេ។ លោកឧត្តមសេនីយ៍ទោ សេង ធារិន បានបញ្ជាក់ថា ថវិកាចំនួន១០លាន១សែន ដែលប្រមូលនាពេលនេះ គឺបានមកពីការចូលរួមចំណែកអំពីសំណាក់នាយ នាយទាហាន នាយទាហានរង និងពលទាហាន ក្នុងយោធភូមិភាគទី៥ ដែលមានក្នុងគ្រុបតេឡេក្រាម ដែលដាក់ឈ្មោះថា «មិត្តរួមអាវុធយោធភូមិភាគទី៥»។ លោកបន្ដថា គ្រុប «មិត្តរួមអាវុធយោធភូមិភាគទី៥» បង្កើតឡើងដោយលោកឧត្តមសេនីយ៍ទោ សេង ធារិន គឺសំដៅឲ្យមានការចែករំលែក នូវថវិកាផ្ទាល់ខ្លួនតាមសទ្ធាជ្រះថ្លា សម្រាប់ជួយសម្រាលបន្ទុកដល់មិត្តរួមអាវុធ ក្នុងយោធភូមិភាគទី៥ណាមួយ ដែលមានជំងឺឈឺស្កាត់ ហើយនាំយកថវិកាដែលបានចូលរួម ទាំងអស់គ្នាយកទៅជួយឧបត្ថម្ភផ្ទាល់តែម្ដង។ លោកឧត្តមសេនីយ៍ត្រី ប្រង សុធី នាយសេនាធិការរង យោធភូមិភាគទី៥ ដែលមានជំងឺធ្ងន់ធ្ងរ ទទួលបានថវិកាឧបត្ថម្ភចំនួន៧លាន៧សែនរៀល ឧត្តមសេនីយ៍ត្រី តឹប ហូវ នាយករងសាលាពលទាហានទី៥ ទទួលបានថវិកាឧបត្ថម្ភចំនួន៥០ម៉ឺន វរសេនីយ៍ទោ សេង សុខា ជំនួយការ ការិយាល័យហិរញ្ញវត្ថុ ទទួលបានថវិកាឧបត្ថម្ភចំនួន៦០ម៉ឺន វរសេនីយ៍ត្រី ប៊ុន សុផល ជំនួយការ ការិយាល័យទី៥ ទទួលបានថវិកាចំនួន៦៥ម៉ឺន នាយចំណង់ យ៉ត ចាន់លី ជំនួយការលេខាធិការដ្ឋាន ទទួលបានថវិកាឧបត្ថម្ភចំនួន៦៥ម៉ឺន ។ លោកឧត្តមសេនីយ៍ទោ សេង ធារិន ជំនួសឲ្យលោកមេបញ្ជាការយោធភូមិភាគ ក៏ដូចជាក្រុមគ្រួសារ នាយទាហាន ដែលសម្រាកព្យាបាលជំងឺ នៅមន្ទីរពេទ្យភូមិភាគទី៥ នាថ្ងៃនេះ សូមថ្លែងអំណរគុណ ដល់បងប្អូន សប្បុរសជន មិត្តរួមអាវុធនៅក្នុងគ្រុបទាំងអស់ ដែលបានចូលរួមនូវថវិកាផ្ទាល់ខ្លួន ក្នុងការជួយជ្រុំជ្រែងជួយដល់នាយ នាយទាហានរង ដែលកំពុងសម្រាកព្យាបាល នៅក្នុងមន្ទីរពេទ្យ។ លោកឧត្តមសេនីយ៍ សង្ឃឹមជឿជាក់លើស្មារតីសាមគ្គីឯកភាព របស់បងប្អូនក្នុងគ្រុប ដើម្បីបន្តនិរន្តរភាពសម្រាប់ជួយដល់នាយទាហាន ដែលមានជំងឺសម្រាកព្យាបាល នៅថ្ងៃក្រោយទៀត។ ក្នុងឱកាសនេះ លោកឧត្តមសេនីយ៍ ក៏បានជូនពរ អស់លោក-លោកស្រី ឲ្យជួបប្រទះតែពុទ្ធពរទាំងបួនប្រការ គឺអាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ៕ | 2019-12-02T23:40:00+07:00 | freshnewsasia.com | https://m.freshnewsasia.com/index.php/en/localnews/141382-2019-12-02-09-40-41.html |
7fb4f8a8-1a4d-438f-b452-f7b2ab411f97 | អង្គការមូលនិធិថែទាំសុខភាពអ្នកជំងឺអេដស៍ រៀបចំទិវាពិភពលោកប្រយុទ្ធនឹងជំងឺអេដស៍ ០១ធ្នូ ឆ្នាំ២០១៩ | អង្គការមូលនិធិថែទាំសុខភាពអ្នកជំងឺអេដស៍ (AHF) រួមជាមួយរដ្ឋាភិបាលកម្ពុជា និងអង្គការសង្គមស៊ីវិល បានរៀបចំពិធីអបអរសាទរទិវាពិភពលោក ប្រយុទ្ធនឹងជំងឺអេដស៍ ០១ធ្នូ ឆ្នាំ២០១៩ នាល្ងាចថ្ងៃទី០១ ខែធ្នូ ឆ្នាំ២០១៩ នៅក្នុងមជ្ឈមណ្ឌលពិព័រណ៍កោះពេជ្រ រាជធានីភ្នំពេញ ដើម្បីអំពាវនាវសារជាថ្មីដល់ថ្នាក់ ដឹកនាំទូទាំងពិភពលោកបន្ត «រក្សាសន្យា» ដល់មនុស្សដែលរងផលប៉ះពាល់ដោយសារមេរោគអេដស៍ និងជំងឺអេដស៍។ ទិវាពិភពលោកប្រយុទ្ធនឹងជំងឺអេដស៍ឆ្នាំ២០១៩ មានប្រទេសចំនួន៤៣ ដែលអង្គការ AHF កំពុងធ្វើប្រតិបត្តិការបានធ្វើការរៀបចំព្រឹត្តិការណ៍ និងកម្មវិធីផ្សេងៗ ពេញមួយសប្តាហ៍ ដើម្បីអបអរសាទរទិវាពិភពលោកប្រយុទ្ធនឹងជំងឺអេដស៍នេះដោយមាននូវការប្រគំតន្ត្រីឥតគិតថ្លៃ ការប្រកួតកីឡា ការសម្តែង និងសកម្មភាពផ្សេងៗ រួមមានការដើរព្យុះហយាត្រា និងការដង្ហែក្បួន ការបង្ហាញម៉ូត និងសកម្មភាពនានានៅតាមទីសាធារណៈ ការរាំ Flash Mob ការប្រគំតន្រ្តីដោយតារាចម្រៀងល្បី តារាកំប្លែង និងកម្មវិធីប្លែកៗជាច្រើន រួមនឹងការធ្វើតេស្តឈាម រកមេរោគអេដស៍ និងចែកស្រោមអនាម័យដោយឥតគិតថ្លៃ។ ការប្រគំតន្រ្តីនេះគឺបើកឲ្យចូលរួមទស្សនាដោយសេរី និងមិនគិតថ្លៃ។ ទិវាពិភពលោកប្រយុទ្ធនឹងជំងឺអេដស៍ឆ្នាំ២០១៩នេះ ក៏មានការចូលរួមពីលោកស្រី Samantha Genberry និងកញ្ញា Loretta Wong មន្ត្រីជាន់ខ្ពស់អង្គការមូលនិធិថែទាំ សុខភាពអ្នកជំងឺអេដស៍សកល, លោក ឈឹម ឃិនដារ៉េត អគ្គលេខាធិកាអាជ្ញាធរជាតិប្រយុទ្ធនឹងជំងឺអេដស៍, វេជ្ជ លី ពេញស៊ុន ប្រធានមជ្ឈមណ្ឌលជាតិប្រយុទ្ធនឹង ជំងឺអេដស៍ និងកាមរោគ តំណាងរាជរដ្ឋាភិបាល និងអង្គការសង្គមស៊ីវិលចំនួនជាង២០០នាក់ បានចូលរួមក្នុងទិវានេះ រួមទាំងមានអ្នកចូលរួមប្រមាណជាង ២០០០នាក់ផងដែរ។ លោកស្រីវេជ្ជ ហួយ ស៊ីខេង ប្រធានគ្រប់គ្រងកម្មវិធីអង្គការ AHF បានឱ្យដឹងថា ទិវាពិភពលោកប្រយុទ្ធនឹងជំងឺអេដស៍នេះ ជាការអំពាវនាវដល់ថ្នាក់ដឹកនាំ ពិភពលោក ទាំងមូលឲ្យបន្តចូលរួមក្នុងយុទ្ធនាការប្រយុទ្ធនឹងមេរោគអេដស៍ ព្រោះនៅមានជីវិតមនុស្សរាប់លាននាក់ទៀត ដែលត្រូវការជួយសង្គ្រោះនិងយកចិត្តទុកដាក់ពី បញ្ហាមេរោគអេដស៍ និងជំងឺអេដស៍។ នៅក្នុងប្រទេសកម្ពុជា ជាមួយការគាំទ្រពីរដ្ឋាភិបាលនិងការងារជាដៃគូជាមួយអង្កការក្រៅរដ្ឋាភិបាល សង្គមស៊ីវិល និងស្ថាប័នពាក់ព័ន្ធនានា បាននិងកំពុងបន្តការងារយ៉ាងពេញទំហឹងក្នុងការជួយសង្គ្រោះជីវិត ព្យាបាល និងថែទាំដល់អ្នករស់នៅជាមួយមេរោគអេដស៍។ លោក Michael Weinstein ប្រមុខដឹកនាំអង្គការ AHF សកល បានឱ្យដឹងថា ជាមួយនឹងសម្មិទ្ធផលជោគជ័យ ដែលទទួលបានពីគម្រោងបំពេញបន្ថែមលើកទី៦ របស់មូលនិធិសកល ក្នុងយុទ្ធនាការប្រយុទ្ធនឹងជំងឺអេដស៍ រោគរបេង និងជំងឺគ្រុនចាញ់ក្នុងខែតុលា យើងគិតថា យើងកំពុងតែធ្វើការនៅលើយុទ្ធសាស្ត្រមួយ ដែលត្រឹមត្រូវក្នុងការលុបបំបាត់ និងការពារការរីករាលដាលនៃជំងឺទាំងអស់នោះ។ ប៉ុន្តែប្រទេសទាំងអស់មិនត្រូវឈប់ត្រឹមនេះទេ ជាពិសេសអ្នកដែលមិនទាន់បានចូលរួម ហើយត្រូវធ្វើគ្រប់យ៉ាងដែលអាចធ្វើទៅបាន ដើម្បីជួយគាំទ្រដល់មូលនិធិក្នុងការស្វែងរកជំនួយឲ្យបានគ្រប់ ១៨ពាន់លានដុល្លារ សម្រាប់គម្រោងបន្ទាប់។ លោកបានបន្ថែមថា ជាក់ស្តែងលុយពិតជាមានសារៈសំខាន់ ប៉ុន្តែការរក្សាសន្យាក្នុងការប្រយុទ្ធនឹងជំងឺអេដស៍ កាន់តែមានសារៈសំខាន់ ដែលយើងត្រូវតែដឹង ពីចំនួនអ្នកជំងឺនៅតាមបណ្តាប្រទេសនីមួយៗ និងទូទាំងពិភពលោកឲ្យបានច្បាស់លាស់ ដើម្បីអាចឲ្យយើងធ្វើការកំណត់គោលដៅ បានត្រឹមត្រូវក្នុងការផ្តល់ការគាំទ្រ។ ការបញ្ចប់មេរោគអេដស៍ពីពិភពលោក គឺអាចទៅរួច ប៉ុន្តែយើងត្រូវការសហការពីសហគមន៍សុខភាពសកល រដ្ឋាភិបាល និងអង្គការសង្គមស៊ីវិល ដើម្បីចូលរួមធ្វើការជាមួយគ្នា ប្រកបដោយភាពឆ្លាតវៃក្នុងការសម្រេចការងារនេះ។ យោងតាមស្ថិតិចុងក្រោយរបស់អង្គការ UNAIDS មានមនុស្សចំនួន ៣៧.៩លាននាក់នៅជុំវិញពិភពលោក កំពុងរស់នៅជាមួយមេរោគអេដស៍ និងជំងឺអេដស៍ ហើយសម្រាប់ឆ្នាំ២០១៨ មានមនុស្សប្រមាណ ១.៧លាននាក់ បានឆ្លងមេរោគអេដស៍ថ្មី និង ៧៧០,០០០នាក់បានស្លាប់ ដោយសារជំងឺផ្សេងៗ ដែលពាក់ព័ន្ធនឹង ជំងឺអេដស៍។ ក្នុងពេលបច្ចុប្បន្ន ខណៈពេលដែលមនុស្សរាប់លានកំពុងទទួលការព្យាបាលដោយឱសថប្រឆាំងមេរោគអេដស៍ គឺមានមនុស្សរាប់លាននាក់ផ្សេងទៀត កំពុងត្រូវការជួយសង្គ្រោះជាបន្ទាន់ផងដែរ។ សូមជម្រាបថា យោងតាមអនុសាសន៍ដ៏វិសេសវិសាលបំផុតរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានឱ្យដឹងថា ប្រធានបទសម្រាប់ ការរៀបចំទិវាពិភពលោកប្រយុទ្ធនឹងជំងឺអេដស៍ ០១ធ្នូ ឆ្នាំ២០១៩នេះ គឺ « ទាំងអស់គ្នាចូលរួមជាចរន្តជាតិមួយ ក្នុងការស្កាត់ការីករាលដាលនៃមេរោគអេដស៍ និងជំងឺអេដស៍» ។ សូមបញ្ជាក់ថា អង្គការមូលនិធិថែទាំសុខភាពអ្នកជំងឺអេដស៍ (AHF) ជាអង្គការប្រយុទ្ធនឹងជំងឺអេដស៍ធំជាងគេបំផុតនៅលើពិភពលោក ដោយបច្ចុប្បន្នអង្គការ កំពុងផ្តល់ ការព្យាបាល ថែទាំ និងផ្តល់សេវាកម្មដល់មនុស្សជាង ១.៣លាននាក់ នៅក្នុង៤៣ប្រទេសទូទាំងពិភពលោក ដូចជានៅសហរដ្ឋអាមេរិក អាហ្រ្វិក អាមេរិកឡាទីន ការាបៀន តំបន់អាស៊ីប៉ាស៊ីហ្វិក និងអឺរ៉ុបខាងកើត៕ | 2019-12-02T18:54:00+07:00 | freshnewsasia.com | https://m.freshnewsasia.com/index.php/en/localnews/141338-2019-12-02-04-54-50.html |
93f740a5-c212-40fa-812d-cf400a98dd24 | អភ័ព្វអ្វីម្ល៉េះ! ឈឺពោះឆ្លងទន្លេមានលុយមិនគ្រប់ ពេទ្យឯកជនមិនសង្គ្រោះ ដេញទៅសម្រាលនៅពេទ្យរដ្ឋ ទីបំផុតស្លាប់ទាំងម្ដាយទាំងកូន | នាយប់ឈានចូលថ្ងៃទី ២ ខែធ្នូ ឆ្នាំ ២០១៩ នារីវ័យក្មេងម្នាក់បានស្លាប់ទាំងម្ដាយទាំងកូន ខណៈកំពុងឈឹពោះឆ្លងទន្លេ ។ សពមិនត្រូវបានបង្ហាញឲ្យឈ្មោះឡើយ ដោយគ្រាន់តែដឹងថា ពេលដែលនាងឈឺពោះឆ្លងទន្លេ គ្រូពេទ្យទាមទារឲ្យវះកាត់ តែគ្មានលុយគ្រប់ ពេទ្យក៏បានបញ្ជូននាងទៅសម្រាលនៅពេទ្យរដ្ឋ សៀមរាប ។ ខណៈពេលកំពុងធ្វើដំណើរ លើរថយន្ត ទៅកាន់មន្ទីរពេទ្យសៀមរាបនោះ ម្ចាស់រថយន្ដខ្លាចនាងស្លាប់នៅលើរថយន្តរបស់ខ្លួន ក៏បានដេញចេញ ហើយមិនបានប៉ុន្មាននារីអភព្វក៏បានស្លាប់ទាំងម្ដាយទាំងកូន គួរឲ្យសង្វេគបំផុត ។ ខាងក្រោមនេះគឺជាសំណេរលម្អិតដែលដកស្រង់ចេញពីគណនីហ្វេសប៊ុកឈ្មោះ ចៅចិត្ត លក់ផ្លែឈើតិចតូច «Rip ទៅអោយបានសុខណាអូន ឈឺពោះសំរាលកូនពេទ្យទាវះតែគ្មានលុយអោយទេព្យ60ម៉ឺនរៀល ពេទ្យដេញឲទៅសៀមរាប ជិះឡានជិតដល់សៀមរាប ឈឺពោះលើឡានរកដាច់ខ្យល់ តៃកុងឡានខ្លាចស្លាប់លើឡានដេញឲ្យចុះពីរលើឡានកណ្តាលយប់ ប្អូនស្រីម្នាក់នេះបានស្លាប់ទាំងម៉ែទាំងកូនក្នុងពោះ សព ប្អូនស្រីម្នាក់នេះពេលនេះដង្កល់នៅ វត្ត កោះកែវ ស្រុកមង្គលបូរី ខេត្តបន្ទាយមានជ័យ ថ្ងែទី2ខែធ្នូឆ្នាំ2019 #អ្នកណានៅខេត្តបន្ទាយមានជ័យអាចជួយជាលុយចូលបុណ្យសព្វបានបាទ (ចូលខ្លួនឯង នៅវត្តកោះកែវ ស្រុក មង្គលបូរី ខេត្ត បន្ទាយមានជ័យ)» ៕ | 2019-12-02T14:10:22+07:00 | kbnnews.com | https://kbn.news/archives/142597 |
d6386c2a-40f4-447d-8374-d3c7e1d6fb4e | គិតត្រឹមឆ្នាំ២០១៩ កម្ពុជាមានអ្នកផ្ទុកមេរោគអេដស៍ជាង ៧ម៉ឺននាក់, នាយឧត្តមសេនីយ៍ កែ គឹមយ៉ាន៖ កម្ពុជាកំពុងតែដើរលើផ្លូវត្រូវ ដើម្បីឈានទៅការលុបបំបាត់មេរោគអេដស៍-ជំងឺអេដស៍ (Video inside) | ថ្ងៃទី១ ខែធ្នូ ឆ្នាំ២០១៩ នៅសាលមហោស្រពចតុមុខ មានរៀបចំប្រារព្ធទិវាពិភពលោកប្រយុទ្ធនឹងជំងឺអេដស៍ ១ធ្នូ ឆ្នាំ២០១៩ ក្រោមប្រធានបទ «ទាំងអស់គ្នាចូលរួមជាចរន្តជាតិមួយ ក្នុងការទប់ស្កាត់ការរីករាលដាលនៃមេរោគអេដស៍-ជំងឺអេដស៍» ក្រោមអធិបតីនាយឧត្តមសេនីយ៍ កែ គឹមយ៉ាន ឧបនាយករដ្ឋមន្ត្រី ប្រធានអាជ្ញាធរជាតិប្រយុទ្ធប្រឆាំងគ្រឿងញៀន តំណាងដ៏ខ្ពង់ខ្ពស់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា ដោយមានការអញ្ជើញចូលួមពីតំណាងកាកបាទក្រហម ក្រសួង ស្ថាប័នជាសមាជិកអាជ្ញាធរជាតិប្រយុទ្ធនឹងជំងឺអេដស៍ យុវជនកាយរឹទ្ធិ កាកបាទក្រហម តំណាងយុវនិស្សិតខេត្តបន្ទាយមានជ័យប្រចាំរាជធានីភ្នំពេញ តំណាងកងកម្លាំងទាំង៣ប្រភេទសរុបជាង ៤០០នាក់។ ក្នុងចំណាប់អារម្មណ៍របស់តំណាងអ្នករស់នៅជាមួយមេរោគអេដស៍តំណាងសង្គមស៊ីវិល និងតំណាងអង្គសហប្រជាជាតិប្រចាំកម្ពុជាសុទ្ធតែបានលើកឡើងពីបទពិសោធន៍ជីវិត និងភាពជោគជ័យលើបញ្ហាប្រយុទ្ធនឹងជំងឺអេដស៍ ដោយបានសំណូមពរឲ្យរាជរដ្ឋាភិបាល ដៃគូបន្តគាំទ្រការងារប្រយុទ្ធនឹងជំងឺអេដស៍នៅកម្ពុជា។ ទេសរដ្ឋមន្រ្តី អៀង ម៉ូលី បានស្នើសុំឲ្យចាត់អ្នកផ្ទុកមេរោគអេដស៍-ជំងឺអេដស៍ គឺជាជនរងគ្រោះដែលធ្លាប់បានជួយចូលរួមចំណែកក្នុងការងារកសាងអភិវឌ្ឍន៍ប្រទេសជាតិ ឲ្យទទួលបានការរីកចម្រើន ហើយរាល់ការឆ្លើយតបនិងមេរោគអេដស៍-ជំងឺអេដស៍ទាំងអស់ត្រូវឈរលើគោលការណ៍សមធម៌ សមភាពយេនឌ័រ និងសិទ្ធិមនុស្ស។ តាមការសិក្សាតាមបែបវិទ្យាសាស្រ្ត នៅប្រទេសកម្ពុជាក្នុងឆ្នាំ២០១៩ អ្នកផ្ទុកមេរោគអេដស៍មានចំនួនប្រមាណ ៧៣.០០០នាក់។ លោកស្រី ឃួន សុដារី បានអានសារសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ឥស្សរជនឆ្នើមថ្នាក់ជាតិ នៃវេទិកាភាពជាថ្នាក់ដឹកនាំប្រចាំតំបន់អាស៊ី ប៉ាស៊ីភិចឆ្លើយតបមេរោគអេដស៍ ជំងឺអេដស៍ នៅកម្ពុជា និងការអភិវឌ្ឍនៅកម្ពុជា ដោយបានអំពាវនាវដល់គ្រប់ស្ថាប័នពាក់ព័ន្ធ ដៃគូអភិវឌ្ឍេជាតិ អន្តរជាតិ អង្គការសង្គមស៊ីវិល វិស័យឯកជន ផ្នែកសាសនាបន្តចូលរួមគាំទ្រអនុវត្តម៉ឺងម៉ាត់នូវផែនការយុទ្ធសាស្រ្តជាតិទូលំទូលាយ ពហុវិស័យឆ្លើយតបមេរោគអេដស៍-ជំងឺអេដស៍លើកទី៥ សម្រាប់ឆ្នាំ២០១៩-២០២៣។ ក្នុងឱកាសនោះក្នុងនាមសម្តេចតេជោ ហ៊ុន សែន, នាយឧត្តមសេនីយ៍ កែ គឹមយ៉ាន បានមានប្រសាសន៍ថា កម្ពុជាកំពុងតែស្ថិតនៅលើផ្លូវត្រូវ ដើម្បីឈានទៅរកការលុបបំបាត់មេរោគអេដស៍ ជំងឺអេដស៍ «គោលដៅ ៩៥ ៩៥ ៩៥» ដូចបានកំណត់ ត្រឹមឆ្នាំ២០២៥ នៅក្នុងប្រទេសយើង និងនៅត្រឹមឆ្នាំ២០៣០ ដោយអង្គការសហប្រជាជាតិ។ *ទី១ ៖ ចូលរួមអនុវត្តដោយម៉ឺងម៉ាត់ផែនការយុទ្ធសាស្ត្រជាតិទូលំទូលាយ និងពហុវិស័យឆ្លើយតបមេរោគអេដស៍ ជំងឺអេដស៍លើកទី៥ ឆ្នាំ២០១៩-២០២៣ *ទី២ ៖ សូមក្រសួងសេដ្ឋកិច្ច និងហិរញ្ញវត្ថុពិនិត្យលទ្ធភាពបន្ត និងពង្រីកការផ្តល់ថវិកាសម្រាប់ការងារអេដស៍ និងសូមក្រសួង ស្ថាប័នពាក់ព័ន្ធទាំងអស់ ចូលរួមអនុវត្តឱ្យបានកាន់តែខ្លាំងក្លាបន្ថែមទៀត នូវវិធានការទាំងប្រាំមួយ *ទី៣ ៖ សូមក្រសួង ស្ថាប័ន រាជធានី ខេត្ត ស្រុក ខណ្ឌ ជាពិសេសឃុំ-សង្កាត់ ត្រូវតែរៀបចំផែនការសកម្មភាព និងលើកសេចក្តីព្រាងថវិកា ដើម្បីបង្កើនការចូលរួមឆ្លើយតបគ្រប់ជ្រុងជ្រោយ ទាន់ពេលវេលាទៅនឹងការរាលដាលមេរោគអេដស៍របស់ខ្លួន *ទី៤ ៖ សូមអាជ្ញាធរជាតិប្រយុទ្ធនឹងជំងឺអេដស៍ ក្រសួង និងស្ថាប័នពាក់ព័ន្ធ ពង្រីកពង្រឹងកិច្ចសហប្រតិបត្តិការជាមួយកាកបាទក្រហមកម្ពុជាលើការងារឆ្លើយតបមេរោគអេដស៍ ជំងឺអេដស៍ ជាមួយនេះត្រូវពង្រឹង និងបង្កើនកិច្ចសហការជាមួយអាជ្ញាធរជាតិ ប្រយុទ្ធប្រឆាំងគ្រឿងញៀនដើម្បីធ្វើយ៉ាងណាបង្ការ និងទប់ស្កាត់ឱ្យកាន់តែមានប្រសិទ្ធភាព នូវការឆ្លងរាលដាលនៃមេរោគអេដស៍/ជំងឺអេដស៍ ក្នុងចំណោមអ្នកប្រើប្រាស់និងអ្នកចាក់គ្រឿងញៀន *ទី៥ ៖ សូមបងប្អូនសហគមន៍នៃអ្នកផ្ទុកមេរោគអេដស៍ អ្នកជំងឺអេដស៍ ក្រុមប្រឈមមុខខ្ពស់ នៃការឆ្លងមេរោគអេដស៍ អ្នកស្ម័គ្រចិត្តសុខភាព ភូមិ មេភូមិ មេឃុំ ចៅសង្កាត់នៅថ្នាក់មូលដ្ឋានទាំងអស់ បន្តកិច្ចខិតខំប្រឹងប្រែងធ្វើការរួមគ្នា សហការគ្នាដើម្បីទប់ស្កាត់ការរាលដាលមេរោគអេដស៍ និងដោះស្រាយផលប៉ះពាល់ដែលបណ្តាលមកពីបញ្ហាអេដស៍។ *ទី៦ ៖ គ្រប់ក្រសួង-ស្ថាប័នពាក់ព័ន្ធ គ្រប់សហគមន៍ ត្រូវយកចិត្តទុកដាក់ គ្រប់គ្រងឱ្យកាត់បន្ថយការចម្លង មេរោគអេដស៍ ក្នុងចំណោមក្រុមប្រឈមខ្ពស់នឹងការចម្លងមេរោគអេដស៍ ឆាប់ធ្វើតេស្ត ឆាប់ដឹងឆាប់ព្យាបាល *ទី៧ ៖ សូមបងប្អូនប្រជាពលរដ្ឋត្រូវមានភាពស្មោះត្រង់ ស្នេហាប្តីមួយ ប្រពន្ធមួយ ដើម្បីសុភមង្គលក្នុងក្រុមគ្រួសារ សង្គមជាតិ និងកាត់បន្ថយបាន អំពើហិង្សានានា និងការឆ្លងរាលដាលនៃមេរោគអេដស៍ និងជំងឺអេដស៍៕ | 2019-12-01T20:12:00+07:00 | freshnewsasia.com | https://m.freshnewsasia.com/index.php/en/localnews/141237-2019-12-01-06-12-59.html |
d6379aad-8fd1-467a-a0ba-cf1fad1de525 | អ្នកជំងឺខ្មែរឥស្លាម ថ្លែងអំណរគុណសម្តេចតេជោ ហ៊ុន សែន យ៉ាងជ្រាលជ្រៅជាទីបំផុត ក្រោយទទួលបានការសណ្តោសប្រណីជួយផ្តល់ថវិកាព្យាបាលជំងឺឥតគិតថ្លៃ (Video inside) | ពិតជារំភើប និងរកពាក្យថ្លែងស្ទើរមិនចេញនោះទេ សម្រាប់ក្រុមគ្រួសារខ្មែរឥស្លាមដែលមានសមាជិកដ៏ធំមួយ មកពីស្រុកព្រៃនប់ ខេត្តព្រះសីហនុ ចំពោះទឹកចិត្តមេត្តា និងមានការសណ្តោសប្រណីពីមេដឹកនាំប្រទេសរបស់ខ្លួន គឺសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដែលបានផ្តល់ថវិកាទាំងស្រុងចំពោះការព្យាបាលជំងឺរ៉ាំរៃជាយូរឆ្នាំរបស់ខ្លួន។ លោក ឡៃ ម៉ាន អាយុ៥៣ឆ្នាំ មានប្រពន្ធឈ្មោះ ម៉ាត់ តេះ អាយុ៥៧ឆ្នាំ និងមានកូនចំនួន ៨នាក់ (ប្រុសម្នាក់ និងស្រី៧នាក់) ជាក្រុមគ្រួសារខ្មែរឥស្លាមរស់នៅភូមិទួលទទឹង ឃុំទួលទទឹង ស្រុកព្រៃនប់ ខេត្តព្រះសីហនុ ត្រូវបានសម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា ជួយផ្តល់ថវិកាព្យាបាលជំងឺបេះដូងរីក និងរលាកសួត ដែលគ្មានថវិកាគ្រប់គ្រាន់លើការព្យាបាល។ ការផ្តល់ថវិកា និងធានារ៉ាប់រងលើការព្យាបាលជូនលោក ឡៃ ម៉ាន ពីសំណាក់នាយករដ្ឋមន្រ្តីសម្តេចតេជោ ហ៊ុន សែន នៅពេលនេះ បានកើតមានឡើងកាលពីព្រឹកថ្ងៃទី៣០ ខែវិច្ឆិកា ឆ្នាំ២០១៩ ដោយសារកូនប្រសាររបស់លោកឈ្មោះ ផាន អាស៊ី អាយុ៣០ឆ្នាំ មុខរបរជាគ្រូបង្រៀននៅសាលាឥស្លាមមួយក្នុងស្រុកព្រៃនប់ បានប្រើ Account Facebook «Azii Kps» ចូលទៅ Comment នៅក្នុង Facebook សម្តេចដើម្បីសុំថវិកាព្យាបាលជំងឺឪពុកក្មេករបស់ខ្លួន។ លោក ផាន អាស៊ី បានសរសេរយ៉ាងដូច្នេះថា ។ ក្រោយពេលឃើញសាររបស់លោក ផាន អាស៊ី ភ្លាម, សម្តេចតេជោក៏បានឆ្លើយតបទៅវិញថា ។ ក្រោយមានបញ្ជាពីសម្តេចតេជោ, ខាងមន្ទីរពេទ្យកាល់ម៉ែត ក៏បានទាក់ទងទៅជនរងគ្រោះ និងបានដឹកមកព្យាបាលនៅមន្ទីរពេទ្យភ្លាមៗតែម្តង ដោយមានប្រពន្ធ កូនប្រុសបង្កើតម្នាក់ និងកូនប្រសារមកជាមួយ ដើម្បីកំដរមើលថែទាំអ្នកជំងឺ។ ជួបជាមួយអ្នកយកព័ត៌មាន Fresh News នៅល្ងាចថ្ងៃទី៣០ ខែវិច្ឆិកា ឆ្នាំ២០១៩ អ្នកស្រី ម៉ាត់ តេស អ្នកជំងឺបានថ្លែងអំណរគុណដល់សម្ដេចតេជោ ហ៊ុន សែន យ៉ាងដូច្នេះថា «សម្ដេចលោកមកសួរសុខទុក្ខផ្ទាល់ ខ្ញុំអរគុណដល់អ្វីផ្ដូច ពុំបាននោះទេអរគុណខ្លាំងណាស់។ សម្ដេចលោកមានទឹកចិត្តល្អ ចេះមើលថែប្រជារាស្ដ្រ ចេះអាណិតស្រលាញ់ប្រជារាស្ដ្រ, ហើយសម្តេចពុកក៏បានឧបត្ថម្ភថវិកា៣ពាន់ដុល្លារបន្ថែមទៀតផងដែរ»។ ជាមួយគ្នានេះកូនប្រុសរបស់អ្នកជំងឺដែលចូល Comment ក្នុងទំព័រ Facebook សម្ដេចតេជោ ហ៊ុន សែន បានឲ្យដឹងថា មូលហេតុដែលជំរុញឲ្យលោកហ៊ានចូល Comment គឺដោយក្ដីសង្ឃឹមថា សម្ដេចច្បាស់ជាមានចិត្តមេត្តាជួយដល់ឪពុករបស់លោកដែលមានជំងឺ ខណៈក្រុមគ្រួសាររបស់លោកកំពុងជួបការខ្វះខាតមិនមានលទ្ធភាព ដើម្បីព្យាបាលឪពុកនោះឡើយ។ លោកបានបន្ថែមទៀតថា ក្រោយ Comment ប្រហែល១០នាទីស្រាប់តែពេលនោះ សម្ដេចធ្វើការឆ្លើយតប ដោយឲ្យខាងមន្ទីរពេទ្យកាល់ម៉ែតទាក់ទងទៅលោក និងបញ្ជូនឪពុកដែលកំពុងតែមានជំងឺមកព្យាបាលដោយមិនបង់ថ្លៃ។ លោកក៏បានបង្ហាញនូវក្ដីរំភើបរីករាយ ចំពោះទឹកចិត្តដ៏ធំធេងរបស់សម្ដេចចំពោះប្រជាពលរដ្ឋ។ លោកគ្មានអ្វីក្រៅពីការថ្លែងអំណរគុណដល់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ចំពោះទឹកចិត្តនេះឡើយ និងសូមគោរពជូនពរឲ្យសម្ដេច មានសុខភាពល្អរឹងមាំ ដើម្បីបន្ដដឹកនាំនាវាកម្ពុជាឲ្យកាន់តែរីកចម្រើនបន្ថែមទៀត។ ពេលជនរងគ្រោះ ត្រូវបានបញ្ជូនមកដល់មន្ទីរពេទ្យ និងបន្ទាប់ពីប្រកាសបន្តអំពាវនាវឲ្យបងប្អូនជនរួមជាតិ និងមិត្តបរទេស ចូលរួមបរិច្ចាគដល់មន្ទីរពេទ្យកាល់ម៉ែតនោះ នៅរសៀលថ្ងៃទី៣០ ខែវិច្ឆិកា ឆ្នាំ២០១៩នេះ សម្តេចតេជោ ហ៊ុន សែន បានអញ្ជើញចុះសួរសុខទុក្ខដោយផ្ទាល់ចំពោះអ្នកជំងឺរូបនេះតែម្តង៕ | 2019-12-01T02:06:00+07:00 | freshnewsasia.com | https://m.freshnewsasia.com/index.php/en/localnews/141186-2019-11-30-12-06-24.html |
21c8ec5b-76cf-4d13-9118-c996fa05e0fc | TOP NEWS: សម្តេចតេជោ ហ៊ុន សែន ចុះសួរសុខទុក្ខអ្នកជំងឺដោយផ្ទាល់ បន្ទាប់ពីបានសុំសម្តេចជួយព្យាបាលតាមរយៈ Facebook (Video inside) | បន្ទាប់ពីប្រកាសបន្តអំពាវនាវឲ្យបងប្អូនជនរួមជាតិ និងមិត្តបរទេស ចូលរួមបរិច្ចាគដល់មន្ទីរពេទ្យកាល់ម៉ែត នៅរសៀលថ្ងៃទី៣០ ខែវិច្ឆិកា ឆ្នាំ២០១៩នេះ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានអញ្ជើញចុះសួរសុខទុក្ខដោយផ្ទាល់ចំពោះអ្នកជំងឺម្នាក់ ដែលបានសុំសម្តេចឲ្យជួយថវិកាសម្រាប់ការព្យាបាលជំងឺ របស់ខ្លួនតាមរយៈ Facebook។ កាលពីព្រឹកមិញ នៅក្នុង Facebook របស់សម្តេចមានប្រជាពលរដ្ឋខ្មែរឥស្លាមម្នាក់ បានចូលទៅ Comment ដោយសុំឲ្យសម្តេចតេជោ ហ៊ុន សែន ជួយផ្តល់ថវិកាជួយព្យាបាលជំងឺឪពុករបស់ខ្លួន ដែលមានជំងឺបេះដូងរីក និងរលាកទងសួត។ ពេលនោះសម្តេចតេជោ ក៏បានឆ្លើយតបថា ចាំឲ្យខាងមន្ទីរពេទ្យកាល់ម៉ែតទាក់ទង ដើម្បីយកមកព្យាបាល ដោយគ្មានការចំណាយនោះឡើយ។ នៅរសៀលថ្ងៃនេះ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានប្រកាសអំពាវនាវឲ្យបងប្អូនជនជាតិរួមជាតិ និងមិត្តបរទេសចូលរួមបរិច្ចាគដល់មន្ទីរពេទ្យពេទ្យកាល់ម៉ែត ឱ្យក្លាយទៅជាមន្ទីរពេទ្យបង្អែករបស់ជាតិ ដែលមានលក្ខណៈទំនើប និងពហុឯកទេស។ សម្តេចតេជោ ហ៊ុន សែន បានមានប្រសាសន៍តាម Facebook នៅរសៀលថ្ងៃទី៣០ ខែវិច្ឆិកា ឆ្នាំ២០១៩ យ៉ាងដូច្នេះថា «បងប្អូនជនរួមជាតិ ក៏ដូចជាមិត្តបរទេសដែលចង់រួមបរិច្ចាគ ដល់មន្ទីរពេទ្យពេទ្យកាល់ម៉ែតសុំទាក់ទងចូលតាមរយៈលោក ឈាង រ៉ា ប្រធានមន្ទីរពេទ្យកាល់ម៉ែតទូរស័ព្ទលេខ 012 877 877។ គ្រប់ការចូលរួមរបស់ សប្បុរសជននឹងមាន ប័ណ្ណថ្លែងអំណរគុណដែលចុះហត្ថលេខាដោយខ្ញុំជានាយករដ្ឋមន្ត្រីផ្ទាល់»។ កាលពីព្រឹកមិញ សម្តេចតេជោ ហ៊ុន សែន បានបញ្ជាក់ថា ថវិកាជាង ៦៤លានដុល្លារអាមេរិកហើយ ដែលប្រមូលបានពីសប្បុរសជននានា ដើម្បីសាងសងអគារ និងបំពាក់ឧបករណ៍ គ្រឿងបរិក្ខារនានានៅមន្ទីរពេទ្យកាល់ម៉ែត។ សម្តេចតេជោ បានបញ្ជាក់ថា បូកសរុបទាំងកញ្ចប់ថវិការដ្ឋ ៣០លានដុល្លារផង ថវិកាសម្រាប់សាងសង់អគារ បំពាក់ឧបករណ៍ និងគ្រឿងបរិក្ខានានាមានជាង៩៤លានដុល្លារ។ សម្តេចតេជោ ហ៊ុន សែន បានថ្លែងអំណរគុណចំពោះសប្បុរសជនដែលបានបរិច្ចាគថវិកា ដើម្បីសង្រ្គោះជិវិតមនុស្ស។ សម្តេចតេជោ សង្ឃឹមថា នឹងមានសប្បុរសជនផ្សេងទៀតបន្តការចូលរួមដើម្បីធ្វើទំនើបកម្មមន្ទីរពេទ្យកាល់ម៉ែតឱ្យក្លាយទៅជាមន្ទីរពេទ្យបង្អែករបស់ជាតិ ដែលមានលក្ខណៈទំនើប និងពហុឯកទេស។ សូមរំលឹកថា កាលពីថ្ងៃទី២៣ ខែវិច្ឆិកា ឆ្នាំ២០១៩កន្លងទៅនេះ សម្តេចតេជោ ហ៊ុន សែន បានសម្រេចបញ្ចេញកញ្ចប់ថវិកាជាតិប្រមាណ ៣០លានដុល្លារអាមេរិក សម្រាប់សាងសង់អគារព្យាបាលជំងឺនៅមន្ទីរពេទ្យកាល់ម៉ែតដែលកំពុងដំណើរការសាងសង់។ អគារព្យាបាលជំងឺនេះ មានកម្ពស់ ១២ជាន់ ដែលបច្ចុប្បន្នមន្ទីរសាងសង់ បានប្រមាណ ១៧ភាគរយរួចហើយ។ អគារមន្ទីរពេទ្យនេះ គ្រោងចំណាយថវិកាសាងសង់ប្រមាណ ៣៩លាន៧សែនដុល្លារអាមេរិក។ ក្រៅពីបញ្ចេញថវិកាជាតិ ៣០លានដុល្លារសាងសង់អគារហើយនោះ សម្តេចតេជោនាយករដ្ឋមន្ត្រី ក៏បានអំពាវនាវបន្ថែមដល់សប្បុរសជនចូលរួមបរិច្ចាគថវិកា សម្រាប់បំពាក់សម្ភារបរិក្ខារ ឧបករណ៍ផ្សេងៗនៅក្នុងអាគារថ្មី និងអគារចាស់ផងដែរ។ គោលបំណងរបស់សម្តេចតេជោ គឺធ្វើឱ្យមន្ទីរពេទ្យនេះ ក្លាយទៅជាមន្ទីរពេទ្យបង្អែករបស់ជាតិកម្ពុជា ដែលទំនើបសម្រាប់ជួយសង្គ្រោះជីវិតរបស់ប្រជាពលរដ្ឋ៕ | 2019-12-01T00:30:00+07:00 | freshnewsasia.com | https://m.freshnewsasia.com/index.php/en/localnews/141179-2019-11-30-10-30-14.html |
97974d45-42cb-4900-805c-df88013700a3 | ឧបនាយករដ្ឋមន្ត្រី កែ គឹមយ៉ាន តំណាងសម្ដេចតេជោ នឹងអញ្ជើញប្រារព្ធ «ទិវាពិភពលោកប្រយុទ្ធនឹងជំងឺអេដស៍ ០១ ធ្នូ» នៅថ្ងៃស្អែកនេះ | ឧបនាយករដ្ឋមន្រ្តី កែ គឹមយ៉ាន ប្រធានអាជ្ញាធរជាតិប្រយុទ្ធប្រឆាំងគ្រឿងញៀន តំណាងសម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា នឹងអញ្ជើញជាកិត្តិយសប្រារព្ធ ទិវាប្រយុទ្ធនឹងជំងឺអេដស៍ថ្ងៃទី០១ ខែធ្នូ ឆ្នាំ២០១៩ នៅសាលសន្និសីទចតុមុខ ដោយមានវត្តមានចូលរួមពីតំណាងស្ថាប័នជាតិ-អន្តរជាតិ តំណាងអង្គទូតនានា តំណាងក្រុមអ្នករស់នៅជាមួយមេរោគអេដស៍ ជំងឺអេដស៍ ដៃគូអភិវឌ្ឍ និងតំណាងសង្គមស៊ីវិលប្រមាណ ៧០០នាក់។ រៀងរាល់ឆ្នាំ ក្នុងនាមរាជរដ្ឋាភិបាល អាជ្ញាធរជាតិប្រយុទ្ធនឹងជំងឺអេដស៍ តែងរៀបចំប្រារព្ធទិវាពិភពលោកប្រយុទ្ធនឹងជំងឺអេដស៍ថ្ងៃទី១ ខែធ្នូ នេះ ជាទៀងទាត់នៅទូទាំង២៥ រាជធានី-ខេត្ត ក្នុងបំណងបង្ហាញការប្តេជ្ញាចិត្ត ដ៏មុតស្រួចរបស់រាជរដ្ឋាភិបាលកម្ពុជា ក្នុងការប្រយុទ្ធនឹងការរាលដាលមេរោគអេដស៍ និងជំងឺអេដស៍ រំលឹកនូវការផ្តល់ការគាំទ្រ ដល់អ្នកផ្ទុកមេរោគអេដស៍ និងរំឭកនូវសោកនាដកម្ម នៃអ្នកស្លាប់ដោយសារជំងឺអេដស៍ ព្រមទាំងក្រើនរំឭកដល់ប្រជាពលរដ្ឋទូទាំងប្រទេស ឱ្យចងចាំជានិច្ចពីគ្រោះថ្នាក់នៃការឆ្លងមេរោគអេដស៍ ដើម្បីឈានទៅលុបបំបាត់ ការឆ្លងរីករាលដាលមេរោគអេដស៍ រួមចំណែកក្នុងការអភិវឌ្ឍរបស់មនុស្សជាតិ។ *អត្រាប្រេវ៉ាឡង់អ្នកផ្ទុកមេរោគអេដស៍ មានការថយចុះជាបន្តបន្ទាប់តាំងពី ១,៦% នៅឆ្នាំ១៩៩៨ មកនៅ០,៨% នៅឆ្នាំ២០១០ និងមកនៅត្រឹមតែ ០,៦% នៅឆ្នាំ២០១៨។ *តាមការសិក្សាតាមបែបវិទ្យាសាស្រ្ត នៅប្រទេសកម្ពុជា ក្នុងឆ្នាំ២០១៩ អ្នកផ្ទុកមេរោគអេដស៍មានចំនួនប្រមាណ ៧៣.០០០នាក់។ *អ្នកបានទទួលសេវាថែទាំ និងព្យាបាលជំងឺអេដស៍ មាន៥៩.៥២៦នាក់ (ក្នុងឆ្នាំ២០១៨) និងមានប្រមាណជាង ៦០.០០០នាក់ ក្នុងឆ្នាំ២០១៩នេះ ។ *អ្នកឆ្លងថ្មីមានការថយចុះប្រមាណជា៦២% ចាប់ពីឆ្នាំ២០១០ មកដល់ឆ្នាំ២០១៨ ដែលតាមការប៉ាន់ប្រមាណអ្នកឆ្លងថ្មីក្នុងឆ្នាំ២០១៨នេះ មានចំនួន៨៨០នាក់។ *អ្នកស្លាប់ដោយមេរោគអេដស៍ ក៏មានការថយចុះប្រមាណជា ៤៨% ផងដែរ ចាប់ពីឆ្នាំ២០១០មក ដែលការស្លាប់នៅឆ្នាំ២០១៨កន្លងមកនេះ មានប្រមាណជា ១៣០០ នាក់។ *ការរាយការណ៍ពីការមាក់ងាយ និងរើសអើងពីខាងក្រៅមានការធ្លាក់ចុះ ជាពិសេសការបដិសេធមិនផ្តល់ការងារ ពី៤៦%នៅឆ្នាំ២០១០ មកនៅតែប្រមាណ២% នៅឆ្នាំ២០១៩ និងការបំពានជាពាក្យសំដី ពី១៤%នៅឆ្នាំ២០១០ មកនៅតែប្រមាណ២% នៅឆ្នាំ២០១៩។ ប៉ុន្តែការមាក់ងាយ និងរើសអើងដោយខ្លួនឯង ជាពិសេសអារម្មណ៍អៀនខ្មាស នៅតែជាបញ្ហាគួរឱ្យកត់សម្គាល់នៅឡើយ ដោយមានអត្រា៧១,៥% នៅឆ្នាំ២០១០ មកនៅ ៦២,៧%នៅឆ្នាំ២១៩ ។ ភាពជោគជ័យ លើការងារឆ្លើយតបនឹងមេរោគអេដស៍ និងជំងឺអេដស៍នៅប្រទេសកម្ពុជា គឺធ្វើឡើងដោយមានការចូលរួមទាំងអស់គ្នា តាមអនុសាសន៍ របស់សម្តេចតេជោនាយករដ្ឋមន្ត្រី គឺ ទាំងអស់គ្នាចូលរួមជាចរន្តជាតិមួយ ក្នុងការទប់ស្កាត់ការរីករាលដាល នៃមេរោគអេដស៍ និងជំងឺអេដស៍» ដែលមកដល់ពេលនេះ ជាលទ្ធផលកម្ពុជាទទួលបានជោគជ័យគួរជាទីមោទនៈរួមមាន៖ *នៅឆ្នាំ២០០៦ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហម កម្ពុជាបានទទួលគោរម្យងារពីអង្គការសហប្រជាជាតិ ជា «ឥស្សរជនឆ្នើមថ្នាក់ជាតិ នៃវេទិកាភាពជាអ្នកដឹកនាំតំបន់អាស៊ី-ប៉ាស៊ីហ្វិកឆ្លើយតបមេរោគអេដស៍ និងជំងឺអេដស៍នៅកម្ពុជា»។ *នៅឆ្នាំ២០០៩ សម្តេចកិត្តិព្រឹទ្ធបណ្ឌិត ក៏បានទទួលនូវ «ពានរង្វាន់វេទិកាភាពជាអ្នកដឹកនាំប្រចាំតំបន់អាស៊ីប៉ា-ស៊ីហ្វិកស្តីពីមេរោគអេដស៍ ជំងឺអេដស៍ និងការអភិវឌ្ឍនៅកម្ពុជា» ពី អង្គការសហប្រជាជាតិជាថ្មីទៀត។ *ឆ្នាំ២០១០ រាជរដ្ឋាភិបាលកម្ពុជាបានទទួលពានរង្វាន់ ពីអង្គការសហប្រជាជាតិក្នុងការសម្រេចគោលដៅ អភិវឌ្ឍន៍សហស្សវត្សលើការងារប្រយុទ្ធនឹងមេរោគអេដស៍ និងជំងឺអេដស៍។ *នៅឆ្នាំ២០១៧ អង្គការ UNAIDS បានប្រកាសទទួលស្គាល់ប្រទេសកម្ពុជា ក្នុងចំណាមប្រទេសចំនួន៧ នៅក្នុងពិភពលោក (រួមមាន ចក្រភពអង់គ្លេស អ៊ីស្លង់ ដាណឺម៉ាក ស៊ុយអ៊ែត សឹង្ហបុរី និងបុតស្វាណា) ថា ជាប្រទេសដែលអាចសម្រេចបាននូវគោលដៅ ៩០ ៩០ ៩០ នា ឆ្នាំ២០២០ មុនកាលកំណត់៕ | 2019-11-30T20:43:00+07:00 | freshnewsasia.com | https://m.freshnewsasia.com/index.php/en/localnews/141156-2019-11-30-06-43-31.html |
656f10ec-f5e3-4b53-9d8f-48da4ea8b4d2 | សម្ដេចកិត្ដិព្រឹទ្ធបណ្ឌិត៖ ២៨ឆ្នាំកន្លងមកនេះរាជរដ្ឋាភិបាលកម្ពុជា សម្រេចសមិទ្ធផលធំធេងក្នុងការទប់ស្កាត់រីករាលដាលមេរោគអេដស៍ និងសូមផ្តល់អនុសាសន៍៦ចំណុច ដើម្បីបន្តការទប់ស្កាត់ការរាលដាលជំងឺនេះ (Video inside) | សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន បានថ្លែងតាមរយៈសារលិខិតយ៉ាងដូច្នេះថា «ថ្វីត្បិតកម្ពុជាសម្រេចបាននូវសមិទ្ធផលធំធេង និងទទួលបានជោគជ័យជាបន្តបន្ទាប់យ៉ាងណាក៏ដោយ ក៏ស្ថានភាពជោគជ័យរបស់យើងនៅផុយស្រួយនៅឡើយ ព្រោះថាយើងអាចភ្លេចអេដស៍ តែអេដស៍ពុំភ្លេចយើងឡើយ។ បើយើងធ្វេសប្រហែសតែបន្តិចដោយប្រការណាមួយនោះ ការរីករាលដាលមេរោគអេដស៍ នឹងអាចផ្ទុះឡើងវិញជាមិនខានឡើយ ជាពិសេសយើងនៅមានការព្រួយបារម្ភ នៅក្នុងចំណោម ក្រុមបុរសរួមភេទជាមួយបុរស ក្រុមបំប្លែងភេទ ក្រុមអ្នកប្រើប្រាស់និងចាក់គ្រឿងញៀន ក្រុមស្រី្តបម្រើការងារក្នុងគ្រឹះស្ថានកម្សាន្តសប្បាយមនុស្សពេញវ័យ ក្រុមយុវវ័យ ក្រុមប្រជាជនចំណាកស្រុកជាដើម»។ សារលិខិតរបស់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ឥស្សរជនឆ្នើមថ្នាក់ជាតិ នៃវេទិកាភាពជាអ្នកដឹកនាំតំបន់អាស៊ីប៉ាស៊ីហ្វិក ឆ្លើយតបមេរោគអេដស៍ និងជំងឺអេដស៍នៅកម្ពុជា បានចេញដើម្បីចូលរួមក្នុងឱកាសទិវាពិភពលោក ប្រយុទ្ធនឹងជំងឺអេដស៍ ១ធ្នូ ឆ្នាំ២០១៩ ក្រោមប្រធានបទ «ទាំងអស់គ្នាចូលរួមជាចរន្តជាតិមួយ ក្នុងការទប់ស្កាត់ការរីករាលដាលនៃមេរោគអេដស៍ និងជំងឺអេដស៍»។ ក្នុងរយៈកាល២៨ឆ្នាំកន្លងមកនេះ រាជរដ្ឋាភិបាលកម្ពុជារួមជាមួយដៃគូសហប្រតិបត្តិការជាតិ-អន្តរជាតិ អង្គការសង្គមស៊ីវិល វិស័យឯកជន ផ្នែកសាសនា និង កាកបាទក្រហមកម្ពុជា បានខិតខំប្រឹងប្រែងក្នុងការប្រយុទ្ធប្រឆាំងនឹងជំងឺអេដស៍ រហូតសម្រេចបាននូវការទប់ស្កាត់ការរីករាលដាលមេរោគអេដស៍ ជំងឺអេដស៍ ធ្វើឱ្យអត្រាផ្ទុកមេរោគអេដស៍ក្នុងចំណោមប្រជាជនទូទៅចាប់ពីអាយុ ១៥ ទៅ ៤៩ ឆ្នាំ បានធ្លាក់ចុះពី ១.៦% នៅឆ្នាំ១៩៩៨ ធ្លាក់ចុះមកនៅ១% នៅឆ្នាំ២០០៦ និងធ្លាក់ចុះជាបន្តបន្ទាប់មកនៅ ០.៨% នៅឆ្នាំ២០១០ និង ០.៥% នៅឆ្នាំ២០១៩នេះ។ លើសពីនេះទៅទៀត អត្រាធ្វើតេស្តឈាមរកមេរោគអេដស៍ ក្នុងចំណោមស្ត្រីមានផ្ទៃពោះបានកើនឡើងខ្ពស់ អត្រាចម្លងពីម្តាយដែលមានផ្ទុកមេរោគអេដស៍ទៅកូន និងសន្ទស្សន៍នៃការរើសអើង មើលងាយអ្នកផ្ទុកមេរោគអេដស៍ អ្នកជំងឺអេដស៍ មានការថយចុះខ្លាំងគួរជាទីមោទនៈ។ សូមសាខាកាកបាទក្រហមកម្ពុជា យុវជន អ្នកស្ម័គ្រចិត្ត ពង្រឹង ពង្រីក សកម្មភាពផ្សព្វផ្សាយ អប់រំ លើកកម្ពស់ការយល់ដឹងពីបញ្ហាអេដស៍ឱ្យបានដល់សហគមន៍ជនបទ និងត្រូវផ្តល់ការជួយឧបត្ថម្ភគំាពារ ដល់អ្នកផ្ទុកមេរោគអេដស៍ អ្នកជំងឺអេដស៍។ ចំពោះអ្នកដែលសង្ស័យថា ខ្លួនបានប្រឈមនឹងការឆ្លងមេរោគអេដស៍ សូមប្រញាប់រួសរាន់ទៅពិនិត្យឈាមរកមេរោគអេដស៍ និងទៅទទួលសេវាថែទាំ ពីមណ្ឌលសុខភាពឱ្យបានទៀងទាត់ ព្រមទាំងជៀសវាងដាច់ខាតកុំចម្លងទៅអ្នកដទៃ និងចូលរួមសហការអប់រំផ្សព្វផ្សាយឱ្យបានទូលំទូលាយ។ ចំពោះស្ត្រីមានផ្ទៃពោះ ត្រូវទៅពិនិត្យសុខភាពឱ្យបានទៀងទាត់ និងជាពិសេសឆាប់ធ្វើតេស្តឈាម ដើម្បីទទួលសេវាការពារការចម្លងមេរោគអេដស៍ទៅទារក និងជម្រុញលើកទឹកចិត្តដៃគូមកពិនិត្យ និងទទួលសេវាព្យាបាលទាំងអស់គ្នា។ សូមបងប្អូនជនរួមជាតិទាំងអស់ ត្រូវបន្តស្វែងយល់ពីការបង្ការមេរោគអេដស៍ និងការពារខ្លួនកុំឱ្យឆ្លងមេរោគអេដស៍នេះជាដាច់ខាត ជាពិសេសក្មួយៗជាយុវជន យុវនារី ត្រូវប្រុងប្រយ័ត្ន និងចងចាំថាការការពារគឺចាប់ផ្តើមពីខ្លួនអ្នកផ្ទាល់។ មិនត្រូវមាក់ងាយ និងរើសអើងអ្នកផ្ទុកមេរោគអេដស៍ និងអ្នកជំងឺអេដស៍ជាដាច់ខាត ហើយត្រូវបង្កើតបរិយាកាសគាំទ្រ ដល់ក្រុមប្រឈមខ្ពស់នៅគ្រប់ទីកន្លែង ដើម្បីទទួលបានសេវា សុខភាព សេវាគាំពារសង្គម និងការការពារផ្លូវច្បាប់។ សូមអ្នកផ្ទុកមេរោគអេដស៍កុំមានការខ្មាសអៀន និងរើសអើងខ្លួនឯង ហើយត្រូវប្រញាប់រួសរាន់ទៅទទួលការប្រឹក្សា និងការព្យាបាលឱ្យបានទាន់ពេលវេលា។ តាមរយៈសារលិខិតមួយនេះ សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន បានសង្ឃឹមយ៉ាងមុតមាំថា បងប្អូនជនរួមជាតិទាំងអស់ ពិតជាយល់ច្បាស់ និងបន្តផ្សព្វផ្សាយទៅកាន់សមាជិកគ្រួសារ បងប្អូន មិត្តភក្តិ និងសហគមន៍ឱ្យបានកាន់តែទូលំទូលាយថែមទៀត៕ | 2019-11-30T16:15:00+07:00 | freshnewsasia.com | https://m.freshnewsasia.com/index.php/en/localnews/141128-2019-11-30-02-15-30.html |
646bee59-d031-4125-b57d-9e6646c6593e | សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ចេញសារលិខិតក្នុងឱកាសទិវាពិភពលោក ប្រយុទ្ធនឹងជំងឺអេដស៍ ១ធ្នូ ឆ្នាំ២០១៩ | សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ឥស្សរជនឆ្នើមថ្នាក់ជាតិ នៃវេទិការភាពជាអ្នកដឹកនាំតំបន់អាស៊ីប៉ាស៊ីហ្វិក ឆ្លើយតបមេរោគអេដស៍ និងជំងឺអេដស៍នៅកម្ពុជា បានចេញនូវសារលិខិត ដើម្បីចូលរួមក្នុងឱកាសទិវាពិភពលោក ប្រយុទ្ធនឹងជំងឺអេដស៍ ១ធ្នូ ឆ្នាំ២០១៩ ក្រោមប្រធានបទ ។ សារលិខិតរបស់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន បានលើកឡើងថា ។ ប្រធានបទដែលបានកំណត់ឡើងនេះ មានគោលបំណងគូសបញ្ជាក់ពីការប្តេជ្ញាចិត្តខ្ពស់របស់រាជរដ្ឋាភិបាលកម្ពុជា ក្នុងការបន្តកិច្ចខិតខំប្រឹងប្រែងប្រកប ដោយឆន្ទៈមោះមុត ឈានទៅសម្រេចបានគោលដៅ បញ្ចប់បញ្ហាអេដស៍នៅព្រះរាជាណាចក្រកម្ពុជានៅឆ្នាំ ២០២៥។ ក្នុងរយៈកាល២៨ឆ្នាំកន្លងមកនេះ រាជរដ្ឋាភិបាលកម្ពុជារួមជាមួយដៃគូសហប្រតិបត្តិការជាតិ-អន្តរជាតិ អង្គការសង្គមស៊ីវិល វិស័យឯកជន ផ្នែកសាសនា និង កាកបាទក្រហមកម្ពុជា បានខិតខំប្រឹងប្រែងក្នុងការប្រយុទ្ធប្រឆាំងនឹងជំងឺអេដស៍ រហូតសម្រេចបាននូវការទប់ស្កាត់ការរីករាលដាលមេរោគអេដស៍ ជំងឺអេដស៍ ធ្វើឱ្យអត្រាផ្ទុកមេរោគអេដស៍ក្នុងចំណោមប្រជាជនទូទៅចាប់ពីអាយុ ១៥ ទៅ ៤៩ ឆ្នាំ បានធ្លាក់ចុះពី ១.៦% នៅឆ្នាំ១៩៩៨ ធ្លាក់ចុះមកនៅ១% នៅឆ្នាំ២០០៦ និងធ្លាក់ចុះជាបន្តបន្ទាប់មកនៅ ០.៨% នៅឆ្នាំ២០១០ និង ០.៥% នៅឆ្នាំ២០១៩នេះ។ សារលិខិតរបស់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន បានថ្លែងបញ្ជាក់ថា ជាមួយគ្នានេះ របាយការណ៍សង្ខេបរបស់អាជ្ញាធរជាតិប្រយុទ្ធនឹងជំងឺអេដស៍ ឆ្នាំ២០១៩ នេះ បានបង្ហាញឱ្យដឹងថា កម្ពុជាអាចកាត់បន្ថយការចម្លងមេរោគអេដស៍ថ្មី បានពី ២,៣០០នាក់ ក្នុងឆ្នាំ២០១០ មកនៅត្រឹមចំនួនប្រមាណ៨៨០នាក់ ក្នុងឆ្នាំ២០១៩ ចំណែកឯការផ្តល់ឱសថប្រឆាំងមេរោគអេដស៍វិញ អាចសម្រេចបាន ៩៩% ក្នុងចំណោមអ្នកផ្ទុកមេរោគអេដស៍ដែលកំពុងត្រូវការឱសថប្រឆាំងមេរោគអេដស៍ និងសេវាថែទាំព្យាបាល ហើយដែលជាលទ្ធផល បានធ្វើឱ្យអត្រាមរណភាពដោយសារជំងឺអេដស៍ធ្លាក់ចុះជារៀងរាល់ឆ្នាំ។ លើសពីនេះទៅទៀត អត្រាធ្វើតេស្តឈាមរកមេរោគអេដស៍ ក្នុងចំណោមស្ត្រីមានផ្ទៃពោះបានកើនឡើងខ្ពស់ អត្រាចម្លងពីម្តាយដែលមានផ្ទុកមេរោគអេដស៍ទៅកូន និងសន្ទស្សន៍នៃការរើសអើង មើលងាយអ្នកផ្ទុកមេរោគអេដស៍ អ្នកជំងឺអេដស៍ មានការថយចុះខ្លាំងគួរជាទីមោទនៈ។ ថ្វីត្បិតកម្ពុជា សម្រេចបាននូវសមិទ្ធផលធំធេង និងទទួលបានជោគជ័យ ជាបន្តបន្ទាប់យ៉ាងណាក៏ដោយ ក៏ស្ថានភាពជោគជ័យរបស់យើងនៅផុយស្រួយនៅឡើយ ព្រោះថា យើងអាចភ្លេចអេដស៍ តែអេដស៍ពុំភ្លេចយើងឡើយ។ បើយើងធ្វេសប្រហែសតែបន្តិចដោយប្រការណាមួយនោះ ការរីករាលដាលមេរោគអេដស៍ នឹងអាចផ្ទុះឡើងវិញ ជាមិនខានឡើយ ជាពិសេសយើងនៅមានការព្រួយបារម្ភ នៅក្នុងចំណោម ក្រុមបុរសរួមភេទជាមួយបុរស ក្រុមបំប្លែងភេទ ក្រុមអ្នកប្រើប្រាស់និងចាក់គ្រឿងញៀន ក្រុមស្រី្តបម្រើការងារក្នុងគ្រឹះស្ថានកម្សាន្តសប្បាយមនុស្សពេញវ័យ ក្រុមយុវវ័យ ក្រុមប្រជាជនចំណាកស្រុកជាដើម។ អាស្រ័យហេតុនេះ ដើម្បីចូលរួមជាមួយរាជរដ្ឋាភិបាល ដែលកំពុងស្ថិតនៅលើផ្លូវត្រូវ ក្នុងការកសាងសង្គមមួយ ដែលគ្មានបញ្ហាអេដស៍នៅឆ្នាំ២០២៥ ពោលគឺ ៩៥% នៃអ្នកផ្ទុកមេរោគអេដស៍ បានដឹងពីស្ថានភាពផ្ទុកមេរោគអេដស៍របស់ខ្លួន ៩៥% នៃអ្នកដែលដឹងពីស្ថានភាពផ្ទុកមេរោគអេដស៍ បានទទួលការព្យាបាល ដោយឱសថប្រឆាំងមេរោគអេដស៍ និង៩៥% នៃអ្នកដែលបានទទួលការព្យាបាលដោយឱសថប្រឆាំងមេរោគអេដស៍ មានប្រសិទ្ធភាពខ្ពស់ ក្នុងការកាត់បន្ថយចំនួនមេរោគអេដស៍នៅក្នុងខ្លួន ព្រមទាំងបំបាត់បានទាំងស្រុងនូវការស្អប់ខ្ពើម រើសអើង និងមាក់ងាយអ្នកផ្ទុកមេរោគអេដស៍ និងជំងឺអេដស៍។ ជាមួយគ្នានោះ សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន បានថ្លែងអំពាវនាវ ដល់ពលរដ្ឋកម្ពុជា គ្រប់វ័យ រួមទាំងយុវជន និងបងប្អូនរួមជាតិ ជាពិសេសអំពាវនាវដល់គ្រប់ស្ថាប័នពាក់ព័ន្ធ ដៃគូអភិវឌ្ឍន៍ជាតិ-អន្តរជាតិ អង្គការសង្គមស៊ីវិល វិស័យឯកជន ផ្នែកសាសនា បន្តចូលរួមគាំទ្រ និងអនុវត្តដោយម៉ឺងម៉ាត់នូវផែនការយុទ្ធសាស្រ្តជាតិទូលំទូលាយ និងពហុវិស័យឆ្លើយតបមេរោគអេដស៍ ជំងឺអេដស៍លើកទី៥ ឆ្នាំ២០១៩-២០២៣ ដែលជាផែនទីចង្អុលផ្លូវតែមួយគត់ សម្រាប់ការងារប្រយុទ្ធទប់ស្កាត់ការរាលដាលមេរោគអេដស៍ និងជំងឺអេដស៍នៅកម្ពុជា។ សូមសាខាកាកបាទក្រហមកម្ពុជា យុវជន អ្នកស្ម័គ្រចិត្ត ពង្រឹង ពង្រីក សកម្មភាពផ្សព្វផ្សាយ អប់រំ លើកកម្ពស់ការយល់ដឹងពីបញ្ហាអេដស៍ឱ្យបានដល់សហគមន៍ជនបទ និងត្រូវផ្តល់ការជួយឧបត្ថម្ភគំាពារ ដល់អ្នកផ្ទុកមេរោគអេដស៍ អ្នកជំងឺអេដស៍។ ចំពោះអ្នកដែលសង្ស័យថា ខ្លួនបានប្រឈមនឹងការឆ្លងមេរោគអេដស៍ សូមប្រញាប់រួសរាន់ទៅពិនិត្យឈាមរកមេរោគអេដស៍ និងទៅទទួលសេវាថែទាំ ពីមណ្ឌលសុខភាពឱ្យបានទៀងទាត់ ព្រមទាំងជៀសវាងដាច់ខាតកុំចម្លងទៅអ្នកដទៃ និងចូលរួមសហការអប់រំផ្សព្វផ្សាយឱ្យបានទូលំទូលាយ។ ចំពោះស្ត្រីមានផ្ទៃពោះ ត្រូវទៅពិនិត្យសុខភាពឱ្យបានទៀងទាត់ និងជាពិសេសឆាប់ធ្វើតេស្តឈាម ដើម្បីទទួលសេវាការពារការចម្លងមេរោគអេដស៍ទៅទារក និងជម្រុញលើកទឹកចិត្តដៃគូមកពិនិត្យ និងទទួលសេវាព្យាបាលទាំងអស់គ្នា។ សូមបងប្អូនជនរួមជាតិទាំងអស់ ត្រូវបន្តស្វែងយល់ពីការបង្ការមេរោគអេដស៍ និងការពារខ្លួនកុំឱ្យឆ្លងមេរោគអេដស៍នេះជាដាច់ខាត ជាពិសេសក្មួយៗជាយុវជន យុវនារី ត្រូវប្រុងប្រយ័ត្ន និងចងចាំថាការការពារគឺចាប់ផ្តើមពីខ្លួនអ្នកផ្ទាល់។ មិនត្រូវមាក់ងាយ និងរើសអើងអ្នកផ្ទុកមេរោគអេដស៍ និងអ្នកជំងឺអេដស៍ជាដាច់ខាត ហើយត្រូវបង្កើតបរិយាកាសគាំទ្រ ដល់ក្រុមប្រឈមខ្ពស់នៅគ្រប់ទីកន្លែង ដើម្បីទទួលបានសេវា សុខភាព សេវាគាំពារសង្គម និងការការពារផ្លូវច្បាប់។ សូមអ្នកផ្ទុកមេរោគអេដស៍កុំមានការខ្មាសអៀន និងរើសអើងខ្លួនឯង ហើយត្រូវប្រញាប់រួសរាន់ទៅទទួលការប្រឹក្សា និងការព្យាបាលឱ្យបានទាន់ពេលវេលា។ តាមរយៈសារលិខិតមួយនេះ សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន បានសង្ឃឹមយ៉ាងមុតមាំថា បងប្អូនជនរួមជាតិទាំងអស់ ពិតជាយល់ច្បាស់ និងបន្តផ្សព្វផ្សាយទៅកាន់សមាជិកគ្រួសារ បងប្អូន មិត្តភក្តិ និងសហគមន៍ឱ្យបានកាន់តែទូលំទូលាយថែមទៀត៕ | 2019-11-30T15:31:00+07:00 | freshnewsasia.com | https://m.freshnewsasia.com/index.php/en/localnews/141126-2019-11-30-01-31-42.html |
ab4dee00-6ff1-4eba-9258-0df86b0cde64 | អ្នកនាំពាក្យ៖ ក្រសួងសុខាភិបាល នៅតែផ្តោតលើការស្វែងរក ករណីថ្មីជំងឺហង់សិន ឬជំងឺឃ្លង់ | លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅថ្ងៃទី២៨ ខែវិច្ឆិកា ឆ្នាំ២០១៩នេះ បានគូសបញ្ជាក់ថា ក្រសួងសុខាភិបាល នៅតែផ្តោតលើការស្វែងរក ករណីថ្មីជំងឺហង់សិន ឬជំងឺឃ្លង់ និងការព្យាបាលប្រកបដោយប្រសិទ្ធិភាព ជាមួយថ្នាំច្រើនមុខ។ ការគូសបញ្ជាក់យ៉ាងដូច្នេះ បានធ្វើឡើងក្នុងឱកាសដែល លោកស្រីវេជ្ជបណ្ឌិត ឱ វណ្ណឌីន អញ្ជើញចូលរួមក្នុងកិច្ចប្រជុំ ស្តីពី ការប្រកាសលទ្ធផល ក្រោយបញ្ចាប់គំរោងផ្តល់ថ្នាំបង្ការ ដល់ជនប៉ះពាល់ជំងឺហង់សិន ឬជំងឺឃ្លង់ ដែលរៀបចំធ្វើឡើង នៅភោជនីយដ្ឋាន ទន្លេបាសាក់ទី២ រាជធានីភ្នំពេញ នាព្រឹកថ្ងៃទី២៨ ខែវិច្ឆិកា ឆ្នាំ២០១៩នេះ។ អ្នកនាំពាក្យក្រសួងសុខាភិបាល បានបញ្ជាក់យ៉ាងដូច្នេះថា ។ លោកស្រីវេជ្ជបណ្ឌិត ឱ វណ្ណឌីន បានឲ្យដឹងទៀតថា ទោះបីក្រសួងសុខាភិបាល បានកាត់បន្ថយជំងឺនេះ ជាបញ្ហាសុខភាពសាធារណៈក៏ដោយ ក៏ប៉ុន្តែមិនទាន់បានលុបបំបាត់ទាំងស្រុងនោះទេ។ មានន័យថា ការចម្លងកំរិតទាប និងនៅតែបន្តដែលជាលទ្ធផល ការកើតឡើងករណីថ្មីនៅតែមាន។ លោកស្រីវេជ្ជបណ្ឌិត បានលើកឡើងថា ការផ្សព្វផ្សាយពីជំងឺហង់សិន តាមសហគមន៍ និងបុគ្គលិកផ្នែកសុខភាពនៅគ្រប់កំរិត ដើរតួនាទីយ៉ាងសំខាន់ក្នុងការ ស្វែងរកករណីថ្មី ការព្យាបាលជាពិសេស ពេលដែលអត្រាប្រេវ៉ាឡង់ កាន់តែទាបទៅៗ។ លទ្ធផលដ៏ធំធេង ដែលទទួលបានពេលនេះ ដោយសារមានការចូលរួម ពីគ្រប់ភាគីទាំងអស់។ ក្នុងឱកាសនោះ លោកស្រីវេជ្ជបណ្ឌិត ឱ វណ្ណឌីន ក៏បានថ្លែងអំណរគុណដល់អង្គការទាំងអស់ ដែលបានជួយប្រយុទ្ធប្រឆំាង និងជំងឺហង់សិន។ លោកស្រី រំពឹងយ៉ាងមុតមាំថា ពួកគាត់ និងបន្តជួយលើការងារ ជំងឺហង់សិនក្នុងភាពជាដៃគូ ជាមួយក្រសួងនៅឆ្នាំខាងមុខទៀត។ លោកស្រីវេជ្ជបណ្ឌិត បានឲ្យដឹងផងដែរថា នៅឆ្នាំ២០១៩ ក្រសួងសុខាភិបាល បានផ្តោតសំខាន់បន្ថែម លើការបន្តការតភ្ជាប់ និងបំពេញចន្លោះប្រហោង រវាងសហគមន៍ និងសុខភាពដោយពង្រឹងចំណេះដឹង ប្រជាជនឲ្យពួកគាត់មកទទួលការពិគ្រោះជំងឺ និងការព្យាបាល។ លោកស្រីវេជ្ជបណ្ឌិត ឱ វណ្ណឌីន បានបន្ថែមថា លើសពីនោះទៀត ក្រសួងបានលើកទឹកចិត្ត និងជុំរុញឲ្យថ្នាក់-ខេត្ត ធ្វើការជាមួយអ្នកស្ម័គ្រចិត្តភូមិ និងអង្គកាក្រៅរដ្ឋាភិបាល ហើយក៏មានយុទ្ធនាការផ្សព្វផ្សាយ តាមរោងចក្រ និងប្រព័ន្ធផ្សព្វផ្សាយនានាផងដែរ។ សូមបញ្ជាក់ថា ក្រោមកិច្ចខិតខំប្រឹងប្រែង នៅក្នុងសកម្មភាពរបស់កម្មវិធី នាក់ប្រយុទ្ធនិងជំងឺហង់សិន និងមានការគាំទ្រពីថ្នាក់ដឹកនាំ ក្រសួងសុខាភិបាល ព្រមទាំងការចូលរួមពីដៃគួរអភិវឌ្ឍន អត្រាប្រេវ៉ាឡង់នៃជំងឺនេះ បានធ្លាក់ចុះពីចំនួន២ លើ១០,០០០នាក់ និងករណីថ្មីចំនួន៩៤៥នាក់ នៅឆ្នាំ១៩៩៣ មកចំនួន០.១ លើ១០,០០០នាក់ និងករណីថ្មី ចំនួន៨០នាក់ នៅឆ្នាំ២០១៩៕ | 2019-11-28T20:08:00+07:00 | freshnewsasia.com | https://m.freshnewsasia.com/index.php/en/localnews/140957-2019-11-28-06-08-29.html |
af49c6d6-5624-4f9e-88fa-bb640fb6a357 | វីរហើយ ស៊ែរឲ្យអ្នកផ្សេងបានដឹងផង ! ជំងឺរាតត្បាតកំពុងវាយប្រហារកូនសុនខហិតមីន១១ក្បាល | ក្នុងរយ:ពេលតែ៣ថ្ងៃ២យប់នេះ ជំងឺរាតត្បាត បានវាយប្រហារកូនសុនខចំនួន១១ក្បាល នៅមណ្ឌលសុនខ ស៊ីម៉ាក់ខេត្តកំពង់ឆ្នាំង តែយ៉ាងណា មន្ត្រីសុបសត្វ និងមន្ត្រីជំនាញសុនខទាំងអស់ កំពុងពុះពារជួយសង្គ្រោះកូនសុនខទាំងនោះ យ៉ាងយកចិត្តទុកដាក់បំផុត។ យោងតាមគណនីហ្វេសប៊ុកលោក Heng Ratana បានបង្ហោះកាលពីម៉ោងមុនថា « រយះពេល៣ថ្ងៃ២យប់នេះ មន្ត្រីបសុទេព្យនៅមណ្ឌលសុនខស៊ីម៉ាក់ខេត្តកំពង់ឆ្នាំង បាននិងកំពុងពុះពារជួយសង្គ្រោះកូនសុនខចំនួន១១ក្បាល ដែលទទួលរងជម្ងឺរាតត្បាត។ សូមកោតសរសើរមន្ត្រីបសុទេព្យ និងមន្ត្រីជំនាញសុនខទាំងអស់បានបន្តខិតខំជួយសង្គ្រោះដោយយកចិត្តទុកដាក់បំផុត!»៕ | 2019-11-28T10:33:55+07:00 | kbnnews.com | https://kbn.news/archives/142277 |
83f63e68-f58b-413d-8acc-11e1ba33b4dd | គ្រួសារសពពលករ ដែលបានទទួលមរណភាពនៅកូរ៉េដោយជំងឺ បានទទួលបច្ច័យ និងសម្ភារពីកាកបាទក្រហមកម្ពុជា | នៅថ្ងៃទី២៧ ខែវិច្ឆិកា ឆ្នាំ២០១៩ នេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានចាត់ឱ្យ ឯកឧត្តម អ៊ុន ចាន់ដា ប្រធានគណៈកម្មាធិការសាខាកាកបាទក្រហមកម្ពុជា ខេត្តកំពង់ចាម នាំបច្ច័យ ៥លានរៀល និងសម្ភារទៅចូលរួមរំលែកមរណទុក្ខគ្រួសារសព លោក ពក ពឿន (ហៅ ប៊ុនថាន) អាយុ២២ឆ្នាំ ជាពលករធ្វើការនៅប្រទេសកូរ៉េ បានទទួលមរណភាពកាលពីថ្ងៃទី១៩ ខែវិច្ឆិកា ឆ្នាំ២០១៩ នៅប្រទេសកូរ៉េ ដោយរោគាពាធ មានស្រុកកំណេីតស្ថិតនៅភូមិល្វា ឃុំអារក្សត្នោត ស្រុកស្ទឹងត្រង់ ខេត្តកំពង់ចាម។ ក្នុងឱកាសនោះ ឯកឧត្តមប្រធានគណៈកម្មាធិការសាខា បានពាំនាំការសាកសួរសុខទុក្ខពីសំណាក់សម្ដេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា និងសម្ដេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ដោយ សម្តេចទាំងពីរ បានចូលរួមរំលែកទុក្ខយ៉ាងក្រៀមក្រំជាមួយក្រុមគ្រួសារសព ហើយសម្តេចទាំងពីរ តែងតែស្រឡាញ់អាណិត និងយកចិត្តទុកដាក់ដល់សុខទុក្ខរបស់ប្រជាពលរដ្ឋ ជាពិសេសពលរដ្ឋដែលជួបនូវទុក្ខលំបាកផ្សេងៗ។ ជាមួយគ្នានេះ ឯកឧត្តម ក៏បានសូមបួងសួងដល់វិញ្ញាណក្ខន្ធរបស់ជនរងគ្រោះ បានទៅកាន់សុគតិភព។ ជាមួយគ្នានោះដែរ ក្រុមគ្រួសារសពបន្ទាប់ពីបានទទួលអំណោយដ៏ថ្លៃថ្លានេះ ក៏បានលើកដៃប្រណម្យសូមថ្លែងអំណរ គុណយ៉ាងជ្រាលជ្រៅ ដល់សម្ដេចទាំងពីរ ព្រមទាំងថ្នាក់ដឹកនាំខេត្តកំពង់ចាម និងក្រុមការងារទាំងអស់ ដែលបាននាំអំណោយនេះ មកផ្តល់ជូនក្រុមគ្រួសារគាត់ផងដែរ។ សូមបញ្ជាក់ថា បច្ច័យ និងសម្ភារដែលបានចូលរួមដល់ក្រុមគ្រួសារជនរងគ្រោះនោះរួមមាន ៖ ថវិកាចំនួន ៥.០០០.០០០រៀល អង្ករចំនួន ១០០គីឡូ មីចំនួន ៥កេស ទឹកក្រូចចំនួន ៥កេស ត្រីខចំនួន ៥០កំប៉ុង ទឹកត្រីចំនួន ០៥យួរ ទឹកស៊ីអីវចំនួន ៥យួរផងដែរ៕ | 2019-11-27T19:27:00+07:00 | freshnewsasia.com | https://m.freshnewsasia.com/index.php/en/localnews/140845-2019-11-27-05-27-29.html |
cc040230-95d9-47e0-a970-02a70dbc868c | ១១ខែឆ្នាំនេះ កុមារកម្ពុជាជាង១លាននាក់ ទទួលបានការពិនិត្យ និងព្យាបាលជំងឺ នៅមន្ទីរពេទ្យគន្ធបុប្ផា, សូមបន្តចូលរួមបរិច្ចាគក្នុងស្មារតី «ខ្មែរជួយខ្មែរ» ! (Video inside) | នៅរយៈពេល១១ ខែឆ្នាំ២០១៩នេះ មន្ទីរពេទ្យគន្ធបុប្ផាទាំងរាជធានីភ្នំពេញ និងសៀមរាប បានទទួលពិនិត្យ និងព្យាបាលជំងឺជូនដល់កុមារជាង១លាននាក់។ នេះបើតាមសេចក្តីប្រកាសព័ត៌មាន របស់មូលនិធិគន្ធបុប្ផាកម្ពុជា ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២៧ ខែវិច្ឆិកា ឆ្នាំ២០១៩នេះ។ មូលនិធិគន្ធបុប្ផាកម្ពុជា បានឲ្យដឹងយ៉ាងដូច្នេះថា តាមប្រភពពីមន្ទីរពេទ្យគន្ធបុប្ផា បានបង្ហាញថាក្នុងរយៈពេល១១ខែ ក្នុងឆ្នាំ២០១៩ មានកុមារចំនួន ៩០៤,៣៦៦ករណី ត្រូវបានពិនិត្យ និងព្យាបាល នៅក្នុងផ្នែកពិគ្រោះខាងក្រៅ, កុមារចំនួន១៩១,២៤៩នាក់ ត្រូវបានដាក់ឱ្យសម្រាកនៅក្នុងមន្ទីរពេទ្យ ក្នុងនោះមានកុមារ ៣៣,៩៤៤នាក់ មានជំងឺគ្រុនឈាមធ្ងន់ធ្ងរ, កុមារ២៤,៦១៧នាក់ ត្រូវបានវះកាត់ទូទៅ និងកុមារចំនួន៨៩១នាក់ ត្រូវបានវះកាត់បេះដូង និងភ្ជិតប្រហោងបេះដូង តាមសរសៃឈាម (ទាំងនៅមន្ទីរពេទ្យគន្ធបុប្ផាសៀមរាប និងភ្នំពេញ)។ លើសពីនេះទៅទៀត ស្ត្រីមានផ្ទៃពោះចំនួន ១៤៨ ២៤៨ ករណីបានមកពិនិត្យតាមដានផ្ទៃពោះ និងព្យាបាលនៅក្នុងផ្នែកពិគ្រោះជំងឺក្រៅនៃមន្ទីរសម្ភព ព្រមទាំងបានសម្រាលកូនបានចំនួន ២៣ ៣៥០នាក់។ មូលនិធិគន្ធបុប្ផាកកម្ពុជា បានលើកឡើងថា «លទ្ធផលទាំងនេះ មួយផ្នែកកើតឡើងដោយសារការរួមចំណែក ប្រកបដោយទឹកចិត្តសប្បុរសពីសំណាក់សម្ដេច ឯកឧត្ដម លោកជំទាវ អ្នកឧកញ៉ា លោកឧកញ៉ា លោក លោកស្រី អ្នកនាងកញ្ញា ក្នុងស្មារតី «ខ្មែរជួយខ្មែរ» តាមរយៈមូលនិធិកន្ធបុប្ផាកម្ពុជា នាពេលកន្លងមក។ ជាក់ស្ដែងត្រឹមតែរយៈពេល១១ ខែ ក្នុងឆ្នាំ២០១៩នេះ មូលនិធិគន្ធបុប្ផាកម្ពុជា បានប្រគល់ថវិកាដែលបានមកពីការបរិច្ចាគពីសប្បុរជនានាចំនួន ១០,៨៩២,៤០៤ ដុល្លារអាមេរិក ជូនមន្ទីរពេទ្យគន្ធបុប្ផា ដើម្បីចូលរួមធានាឲ្យបាននូវនិរន្តរភាព នៃកិច្ចដំណើរការរបស់មន្ទីរពេទ្យគន្ធបុប្ផាទាំងប្រាំទីតាំង ក៏ដូចជាការបន្តនាំមកនូវភាពញញឹមដល់កុមារ ដែលជាអនាគតដ៏ភ្លឺស្វាងរបស់កម្ពុជា»។ ជាមួយគ្នានេះ មូលនិធិគន្ធបុប្ផាកម្ពុជា ក៏សូមថ្លែងអំណរគុណយ៉ាងជ្រាលជ្រៅចំពោះទឹកចិត្តដ៏សប្បុរសរបស់សម្ដេច ឯកឧត្តម លោកជំទាវ អ្នកឧកញ៉ា លោកឧកញ៉ា លោក លោកស្រី អ្នកនាងកញ្ញា ក្នុងការចូលរួមជាមួយមូលនិធិគន្ធបុប្ផាកម្ពុជា ដើម្បីនាំភាពញញឹមដល់កុមារដែលជាអនាគតដ៏ភ្លឺស្វាងរបស់កម្ពុជា។ * ធនាគារកាណាឌីយ៉ា * ធនាគារអេស៊ីលីដា * ធនាគារ ABA * ធនាគារឯកទេស និងភ្នាក់ងារវេប្រាក់ Wing * ភ្នាក់ងារវេប្រាក់ TrueMoney * ភ្នាក់ងារវេប្រាក់ DaraPay ឬទំនាក់ទំនងមកលេខាធិកាដ្ឋានដែលមានទីតាំងក្នុងក្រសួងសេដ្ឋកិច្ច និងហិរញ្ញវត្ថុ, ទូរស័ព្ទលេខ 061 701 111 / 096 701 1111 និងគេហទំព័រ www.ckf.org.kh | 2019-11-27T15:51:00+07:00 | freshnewsasia.com | https://m.freshnewsasia.com/index.php/en/localnews/140811-2019-11-27-01-51-24.html |
8b470e38-69d6-4b0f-9495-0c35f14afdf5 | អង្គការមូលនិធិថែទាំសុខភាពអ្នកជំងឺអេដស៍ នឹងរៀបចំទិវាពិភពលោកប្រយុទ្ធជំងឺអេដស៍ នៅខែធ្នូខាងមុខនេះ | អង្គការមូលនិធិថែទាំសុខភាពអ្នកជំងឺអេដស៍ (AHF) រួមជាមួយរដ្ឋាភិបាល និងអង្គការសង្គមស៊ីវិលជុំវិញពិភពលោក នឹងរៀបចំពិធីអបអរសាទរ ទិវាពិភពលោកប្រយុទ្ធនឹងជំងឺអេដស៍ឆ្នាំ២០១៩ នាថ្ងៃទី០១ ខែធ្នូ ឆ្នាំ២០១៩ ខាងមុខនេះ ដើម្បីធ្វើការអំពាវនាវសាជាថ្មីដល់ថ្នាក់ដឹកនាំទូទាំងពិភពលោកបន្ត «រក្សាសន្យា» ដល់មនុស្សដែលរងផលប៉ះពាល់ដោយសារមេរោគអេដស៍ និងជំងឺអេដស៍។ ទិវាពិភពលោកប្រយុទ្ធនឹងជំងឺអេដស៍ឆ្នាំ២០១៩ នឹងមានប្រទេសចំនួន៤៣ ដែលអង្គការ AHF កំពុងធ្វើប្រតិបត្តិការធ្វើការរៀបចំព្រឹត្តិការណ៍ និងកម្មវិធីផ្សេងៗ ពេញមួយសប្តាហ៍ ដើម្បីអបអរសាទរទិវាពិភពលោកប្រយុទ្ធនឹងជំងឺអេដស៍នេះ ដោយមាននូវការប្រគំតន្ត្រីឥតគិតថ្លៃ ការប្រកួតកីឡា ការសម្តែង និងសកម្មភាពផ្សេងៗ រួមមានការដើរព្យុះហយាត្រា និងការដង្ហែក្បួន ការបង្ហាញម៉ូត និងសកម្មភាពនានានៅតាមទីសាធារណៈផងដែរ។ អង្គការ AHF នឹងប្រារព្ធទិវាពិភពលោកប្រយុទ្ធនឹងជំងឺអេដស៍ឆ្នាំ២០១៩ ក្នុងប្រទេសកម្ពុជានៅថ្ងៃទី០១ ខែធ្នូ ឆ្នាំ២០១៩ ក្នុងមជ្ឈមណ្ឌលពិព័រណ៍កោះពេជ្រ រាជធានីភ្នំពេញ។ សម្រាប់ព្រឹត្តិការណ៍សំខាន់ប្រចាំឆ្នាំនេះ នឹងមានវត្តមានចូលរួមពីភ្ញៀវកិត្តិយសក្នុងកម្មវិធីសន្និសីទសារព័ត៌មាន «រក្សាសន្យា» ចំពោះមេរោគអេដស៍ និងជំងឺអេដស៍ និងការដើរក្បួន នៅមជ្ឈមណ្ឌលពិព័រណ៍កោះពេជ្រ ការរាំ Flash Mob ការប្រគំតន្រ្តីដោយតារាចម្រៀងល្បី តារាកំប្លែង និងកម្មវិធីប្លែកៗជាច្រើន រួមនឹងការធ្វើតេស្តឈាមរកមេរោគអេដស៍ និងចែកស្រោមអនាម័យដោយឥតគិតថ្លៃផងដែរ។ ការប្រគំតន្រ្តីនេះគឺបើកឲ្យចូលរួមទស្សនាដោយសេរី និងមិនគិតថ្លៃ។ លោកស្រីវេជ្ជ ហួយ ស៊ីខេង ប្រធានគ្រប់គ្រងកម្មវិធីអង្គការ AHF បានឱ្យដឹងថា ទិវាពិភពលោកប្រយុទ្ធនឹងជំងឺអេដស៍នេះ ជាការអំពាវនាវដល់ថ្នាក់ដឹកនាំពិភពលោកទាំងមូល ឲ្យបន្តចូលរួមក្នុងយុទ្ធនាការប្រយុទ្ធនឹងមេរោគអេដស៍ ព្រោះនៅមានជីវិតមនុស្សរាប់លាននាក់ទៀត ដែលត្រូវការជួយសង្គ្រោះ និងយកចិត្តទុកដាក់ពីបញ្ហាមេរោគអេដស៍ និងជំងឺអេដស៍។ នៅក្នុងប្រទេសកម្ពុជា ជាមួយការគាំទ្រពីរដ្ឋាភិបាលនិងការងារជាដៃគូជាមួយអង្កការក្រៅរដ្ឋាភិបាល សង្គមស៊ីវិល និងស្ថាប័នពាក់ព័ន្ធនានា បាននិងកំពុងបន្តការងារយ៉ានងពេញទំហឹងក្នុងការជួយសង្គ្រោះជីវិត ព្យាបាល និងថែទាំដល់អ្នករស់នៅជាមួយមេរោគអេដស៍។ លោក Michael Weinstein ប្រមុខដឹកនាំអង្គការ AHF សកល បានឱ្យដឹងថា ជាមួយនឹងសមិទ្ធផលជោគជ័យ ដែលទទួលបានពីគម្រោងបំពេញបន្ថែមលើកទី៦ របស់មូលនិធិសកល ក្នុងយុទ្ធនាការប្រយុទ្ធនឹងជំងឺអេដស៍ រោគរបេង និងជំងឺគ្រុនចាញ់ក្នុងខែតុលា យើងគិតថា យើងកំពុងតែធ្វើការនៅលើយុទ្ធសាស្ត្រមួយ ដែលត្រឹមត្រូវក្នុងការលុបបំបាត់ និងការពារការរីករាលដាលនៃជំងឺទាំងអស់នោះ។ ប៉ុន្តែប្រទេសទាំងអស់មិនត្រូវឈប់ត្រឹមនេះទេ ជាពិសេសអ្នកដែលមិនទាន់បានចូលរួម ហើយត្រូវធ្វើគ្រប់យ៉ាងដែលអាចធ្វើទៅបាន ដើម្បីជួយគាំទ្រដល់មូលនិធិក្នុងការស្វែងរកជំនួយឲ្យបានគ្រប់ ១៨ពាន់លានដុល្លារ សម្រាប់គម្រោងបន្ទាប់។ លោកបានបន្ថែមថា ជាក់ស្តែងលុយពិតជាមានសារៈសំខាន់ ប៉ុន្តែការរក្សាសន្យាក្នុងការប្រយុទ្ធនឹងជំងឺអេដស៍ កាន់តែមានសារៈសំខាន់ ដែលយើងត្រូវតែដឹងពីចំនួនអ្នកជំងឺនៅតាមបណ្តាប្រទេសនីមួយៗ និងទូទាំងពិភពលោកឲ្យបានច្បាស់លាស់ ដើម្បីអាចឲ្យយើងធ្វើការកំណត់គោលដៅ បានត្រឹមត្រូវក្នុងការផ្តល់ការគាំទ្រ។ ការបញ្ចប់មេរោគអេដស៍ពីពិភពលោក គឺអាចទៅរួច ប៉ុន្តែយើងត្រូវការសហការពីសហគមន៍សុខភាពសកល រដ្ឋាភិបាល និងអង្គការសង្គមស៊ីវិល ដើម្បីចូលរួមធ្វើការជាមួយគ្នា ប្រកបដោយភាពឆ្លាតវៃក្នុងការសម្រេចការងារនេះ»។ យោងតាមស្ថិតិចុងក្រោយរបស់អង្គការ UNAIDS មានមនុស្សចំនួន ៣៧.៩លាននាក់នៅជុំវិញពិភពលោក កំពុងរស់នៅជាមួយមេរោគអេដស៍ និងជំងឺអេដស៍ ហើយសម្រាប់ឆ្នាំ២០១៨ មានមនុស្សប្រមាណ ១.៧លាននាក់ បានឆ្លងមេរោគអេដស៍ថ្មី និង ៧៧០,០០០នាក់បានស្លាប់ ដោយសារជំងឺផ្សេងៗ ដែលពាក់ព័ន្ធនឹងជំងឺអេដស៍។ ក្នុងពេលបច្ចុប្បន្ន ខណៈពេលដែលមនុស្សរាប់លានកំពុងទទួលការព្យាបាលដោយឱសថប្រឆាំងមេរោគអេដស៍ គឺមានមនុស្សរាប់លាននាក់ផ្សេងទៀតកំពុងត្រូវការជួយសង្គ្រោះជាបន្ទាន់ផងដែរ៕ | 2019-11-27T03:25:00+07:00 | freshnewsasia.com | https://m.freshnewsasia.com/index.php/en/localnews/140797-2019-11-26-13-25-23.html |
29ace735-28eb-4ad3-9257-953386b20e75 | ក្រសួងបរិស្ថាន ប្តេជ្ញាអនុវត្តយុទ្ធសាស្ត្រជាតិលុបបំបាត់ជំងឺគ្រុនចាញ់ និងជំងឺឆ្លងផ្សេងទៀតចេញពីក្នុងសហគមន៍ ក្នុងដែនជម្រកសត្វព្រៃព្រៃឡង់ | ក្រៅពីកិច្ចខិតខំប្រឹងប្រែងក្នុងការគ្រប់គ្រង និងអភិរក្សធនធានធម្មជាតិ ជីវៈចម្រុះដែលកម្ពុជាមាន ក្រសួងបរិស្ថាន បានប្តេជ្ញាចិត្តចូលរួមលុបបំបាត់ជំងឺគ្រុនចាញ់ ចេញពីសហគមន៍តំបន់ការពារធម្មជាតិនានា ក្នុងដែនជម្រកសត្វព្រៃ «ព្រៃឡង់» ឱ្យអស់នៅត្រឹមឆ្នាំ២០២៥ ស្របតាមផែនការ យុទ្ធសាស្ត្រជាតិ លុបបំបាត់ជំងឺគ្រុនចាញ់ ក្នុងព្រះរាជាណាចក្រកម្ពុជា ឆ្នាំ២០១១-២០២៥ និងកាត់ផ្តាច់ទាំងស្រុងជំងឺឆ្លងផ្សេងទៀត ដូចជាជំងឺអេដស៍ ជំងឺគ្រុនឈាមជាដើមចេញពីសហគមន៍ តំបន់ការពារធម្មជាតិផងដែរ។ ការតាំងចិត្តនេះត្រូវបានធ្វើឡើងក្នុងអំឡុងពេលនៃដំណើរចុះពិនិត្យស្ថានភាពការងារគ្រប់គ្រង និងអភិរក្សដែលជម្រកសត្វព្រៃព្រៃឡង់ និងសាកសួរសុខទុក្ខសំណេះសំណាលជាមួយមន្ត្រីឧទ្យានុរក្ស និងប្រជាសហគមន៍តំបន់ការពារធម្មជាតិនៅក្នុងភូមិសាស្ត្រខេត្តកំពង់ធំ កាលពីថ្ងៃទី២៦ ខែវិច្ឆិកា ឆ្នាំ ២០១៩ របស់ប្រតិភូក្រសួងបរិស្ថានដឹកនាំដោយ លោករដ្ឋមន្ត្រី សាយ សំអាល់ និងមានការចូលរួមពីតំណាងរាស្ត្រមណ្ឌលកំពង់ធំ ប្រតិភូក្រសួងសុខាភិបាល ទីភ្នាក់ងារសហរដ្ឋអាមេរិកសម្រាប់អភិវឌ្ឍន៍អន្តរជាតិ USAID និងដៃគូអភិវឌ្ឍន៍និងស្ថាប័នពាក់ព័ន្ធនានា។ នៅចំពោះមុខមន្ត្រីឧទ្យានុរក្ស និងប្រជាសហគមន៍តំបន់ការពារធម្មជាតិជាច្រើនរយនាក់ លោក សាយ សំអាល់ បានថ្លែងថា៖ «ការលុបបំបាត់ជំងឺឆ្លង ការគិតគូរពីសន្តិសុខស្បៀង និងអាហារូបត្ថម្ភ ការទទួលបានការអប់រំ គឺជាមូលដ្ឋានគ្រឹះ នៅក្នុងការលើកស្ទួយជីវភាពរស់នៅរបស់ប្រជាសហគមន៍មូលដ្ឋាន ដោយរក្សាបាននូវវប្បធម៌ ប្រពៃណី ទំនៀមទម្លាប់ ជំនឿ សាសនា និងជាតិសាសន៍របស់ខ្លួន សំដៅបង្កើតជាទេសចរណ៍ធម្មជាតិ ដែលអាចង្កើនសេដ្ឋកិច្ចគ្រួសារ»។ លោករដ្ឋមន្ត្រី បានបន្ថែមទៀតថា ។ លោក សាយ សំអាល់ បានសង្កត់ធ្ងន់ថា តំបន់ការពារធម្មជាតិរបស់ប្រទេសកម្ពុជា មានលក្ខណៈពិសេសដោយមានប្រជាពលរដ្ឋរស់នៅជាមួយនឹងធនធានធម្មជាតិ ហើយការការពារ និងអភិរក្សធនធានធម្មជាតិប្រកបដោយនិរន្តរភាព សម្រាប់កូនចៅជំនាន់ក្រោយ ចាំបាច់ត្រូវមានការចូលរួមពីអ្នកពាក់ព័ន្ធគ្រប់ទាំងអស់ ជាពិសេសធ្វើឱ្យសហគមន៍មានសេដ្ឋកិច្ចរឹងមាំ និងរីកចម្រើន។ លោកបានបញ្ជាក់ថា រាជរដ្ឋាភិបាលកម្ពុជា ស្តែងចេញពីការយកចិត្តទុកដាក់ពី សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា អញ្ជើញចូលរួមជាអធិបតីក្នុងវេទិកាថ្នាក់ជាតិ ចំនួន ២លើករួចមកហើយ នៅឆ្នាំ២០១៦ និងឆ្នាំ២០១៧ បានបង្ហាញគោលបំណងជាយុទ្ធសាស្រ្ត និងចក្ខុវិស័យច្បាស់លាស់ ធ្វើយ៉ាងណាឱ្យភាគីពាក់ព័ន្ធទាំងអស់ចូលរួមការពារ និងអភិរក្សធនធានធម្មជាតិ។ ក្នុងឱកាសនោះដែរ លោករដ្ឋមន្រ្តី បានប្រកាសពីផែនការអាទិភាពសម្រាប់អភិវឌ្ឍន៍សេដ្ឋកិច្ចសហគមន៍ រួមមានការលើកកម្ពស់ជីវភាពសហគមន៍ឱ្យប្រសើរឡើង តាមរយៈការជួយឱ្យសហគមន៍ កសាងហេដ្ឋារចនាសម្ព័ន្ធ ការលើកកម្ពស់សុខភាព ការចិញ្ចឹមសត្វ ការជំរុញឱ្យកូនចៅប្រជាពលរដ្ឋនៅតាមសហគមន៍ បានរៀនសូត្រខ្ពង់ខ្ពស់ និងទទួលបានការបណ្តុះបណ្តាលវិជ្ជាជីវៈ ងាកចេញពីការពឹងផ្អែកលើធនធានធម្មជាតិ មករកជម្រើសមុខរបរថ្មី ដូចជាវិស័យឧស្សហកម្ម និងសេវាកម្មជាដើម។ ជាមួយគ្នានេះដែរ រដ្ឋមន្ត្រីក្រសួងបរិស្ថាន បានលើកទឹកចិត្តឱ្យប្រជាពលរដ្ឋនៅតាមសហគមន៍ អភិវឌ្ឍន៍ទេសចរណ៍ធម្មជាតិ ដែលក្នុងនោះក្រសួងបរិស្ថាន និងក្រសួងទេសចរណ៍ នឹងសហការរៀបចំ និងជួយបណ្តុះបណ្តាលជំនាញទេសចរណ៍ធម្មជាតិ ដើម្បីបង្កើនជីវភាពដល់ប្រជាសហគមន៍ថែមទៀត។ នៅក្នុងឱកាសនោះ សហគមន៍តំបន់ការពារធម្មជាតិចំនួន២ គឺសហគមន៍តំបន់ការពារធម្មជាតិក្បាលដូនតី និងសហគមន៍ការពារធម្មជាតិជាំម្រេចនៅក្នុងខេត្តកំពង់ធំ បានចុះហត្ថលេខាលើកិច្ចព្រមព្រៀងជាមួយ លោក នង វាសនា តំណាងរាស្រ្តមណ្ឌលកំពង់ធំ ដើម្បីអភិវឌ្ឍជីវភាពសហគមន៍ ដោយទទួលបានការផ្តល់ការគ្រប់គ្រងទឹកស្អាតប្រើប្រាស់ក្នុងសហគមន៍ចំនួន ៣ឆ្នាំជាប់គ្នា ដោយក្នុង ១ឆ្នាំ សហគមន៍នីមួយៗទទួលថវិកាចំនួន ៥០០០ ដុល្លារអាមេរិក។ គណៈប្រតិភូក៏បានចែកមុងជ្រលក់ថ្នាំការពារជំងឺគ្រុនចាញ់ជូនដល់មន្ត្រីឧទ្យានុរក្ស និងប្រជាពលរដ្ឋមូលដ្ឋានផងដែរ។ ជាមួយគ្នានេះ លោក សាយ សំអាល់ និងប្រតិភូក្រសួង ស្ថាប័នពាក់ព័ន្ធ អាជ្ញាធរខេត្ត និងតំណាងដៃគូអភិវឌ្ឍន៍ បានចុះពិនិត្យដោយផ្ទាល់ព្រៃឈើក្នុងតំបន់ដែនជម្រកសត្វព្រៃ «ព្រៃឡង់»។ ព្រៃឡង់ត្រូវបានកំណត់ជាដែនជម្រកសត្វព្រៃ «ព្រៃឡង់» លើទំហំផ្ទៃដី ៤៣១,៦៨៣ ហិកតាស្ថិតនៅក្នុងភូមិសាស្ត្រខេត្តកំពង់ធំ ខេត្តក្រចេះ ខេត្តព្រះវិហារ និងខេត្តស្ទឹងត្រែង តាមអនុក្រឹត្យលេខ៧៤ អនក្រ.បក ចុះថ្ងៃទី៩ ខែឧសភា ឆ្នាំ ២០១៦ និងមានមន្ត្រីឧទ្យានុរក្សចំនួន ៨៣ នាក់បាននិងកំពុងឈរជើង ការពារនិងអភិរក្ស ក្រោយពីមានការផ្ទេរសមត្ថកិច្ចគ្រប់គ្រងពីក្រសួងកសិកម្ម រុក្ខាប្រមាញ់ និងនេសាទ មកឱ្យក្រសួងបរិស្ថានគ្រប់គ្រងកាលពីខែមេសា ឆ្នាំ២០១៦។ នៅឆ្នាំ២០១៩នេះ ក្រសួងបរិស្ថាន បានរៀបចំបង្កើត និងការប្រកាសទទួលស្គាល់ជាផ្លូវការសហគមន៍ការពារធម្មជាតិចំនួន១៩ ដែលមានប្រជាពលរដ្ឋជាច្រើនម៉ឺននាក់ កំពុងរស់នៅក្នុង និងក្បែរដែនជម្រកសត្វព្រៃ «ព្រៃឡង់» ក្នុងបំណងបង្កើនការចូលរួមគ្រប់គ្រងប្រើប្រាស់ធនធានធម្មជាតិប្រកបដោយចីរភាព និងចូលរួមចំណែក ក្នុងការលើកកម្ពស់ជីវភាពសហគមន៍មូលដ្ឋាន ស្របតាមគោលនយោបាយរបស់រាជរដ្ឋាភិបាលកម្ពុជា។ គណៈប្រតិភូនៃស្ថាប័នពាក់ព័ន្ធ បានវាយតម្លៃខ្ពស់ចំពោះកិច្ចខិតខំប្រឹងប្រែងរបស់របស់មន្ត្រីឧទ្យានុរក្សនៃ ក្រសួងបរិស្ថាន ដែលបានលះបង់សព្វបែបយ៉ាង ដើម្បីការពារ និងអភិរក្សដែនជម្រកព្រៃព្រៃឡង់ ក៏ដូចជាការចូលរួមរបស់ប្រជាសហគមន៍តំបន់ការពារធម្មជាតិក្នុងការងារអភិរក្ស។ អាស្រ័យដោយសារកិច្ចខិតខំប្រឹងប្រែង នៅក្នុងការគ្រប់គ្រងតំបន់ការពារធម្មជាតិបានល្អប្រសើរ កម្ពុជាបានលក់ឥណទានកាបូននៅក្នុងដែនជម្រកសត្វព្រៃកែវសីម៉ា ដែនជម្រកសត្វព្រៃព្រៃឡង់ (ក្នុងភូមិសាស្ត្រខេត្តស្ទឹងត្រែង) ដែនជម្រកសត្វព្រៃក្រវ៉ាញខាងត្បូង និងដែនជម្រកសត្វព្រៃតាតៃ ក្នុងក្របខណ្ឌទីផ្សារស្ម័គ្រចិត្ត ដោយទទួលបានថវិកាសរុបប្រមាណ ១១លានដុល្លារអាមេរិក សម្រាប់ទ្រទ្រង់ដល់ការការពារនិងអភិរក្ស ក៏ដូចជាជួយលើកកម្ពស់ជីវភាពរបស់សហគមន៍មូលដ្ឋាន ដែលឆ្លើយតបនឹងគោលការណ៍ហិរញ្ញប្បទាននិរន្តរភាព៕ | 2019-11-27T01:27:00+07:00 | freshnewsasia.com | https://m.freshnewsasia.com/index.php/en/localnews/140789-2019-11-26-11-27-18.html |
97883a69-9791-4ff3-b40e-cb53a1c738de | អុញនោះ វីរហើយ ! គ្រួសារស្រ្តីរងគ្រោះចោទប្រកាន់ គ្រូពេទ្យនៅមន្ទីរពេទ្យបង្អែកក្រុងចំការចេក ថាមានការធ្វេសប្រហែស បណ្តាលឲ្យឆ្លងទន្លេម្នាក់ស្លាប់ទាំងម្តាយនិងកូន…អំពាវដល់ឯកឧត្ដម គួច ចំរើន ជួយរកយុត្តិធម៌… (មានវីដេអូ) | ស្រ្តីពោះធំម្នាក់ បានស្លាប់ជាមួយនឹងកូនក្នុងផ្ទៃ យ៉ាងអាណោចអាធ័ម ខណៈដែលក្រុមគ្រួសារនាំទៅសម្រាលកូន នៅក្នុងមន្ទីរពេទ្យបង្អែកក្រុងចំការចេក ។ ក្រោយពីស្ត្រីខាងលើបានស្លាប់ គ្រួសាររបស់នាងកើតទុក្ខមិនសុខចិត្ត ដោយធ្វើការចោទប្រកាន់ថា ការស្លាប់របស់ស្រ្តីរងគ្រោះ និងទារកក្នុងផ្ទៃ គឺមកពីគ្រូពេទ្យនៅទីនោះមានការធ្វេសប្រហែស មិនយកចិត្តទុកដាក់ជាមួយអ្នកជំងឺ ហើយក្រុមគ្រួសារស្រ្តីរងគ្រោះទទូចសុំឲ្យលោកគួច ចំរើន អភិបាលខេត្តព្រះសីហនុ ជួយរកយុត្តិធម៌ដល់សពស្រ្តីរងគ្រោះនិងកូន ផង។ យោងតាមគណនីហ្វេសប៊ុក ជាង ភាព បានបង្ហោះរូបភាពស្រី្តរងគ្រោះ នៅថ្ងៃទី២៣ ខែវិច្ឆិកា ឆ្នាំ២០១៩ នៅម៉ោង៩ និង២៤នាទីព្រឹក ដោយភ្ជាប់ជាមួយនឹងសំណេរថា «គួរអោយសង្វេគណាស់ ដោយមានស្រ្ដីម្នាក់រងគ្រោះថ្នាក់ដល់ជីវិតទាំងម្ដាយទាំងកូននៅក្នុងផ្ទៃនៅមន្ទីរពេទ្យបង្អែកក្រុងចំការចេក (ក្រុងកំពង់សោម) នាព្រឹកថ្ងៃទី23/11/2019 ហេតុការណ៍ដែលកើតឡើងលើស្ដ្រីរងគ្រោះដោយសាខាងមន្ទីរពេទ្យពន្យារពេលឆ្លងទន្លេ ដោយអ្នករងគ្រោះចូលពេទ្យតាំងពីម៉ោង10យប់ថ្ងៃទី22/11/19 រហូតដល់ព្រឹកថ្ងៃទី23/11/19 ទើបស្ដី្ររងគ្រោះដាច់ខ្យល់ស្លាប់ទាំងម្ដាយនិងកូន ដោយខាងគ្រូពេទ្យមិនយកចិត្តទុកដាក់ចំពោះអ្នកជំងឺធ្វេសប្រហែសពេលវេលា ធ្វើអោយស្រី្ដរងគ្រោះអស់កម្លាំងរលីង ទើបខាងគ្រូពេទ្យមកបង្ខាំអោយប្ដីស្ដ្រីរងគ្រោះផ្ដិតមេដៃអោយយកទៅវះកាត់ អ្វីៗហួសពេលអស់ទៅហើយមិនបសនវះកាត់អ្វីអស់.. យើងខ្ញំក្រុមគ្រួសារជនរងគ្រោះសូមអំពាវដល់ឯកឧត្ដម គួច ចំរើន លោកមេត្តារកយុត្តិធម៌ ជនរងគ្រោះ និងក្រុមគ្រួសារសពផង.. សពស្រី្ដរងគ្រោះមានឈ្មោះ ផន រ៉ឹម អាយុ39ឆ្នាំ រស់នៅភូមិ2សង្កាត់1ក្រុងព្រះសីហនុ ខេត្តព្រះសីហនុ. នៅពេលនេះសពបានដឹកមកដល់ស្រុកកំណើតនៅភូមិឫស្សី ឃុំតានី ស្រុកអង្គរជ័យ ខេត្តកំពត. សូមបងប្អូនរួមជាតិជួយស៊ែរដើម្បីអោយឯកឧត្ដមគួច ចំរើន បានឃើញផង»។ ជុំវិញនឹងការចោទប្រកាន់ខាងលើនេះ «KBN» មិនដឹងជាមានការពិតកម្រិតណាទេ ព្រោះអាចសុំការបកស្រាយពីខាងមន្ទីរពេទ្យបង្អែកក្រុងចំការចេក បាន តែយ៉ាងណា យើងរង់ចាំគ្រប់ភាគីពាក់ព័ន្ធទាំងអស់៕ សូមប្រិយមិត្តទស្សនាវីដេអូ ដែលស្រី្តរងគ្រោះរៀបចំសម្លៀកបំពាក់ត្រៀមទៅសម្រាលកូន កាលពីមុនពេលស្លាប់៖ | 2019-11-25T11:25:40+07:00 | kbnnews.com | https://kbn.news/archives/141924 |
d9f693f1-f6c0-4665-a9ab-be1b1ff7562d | ម្ចាស់បទ«កម្មករឆ្លងដែន» លោកសែម សង្វាត កំពុងចូលសង្គ្រោះនៅមន្ទីរពេទ្យ (មានវីដេអូ) | ដូចប្រិយមិត្តបានជ្រាបរួចមកហើយ លោកសែម សង្វាត ម្ចាស់បទ«កម្មករឆ្លងដែន» បានបាត់មុខពីវិស័យសិល្បៈមកហើយ ព្រោះតែមានជំងឺប្រចាំ តែយ៉ាងណា អតីតតារាចម្រៀងល្បីឈ្មោះរូបនេះ ក៏មិនដែលត្អូញតែ្អរ ឲ្យមហាជនដឹងពីជីវិតឯកជនរបស់លោកដែរ ទើបតែមួយរយៈចុងក្រោយនេះ ដែលលោកព្រមទម្លាយការពិត ក្នុងសភាពលោកមានជំងឺប្រចាំកាយ ហើយពេលនេះ អាការជំងឺរបស់លោកសែម សង្វាត កាន់តែធ្វើទុក្ខខ្លាំង តម្រូវឲ្យលោកត្រូវចូលសម្រាកនៅក្នុងមន្ទីរពេទ្យ។ យោងតាមគណនីហ្វេសប៊ុករបស់អ្នកនាង Chanlakhena Chorn ដែលបានបង្ហោះកាលពី១០ម៉ោងមុនថា« នាងខ្ញុំតំណាងអោយលោកជំទាវ Sinath Hun បាននាំយកថវិកាចំនួន 200$ មកជូនបងប្រុស សែម សង្វាត ដែលកំពុងសម្រាកព្យាបាលនៅមន្ទីរពេទ្យ ព្រោះលោកជំទាវកំពុងបំពេញភារកិច្ចនៅក្រៅប្រទេស ។ នាងខ្ញុំសូមថ្លែងអំណរគុណយ៉ាងជ្រាលជ្រៅចំពោះទឹកចិត្ដដ៏ល្អរបស់លោកជំទាវចំពោះបងប្រុស សែម សង្វាត សូមជូនពរលោកជំទាវមានសុខភាពល្អ ជោគជ័យគ្រប់ភារកិច្ច»៕ សូមប្រិយមិត្តទស្សនាវីដេអូ ដែលលោកសែម សង្វាត កំពុងសម្រាកនៅក្នុងមន្ទីរពេទ្យដូចខាងក្រោម៖ | 2019-11-25T09:00:57+07:00 | kbnnews.com | https://kbn.news/archives/141868 |
e659f953-d627-484e-ba0b-9c3175fc05aa | ក្រុមគ្រូពេទ្យកុមារជាតិ និងព្រះកុសុមៈ ចុះពិនិត្យ និងព្យាបាលជំងឺជូនប្រជាពលរដ្ឋដោយឥតគិតថ្លៃ នៅសង្កាត់អូរបែកក្អម ខណ្ឌសែនសុខ | ក្រុមគ្រូពេទ្យនៃមន្ទីរពេទ្យកុមារជាតិ និងមន្ទីរពេទ្យព្រះកុសុមៈ នៅថ្ងៃទី២៤ ខែវិច្ឆិកានេះ បានចុះពិនិត្យ និងព្យាបាលជំងឺ ជូនប្រជាពលរដ្ឋដោយគិតថ្លៃ ប្រមាណជិត៤០០នាក់ ដែលធ្វើឡើងនៅសាលាបឋមសិក្សាអ្នកឧកញ៉ាភក្ដី ហ៊ុន នាង យ៉ាម៉ាប៉ីកូ ស្ថិតនៅភូមិស្លែងរលើង សង្កាត់អូរបែកក្អម ខណ្ឌសែនសុខ រាជធានីភ្នំពេញ។ ក្នុងឱកាសលោកវេជ្ជបណ្ឌិត តាន់ សុគន្ធ នាយកមន្ទីរពេទ្យព្រះកុសុមៈ តំណាងរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានដឹកនាំក្រុមគ្រូពេទ្យនៃមន្ទីរពេទ្យទាំងពីរនេះ ចុះមកពិនិត្យ និងព្យាបាលជំងឺដល់ប្រជាពលរដ្ឋមានដូចជា៖ ជំងឺទូទៅ ផ្នែកសម្ភព និងរោគស្ត្រី ពិគ្រោះផ្នែក ទឹកនោមផ្អែម ពិគ្រោះ ផ្នែកវះកាត់ ផ្នែករូបភាពវេជ្ជសាស្ត្រ និងជំងឺកុមារទូទៅ។ លោកបន្ដថា បើសិនជាជំងឺណាធ្ងន់ធ្ងរ នឹងបញ្ជូនទៅកាន់មន្ទីរពេទ្យព្យាបាលភ្លាមៗ តាមរថយន្ដសាមុយ ដែលបានយកប្រចាំការនៅទីតាំងនេះ។ លើសពីនេះទៀត ក្រុមការងារ នឹងបន្ដចុះមកព្យាបាលជំងឺដល់ប្រជាពលរដ្ឋ នៅខែក្រោយៗទៀត ដើម្បីលើកកម្ពស់ និងផ្តល់សេវាសុខភាព ទូទៅជូនប្រជាពលរដ្ឋឲ្យបានកាន់ប្រសើរបន្ថែមទៀត។ លោកវេជ្ជបណ្ឌិត តាន់ សុគន្ធ ក៏បានថ្លែងទៀតថា សូមប្រជាពលរដ្ឋទាំងអស់ ដែលមានសុខភាពមិនល្អ ឬកើតជំងឺផ្សេងៗ សូមមកទទួលសេវាព្យាបាល នៅតាមមន្ទីរពេទ្យ ឬមណ្ឌលសុខភាព ដែលនៅជិតលោកអ្នក។ ក្រុមគ្រូពេទ្យនឹងពិនិត្យព្យាបាល ដោយយកចិត្ដទុកដាក់ជាទីបំផុត ជាមួយនឹងឧបករណ៍ទំនើបគ្រប់ប្រភេទ ដើម្បីជួយសង្គ្រោះភ្លាមៗ»។ គួររម្លឹកថា សកម្មភាពរបស់ក្រុមគ្រូពេទ្យកុមារជាតិ ដែលដឹកនាំដោយលោកសាស្ដ្រាចារ្យ ញឹប អង្គាបុស្ស ជានាយក និងមន្ទីរពេទ្យព្រះកុសុមៈ ដែលមានលោកសាស្ដ្រាចារ្យ តាន់ សុគន្ធ ជានាយក តែងតែសហការគ្នា ចុះពិនិត្យព្យាបាលអ្នកជំងឺដោយឥតគិតថ្លៃ ជូនដល់ប្រជាពលរដ្ឋ ជាញឹកញាប់ក្នុងមួយឆ្នាំៗដោយបានចុះពិនិត្យស្ទើរគ្រប់ទីកន្លែង នៅរាជធានីភ្នំពេញ ពិសេសកម្មករកម្មការិនី និងមនុស្សចាស់ជរា ដើម្បីបង្កភាពងាយស្រួល និងកាន់បន្ថយការលំបាកមួយកម្រិតផងដែរ៕ | 2019-11-24T22:30:00+07:00 | freshnewsasia.com | https://m.freshnewsasia.com/index.php/en/localnews/140596-2019-11-24-08-30-54.html |
4c820d7b-ea71-4334-97a7-c503f11240c2 | អ្នកជំនាញមកពីម៉ាឡេស៊ី ប្រាប់អំពីវិធីសាស្ដ្រ ក្នុងការជ្រើសរើសមន្ទីរពេទ្យ សម្រាប់ការព្យាបាលជំងឺ ឲ្យបានត្រឹមត្រូវ | ជំងឺធ្ងន់ធ្ងរ ដែលរួមមានជំងឺមហារីក សួត ថ្លើម បេះដូង និងជំងឺដាច់សសៃឈាមខួរក្បាលជាដើម ត្រូវបានអង្គការសុខភាពពិភពលោក (WHO) រកឃើញថា ជាមូលហេតុនៃការស្លាប់ប្រមាណ៦៤ភាគរយ នៃមរណភាពសរុបនៅកម្ពុជា ជារៀងរាល់ឆ្នាំ។ ជំងឺទាំងនេះ ភាគច្រើនអាចបង្ការ និងអាចកាត់បន្ថយហានិភ័យកើតឡើងបាន តាមរយៈការផ្លាស់ប្តូរឥរិយាបទរស់នៅ របបអាហារ និងការហាត់ប្រាណ។ តែមនុស្សជាច្រើន មិនបានចាប់អារម្មណ៍ ឬមិនបានចាប់ផ្តើម ធ្វើការផ្លាស់ប្តូរចាំបាច់ទាំងនោះឡើយ ដែលហេតុនេះហើយ ទើបធ្វើឲ្យមានអ្នកជំងឺជាច្រើន កំពុងស្វែងរកការព្យាបាលជំងឺធ្ងន់ធ្ងរនេះ។ ជាដំណោះស្រាយចំពោះចម្ងល់ជាច្រើន អំពីការជ្រើសរើសមន្ទីរពេទ្យដែលត្រឹមត្រូវ សម្រាប់ការព្យាបាលជំងឺទាំងនេះ AIA ដែលជាក្រុមហ៊ុនធានារ៉ាប់រងអាយុជីវិត ធំជាងគេបំផុតលើពិភពលោក បានរៀបចំសិក្ខាសាលាមួយ ដែលមានវាគ្មិនពិសេស គឺលោក Vincent Gooi Meng Heng ពីក្រុមប្រឹក្សាសុខាភិបាល ប្រទេសម៉ាឡេស៊ី (Malaysia Health Trip Council)។ សិក្ខាសាលា ដែលបានរៀបចំឡើង នៅសណ្ឋាគារ Rosewood នៅថ្ងៃទី២៣ ខែវិច្ឆិកា ឆ្នាំ២០១៩ បានបញ្ជាក់អំពីវិធីសាស្ត្រមួយចំនួន ជាដើមទុនក្នុងការជ្រើសរើសមន្ទីរពេទ្យទាំងក្នុងស្រុក និងក្រៅប្រទេសជាច្រើន។ ជាមួយគ្នានេះផងដែរ AIA ក៏បានបញ្ជាក់បន្ថែម ដល់អ្នកចូលរួមអំពីសារៈសំខាន់ នៃការការពារផ្នែកហិរញ្ញវត្ថុសម្រាប់បញ្ហាសុខភាព។ ដំណោះស្រាយធានារ៉ាប់រងអាយុជីវិត ត្រូវបានគេទទួលស្គាល់ទូទាំងពិភពលោក រួមទាំងអង្គការសហប្រជាជាតិផងដែរថា ជាយន្តការដ៏ចាំបាច់មួយក្នុងការជួយកាត់បន្ថយ ឥទ្ធិពលអវិជ្ជមានពីភាពមិនប្រាកដប្រជា នៃជីវិតរស់នៅប្រចាំថ្ងៃ។ ហេតុការណ៍ចៃដន្យមើលមិនឃើញ ដូចជាជំងឺធ្ងន់ធ្ងរ ឬគ្រោះថ្នាក់ចរាចរណ៍ជាដើម អាចធ្វើឲ្យមនុស្សម្នាក់ ព្រមទាំងក្រុមគ្រួសាររបស់គាត់ទាំងមូល បាត់បង់សមាជិកដ៏សំខាន់ម្នាក់ និងរងសម្ពាធហិរញ្ញវត្ថុជាច្រើន ខែឆ្នាំបន្ទាប់មកទៀត ព្រមទាំងអាចត្រូវលះបង់ផែនការអនាគតណាមួយផងដែរ។ ជនរងគ្រោះ ឬក្រុមគ្រួសារ អាចត្រូវបង្ខំចិត្តលក់ទ្រព្យសម្បត្តិក្នុងតម្លៃទាបជាងទីផ្សារ ដើម្បីដោះស្រាយនឹងសម្ពាធហិរញ្ញវត្ថុបែបនោះ។ គម្រោងធានារ៉ាប់រងជីវិត អាចដើរតួនាទីជាខែលបង្ការ ឬកាត់បន្ថយឥទ្ធិពលអវិជ្ជមានទាំងនោះបាន និងអនុញ្ញាតឲ្យជនរងគ្រោះ និងក្រុមគ្រួសារបន្តជីវភាពរស់នៅ និងគម្រោងអនាគតរបស់ខ្លួនបាន តទៅមុខទៀត។ នៅកម្ពុជាមានក្រុមហ៊ុនធានារ៉ាប់រងអាយុជីវិតជាច្រើន ក្នុងនោះក៏មានវត្តមានក្រុមហ៊ុនមួយ ដែលមានវិសាលភាពធំជាងគេបង្អស់ក្នុងពិភពលោក គឺ AIA។ សម្រាប់ប្រជាពលរដ្ឋ ដែលសម្រេចជ្រើសរើសយកការការពារពីក្រុមហ៊ុននេះ ចាប់ពីឥឡូវនេះ ដល់ថ្ងៃទី៣១ ខែធ្នូ ឆ្នាំ២០១៩ នឹងទទួលបាន សំបុត្រផ្សងសំណាង ដើម្បីចាប់រង្វាន់ជាច្រើន។ កាន់តែពិសេសទៀត អតិថិជននឹងទទួលបានសំបុត្រ ផ្សងសំណាងគុណនិង២ នៅចន្លោះថ្ងៃទី២៦ ខែតុលា ដល់ដំណាច់ ខែវិច្ឆិកា ឆ្នាំ២០១៩។ គួរបញ្ជាក់ផងដែរថា រង្វាន់ទាំងនោះរួមមាន៖ មាសសុទ្ធ៣.៨៨ដំឡឹង ឧបករណ៍បំពងសម្លេងមួយឈុត ទូរទស្សន៍៥០អ៊ីញ ទូរស័ព្ទ iPhone 11 Pro និងរង្វាន់ពិសេសៗជាច្រើនទៀត៕ | 2019-11-24T19:12:00+07:00 | freshnewsasia.com | https://m.freshnewsasia.com/index.php/en/localnews/140579-2019-11-24-05-12-10.html |
a2c990b0-ccba-48e5-9ca3-430da1c11967 | សម្តេចតេជោ ហ៊ុន សែន ទាមទារឱ្យលោក ផែង វណ្ណៈ ពន្យល់អំពី Comment រូប «ចចកថើបគ្នា» ក្នុងខ្លឹមសារដែលសម្តេចបង្ហោះអំពីស្ថានភាពជំងឺម្តាយក្មេករបស់សម្តេចកំពុងស្ថិតក្នុងភាពសង្រ្គោះបន្ទាន់ | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានទាមទារឱ្យលោក ផែង វណ្ណៈ អ្នកលេងបណ្តាញសង្គម Facebook ពន្យល់អំពី Comment របស់លោកលើរូប «ចចកថើបគ្នា» ក្នុងខ្លឹមសារដែលសម្តេចបង្ហោះអំពីស្ថានភាពជំងឺម្តាយក្មេករបស់សម្តេច ដែលកំពុងស្ថិតនៅក្នុងស្ថានភាពសង្គ្រោះបន្ទាន់។ សម្តេចតេជោ ហ៊ុន សែន ថ្លែងប្រាប់លោក លឹម ជាវុត្ថា នាយកប្រតិបត្តិអង្គភាពព័ត៌មាន Fresh News រួមជាមួយខ្លឹមសារបង្ហោះនៅលើ Facebook យ៉ាងដូច្នេះថា៖ សម្តេចតេជោ បានបន្ថែមថា សូមជំរាបថា នៅរសៀលថ្ងៃទី២៣ ខែវិច្ឆិកា ឆ្នាំ២០១៩ សម្តេចតេជោ ហ៊ុន សែន បានបង្ហោះតាមរយៈហ្វេកប៊ុកផ្លូវការរបស់សម្តេច ដោយជូនដំណឹងដល់ប្រជាពលរដ្ឋខ្មែរឲ្យដឹងអំពីស្ថានភាពជំងឺម្តាយក្មេករបស់សម្តេច ដែលកំពុងស្ថិតនៅក្នុងស្ថានភាពសង្គ្រោះបន្ទាន់ ប៉ុន្តែត្រូវបានលោក ផែង វណ្ណៈបង្ហោះរូបភាពចចកថើបគ្នានៅក្នុងខ្លឹមសារនេះ។ ប៉ុន្តែលោក ផែង វណ្ណៈ បានបកស្រាយថាការខមមិនក្នុងន័យគោរពស្រឡាញ់តែប៉ុណ្ណោះ៕ | 2019-11-24T03:31:00+07:00 | freshnewsasia.com | https://m.freshnewsasia.com/index.php/en/localnews/140559-2019-11-23-13-31-39.html |
7f8b2975-1b92-45c3-94c8-70dfee6f70ff | ហាត់ប្រាណយ៉ាងហោចណាស់ «៣ម៉ោងក្នុងមួយសប្តាហ៍» ជួយកាត់បន្ថយជំងឺបាក់ទឹកចិត្ត ឬ Depression | ទោះបីការរត់លេងយឺតៗ ដើរកម្សាន្តតាមសួនឧទ្យាន ឬក៏បណ្តើរឆ្កែសំណព្វចិត្តឯងដើរលេងដ៏ដោយ វាសុទ្ធសឹងតែជាសកម្មភាពគួរធ្វើជារៀងរាល់ថ្ងៃ ឬយ៉ាងហោចណាស់មួយសប្តាហ៍ឲ្យបានចាប់ពី ៣ម៉ោងឡើងទៅ ដើម្បីឲ្យអារម្មណ៍របស់លោកអ្នកស្រស់ស្រាយ ដោយសារតែការបញ្ចេញជាតិពុលពីក្នុងខ្លួន ស្រូបយកខ្យល់បរិសុទ្ធផង និងបានឃើញទិដ្ឋភាពប្លែកៗនៅខាងក្រៅ ដែលនាំឲ្យអ្នកភ្លេចភាពស្មុគស្មាញនានា។ នេះបើតាមការចេញផ្សាយដោយ CNA នាល្ងាចថ្ងៃសៅរ៍ ទី២៣ ខែវិច្ឆិកា ឆ្នាំ២០១៩។ ការសិក្សាថ្មីមួយបានបង្ហាញថា ការធ្វើលំហាត់ប្រាណតាមរយៈការផ្សាភ្ជាប់សកម្មភាពអ្នក ជាមួយនឹងធម្មជាតិខាងក្រៅ វាមិនត្រឹមតែធ្វើឲ្យរាងកាយអ្នកមាំមួនប៉ុណ្ណោះទេ ប៉ុន្តែសុខភាពផ្លូវចិត្តដែលមនុស្សម្នាក្នុងសម័យនេះ កំពុងតែយកចិត្តទុកដាក់ខ្លាំងបំផុតវិញ ក៏នឹងប្រសើរឡើងផងដែរ ជាពិសេសគឺការកាត់បន្ថយឱកាស ដែលអាចឲ្យយើងកើតជំងឺឆាប់បាក់ទឹកចិត្ត ឬ Depression។ ហេតុដូច្នេះក្រុមអ្នកស្រាវជ្រាវ បានណែនាំឲ្យមនុស្សគ្រប់រូប ជាពិសេសអ្នកដែលរវល់ខ្លាំងនឹងការងារការិយាល័យ ព្រមទាំងអ្នកតែងសិក្សាច្រើនម៉ោង គួរតែឆ្លៀតពេលចេញក្រៅបន្ទប់ ដើម្បីហាត់ប្រាណឲ្យបានយ៉ាងហោចណាស់ ៣ម៉ោងក្នុងមួយសប្តាហ៍ (មួយថ្ងៃយ៉ាងហោចណាស់កន្លះម៉ោង) ដើម្បីឲ្យរាងកាយ និងស្មារតីរបស់អ្នកផ្សាភ្ជាប់ជាមួយធម្មជាតិឡើងវិញ ព្រមទាំងគេចផុតពីជំងឺ Depression ដែលពិបាកក្នុងការព្យាបាលបំផុត៕ | 2019-11-24T01:23:00+07:00 | freshnewsasia.com | https://m.freshnewsasia.com/index.php/en/internationalnews/140557-2019-11-23-11-23-32.html |
4041268d-f502-4202-a229-becb94102e26 | សម្តេចតេជោ ហ៊ុន សែន សម្រេចលុបចោលដំណើរទៅចូលរួមប្រជុំអាស៊ាន-កូរ៉េ នៅសាធារណរដ្ឋកូរ៉េ ដោយសារជំងឺម្តាយក្មេករបស់សម្តេចស្ថិតនៅក្នុងស្ថានភាពសង្គ្រោះបន្ទាន់ (Video inside) | សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា នៅថ្ងៃទី២៣ ខែវិច្ឆិកា ឆ្នាំ២០១៩នេះ បានសម្រេចប្រកាសលុបចោលដំណើរទៅប្រជុំអាស៊ាន-កូរ៉េ និងមេគង្គ-កូរ៉េ នៅទីក្រុងប៊ូសាន នៃសាធារណរដ្ឋកូរ៉េ ដោយសារជំងឺម្តាយក្មេករបស់សម្តេចស្ថិតនៅក្នុងស្ថានភាពសង្រ្គោះបន្ទាន់។ នៅតាម Facebook របស់សម្តេចតេជោនារសៀលថ្ងៃទី២៣ ខែវិច្ឆិកា ឆ្នាំ២០១៩នេះ សម្តេចតេជោ ហ៊ុន សែន បានមានប្រសាសន៍ថា៖ ៕ | 2019-11-23T20:10:00+07:00 | freshnewsasia.com | https://m.freshnewsasia.com/index.php/en/localnews/140531-2019-11-23-06-10-32.html |
21b4ac24-a475-4a08-b6f6-c8c18d1098ca | សម្តេច ហ៊ុន សែន លុបចោលដំណើរទៅចូលរួមប្រជុំអាស៊ាន-កូរ៉េ នៅសាធារណរដ្ឋកូរ៉េ ដោយសារម្តាយក្មេករបស់សម្តេចមានជំងឺស្ថិតនៅក្នុងស្ថានភាពសង្គ្រោះបន្ទាន់ | សម្តេចនាយករដ្ឋមន្ត្រី ហ៊ុន សែន បានសម្រេចប្រកាសលុបចោលដំណើរទៅប្រជុំអាស៊ាន-កូរ៉េ និងមេគង្គ-កូរ៉េ នៅទីក្រុងប៊ូសាន នៃសាធារណរដ្ឋកូរ៉េ ដោយសារជំងឺម្តាយក្មេករបស់សម្តេចស្ថិតនៅក្នុងស្ថានភាពសង្រ្គោះបន្ទាន់។ តាម Facebook Samdech Hun Sen, Cambodian Prime Minister នារសៀលថ្ងៃទី២៣ ខែវិច្ឆិកា ឆ្នាំ២០១៩នេះ សម្តេចហ៊ុន សែន បានបង្ហោះសារមួយ មានខ្លឹមសារថា៖ « ពេលនេះ ខ្ញុំកំពុងស្ថិតក្នុងស្ថានភាពដ៏លំបាក ដោយសារម្តាយក្មេកជាទីគោរពស្រឡាញ់របស់ខ្ញុំកំពុងស្ថិតនៅសង្រ្គោះបន្ទាន់នឹងពិនិត្យឃើញថា ពិបាកនឹងសង្រ្គោះបាន។ ហេតុការណ៍នេះបានកើតឡើងចំពេលដែលខ្ញុំត្រៀមចាកចេញ ទៅប្រជុំអាស៊ាន-កូរ៉េ, មេគង្គ-កូរ៉េ នៅទីក្រុងប៊ូសាននៃសាធារណរដ្ឋកូរ៉េ។ ដោយបំពេញភារៈកិច្ចជាកូន ខ្ញុំគ្មានជម្រើសអ្វីក្រៅតែពីសុំទោសប្រធានាធិបតីកូរ៉េ មូន ចេអ៉ិន និងឯកឧត្តម ប្រាយុទ្ឋ ចាន់អូចា នាយករដ្ឋមន្ត្រីថៃ ដែលជាប្រធានអាស៊ាន និងថ្នាក់ដឹកនាំអាស៊ានផ្សេងទៀតចំពោះការអាក់ខានរបស់ខ្ញុំសម្រាប់កិច្ចប្រជុំដ៏មានសារៈសំខាន់នេះ។ ឯកឧត្តមឧបនាយករដ្ឋមន្ត្រី ប្រាក់ សុខុន នឹងតំណាងឱ្យខ្ញុំនៅក្នុងកិច្ចប្រជុំទាំងពីរខាងលើ។ ខ្ញុំក៏សូមការយោគយល់ពីសំណាក់បងប្អូនខ្មែរដែលជានិស្សិត ជាពលករ ជាអាជីវករ និងបងប្អូនដែលមានគ្រួសារជាជនជាតិកូរ៉េដែលត្រៀមខ្លួនមកទទួល និងសំណេះសំណាលជាមួយខ្ញុំនៅល្ងាច ថ្ងៃទី ២៤ វិច្ឆិកា២០១៩។ សុំការយោគយល់សម្រាប់កម្មវិធីការងារមួយចំនួនផ្សេងទៀតដែលនឹងត្រូវលប់ចោល ដើម្បីផ្តល់លទ្ធភាពឱ្យខ្ញុំរួមជាមួយភរិយា និងក្រុមគ្រួសារដើម្បីធ្វើបុណ្យជូនអ្នកមានគុណដែលជាការជូនដំណើរ ចុងក្រោយដែលគ្មានថ្ងៃវឹលត្រឡប់សម្រាប់អ្នកម្តាយជាទីគោរពស្រឡាញ់»៕ | 2019-11-23T14:13:22+07:00 | kbnnews.com | https://kbn.news/archives/141839 |
5b9fce23-6137-4b89-bda8-53477a58309c | ពុទ្ធោ! ម៉ូតូមួយគ្រឿងជិះគ្នា៣នាក់ ជ្រុលចង្កូតទៅបុករថយន្តបើកបរដោយនារីវ័យក្មេងម្នាក់បត់ឆ្លងផ្លូវ បណ្ដាលឲ្យស្លាប់ម្នាក់ របួសធ្ងន់ពីរនាក់ | នារីវ័យក្មេងម្នាក់បើករថយន្តបត់ឆ្លងផ្លូវចូលក្នុងបុរីផ្លរ៉ា ត្រូវម៉ូតូមួយគ្រឿងជិះគ្នា៣នាក់ បើកជ្រុលទៅបុកពេញទំហឹង បណ្ដាលឲ្យស្លាប់១នាក់ និង របួសធ្ងន់ ២នាក់ ។ ហេតុការណ៍នេះ កើតឡើងកាលពីម៉ោង១០និង៣០នាទីយប់ថ្ងៃទី ២២ ខែវិច្ឆិកា ឆ្នាំ ២០១៩ ស្ថិតនៅតាមបណ្ដោយផ្លូវជាតិលេខ ៦ ចំណុចមុខបុរី ផ្លរ៉ា ចន្លោះស្ពានលេខ ៩ និងលេខ ១០ ក្នុងសង្កាត់បាក់ខែង ខណ្ឌជ្រោយចង្វារ ។ សមត្ថកិច្ចបានឲ្យដឹងថា សពជនរងគ្រោះមានឈ្មោះឆាង វណ្ណា អាយុ២៥ឆ្នាំ មានស្រុកកំណើត នៅភូមិចារ ឃុំរំលេច ស្រុកស៊ីធរកណ្ដាល ខេត្តព្រៃវែង ។ ចំណែកពីរនាក់ទៀតដែលរងរបួសធ្ងន់ មិនស្គាល់អត្តសញ្ញាណនៅឡើយទេ ត្រូវបានបញ្ជូនទៅសង្គ្រោះនៅឯមន្ទីរពេទ្យ ។ មុនពេលកើតហេតុ គេឃើញនារីវ័យក្មេងម្នាក់បើករថយន្តម៉ាកតូយ៉ូតាហាយលេនឌ័រ មួយគ្រឿង ពណ៌ទឹកប្រាក់ ពាក់ស្លាកលេខ ភ្នំពេញ 2AI-4912 ធ្វើដំណើរតាមបណ្ដោយផ្លូវជាតិលេខ៦ ក្នុងទិសដៅពីត្បូងទៅជើង។ ខណៈមកដល់ចំណុចកើតហេតុ បានបត់ឆ្វេងដៃឆ្លងផ្លូវចូលទៅក្នុងបុរីផ្លរ៉ា ស្រាប់តែមានម៉ូតូមួយគ្រឿងម៉ាកហុងដាឌ្រីមសង់ស៊េរី ០១២ ពណ៌ខ្មៅពាក់លេខ ភ្នំពេញ 1BG-8856 ជិះ ដោយបុរសបីនាក់បញ្ច្រាសទិសដៅគ្នា ពីជើងទៅត្បូង ចាប់ហ្វ្រាំងមិនទាន់ជ្រុលទៅបុកចំហៀងខាងក្រោយផ្នែកខាងស្ដាំពេញទំហឹង បណ្តាលឲ្យបោកក្បាលស្លាប់ម្នាក់ភ្លាមៗនៅនិងកន្លែងកើតហេតុ ចំណែក ២នាក់ទៀតរងរបួសធ្ងន់ ត្រូវបានបញ្ជូនទៅសង្គ្រោះនៅឯមន្ទីរពេទ្យភ្លាមៗ ។ ក្រោយពេលកើតហេតុ សមត្ថកិច្ចមូលដ្ឋានទំនាក់ទំនងទៅមត្ថកិច្ចជំនាញ ចុះទៅវាស់វែង ហើយយកម៉ូតូ និងរថយន្តទៅរក្សាទុកនៅការិយាល័យចរាចរណ៍ផ្លូវគោករាជធានីភ្នំពេញ រង់ចាំដោះស្រាយគ្នានៅពេលក្រោយ ។ ចំណែកសពជនរងគ្រោះសមត្ថកិច្ចធ្វើកំណត់ហេតុប្រគល់ជូនសាច់ញាតិយកទៅស្រុកកំណើតដើម្បីធ្វើបុណ្យតាមប្រពៃណី ៕ | 2019-11-23T11:14:15+07:00 | kbnnews.com | https://kbn.news/archives/141826 |
50cc40fa-74b4-4d76-8684-38f9c18c8dcb | អភិបាលខេត្តឆ្នើម ឆេះភ្លាមទៅដល់ភ្លាម ! ជនជាតិចិនដុតសំរាមមិនប្រយ័ត្ន ឆ្លងឆេះរថយន្ត១គ្រឿង (មានវីដេអូ) | មុននេះបន្តិច កាលពីវេលាម៉ោង១២ថ្ងៃត្រង់ ថ្ងៃទី២១ ខែវិច្ឆិកា ឆ្នាំ២០១៩ មានអគ្គិភ័យមួយបានកើតឡើង នៅម្តុំជិតតោ២ ក្រុងព្រះសីហនុ ផ្អើលដល់ឯកឧត្តមគួច ចំរើន អភិបាលខេត្តព្រះសីហនុ និងលោកអភិបាលក្រុង ចុះអន្តរាមគន៍ផ្ទាល់ ដោយសមត្ថកិច្ចប្រើប្រាស់រថយន្តពន្លត់អគ្គិភយ័របស់នគរបាល និងកងរាជអាវុធហត្ថ ។ សមត្ថកិច្ច បញ្ជាក់ថា អគ្គិភ័យនេះ ផ្តើមចេញពីជនជាតិចិនម្ចាស់ការដ្ឋាននាំគ្នាដុតកាកសំណល់សំណង់ និងសំរាមខ្វះការប្រុងប្រយ័ត្ននៅខាងមុខអគារដែលជិតសម្ពោធ បណ្តាលឲ្យភ្លើងរាលឆេះរថយន្ត១គ្រឿងយ៉ាងសន្ធោសន្ធៅ រងការខូចខាតធ្ងន់ធ្ងរ ប៉ុន្តែមិនមានមនុស្សរងគ្រោះថ្នាក់ទេ។ ចំណែក ភ្លើងក៏បានរលត់វិញដែរ ក្រោយពីសមត្ថកិច្ចចេញអន្តរាគមន៍ភ្លាមៗ។ សូមប្រិយមិត្តទស្សនាវីដេអូ របស់ហ្វេសប៊ុក Huy Bunleng ដូចខាងក្រោម ៖ | 2019-11-21T14:57:31+07:00 | kbnnews.com | https://kbn.news/archives/141613 |
520a2d3a-5fd8-4dad-a8cd-d1937e08e555 | វៀតណាមកំពុងខ្វះខាតសាច់ជ្រូករាប់រយតោន សម្រាប់ផ្គត់ផ្គង់ទីផ្សារដោយសារជំងឺប៉េសជ្រូក | ក្រសួងកសិកម្ម និងអភិវឌ្ឍន៍ជនបទនៃប្រទេសវៀតណាមបានឲ្យដឹងថា វៀតណាមប្រហែលជាត្រូវខ្វះខាត បរិមាណសាច់ជ្រូកប្រមាណ ២០០,០០០តោន នៅក្នុងត្រីមាសទី ៤ នៃឆ្នាំ២០១៩នេះ ដោយសារតែជំងឺប៉េសជ្រូកអាហ្វ្រិក (African Swine Fever ឬ AFS)។ នេះបើតាមការដកស្រង់ការផ្សាយចេញពី ទីភ្នាក់ងារព័ត៌មានស៊ីនហួរនៅល្ងាចថ្ងៃអង្គារ ទី១៩ ខែវិច្ឆិកា ឆ្នាំ២០១៩។ អនុរដ្ឋមន្រ្តីកសិកម្មវៀតណាមលោក ភុង ឌុចទៀន (Phung Duc Tien) នាថ្ងៃអង្គារនេះបានប្រាប់ឲ្យដឹងថា គិតត្រឹមពាក់កណ្តាលខែវិច្ឆិកានេះ ជំងឺប៉េសជ្រូកអាហ្វ្រិកបានបណ្តាលឲ្យសត្វជ្រូកនៅវៀតណាមងាប់សរុបជិត ៥.៩លានក្បាល ឬស្មើនឹងសាច់ជ្រូក ៣៣៧,០០០តោន។ យោងតាមលោក Tien តម្លៃមធ្យ នៃសាច់ជ្រូកស្រស់ក្នុងប្រទេសវៀតណាម បានកើនដល់ចន្លោះ ៦០,០០០-៦៧,០០០ដុង (២.៦-២.៩ដុល្លារអាមេរិក) ក្នុងមួយគីឡូក្រាម ហើយនៅតាមតំបន់ខ្លះទៀតតម្លៃបានលោតដល់ ៧៥,០០០-៨០,០០០ដុង (៣.៣-៣.៥ដុល្លារ) ដែលពិតជាតម្លៃកើនឡើងខ្ពស់មិនធ្លាប់មាននោះឡើយ។ គួរជម្រាបថា កំឡុងការបើកកិច្ចប្រជុំមួយកាលពីថ្ងៃចន្ទសប្តាហ៍នេះ ឧបនាយករដ្ឋមន្រ្តីវៀតណាមលោក វួង ឌិញហឺ (Vuong Dinh Hue) បានទទូចដល់បណ្តាស្ថាប័នពាក់ព័ន្ធទាំងអស់ ឲ្យធ្វើការគណនាឲ្យបានដិតដល់ អំពីការខ្វះខាតនៃការផ្គត់ផ្គង់សាច់ជ្រូកនៅក្នុងប្រទេស ហើយនិងពិចារណាលើការនាំចូលសាច់ជ្រូក បន្ថែមពីបរទេស ដើម្បីមកបំពេញតម្រូវការក្នុងស្រុក ព្រមទាំងគ្រប់គ្រងការកើនឡើងតម្លៃនៃសត្វជ្រូក និងកាត់បន្ថយអតិផរណា។ ជាមួយគ្នានេះដែរ យោងតាមការព្យាករណ៍ អត្រានៃការផលិតសាច់ជ្រូកនៅវៀតណាម នឹងធ្លាក់ចុះ ១៥-២០ភាគរយនៅឆ្នាំ ២០១៩នេះ ធៀបនឹងឆ្នាំទៅមិញ៕ | 2019-11-20T00:54:00+07:00 | freshnewsasia.com | https://m.freshnewsasia.com/index.php/en/internationalnews/140051-2019-11-19-10-54-25.html |
f7da02d1-b244-4c3d-8738-973a11a3ab9d | រដ្ឋបាលស្រុកសណ្ដាន់ អំពាវនាវឱ្យពលរដ្ឋទុកដាក់សំរាមឲ្យបានត្រឹមត្រូវ ព្រោះសំរាមជាប្រភព នៃជំងឺដែលធ្វើឱ្យប៉ះពាល់ដល់សុខភាព | លោក គង់ សុភា អភិបាលរងស្រុកសណ្តាន់ បានថ្លែងថា ការចូលរួមលើកកម្ពស់អនាម័យ និងបរិស្ថាននៅក្នុងសហគមន៍ ពិតជាមានសារៈសំខាន់ណាស់ ជាពិសេសការប្រមូលសំរាម នៅតាមសាលារៀន នៅតាមផ្ទះ តាមដងផ្លូវសាធារណៈ ក៏ដូចជារមណីយដ្ឋាន និងកន្លែងផ្សេងៗទៀត ព្រោះសំរាម និងកាកសំណល់ជាច្រើន អាចជាប្រភពជំងឺ និងមេរោគ ដែលអាចប៉ះពាល់ដល់សុខភាពមនុស្ស សត្វ និងការលូតលាស់របស់រុក្ខជាតិ។ លោក គង់ សុភា បានលើកឡើងយ៉ាងដូចនេះ នៅថ្ងៃទី១៩ ខែវិច្ឆិកា ឆ្នាំ២០១៩នេះ ក្នុងឱកាសដែលលោកបានដឹកនាំក្រុមការងារ សហការជាមួយនឹងអង្គការអាដ្រា ប្រចាំខេត្តកំពង់ធំ រៀបចំកម្មវិធីស្វែងយល់អំពីអនាម័យ និងបរិស្ថាន ដោយមានការជួយឧបត្ថម្ភគាំទ្រពីអង្គការអាដ្រាកម្ពុជា គម្រោងអោប (លើកកម្ពស់សុខភាពម្តាយ និងទារក) នៅភូមិស្រែវាលកើត ឃុំ ដងកាំបិត ស្រុកសណ្តាន់ ខេត្តកំពង់ធំ ដោយមានការចូលរួមពីកងកម្លាំងប្រដាប់អាវុធ អាជ្ញាធរ ភូមិ ឃុំ ប្រជាពលរដ្ឋ និងសិស្សានុសិស្ស ជាង៣០០នាក់។ លោក គង់ សុភា បានបញ្ជាក់ទៀតថា ប្រសិនបើផ្ទះស្អាត ភូមិស្អាត ធ្វើឲ្យមានសុខភាពល្អ ចៀសផុតពីជំងឺដង្កាត់ផ្សេងៗបានមួយកម្រិត ហើយម្យ៉ាងវិញទៀត នៅតាមតំបន់រមណីយដ្ឋាននានា ក៏អាចជួយទាក់ទាញភ្ញៀវទេសចរ ចូលមកកំសាន្ត និងអាចធ្វើឲ្យជីវភាពប្រជាពលរដ្ឋ ប្រសើរឡើងបានមួយកម្រិតផងដែរ។ លោក គង់ សុភា ក៏បានសំណូមពរដល់ប្រជាពលរដ្ឋទាំងអស់ ត្រូវលាងដៃឱ្យបានស្អាតជារៀងរាល់ថ្ងៃ មុនពេលញ៉ាំអាហារ និងក្រោយពីចេញពីបង្គន់ ហើយត្រូវញ៉ាំទឹក សុវត្ថិភាពគ្រប់ពេល និងគ្រប់ទីកន្លែង សម្អាតបរិស្ថានជុំវិញផ្ទះ ភូមិ និង ចូលរួមសម្អាតបរិស្ថាននៅតាមទីសាធារណៈ ដូចជាចូលរួមកាត់បន្ថយការចោលសំរាម ពាសវាលពាសកាល ហើយលោកក៏បានអំពាវនាវ ដល់ ប្រជាពលរដ្ឋទាំងអស់ ចូលរួមគោរពច្បាប់ចរាចរណ៍ នៅឱ្យអាចឆ្ងាយពីគ្រឿងញៀន ដើម្បីសុខភាពរបស់ខ្លួន និងប្រទេសជាតិ មានការរីកចម្រើន។ លោក កែន ចំរើន អនុប្រធាន អង្គការអាដ្រាគម្រោងអោប ប្រចាំស្រុកសណ្តាន់ បានលើកឡើងថា កម្មវិធីស្វែងយល់អំពីអនាម័យ និងបរិស្ថាន មានគោលបំណង សំខាន់ៗ រួមមាន៖ ផ្ដល់ចំណេះដឹងដោយបង្ហាញពីបញ្ហាដែលបណ្ដាលមកពីអនាម័យ និងបរិស្ថានមិនល្អនៅក្នុងសហគមន៍គោលដៅ នៃស្រុកសណ្ដាន់ ខេត្តកំពង់ធំ, លើកទឹកចិត្តសហគមន៍ ឲ្យផ្លាស់ប្ដូរអាកប្បកិរិយា មានសុខភាពល្អនិងរុងរឿងនាពេលអនាគត, កំណត់និងគ្រប់គ្រងកាកសំណល់ ដើម្បីការពារការឆ្លងមេរោគផ្សេងៗ, អ្នកចូលរួមយល់យ៉ាងច្បាស់លាស់អំពីរបៀបលាងដៃឲ្យបានត្រឹមត្រូវមុនពេលចម្អិនអាហារ មុននិងក្រោយបំបៅទារក និងបន្ទាប់ពីលាងសម្អាតរន្ធគូថ ឬបន្ទាប់ចេញពីបង្គន់៕ | 2019-11-19T23:56:00+07:00 | freshnewsasia.com | https://m.freshnewsasia.com/index.php/en/localnews/140031-2019-11-19-09-56-32.html |
ebc41dbd-be38-49d5-823b-2a04725b2fa4 | អភិបាលរងខេត្តស្វាយរៀង ប្រាប់បុគ្គលិកពេទ្យទាំងអស់ ប្រកាន់ខ្ជាប់ក្រមសីលធម៌វិជ្ជាជីវៈ កាយវិការទន់ភ្លន់ និងសម្ដីផ្អែមល្ហែមជាមួយអ្នកជំងឺគ្រប់ពេល | លោក តូច ប៉ូលីវ៉ា អភិបាលរងខេត្តស្វាយរៀង តំណាងអភិបាលខេត្ត បានថ្លែងប្រាប់បុគ្គលិកពេទ្យទាំងអស់ ត្រូប្រកាន់ភ្ជាប់នូវក្រមសីលធម៌វិជ្ជាជីវៈ កាយវិការទន់ភ្លន់ និងសម្ដីផ្អែមល្ហែមជាមួយអ្នកជំងឺគ្រប់ពេលវេលា។ លោកថ្លែងបែបនេះ នៅក្នុងពិធីប្រកាសតែងតាំងលោក រស់ វីរ៉ា ប្រធានការិយាល័យសុខាភិបាលស្រុកប្រតិបត្តិស្វាយរៀង នៅរសៀលថ្ងៃទី១៨ ខែវិច្ឆិកា ឆ្នាំ២០១៩។ លោក តូច ប៉ូលីវ៉ា បញ្ជាក់ថា «ត្រូវយកចិត្តទុកដាក់ចំពោះការចេញលិខិតបញ្ជក់ពីជំងឺដល់អ្នកជំងឺឲ្យត្រឹមត្រូវ ជៀសវាងជនឆ្លៀតឱកាស ធ្វើការក្លែងបន្លំឯកសារដើម្បីប្រើក្នុងទិសដៅអវិជ្ជមាន។ ក្នុងនោះមន្ទីរសុខាភិបាលត្រូវពង្រឹងគុណភាពធនធានមនុស្ស ឲ្យខ្លាំងបន្ថែមទៀត នៅថ្នាក់មណ្ឌលសុខភាព ដែលជាកម្រិតមួយនៅគៀកនឹងប្រជាពលរដ្ឋជាងគេ»។ លោក តូច ប៉ូលីវ៉ា បានបន្តទៀតថា មន្ទីរសុខាភិបាលខេត្តត្រូវសហការជាមួយស្ថាប័នពាក់ព័ន្ធ អង្គការដៃគូ និងអាជ្ញាធរគ្រប់ជាន់ថ្នាក់ ត្រូវពង្រឹងក្រមសីលធម៌វិជ្ជាជីវៈសុខាភិបាលឲ្យច្បាស់លាស់ ដែលជាកាតព្វកិច្ចរបស់មន្រ្តីសុខាភិបាលគ្រប់លំដាប់ថ្នាក់។ លោកសំណូមពរដល់លោកប្រធានការិយាល័យសុខាភិបាល ស្រុកប្រតិបត្តិដែលទើបតាំងថ្មី ត្រូវខិតខំប្រតិបត្តិលើការងារដឹកនាំ គ្រប់គ្រង ផ្ដល់សេវាសង្គ្រោះ ពិនិត្យ ព្យាបាលជំងឺ ការទប់ស្កាត់ការពារជំងឺនានា ផ្ដល់សេវាចុះមូលដ្ឋានជូនប្រជាពលរដ្ឋ និងត្រូវអនុវត្តតាមការប្តេជ្ញារបស់ខ្លួនឲ្យខាងតែបាន៕ | 2019-11-19T18:23:00+07:00 | freshnewsasia.com | https://m.freshnewsasia.com/index.php/en/localnews/139954-2019-11-19-04-23-44.html |
c5522111-0f89-4093-b307-7febb9b6cda9 | បើកបរសូមប្រុងប្រយ័ត្ន! រថយន្តCAMRY បត់ឆ្លងផ្លូវ ត្រូវរថយន្តស៊េរីទំនើប HILUX បុកអូសជាង១០ម៉ែត្រ រងការខូចខាតយ៉ាងដំណំ | បុរសម្នាក់បើករថយន្តបត់ឆ្លងផ្លូវ មិនប្រយ័ត្ន ត្រូវរថយន្តស៊េរីទំនើបបុកអូសជាង១០ម៉ែត្រ រងការខូចខាតខ្ទេចយ៉ាងដំណំ។ ហេតុការណ៍នេះបានកើតឡើងនៅវេលាម៉ោង៣យប់ ថ្ងៃទី១៩ ខែវិច្ឆិកា ឆ្នាំ២០១៩ នៅតាមបណ្ដោយផ្លូវភ្លោះសម្ដេចជា ស៊ីម មុខវិទ្យាល័យជា ស៊ីម ជ្រោយចង្វារ ស្ថិតក្នុងសង្កាត់ជ្រោយចង្វារ ខណ្ឌជ្រោយចង្វារ ។ មុនពេលកើតហេតុ គេឃើញរថយន្តមួយគ្រឿងម៉ាក CAMRY LE ពណ៌សពាក់ស្លាកលេខភ្នំពេញ2AY-9950 បើកបរដោយបុរសម្នាក់ ដោយបានធ្វើដំណើរតាមបណ្ដោយផ្លូវភ្លោះសម្ដេចជា ស៊ីម ក្នុងទិសដៅចរាចរណ៍ពីជើង ទៅត្បូង។ លុះមកដល់ចំណុចមុខវិទ្យាល័យជា ស៊ីម ជ្រោយចង្វារ បានបត់ត្រឡប់ក្រោយ ក៏ត្រូវរថយន្តស៊េរីទំនើបមួយគ្រឿងម៉ាក TOYOTA HILUX REVO ពណ៌ស ពាក់ស្លាកលេខភ្នំពេញ2BD-8383 បើកបរក្នុងទិសដៅពីត្បូងទៅជើង ក្នុងល្បឿនលឿន បុកចំពាក់កណ្តាល ពេញមួយទំហឹង បណ្ដាលឲ្យរថយន្តទាំងពីរអូសជាង១០ម៉ែត្រ រងការខូចខាតខ្ទេចយ៉ាងដំណំ។ តែសំណាងល្អ ហេតុការណ៍គ្រោះថ្នាក់ចរាចរណ៍នេះ មិនបណ្ដាលឲ្យមានមនុស្សណាម្នាក់រងរបួសឡើយ។ ភ្លាមៗនោះ អ្នកបើករថយន្តស៊េរីទំនើបម៉ាក TOYOTA HILUX REVO បានរត់ចេញពីកន្លែងកើតហេតុ គេចខ្លួនបាត់ស្រមោលតែម្តង។ ក្រោយពេលកើតហេតុ សមត្ថកិច្ចមូលដ្ឋានបានចុះទៅសហការគ្នាជាមួយសមត្ថកិច្ចជំនាញចរាចរណ៍ ដើម្បីធ្វើការវាស់វែង និងយករថយន្តទាំងពីរយកទៅរក្សាទុកនៅការិយាល័យចរាចរណ៍ផ្លូវគោក ដើម្បីរង់ចាំដោះស្រាយគ្នាទៅតាមផ្លូវច្បាប់ នៅពេលក្រោយ៕ | 2019-11-19T14:29:58+07:00 | kbnnews.com | https://kbn.news/archives/141341 |
ae3baeef-1490-45cf-ae2d-8cd9e9388352 | អុញនោះ ផ្ទុះ១ករណីទៀតហើយ ! ពលរដ្ឋត្អូញ ៖ ប្រើប័ណ្ណ បសស ទៅព្យាបាលជំងឺ តាំងពីម៉ោង១២ រហូតដល់៥ល្ងាច គ្មានគ្រូពេទ្យមកក្បែរ | យោងតាមគណនីហ្វេសប៊ុកឈ្មោះ Sopha Love Khmer Kpn កាលពី១៧ម៉ោងមុន ដបានបង្ហោះរូបភាពចំនួន៤សន្លឹក ដោយបានបង្ហាញពីស្ត្រីម្នាក់កំពុងមានជំងឺ ព្រមទាំងភ្ជាប់ជាមួយសារត្អូញត្អែរ ថា « បសស តាំងពីម៉ោង១២រហូតដល់៥ល្ងាចគ្មានឃើញក្បាលអាណាមកមើលមួយ»។ ក្រោយពីគណនីហ្វេសប៊ុកខាង មានការបង្ហោះសារត្អូញត្អែរបែបនេះ មានមហាជនចូលខមមិនជាហូរហែ មានពាក្យរិះគន់ខាងមន្ទីរពេទ្យ និងមានទាំងការរិះគន់ម្ចាស់គណនីហ្វេសប៊ុកខាងលើ ដោយលើកហេតុផលផ្សេងៗមកជាមួយផងដែរ និងសូមឲ្យម្ចាស់ហ្វេសប៊ុកពិចារណ៍ឲ្យបានវែងឆ្ងាយសិន មុននឹងនិយាយអ្វីមួយ។ ដោយឡែក លោកផែង វណ្ណៈ ក៏បានស៊ែរបន្តពីហ្វេសប៊ុកខាងលើ កាលពី១៣ម៉ោងមុន ហើយភ្ជាប់ជាមួយនឹងសំណេរថា«ខាងមន្ទីរពេទ្យមិត្តភាពកម្ពុជា សូវៀត ពិនិត្យមើលផង តើពិតទេ ?»។ ជុំវិញនឹងករណីខាងលើនេះ «KBN» មិនដឹងថា មានការពិតកម្រិតណា ព្រោះមិនអាចសុំការបកស្រាយពីភាគីខាងលើបាន តែយ៉ាងណា យើងរង់ការបំភ្លឺពីគ្រប់ភាគីពាក់ព័ន្ធទាំងអស់៕ | 2019-11-19T11:50:08+07:00 | kbnnews.com | https://kbn.news/archives/141305 |
f9ba14ff-278a-439b-b4bc-44eec5eae9ea | ៨ឆ្នាំក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ពិនិត្យ និងព្យាបាលជូនអ្នកជំងឺឥតគិតថ្លៃជិត៥០ម៉ឺននាក់ (Video inside) | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៤,២៧៥នាក់ ក្នុងរយៈពេល៨ឆ្នាំមកនេះ បានចុះពិនិត្យ និងព្យាបាលជូនបងប្អូនប្រជាពលរដ្ឋនៅ២០រាជធានី និងខេត្ត ចំនួន៤៩៥,៩១២នាក់ ក្នុងប្រតិបត្តិការលើកទី២០៥ ដែលសកម្មភាពមនុស្សធម៌នេះ ក៏បានជួយដល់វិស័យសុខាភិបាលមួយកម្រិតផងដែរ។ ការងារមនុស្សធម៌របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ត្រូវបានថ្នាក់ដឹកនាំ និងប្រជាពលរដ្ឋនៅតាមមូលដ្ឋាន បានថ្លែងកោតសរសើរ និងវាយតម្លៃខ្ពស់ ចំពោះកិច្ចខិតខំប្រឹងប្រែង ក្នុងការចុះពិនិត្យ និងព្យាបាលជូនអ្នកជំងឹ រួមនឹងការផ្តល់ជូនថ្នាំពេទ្យដោយមិនគិតថ្លៃ។ លើសពីនេះក៏បានប្រមូលផ្តុំនូវវេជ្ជបណ្ឌិតជំនាញៗ ក៏ដូចជាក្រុមបច្ចេកទេសជាច្រើនរូប ដែលសុទ្ធសឹងតែមានបទពិសោធន៍ច្រើនឆ្នាំ មកពិនិត្យ និងព្យាបាលជូនអ្នកជំងឺ។ ជាក់ស្តែងនាថ្ងៃទី១៧ ខែវិច្ឆិកា ឆ្នាំ២០១៩ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៥១៣នាក់ បានបន្តចុះពិនិត្យព្យាបាលជំងឺ និងអំណោយថ្នាំពេទ្យដ៏ថ្លៃថ្លារបស់លោក ហ៊ុន ម៉ានី តំណាងរាស្ត្រ ប្រធានគណៈកម្មការទី៧រដ្ឋសភា ប្រធានសហភាពសហព័ន្ធយុវជនកម្ពុជា ចែកជូនដល់ប្រជាពលរដ្ឋចំនួន៣,៦៧២នាក់ (បីពាន់ប្រាំមួយរយចិតសិបពីរនាក់) នៅវិទ្យាល័យ ហ៊ុន សែន កោះញែក ភូមិរង្សី ឃុំស្រែសង្គម ស្រុកកោះញែក ខេត្តមណ្ឌលគិរី ព្រមទាំងមានអាហារសាមគ្គី ចែកជូនអាហារសម្រន់ជានំបុ័ង និងទឹកសុទ្ធផងដែរ។ លោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានឲ្យដឹងថា ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺកើតចេញពីស្មារតីមនុស្សធម៌សុទ្ធសាធ ស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែកផងដែរ។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរកភាពជោគជ័យសុភមង្គល ជូនគ្រួសារ និងសង្គមជាតិ។ លោកបន្ថែមថា ។ ជាមួយគ្នានោះដែរ លោក ស្វាយ សំអ៊ាង អភិបាលខេត្តមណ្ឌលគិរី ក៏បានថ្លែងអំណរគុណចំពោះលោក ហ៊ុន ម៉ានី ព្រមទាំងក្រុមគ្រូពេទ្យស្ម័គ្រចិត្តទាំងអស់ ដែលបានសហការរៀបចំពិធីពិនិត្យ ព្យាបាល និងផ្តល់ថ្នាំជូនប្រជាពលរដ្ឋដោយឥតគិតថ្លៃ ជូនដល់ប្រជាពលរដ្ឋនៅក្នុងស្រុកកោះញែក នៅលើទឹកដីខេត្តមណ្ឌលគិរី។ លោកបន្ថែមថា ។ លោកបានបន្តទៀតថា បញ្ហាសុខមាលភាព គឺជាកត្តាចម្បងមួយយ៉ាងសំខាន់ សម្រាប់ប្រជាពលរដ្ឋ ក្នុងការទទួលបាននូវសុខភាពល្អ តាមការយកចិត្តទុកដាក់ និងគិតគូរខ្ពស់ពីសំណាក់រាជរដ្ឋាភិបាល ក្នុងការចូលរួមលើកកម្ពស់កម្រិតជីវភាពរស់នៅ កាត់បន្ថយភាពក្រីក្រ ដើម្បីចូលរួមកសាង និងអភិវឌ្ឍន៍ប្រទេសជាតិ និងខេត្តមានការអភិវឌ្ឍរីកចម្រើន។ បើតាមរបាយការណ៍ដែលក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ចុះទៅពិនិត្យ និងព្យាបាលជូនប្រជាពលរដ្ឋ នៅស្រុកកោះញែក ខេត្តមណ្ឌលគិរី បានបង្ហាញឲ្យឃើញថា៖ ជំងឺកុមារ៣៧៥នាក់, ជំងឺស្រ្តី២២១នាក់, ជំងឺផ្លូវចិត្ត១៩៥នាក់, ជំងឺឫសដូងបាត៣៣១នាក់, ជំងឺសន្លាក់ឆ្អឹង២៤៩នាក់, ជំងឺរលាកសួត៩៩នាក់, ជំងឺត្រចៀក ច្រមុះ បំពង់ក២១៧នាក់, ជំងឺភ្នែក៣០២នាក់, ជំងឺសើរស្បែក២១៤នាក់, ជំងឺទឹកនោមផ្អែ៧៥១នាក់, ជំងឺមាត់ធ្មេញ១០៧នាក់, អេកូសាស្ត្រ១២១នាក់, វាស់ចង្វាក់បេះដូង១៣០នាក់, ម៉ាស៊ីនផ្លុំរកមេរោគក្រពះតាមរយៈខ្យល់ដង្ហើម២៣១នាក់ ព្យាបាលរបួសនិងវះកាត់តូច៨៩នាក់ វិភាគឈាមនិងបន្ទប់ពិសោធន៍៤៥១នាក់ និងរួមនឹងជំងឺទូទៅចំនួន៥៦០នាក់៕ | 2019-11-19T01:39:00+07:00 | freshnewsasia.com | https://m.freshnewsasia.com/index.php/en/localnews/139887-2019-11-18-11-39-53.html |
0b2cc221-4739-478f-a4bf-828a3840b0f9 | ប្រជាពលរដ្ឋជិត៤ពាន់នាក់ នៅស្រុកកោះញែក ខេត្តមណ្ឌលគិរី ទទួលការព្យាបាលជំងឺឥតគិតប្រាក់ពីក្រុមគ្រូពេទ្យស្ម័គ្រចិត្ត លោក ហ៊ុន ម៉ានី | ប្រជាពលរដ្ឋប្រមាណជិត៤ពាក់នាក់ នៅស្រុកកោះញែក ខេត្តមណ្ឌលគិរី បានទទួលពិនិត្យ-ព្យាបាលជំងឺ ចែកថ្នាំពេទ្យដោយឥតគិតប្រាក់ពីក្រុមគ្រូពេទ្យស្ម័គ្រចិត្តរបស់លោក ហ៊ុន ម៉ានី។ បេសកកម្មមនុស្សធម៌នេះមានគ្រូពេទ្យចំនួន ៥១៣នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត និងមានការចូលរួមពីសំណាក់ លោក ស្វាយ សំអ៊ាង អភិបាលខេត្តមណ្ឌលគិរី និងមន្រ្តីរាជការជាច្រើនទូទាំងខេត្តមណ្ឌលគិរី ដែលប្រព្រឹត្តទៅនៅវិទ្យាល័យ ហ៊ុន សែន កោះញែក ស្ថិតនៅភូមិរង្សី ឃុំស្រែសង្គម ស្រុកកោះញែក ខេត្តមណ្ឌលគិរី នាព្រឹកថ្ងៃទី១៧ ខែវិច្ឆិកា ឆ្នាំ២០១៩។ លោក ស្វាយ សំអ៊ាង បានថ្លែងអំណរគុណចំពោះលោក ហ៊ុន ម៉ានី ព្រមទាំងក្រុមគ្រូពេទ្យស្ម័គ្រចិត្តទាំងអស់ ដែលបានសហការរៀបចំពិធីពិនិត្យ ព្យាបាល និងផ្តល់ថ្នាំជូនប្រជាពលរដ្ឋមដោយឥតគិតថ្លៃ ជូនដល់ប្រជាពលរដ្ឋនៅក្នុងស្រុកកោះញែក នៅលើទឹកដីខេត្តមណ្ឌលគិរី នាពេលនេះ គឺមានសារសំខាន់ណាស់ ដើម្បីបង្ហាញ និងបញ្ជាក់ឲ្យឃើញកាន់តែច្បាស់អំពីកិច្ចខិតខំប្រឹប្រែងចូលរួមជាមួយរាជរដ្ឋាភិបាល ក្នុងការយកចិត្តទុកដាក់លើកកម្ពស់ និងគិតគូរអំពីសុខមាលភាពរបស់ប្រជាពលរដ្ឋខេត្តមណ្ឌលគិរី ជាពិសេសប្រជាពលរដ្ឋនៅក្នុងស្រុកកោះញែក ក្នុងគោលបំណងកាត់បន្ថយភាពក្រីក្រ និងលើកកម្ពស់កម្រិតជីវភាពរស់នៅរបស់ប្រជាពលរដ្ឋឲ្យបានកាន់តែល្អប្រសើរឡើង។ លោកបានបន្ថែមទៀតថា បញ្ហាសុខមាលភាព គឺជាកត្តាចម្បងមួយយ៉ាងសំខាន់សម្រាប់ប្រជាពលរដ្ឋ ក្នុងការទទួលបាននូវសុខភាពល្អ តាមការយកចិត្តទុកដាក់ និងគិតគូរខ្ពស់ពីសំណាក់រាជរដ្ឋាភិបាល ក្នុងការចូលរួមលើកកម្ពស់កម្រិតជីវភាពរស់នៅ កាត់បន្ថយភាពក្រីក្រ ដើម្បីចូលរួមកសាង និងអភិវឌ្ឍន៍ប្រទេសជាតិ និងខេត្តមានការអភិវឌ្ឍរីកចម្រើន។ លោក លេង ផាលី បានឲ្យដឹងថា ការចុះពិនិត្យព្យាបាលជំងឺជូនប្រជាពលរដ្ឋឥតគិតថ្លៃនៅស្រុកកោះញែក នាពេលនេះ រួមមាន៖ វះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺ ឫសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ក ជំងឺតម្រងនោម អេកូសាស្ត្រ ម៉ាស៊ីនផ្លុំរកមេរោគក្រពះតាមរយៈខ្យល់ដង្ហើម ព្យាបាលរបួស វាស់ចង្វាក់បេះដូង ផ្នែកប្រព័ន្ធប្រសាទ និងបំបាត់ការឈឺចុកចាប់មន្ទីរពិសោធន៍ (វិភាគឈាម) ជាដើម។ លោក លេង ផាលី បានបញ្ជាក់ថា ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់ ប្រជាពលរដ្ឋ ក្នុងនាមជាឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្ខពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្ររបស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរកភាពជោគជ័យសុភមង្គលជូនគ្រួសារ និងសង្គមជាតិ។ ប្រជាពលរដ្ឋនៅស្រុកកោះញែក មានក្តីរំភើបសប្បាយរីករាយនៅគ្រប់ពេលវេលា និងទីកន្លែងក៏ដូចថ្ងៃនេះដែរ ព្រមទាំងថ្លែងអំណគុណចំពោះលោក ហ៊ុន ម៉ានី និងក្រុមគ្រួសារ ដែលមានការយកចិត្តទុកដាក់យ៉ាងកក់ក្តៅទៅលើសុខភាពរបស់ពួកគាត់។ សូមបញ្ជាក់ថា នេះជាឆ្នាំទី៨ហើយ (២០១២-២០១៩) ដែលក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន ៤,២៧៥នាក់ ចុះពិនិត្យ និងព្យាលបាលជូនប្រជាពលរដ្ឋដោយឥតគិតថ្លៃ ចំនួន២០៥លើកមកហើយ៕ | 2019-11-17T22:19:00+07:00 | freshnewsasia.com | https://m.freshnewsasia.com/index.php/en/localnews/139787-2019-11-17-08-19-22.html |
aadffcdb-903b-45e1-b4a6-4b703696ea15 | រយៈពេលជាង១០ខែ មន្ទីរពេទ្យគន្ធបុប្ផា ពិនិត្យព្យាបាលជំងឺជូនកុមារជាង៨៧ម៉ឺននាក់ | តាមរបាយការណ៍ដែលអង្គភាពព័ត៌មាន Fresh News នាថ្ងៃទី១៧ ខែវិច្ឆិកានេះ បានបង្ហាញថា ចាប់ពីថ្ងៃទី១ ខែមករា ដល់ថ្ងៃទី១៥ វិច្ឆិកា ឆ្នាំ២០១៩ មន្ទីរពេទ្យគន្ធបុប្ផា បានទទួលពិនិត្យ-ព្យាបាលជំងឺជូនដល់កុមារចំនួន ៨៧៥,២០៨នាក់។ ក្នុងចំណោមនោះ កុមារមានជំងឺធ្ងន់ៗមានចំនួន ១៨៨,៧៦៤នាក់ ត្រូវបានដាក់ឲ្យសម្រាកព្យាបាលនៅក្នុងមន្ទីរពេទ្យ (កើនឡើង ១៧% បើធៀបនឹងឆ្នាំ២០១៨)។ របាយការណ៍បានបន្តថា កុមារចំនួន ៣៣,៨៥៦នាក់ មានជំងឺគ្រុនឈាមធ្ងន់ធ្ងរ ត្រូវបានសម្រាកព្យាបាលក្នុងមន្ទីរពេទ្យ ជាមួយអត្រាមរណៈ ០.១០% (ក្នុងឆ្នាំ២០១៨ មានចំនួន ១៤,៦១៥នាក់)។ កុមារចំនួន២៣,០០០នាក់ ត្រូវបានទទួលការវះកាត់ ដូចជាវះកាត់បេះដូង និងត្បិតប្រហោងបេះដូងតាមសរសៃឈាមនៅគន្ធបុប្ផាសៀមរាប និងភ្នំពេញបានចំនួន ៨៤១នាក់។ នៅផ្នែកសម្ភពនៃមន្ទីរពេទ្យជ័យវរ្ម័នទី៧ (គន្ធបុប្ផាទី៣) ស្ត្រីមានផ្ទៃពោះចំនួន ១៤៥,២១៥នាក់ បានមកពិនិត្យតាមដានផ្ទៃពោះ និងព្យាបាលនៅក្នុងផ្នែកពិគ្រោះជំងឺក្រៅ នៃមន្ទីរសម្ភព និងសម្រាលកូនបានចំនួន ២៣,៨៨៤នាក់។ រាល់ការព្យាបាលទាំងអស់ គឺឥតគិតថ្លៃសម្រាប់គ្រប់ៗគ្នា៕ | 2019-11-17T20:38:00+07:00 | freshnewsasia.com | https://m.freshnewsasia.com/index.php/en/localnews/139775-2019-11-17-06-38-16.html |
a77db390-3e88-4e63-8408-fbf7db790a76 | ប្រជាពលរដ្ឋនៅក្រុងបាវិត ខេត្តស្វាយរៀង នាំគ្នាផ្អើលដងទឹកពុះចេញពីដី យកទៅផឹកព្យាបាលជំងឺ (Video inside) | ទឹកផុសចេញពីក្នុងដី នៅទីតាំងទឹកស្រះមួយកន្លែងកណ្តាលវាលស្រែ នាំឲ្យពលរដ្ឋមួយចំនួនមានជំនឿថា ពូកែស័ក្តិសិទ្ធិអាចព្យាបាលជំងឺបាន រហូតនាំគ្នាទៅអុចធូបសុំដងទឹក ដែលពុះផុសចេញពីក្នុងស្រះនោះ មកផឹកដោយខ្លះអះអាងថា បានជាធូរស្រាលមែន។ ករណីទឹកស្រះពុះនេះកើតឡើងក្នុងភូមិថ្នល់ទទឹង សង្កាត់ច្រកម្ទេស ក្រុងបាវិត។ បើតាមម្ចាស់ស្រែលោក សឹង ណារិទ្ធិ អាយុ៥៥ឆ្នាំ រស់នៅភូមិថ្នលទទឹង សង្កាត់ច្រកម្ទេស ក្រុងបាវិត បានឲ្យដឹងថា ទឹកពុះក្នុងស្រះរបស់គាត់នេះកើតឡើង ៣ទៅ៤ឆ្នាំមកហើយ ក៏ប៉ុន្តែពុះនៅពេលរដូវវស្សា ហើយការពុះទឹកនេះ គឺពុះតូចៗដូចត្រីបណ្តើរកូន ទើបតែឆ្នាំ២០១៩នេះគឺពុះខ្លាំង។ លោក សឹង ណារិទ្ធ បានបញ្ជាក់ថា ដើមចមនាំឲ្យមានការផ្អើល មកសុំទឹកយកទៅផឹកព្យាបាលជំងឺ ដោយមានរឿងចម្លែកអ្នកភូមិថ្នល់ទទឹងម្នាក់ មានមេគោកើតកូន ក្រោយពីកើតកូនហើយ មេគោនោះ មានជំងឺដើរមិនរួច ម្ចាស់គោក៏បានទៅរកអ្នកចូលរូប ក្នុងភូមិឲ្យចូលរូបមើលតើខុសអី បានជាហៅពេទ្យចាក់ថ្នាំឲ្យមេគោនេះហើយ មិនជាសោះ ពេលនោះអ្នកចូលរូបបានប្រាប់ថា ឯងទៅដង ទឹកពុះស័ក្តិសិទ្ធិយកឲ្យមេគោផឹកទៅជាហើយ។ លោកបានបន្តថា ប៉ុន្តែអ្នកចូលរូបនោះមិនបានប្រាប់ថា កន្លែងទឹកពុះនៅកន្លែងណាទេ ខណៈម្ចាស់គោត្រឡប់មកផ្ទះវិញ និយាយប្រាប់គេឯងតាមដំណើររឿង ក៏បានឮដល់អ្នកភូមិម្នាក់ទៀត បានប្រាប់ថា ភូមិយើងមានទឹកពុះនៅស្រះទឹកក្នុងស្រែរបស់លោក ពេលនោះម្ចាស់គោ និងអ្នកភូមិក៏នាំគ្នាមកអុចធូបសុំដងទឹកពុះនោះដោយបួងសួងថា បើបារមីចាំស្រះទឹកពុះនេះ ពូកែស័ក្តិសិទ្ធិ ខ្ញុំសុំដងទឹកនេះ យកទៅឲ្យមេគោខ្ញុំ ដែលឈឺនៅផ្ទះសូមឲ្យជាសះស្បើយ ខ្ញុំនឹងមកថ្វាយនំចំណីផ្លែឈើ ក្រោយពីដងទឹកច្រកឲ្យគោផឹកមកមេគោនោះ ស្រាប់តែជាស្ទុះឡើងឈររួចដើរបាន ធម្មតាវិញ។ លោកបានបន្តទៀតថា ម្ចាស់គោក៏បាននិយាយតៗគ្នា ទៅក៏ឮដល់អ្នកស្រុក ដែលមានជំងឺរ៉ាំរ៉ៃ ដូចជា ឈឺស្ពឹកដៃជើងឈឺក្បាលវិលមុខមិនបាត់ ស្គមស្គាំងនាំគ្នាមកបន់ស្រន់ សុំដងទឹកពុះនោះយកទៅផឹក ក៏បានធូរស្រាល និងអះអាងថាជា ហើយបានទៅនិយាយតៗគ្នា ក៏លេចឮនាថ្ងៃពេញបរមីខែកក្តិក ក៏បានផ្អើលនាំគ្នាមកអុចធូប សុំដងទឹកទៅផឹកព្យាបាលជំងឺគ្រប់ៗគ្នា ហើយប្រាប់ថា ធូរស្រាលចាប់ពីថ្ងៃពេញបរមីនោះ មកក៏មានមនុស្សជិតឆ្ងាយ ដែលបានដឹងតៗគ្នា មកអុចធូបសុំបារមីទឹកផុះ ឬទឹកពុះយកទៅផឹកហូហែរ ក្នុងមួយថ្ងៃមានចាប់ពី១០០នាក់ ទៅ២០០នាក់រៀងរាល់ថ្ងៃ ហើយមានគេមកប្តូរខ្ទមរានទេវតា ដែលធ្វើនៅមាត់ស្រះជាថ្មី សម្រាប់មហាជនដែលមកសុំដងទឹកពុះនេះ អុចធូប និងបន់ស្រន់សុំសេចក្តីសុខ និងថ្វាយតង្វាយដែលគេបានបន់ស្រន់ សុំឲ្យជាជំងឺហើយបានជាអ្នកខ្លះគេហៅថា អ្នកតាទឹកពុះ មានបារមីពូកែរស័ក្តិសិទ្ធិ។ លោក សឹង ណារិទ្ធិ បានបន្ថែមថា ប៉ុន្តែការពិតទីនេះ មិនដែលមានអ្នកតាទេ គឺគាត់ជាម្ចាស់ស្រែ គ្រាន់តែធ្វើរានទេវតា ដាក់ក្រោមដើមឈើនៅកែងស្រែ គ្រាន់អុចធូបសុំសេចក្តីសុខ ពេលមកធ្វើស្រែ ឬជ្រកម្លប់ពេលមករកត្រី និងឃ្វាលគោប៉ុណ្ណោះ។ ដោយនៅក្នុងក្រុងបាវិតនេះ តាំងពីបុរាណមកមិនដែលមានទឹកផុស ឬទឹកពុះនោះទេ ពេលមានទឹកពុះកើតឡើងបែបនេះហើយ មានអ្នកចូលរូបប្រាប់ថា ទឹកផុសនេះមានបារមីកាន់ពូកែស័ក្តិសិទ្ធិ បើអ្នកណាមានជំនឿ ជឿជាក់អុចធូប សុំដងទឹកពុះនេះយកទៅផឹក គឺអាចព្យាបាលជំងឺជាសះស្បើយតាមបំណងប្រាថ្នា ផ្ទុយទៅវិញ ប្រសិនបើអ្នកមិនជឿ និងប្រមាថ គឺគ្មានលទ្ធផលនោះទេ។ នៅថ្ងៃទី១៥ វិច្ឆិកា ឆ្នាំ២០១៩នេះ មានមនុស្សម្នាមកពីក្រុងបាវិត ស្វាយរៀង នាំគ្នាទៅអុចធូបសុំដងទឹកពុះ យកទៅផឹកព្យាបាលជំងឺហូរហែរផងដែរ ហើយគ្មានបង្គាប់អ្វីទេ គឺតាមសទ្ធា ខ្លះក៏ដាក់ផ្លែឈើ ខ្លះដាក់ថ្វាយនំចំណី ខ្លះគ្រាន់តែអុចធូប និងអ្នកខ្លះថ្វាយជាប្រាក់ ១ពាន់រៀល ខ្លះ១ដុល្លារ ពុំមានអ្នកចាំទាយកលាភនោះឡើយ។ ម្ចាស់ស្រែគ្រាន់តែបោះតង់ ដាក់គ្រែអង្គុយចាំស្រែប៉ណ្ណោះ។ ហើយទឹកពុះនេះ គឺកណ្តាលវាលស្រែ ចុះពីភូមិទៅចម្ងាយប្រមាណ ៧០០ម៉ែត្រ ទើបដល់ ដូច្នេះត្រូវទុកម៉ូតូ និងរថយន្តនៅផ្ទះអ្នកស្រុក និងនៅតាមភ្លឺប្រឡាយ ហើយនាំគ្នាដើរទៅតាមភ្លឺភ្លោះ ដែលមានទឹកល្បាប់រអិលផងដែរ។ បើតាមអ្នកភូមិ គេក៏ឃើញមានអ្នកមានជំងឺទឹកនោមផ្អែម និងលើសឈាម ទៅសុំដងទឹកពុះនោះច្រើននាក់ដោយចង់ជាពីជំងឺ។ ទោះបីយ៉ាងណាពាក់ព័ន្ធ ទៅនឹងបាតុភូតទឹកពុះ នៅសង្កាត់ច្រកម្ទេស ក្រុងបាវិតនេះ លោក ប៉ុក តក ប្រធានមន្ទីររ៉ែ និងថាមពល ខេត្តស្វាយរៀង បានថ្លែងប្រាប់ភ្នាក់ងារ Fresh News នៅព្រឹកថ្ងៃទី១៦ ខែវិច្ឆិកានេះថា លោកមិនទាន់ទទួលបានព័ត៌មានថា មានករណីទឹកពុះនេះទេ តែបើមានករណីនេះមែន នៅថ្ងៃទី១៨ ខែវិច្ឆិកា ខាងមុខនេះ លោកឲ្យមន្ត្រីជំនាញ ចុះទៅពិនិត្យស្ថានភាពជាក់ស្តែងឲ្យពិតប្រាកដ ថាតើករណីទឹកពុះនេះ បណ្តាលមកពីមូលហេតុអ្វីឲ្យពិតប្រាកដ៕ | 2019-11-16T22:47:00+07:00 | freshnewsasia.com | https://m.freshnewsasia.com/index.php/en/localnews/139734-2019-11-16-08-47-10.html |
72964256-4f85-41fb-b526-e10fc2518231 | ក្រុមការងារគ្រូពេទ្យលោក ហ៊ុន ម៉ានី ជាង៥០០នាក់ នឹងចុះពិនិត្យព្យាបាលជំងឺដោយឥតគិតថ្លៃ ជូនប្រជាពលរដ្ឋក្នុងស្រុកកោះញែក ខេត្តមណ្ឌលគិរី នៅថ្ងៃស្អែក | នៅព្រឹកថ្ងៃទី១៧ ខែវិច្ឆិកា ឆ្នាំ២០១៩ស្អែកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៥១៣នាក់ នឹងបន្តចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដោយឥតគិតថ្លៃ ដល់ប្រជាពល រដ្ឋប្រមាណជាង២ពាន់នាក់ នៅវិទ្យាល័យ ហ៊ុន សែន កោះញែក ភូមិរង្សី ឃុំស្រែសង្គម ស្រុកកោះញែក ខេត្តមណ្ឌលគិរី។ ជំងឺដែលបានព្យាបាលជូនប្រជាពលរដ្ឋរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ ម៉ាស៊ីនផ្លុំរកមេរោគក្រពះតាមរយះខ្យល់ដង្ហើម ព្យាបាលរបួស វាស់ចង្វាក់បេះដូង ផ្នែកប្រព័ន្ធប្រសាទនិងបំបាត់ការឈឺចុកចាប់ មន្ទីរពិសោធន៍(វិភាគឈាម)...។ល។ មិនថារដូវប្រាំងឬវស្សា ឆ្ងាយឬជិត ទោះបីជាការងារមមាញឹកយ៉ាងណាក៏ដោយ ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមការដឹកនាំ និងចង្អុលបង្ហាញយ៉ាងឈ្លាសវៃរបស់លោក ហ៊ុន ម៉ានី នៅតែបន្តចុះទៅព្យាបាល ជូនប្រជាពលរដ្ឋមិនខ្លាចពីភាពនឿយហត់ ព្រោះតែចង់ឃើញបងប្អូប្រជាពលរដ្ឋមានសុខភាពល្អ។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់ បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការ ព្យា បាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជា ពលរដ្ឋ មួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គម ជាតិ។ មិនថារដូវប្រាំង មិនថារដូវវស្សា ទោះជាការងារមមាញឹករវល់យ៉ាងណា ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមការដឹកនាំ និងចង្អុលបង្ហាញយ៉ាងឈ្លាសវៃ និងប្រកបដោយថាមពល មិនដែលព្រងើយកន្តើយ ឬភ្លេចពីសុខទុក្ខបងប្អូនជនរួមជាតិឡើយ។ សូមបញ្ជាក់ថា នេះជាឆ្នាំទី៨ហើយ (២០១២-២០១៩) ដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៤,២៧៥នាក់ (បួនពាន់ពីររយចិតសិបប្រាំនាក់) ចុះពិនិត្យនិងព្យាល បាលជូនប្រជាពលរដ្ឋដោយឥតគិតថ្លៃចំនួន២០៥លើកមកហើយ៕ | 2019-11-16T17:41:00+07:00 | freshnewsasia.com | https://m.freshnewsasia.com/index.php/en/localnews/139704-2019-11-16-03-41-36.html |
6a1883ac-9210-4e72-8ece-5e518a8edf06 | អាសូរណាស់! លោកយាយវ័យ៧៤ឆ្នាំ មានជំងឺឡើងឈាមរ៉ាំរ៉ៃ ចៃដន្យដួលទៅលើភ្នក់ភ្លើង បណ្ដាលឲ្យឆេះស្លាប់ | ស្រីវ័យចំណាស់ម្នាក់មានជំងឺឡើងឈាមរ៉ាំរ៉ៃ កំពុងឈរអាំងភ្លើង ស្រាប់តែដួលទៅលើភ្នក់ភ្លើងបណ្ដាលឲ្យរលាកស្លាប់ខ្លួនឯង បង្កឲ្យមានការភ្ញាក់ផ្អើល នៅវេលាម៉ោង៦.០០នាទីព្រឹក ថ្ងៃទី ១៥ ខែវិច្ឆិកា ឆ្នាំ២០១៩ នៅភូមិគោកស្រុក ឃុំតាំងក្រសៅ ស្រុកប្រាសាទសំបូរ ។ជនរងគ្រោះឈ្មោះ ស៊ុន ពោ ភេទស្រី អាយុ៧៤ឆ្នាំ នៅភូមិឃុំខាងលើ។ តាមការបំភ្លឺរបស់ឈ្មោះ ហោ ជា ភេទស្រី អាយុ៣៥ឆ្នាំ ត្រូវជាកូនបង្កើត បានឲ្យដឹងថា ម្ដាយគាត់មានរោគឡើងឈាម លេបថ្នាំរាល់ថ្ងៃ ។ មុនពេលកើតហេតុ ម្ដាយគាត់បានចូលដេក ហើយនិយាយថា មិនស្រូលខ្លួន ។ លុះដល់ព្រលឹមស្រាងៗ វេលាម៉ោងប្រហែល ៥និង១០នាទី គាត់និងប្ដីបានឮសំឡេងម្ដាយថ្ងូរ តែរកមើលលើផ្ទះមិនឃើញ ភ្លាមនោះ គាត់បានចុះមកដី បានឃើញម្ដាយនៅក្នុងភ្នក់ភ្លើងឆេះមួយកំណាត់ខ្លួន និងដៃរួញ និងជើង នៅដង្ហើមតិចៗ ភ្លាមនោះគាត់បានស្រែកហៅប្ដី និងអ្នកជិតខាងមកជួយសែងឡើងលើផ្ទះ បានប្រហែល៥នាទី ក៍បានដាច់ដង្ហើមស្លាប់ ។ ក្រោយពេលកើតហេតុ កម្លាំងជំនាញនគរបាលស្រុក និងនគរបាលប៉ុស្ដិ៍តាំងក្រសៅ និងលោកគ្រូពេទ្យមណ្ឌលសុខភាព ព្រមទាំងអាជ្ញាធរមូលដ្ឋាន បានចុះពិនិត្យសាកសព ដោយឃើញមានស្នាមភ្លើងឆេះមួយចំហៀងខ្លួន និងឆេះដៃ ជើងខ្លោចរួញ ក្រៅពីពីនេះពុំឃើញមានអ្វីទៀតឡើយ ដែលអាចសន្និដ្ឋានបានថា ការស្លាប់នេះដោយសារជំងឺឡើងឈាម ដួលទៅលើភ្នក់ភ្លើង ដែលកំពុងឆេះ ដោយមិនពាក់ព័ន្ធបទល្មើសព្រហ្មទណ្ឌណាមួយឡើយ ហើយសាកសព ត្រូវបានប្រគល់ជូនក្រុមគ្រួសារធ្វើបុណ្យតាមប្រពៃណី ៕ | 2019-11-16T15:16:17+07:00 | kbnnews.com | https://kbn.news/archives/141099 |
8909a400-7b4b-4534-a6be-e2cb275aa24c | កិត្តិសព្ទរបស់កម្ពុជា ក្នុងការងារទប់ស្កាត់មេរោគ និងជំងឺអេដស៍ កំពុងត្រូវបានលើកកម្ពស់លើឆាកអន្តរជាតិ | នៅទីស្នាក់ការកណ្តាលមូលនិធិសកល (Global Fund HQ at Global Health Campus) លោកទេសរដ្ឋមន្ត្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ សមាជិកក្រុមប្រឹក្សាភិបាលមូលនិធិសកល នៃមណ្ឌលតំណាងតំបន់ប៉ាស៊ីហ្វិកខាងលិច នៅថ្ងៃទី១៥ ខែវិច្ឆិកា ឆ្នាំ២០១៩នេះ បានបន្តធ្វើបទអន្តរាគមន៍លើចំណុចគន្លឹះៗ តំណាងតំបន់ប៉ាស៊ីហ្វិកខាងលិច នៅក្នុងកិច្ចប្រជុំក្រុមប្រឹក្សាមូលនិធិសកល លើកទី៤២ ដែលប្រព្រឹត្តទៅនៅទីក្រុងហ្សឺណែវ ប្រទេសស្វ៊ីសពីថ្ងៃទី១២ដល់១៥ ខែវិច្ឆិកា ដោយមានការចូលរួម ពីតំណាងមកពីតំបន់នានានៅជុំវិញសកលលោក។ ក្នុងរយៈពេលពីរថ្ងៃ នៃកិច្ចប្រជុំក្រុមប្រឹក្សាភិបាលនេះ អង្គប្រជុំបានកោតសរសើរកម្ពុជា អំពីសមិទ្ធផលដែលយើងបានធ្វើឲ្យសម្រេច ក្នុងការងារប្រយុទ្ធនឹងមេរោគអេដស៍ និងជំងឺអេដស៍។ ជាមួយគ្នានេះ លោកបណ្ឌិត ដូណាល់ កាបេរូកា (Dr Donald Kaberuka) ប្រធានក្រុមប្រឹក្សាភិបាលបានចាប់ផ្តើម ពិធីបើកកិច្ចប្រជុំ ដោយសរសើរកម្ពុជា។ លោកបណ្ឌិតប្រធាន បានទៅធ្វើ ទស្សនកិច្ចនៅប្រទេសកម្ពុជា កាលពីថ្ងៃទី២៩ និង៣០ ខែតុលា កន្លងទៅថ្មីៗនេះ។ ចំណែកឯប្រទេសមួយចំនួន រួមទាំងតំណាងអង្គការ សុខភាពពិភពលោកប្រចាំអាហ្រ្វិកផងដែរ បានសុំរៀនសូត្រពីកម្ពុជាយើង អំពីការងារឆ្លើយតបនឹងមេរោគអេដស៍ និងជំងឺអេដស៍ជាពហុវិស័យ។ តាមរយៈការកោតសរសើរ និងវាយតម្លៃខ្ពស់ពីតំណាងនានា និងអង្គប្រជុំទាំងមូល កិត្តិសព្ទកម្ពុជាយើងកំពុងត្រូវបានលើកកម្ពស់ នៅលើឆាកអន្តរជាតិ៕ | 2019-11-16T00:07:00+07:00 | freshnewsasia.com | https://m.freshnewsasia.com/index.php/en/localnews/139666-2019-11-15-10-07-04.html |
e402605b-e645-4d19-a16d-4162a81fd481 | កូរ៉េខាងជើងប្រមាថអតីតអនុប្រធានាធិបតីអាមេរិក Joe Biden ថាជា «សត្វសុនខកើតជំងឺ» ដែលគួរតែត្រូវសំពងឲ្យងាប់ (Video inside) | អតីតអនុប្រធានាធិបតីអាមេរិក លោក Joe Biden ដែលបច្ចុប្បន្នជាបេក្ខជនម្នាក់របស់គណបក្សប្រជាធិបតេយ្យអាមេរិក សម្រាប់ ការបោះឆ្នោតជ្រើសរើសប្រធានាធិបតីឆ្នាំ២០២០ បានទទួលរងការប្រមាថមើលងាយពីសំណាក់កូរ៉េខាងជើងថា ជាសត្វសុនខមួយក្បាល ដែលកើតជំងឺឆ្កែឆ្កួត។ នេះបើតាមការដកស្រង់ការផ្សាយចេញពីសារព័ត៌មាន CNA នៅរសៀលថ្ងៃសុក្រ ទី១៥ ខែវិច្ឆិកា ឆ្នាំ២០១៩។ កាលពីយប់ថ្ងៃព្រហស្បតិ៍សប្តាហ៍នេះ ទីភ្នាក់ងារព័ត៌មានរដ្ឋកូរ៉េខាងជើង KCNA បានចុះផ្សាយថា លោក Biden ថ្លើមធំហ៊ានបរិហារកេរ្តិ៍មក លើសេចក្តីថ្លៃថ្នូរនៃប្រមុខដឹកនាំកំពូលរបស់ប្រទេសកូរ៉េខាងជើង។ ក្នុងការចុះផ្សាយរបស់ខ្លួន KCNA បានបន្តដូច្នេះថា ។ គួរជម្រាបថា វាមិនច្បាស់នោះទេ ហេតុអ្វីបានជាទីក្រុងព្យុងយ៉ាងខឹងលោក Joe Biden ខ្លាំងបែបនេះ ប៉ុន្តែបើតាមឃ្លីបវីដេអូឃោសនាបោះ ឆ្នោតមួយរបស់លោក Biden ដែលចេញផ្សាយក្នុងសប្តាហ៍នេះ វីដេអូនោះបានរិះគន់ធ្ងន់ៗទៅលើគោលនយោបាយការបរទេសរបស់លោក ត្រាំ ហើយអ្វីដែលគួរឲ្យកត់សម្គាល់គឺត្រង់ចំណុចដែលមានការនិយាយថា លោក ដូណាល់ ត្រាំ រុញច្រានសម្ព័ន្ធមិត្តអាមេរិកឲ្យឃ្លាតឆ្ងាយ ខណៈមេដឹកនាំផ្តាច់ការទទួលបានការកោតសរសើរពីលោក ត្រាំ ដោយនៅពេលប្រើពាក្យ «មេដឹកនាំផ្តាច់ការ» នោះ គេឃើញរូបថតចាប់ដៃគ្នា រវាងលោក ត្រាំ និងលោក គីម ជុងអ៊ុន កំឡុងជំនួបកំពូលនៅសិង្ហបុរី កាលពីឆ្នាំ២០១៨ បង្ហាញចេញមក៕ | 2019-11-15T22:04:00+07:00 | freshnewsasia.com | https://m.freshnewsasia.com/index.php/en/internationalnews/139647-2019-11-15-08-04-05.html |
99be1a48-8a04-401c-913f-acb947303c6e | ក្រសួងសុខាភិបាល ចេញសេចក្ដីណែនាំឲ្យប្រជាពលរដ្ឋ ថែរក្សាសុខភាព ចៀសវាងមានជំងឺផ្សេងៗ ខណៈអាកាសធាតុចាប់ផ្តើមចុះត្រជាក់ ! | ក្រសួងសុខាភិបាល ចេញសេចក្ដីណែនាំ ដល់សាធារណជនទូទាំងប្រទេស ឲ្យមានការប្រុងប្រយ័ត្នការពារសុខភាព នៅអំឡុងពេលមានអាកាសធាតុចុះត្រជាក់ខ្លាំង ចន្លោះពីខែវិច្ឆិកា ឆ្នាំ២០១៩ ដល់ខែកុម្ភៈ ឆ្នាំ២០២០ខាងមុខនេះ អាចបង្កឲ្យមានជំងឺផ្ដាសាយ អាល់លែហ្ស៊ី ជំងឺផ្លូវដង្ហើម និងជំងឺផ្សេងៗជាច្រើនទៀត ។ សេចក្ដីជូនដំណឹង ដែលអង្គភាពព័ត៌មាន Fresh News ទទួលបាននៅថ្ងៃទី១៥ ខែវិច្ឆិកា ឆ្នាំ២០១៩នេះ បានបន្តថា សម្រាប់អាកាសធាតុមានការប្រែប្រួល ហើយមានខ្យល់ត្រជាក់ នៃរដូវរងារក៏បានមកដល់ ដូច្នេះដើម្បីសុខភាពផ្ទាល់ខ្លួន និងក្រុមគ្រួសារ ចៀសផុតពីជំងឺដង្កាត់ដែលអាចកើតមានជាយថាហេតុនោះ ក្រសួងសុខាភិបាលណែនាំដល់ប្រជាពលរដ្ឋទូទាំងប្រទេស ឲ្យមានការប្រុងប្រយ័ត្ន ក្នុងការការពារសុខភាព នៅអំឡុងពេលមានអាកាសធាតុចុះត្រជាក់ខ្លាំង។ បើតាមការបញ្ជាក់របស់លោកស្រីវេជ្ជបណ្ឌិត ឱ វណ្ណឌីន រដ្ឋលេខា និងជាអ្នកនាំពាក្យ របស់ក្រសួងសុខាភិបាល បានបញ្ជាក់ឱ្យដឹងថា ក្នុងរដូវរងារ ឬធ្លាក់ខ្យល់នេះ ប្រជាពលរដ្ឋ ត្រូវពិសាទឹកឱ្យបានច្រើន និងរក្សាកំដៅរបស់ខ្លួនឱ្យនៅត្រឹម ៣៧អង្សាសេ៕ | 2019-11-15T19:22:00+07:00 | freshnewsasia.com | https://m.freshnewsasia.com/index.php/en/localnews/139625-2019-11-15-05-22-48.html |
3b63ca73-6350-412f-9bb6-b6696214bd3f | សង្ស័យឆ្លងចរន្តអគ្គិសនី! រថយន្តHUMER ស៊េរីទំនើបមួយគ្រឿង កំពុងបើកបរសុខៗ ត្រូវឆាបឆេះហុយទ្រលោម | រថយន្តHUMER ស៊េរីទំនើបមួយគ្រឿង កំពុងបើកបរសុខៗត្រូវបានឆាប់ឆេះជាអណ្តាតភ្លើង បង្កការភ្ញាក់ផ្អើលដល់ប្រជាពលរដ្ឋក្បែរនោះនាំគ្នាជួយពន្លត់ នឹងបានរាយការណ៍ទៅសមត្ថិកិច្ច នាំយករថយន្តពន្លត់អគ្គីភ័យចំនួន៣គ្រឿងមកអន្តរាគមន៍បាញ់ពន្លត់ ។ ហេតុការណ៍នេះបានកើតឡើងកាលពីថ្ងៃទី១៤ ខែវិច្ឆិកា ឆ្នំា២០១៩ នៅតាមផ្លូវសួនស្នេហ៍ជនបទ ឡើងទៅវិទ្យាល័យអូរអំបិលភូមិអូរបិលលើ ស្ថិតក្នុងសង្កាត់អូរអំបិល ក្រុងសេរីសោភ័ណ។ ម្ចាស់រថយន្តរងគ្រោះ ឈ្មោះឯក សម្បត្តិ ភេទប្រុស អាយុ៣១ឆ្នាំ រស់នៅភូមិនិមិត្ត១ សង្កាត់និមិត្ត ក្រុងប៉ោយប៉ែត ជាជាងជួសជុលរថយន្ត។ មុនពេលកើតហេតុ គេឃើញរថយន្ត HUMER ពណ៌ខ្មៅ ពាក់ស្លាក់លេខ ភ្នំពេញ 2V 9599 បើកបរដោយបុរសជាងជួសជុលរថយន្តខាងលើ បន្ទាប់ពីជួសជុលរួច ក៏បានបើសាក ស្រាប់មកដល់ចំណុចកើតហេតុ ស្រាប់តែមានអណ្តាតភ្លើងឆាបឆេះយ៉ាងសន្ធោសន្ធៅមកពីក្នុងការប៊ីនរថយន្តតែម្តង ។ តែសំណាងល្អ មិនមានមនុស្សណាម្នាក់មានគ្រោះថ្នាក់នៅក្នុងរថយន្តនោះទេ។ ភ្លាមៗនោះ សមត្ថកិច្ចបាននាំយករថយន្តពន្លត់អគ្គីភ័យចំនួន៣គ្រឿង ក្នុងនោះមាន២គ្រឿងមកពីស្នងការនគរបាលខេត្ត និងមួយគ្រឿងទៀតរថយន្តរបស់អធិការដ្ឋានក្រុងសិរីសោភ័ណ មកបាញ់ពន្លត់ទាត់ពេលវេលា។ ចំពោះមូលហេតុ សមត្ថកិច្ចបានសន្និដ្ឋានជំហានដំបូងថា អាចបណ្តាលមកពីឆ្លងចរន្តអគ្គិសនី ៕ | 2019-11-15T14:52:12+07:00 | kbnnews.com | https://kbn.news/archives/141022 |
14f14bac-13dd-41b5-a8c4-09b072db3342 | ផ្ទុះការសរសើរ ! ទង្វើល្អប៉ូលិសចរាចរពាក់ស័ក្តិ១ ជួយបណ្តើរកង់លោកតាម្នាក់ ឆ្លងស្ពានគីហ្សូណា មហាជនពេញចិត្តស្តូក | កាលពីថ្មីៗនេះ មានហ្វេសប៊ុកឈ្មោះកំពង់ចាមកំពង់ចិត្ត បានបង្ហោះរូបភាពគួរឲ្យចាប់អារម្មណ៍ចំនួន៣សន្លឹក ភ្ជាប់ជាមួយសំណេរថា “គាំទ្រសកម្មភាពនគរបាលចរាចរណ៍គោលដៅគល់ស្ពានគីហ្សូណា ខេត្តកំពង់ចាម បានជួយលោកតាជិះកង់ម្នាក់បណ្តើរឡើងស្ពានគីហ្សូណា នេះជាមន្ត្រីប៉ូលិសបម្រើប្រជាពលរដ្ឋ»។ រូបថតទង្វើល្អរបស់ប៉ូលិសចរាចរពាក់ស័ក្តិ១ បានធ្វើឲ្យមហាជនពេញចិត្តស្តូក និងកោតសរសើរ ដោយមានអ្នកខ្លះថា បើមានមន្ត្រីល្អបែបនេះច្រើន ប្រជាពលរដ្ឋនឹងសប្បាយចិត្ត ហើយតែងតែគោរពស្រលាញ់ជានិច្ច។ ខណៈដែលអ្នកខ្លះទៀតលើកឡើងថា មន្ត្រីប៉ូលិសចរាចរដែលតែងតែចាំជំរិតយកលុយពីប្រជាពលរដ្ឋ គួរណាតែចេះខ្មាសលោកពូប៉ូលិសម្នាក់នេះផង ៕ | 2019-11-15T14:40:54+07:00 | kbnnews.com | https://kbn.news/archives/141018 |
a1f9c2e1-f7b0-49e0-ba23-bce36ff366b3 | ទេសរដ្ឋមន្ត្រី អៀង មូលី ធ្វើបទបង្ហាញអំពីបទពិសោធន៍ នៃការប្រយុទ្ធនឹងមេរោគអេដស៍-ជំងឺអេដស៍នៅកម្ពុជា ជូនកិច្ចប្រជុំក្រុមប្រឹក្សាភិបាលមូលនិធិសកល នៅស្វីស | នៅទីស្នាក់ការកណ្តាលមូលនិធិសកល (Global Fund HQ at Global Health Campus) នាក្រុងហ្សឺណែវ ប្រទេសស្វីស លោកទេសរដ្ឋមន្ត្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ សមាជិកក្រុមប្រឹក្សាភិបាលមូលនិធិសកល នៃមណ្ឌលតំណាងតំបន់ប៉ាស៊ីហ្វិកខាងលិច បានធ្វើបទបង្ហាញអំពី បទពិសោធន៍នៃការប្រយុទ្ធនឹងមេរោគអេដស៍ និងជំងឺអេដស៍នៅកម្ពុជា ដោយផ្តោតលើចីរភាព ការផ្ទេរដំណាក់កាល និងសហហិរញ្ញវត្ថុ កាលពីព្រឹកថ្ងៃពុធ ២រោច ខែកត្តិក ឆ្នាំកុរ ឯកស័ក ព.ស.២៥៦៣ ត្រូវនឹងថ្ងៃទី១៣ ខែវិច្ឆិកា ឆ្នាំ ២០១៩នេះ។ លោកទេសរដ្ឋមន្ត្រីបានធ្វើបទបង្ហាញខាងលើ ជូនកិច្ចប្រជុំក្រុមប្រឹក្សាមូលនិធិសកល លើកទី៤២ ដែលប្រព្រឹត្តទៅនៅទីក្រុងហ្សឺណែវ ប្រទេសស្វីស ពីថ្ងៃទី១២ដល់១៥ ខែវិច្ឆិកា ដោយមានការចូលរួមពីតំណាង មកពីតំបន់នានានៅជុំវិញសកលលោក។ លោកទេសរដ្ឋមន្ត្រី បានថ្លែងថា សមាស ធាតុគន្លឹះ៣ដែលជាសមិទ្ធផល ក្នុងការប្រយុទ្ធនឹងមេរោគអេដស៍ និងជំងឺអេដស៍នៅកម្ពុជារួមមាន ទី១) ភាពជាម្ចាស់ និងមគ្គុទ្ទេសក៍ភាព, ទី២) ភាពជាដៃគូ និង ៣) ការវិនិយោគ។ ក្នុងភាពជាម្ចាស់ និងមគ្គុទ្ទេសក៍ភាព អាជ្ញាធរជាតិប្រយុទ្ធនឹងជំងឺអេដស៍ ដឹកនាំយន្តការសម្របសម្រួល និងឆ្លើយតបជាពហុវិស័យ។ ជាមួយគ្នានេះ រាជរដ្ឋាភិបាលកម្ពុជា ក៏បានដាក់ចេញនូវវិធានការ៦ចំណុច ដើម្បីធានាចីរភាពក្នុងការប្រយុទ្ធនឹងមេរោគអេដស៍ និងជំងឺអេដស៍ កាលពីខែកុម្ភៈ ឆ្នាំ២០១៩នេះផងដែរ។ បន្ថែមលើនេះ ពាក់ព័ន្ធនឹងកម្មវិធីមូលនិធិសកល ក្រសួងសេដ្ឋកិច្ច និងហិរញ្ញវត្ថុ បានទទួលតួនាទីជាអ្នកទទួលជំនួយផ្ទាល់ ចាប់ពីខែមេសា ឆ្នាំ២០១៨។ ចំពោះភាពជាដៃគូ ដៃគូអភិវឌ្ឍន៍ (ម្ចាស់ជំនួយ) ស្ថាប័នអន្តរជាតិដូចជា UNAIDS, UNDP, អង្គការសុខភាពពិភពលោក, អង្គការមិនមែនរដ្ឋាភិបាល និងសង្គមស៊ីវិល ធ្វើការរួមគ្នា ដោយត្រួតពិនិត្យរួមគ្នា នូវវឌ្ឍនភាពនៃការអនុវត្តកម្មវិធីអេដស៍។ លោកទេសរដ្ឋមន្ត្រីបានសង្កត់ធ្ងន់ថា ដោយមានជំនួយពី UNAIDS កម្ពុជាប្រហែលជាប្រទេសដំបូងគេ នៅក្នុងតំបន់ដែលបានធ្វើការវាយតម្លៃ អំពីរៀបចំខ្លួនរួចរាល់ក្នុងការផ្ទេរដំណាក់កាល (Transition Readiness Assessment)។ នេះជាផែនទីបង្ហាញផ្លូវឆ្ពោះ ទៅកាន់កម្មវិធីអេដស៍ដែលមានចីរភាព។ នៅក្នុងការវិនិយោគ ដោយសារភាពសប្បុរសរបស់មូលនិធិសកល កម្ពុជាបានធ្វើចលនាប្រភពធនធានប្រមាណ៥០០លានដុល្លារអាមេរិក។ ជាមួយគ្នានេះ ចាប់ពីឆ្នាំ២០១៥ ក្រសួងសេដ្ឋកិច្ច និងហិរញ្ញវត្ថុបានផ្តល់ថវិកាចំនួន១ ទៅ១,៥លានដុល្លារ ក្នុងមួយឆ្នាំ ដែលជាថវិកាបដិភាគ ក្នុងការទិញឱសថប្រឆាំងនឹងមេរោគអេដស៍។ ឯថវិកាប្រមាណ៨០០ ០០០ដុល្លារ ក្នុងមួយឆ្នាំក៏ត្រូវបានផ្តល់ជូនបុគ្គលិក ជាប់កិច្ចសន្យាដែលធ្វើការក្នុងគម្រោងជំនួយមូលនិធិសកល ផងដែរ។ នៅទីបញ្ចប់លោកទេសរដ្ឋមន្រ្តីបានបញ្ជាក់ថា ជាផ្នែកមួយនៃគោលនយោបាយវិមជ្ឈការ ក្រសួងសេដ្ឋកិច្ច និងហិរញ្ញវត្ថុនឹងសម្រួលវិធាន ក្នុងការអនុញ្ញាតឲ្យមណ្ឌល សុខភាពប្រើប្រាស់ថវិកា ដែលមិនអាចចាយបានក្នុងការអនុវត្តកម្មវិធីអេដស៍។ ជាមួយគ្នា នេះ រាជរដ្ឋាភិបាលក៏បានឯកភាពឲ្យដាក់បញ្ចូល កម្មវិធីអេដស៍ទៅក្នុងគោលនយោបាយ ភូមិឃុំមានសុវត្ថិភាព និងការទទួល ខុសត្រូវរបស់អាជ្ញាធរមូលដ្ឋាន នៅឃុំសង្កាត់៕ | 2019-11-14T21:48:00+07:00 | freshnewsasia.com | https://m.freshnewsasia.com/index.php/en/localnews/139540-2019-11-14-07-48-16.html |
b7d784fa-4487-4bf1-a58a-72b4a76d1d75 | តាមេភូមិគំនិតខ្លី ! ដាច់ចិត្តចង.កសម្លាប់ខ្លួន ព្រោះតូចចិត្តមានជំងឺបៀតបៀន | លោកតាមម្នាក់ មានតួនាទីដល់ទៅមេភូមិ បែរជាគិតខ្លីចង.កសម្លាប់ខ្លួន ព្រោះតែតូចចិត្តខ្លួនឯង ដែលមានជំងឺជាច្រើនប្រភេទរួមរឹតរាងកាយ។ ហេតុការណ៍នេះ បានកើត នៅវេលាម៉ោង១២ និង១០នាទី ថ្ងៃទី១៣ ខែវិច្ឆិកា ឆ្នាំ២០១៩ ភូមិត្រពាំងសំរោង ឃុំលង្វែក ខេត្តកំពង់ឆ្នាំង។ ជនរងគ្រោះដែលគិតខ្លីចង.កសម្លាប់ខ្លួនឈ្មោះ ជា ស៊ត អាយុ៧២ឆ្នាំ ជាជនជាតិខ្មែរ ជាមេភូមិត្រពាំងសំរោង ។ ជនរងគ្រោះ បានយកខ្សែគោមកចង.កភ្ជាប់ទៅនឹងដើមស្វាយខាងក្រោយផ្ទះ ដោយសារជនរងគ្រោះតូចចិត្តនឹងខ្លួនមានជំងឺច្រើនប្រភេទប្រចាំកាយមើលមិនជា ។ ក្រោយពេលកើតហេតុ សមត្ថកិច្ចបានចុះធ្វើកោសល្យវិច័យសពជនរងគ្រោះ រួចបញ្ជាក់ថា ជនរងគ្រោះពិតជាធ្វើអត្តឃាតខ្លួនមែន មិនមានជាប់ពាក់ព័ន្ធនឹងករណីអ្វីផ្សេងទេ។ បន្ទាប់ សមត្ថកិច្ចបានប្រគល់សពជូនក្រុមគ្រួសាររៀបចំធ្វើបុណ្យតាមប្រពៃណី៕ | 2019-11-14T10:13:39+07:00 | kbnnews.com | https://kbn.news/archives/140815 |
b1815edc-356a-4563-b655-3c176b39a81d | ទីបំផុត! គ្រូពេទ្យនៅខេត្តរតនគិរី ដែលជះសម្តីអសុរោះលើអ្នកជំងឺ ត្រូវដកបញ្ឈរជើងហើយ(មានវីដេអូ) | ក្រោយពីផ្ទុះការរិះគន់របស់មហាជន រឿងគ្រូពេទ្យម្នាក់បម្រើការនៅក្នុងមន្ទីរពេទ្យខេត្តរតនគិរី ដោយគ្រូពេទ្យនោះ បម្រើពាក្យសម្តីអសុរោះ លើអ្នកមកទទួលសេវានោះមក គឺនៅវេលាម៉ោង៣រសៀលថ្ងៃទី១៣ ខែវិច្ឆិកា ឆ្នាំ២០១៩ នៅមន្ទីរពេទ្យខេត្តរតនគិរី បានបើកកិច្ចប្រជុំ ពិភាគ្សាលើទំនាស់ពាក្យសម្តីរវាងគ្រូពេទ្យឈ្មោះ ចាន់ សុខជា បម្រើការងារនៅផ្នែកពិគ្រោះខាងក្រៅ ជាមួយអតិថិជនឈ្មោះអាន មីនា ភេទស្រី អាយុ២៧ឆ្នាំ មានទីលំនៅភូមិថ្មី សង្កាត់ឡាបានសៀក ក្រុងបានលុង ត្រូវជាម្តាយរបស់អ្នកជំងឺឈ្មោះលី ម៉ៃយ៉ា ភេទស្រី អាយុ៧ខែ ។ យោងតាមលិខិតចាត់តាំងរបស់ប្រធានមន្ទីរពេទ្យខេត្តរតនគិរី បានសម្រេចថា គ្រូពេទ្យពេទ្យឈ្មោះ ចាន់ សុខជា ភេទប្រុស អាយុ៣៦ឆ្នាំ មុខជំនាញបច្ចេកទេស គិលានុបដ្ឋានបឋម បម្រើការងារនៅផ្នែកពិគ្រោះខាងក្រៅ ត្រូវបានផ្អាកការងារជាបណ្តោះអាសន្ន ឲ្យមកបម្រើការងារនៅផ្នែករដ្ឋបាលហិរញ្ញវត្ថុ។ សូមប្រិយមិត្តទស្សនាវីដេអូដូចខាងក្រោម៖ | 2019-11-14T09:23:20+07:00 | kbnnews.com | https://kbn.news/archives/140793 |
67054749-7339-4bd2-9bac-7d965ae15caf | ចោរឆ្លងដែន! សមត្ថកិច្ចតាមចាប់បានជនជាតិវៀតណាម ជាមុខសញ្ញាលួចរថយន្ដPrius ដោយជោគជ័យ | មុខសញ្ញាចោរលួចរថយន្ដ ជនជាតិវៀតណាមម្នាក់ ត្រូវកម្លាំងការិយាល័យព្រហ្មទណ្ឌកម្រិតធ្ងន់ នៃនាយកដ្ឋាននគរបាលព្រហ្មទណ្ឌ បើកប្រតិបត្តិការបង្ក្រាបបាន ថ្ងៃទី១១ ខែវិច្ឆិកា ឆ្នាំ២០១៩ នៅផ្លូវ៣៧០ សង្កាត់បឹងកេងកង១ ខណ្ឌបឹងកេងកង ។ ជនសង្ស័យឈ្មោះ Phan Van Ho អាយុ២៩ឆ្នាំ ជនជាតិវៀតណាម កាន់លិខិតឆ្លងដែនលេខ C4563131។ មុនពេលឃាត់ខ្លួន ជនសង្ស័យបានធ្វើសកម្មភាពលួចរថយន្ដ Prius មួយគ្រឿង នៅភូមិស្វាយប៉ាក សង្កាត់ច្រាំងចំរេះ១ ខណ្ឌឫស្សីកែវ ។ ក្រោយជនសង្ស័យធ្វើសកម្មភាពលួចរថយន្ដ Prius នោះ វកម្លាំងការិយាល័យព្រហ្មទណ្ឌកម្រិតធ្ងន់ នៃនាយកដ្ឋាននគរបាលព្រហ្មទណ្ឌ ធ្វើការស្រាវជ្រាវយ៉ាងយកចិត្តទុកដាក់ រហូតឈានដល់កំណត់មុខសញ្ញាបាន និងធ្វើការបង្ក្រាបជាក់ស្ដែងតែម្ដង និងដកហូតបាន ដែកកាច់សោររថយន្ត០១, ឧបករណ៍ផ្តាច់ប្រព័ន្ធ GPS ចំនួន០១គ្រឿង, ឧបករណ៍សម្រាប់ភ្ជាប់ជាមួយស្មាតឃី ចំនួន០១គ្រឿង, ដែកកាច់សោសូឡិច ចំនួន០១ និងរថយន្តម៉ាក Prius ជារបស់ជនរងគ្រោះ ។ ជនសង្ស័យ បានសារភាពថា រូបគេពិតជាបានលួចរថយន្ដ Prius ពណ៌ស ស្លាកលេខភ្នំពេញ 2Y-8393 ពិតប្រាកដមែន។ ជនសង្ស័យបានបញ្ជាក់ថា សម្រាប់រថយន្ដប្រើប្រាស់ស្មាតឃី ចាប់ពីស៊េរីឆ្នាំ២០០៩ ចុះក្រោម មិនពិបាកលួចនោះទេ ដោយប្រើពេលត្រឹមតែ២នាទីប៉ុណ្ណោះ ព្រោះគេមានឧបករណ៍គ្រប់គ្រាន់ ទាំងឧបករណ៍ផ្ដាច់ GPS និងឧបករណ៍ភ្ជាប់ជាមួយស្មាតឃី ដែលសម្ភារៈទាំងនេះគេយកមកពីប្រទេសវៀតណាម។ ជនសង្ស័យ ត្រូវបានសមត្ថកិច្ចជំនាញកសាងសំណុំរឿង ដើម្បីបញ្ជូនទៅតុលាការផ្ដន្ទាទោសតាមច្បាប់៕ | 2019-11-12T15:32:22+07:00 | kbnnews.com | https://kbn.news/archives/140648 |
ab48f27e-7916-45bb-a439-4bd386fabfbb | ដល់ថ្នាក់ហ្នឹងផង! ក្រោយថតឈុតបឺតមាត់ស្រើបស្រាល កញ្ញារ៉ូស បានទៅពិនិត្យសុខភាព ខ្លាចឆ្លងរោគពីតួប្រុស | កាលពី១៣ម៉ោងមុន កញ្ញា រ៉ូស បានបង្ហោះក្រដាសលទ្ធផលពិនិត្យសុខភាព ព្រោះនាងខ្លាចឆ្លងរោគពីតួប្រុស ក្រោយពីថតឈុតឆាកស្រើបស្រាលឱបថើបលូកស្ទាប និងបឺតមាត់ ក្នុងMV ក្នុង បទចម្រៀង “សង្សារក៏ផិត មិត្ដក៏ក្បត់” ជាមួយតួប្រុសលោក យុទ្ធ ឋានៈ ។ កញ្ញារ៉ូស បានបង្ហោះក្រដាសលទ្ធផលពិនិត្យសុខភាព ភ្ជាប់ជាមួយសារថា «អ្នកខ្លះដើម្បីតែចង់ល្បី អាចបង្កើតរឿងគ្រប់យ៉ាង ដើម្បីអោយគេខូចឈ្មោះបាន តែសំរាប់ខ្ញុំស្អាតស្អំ មាសសុទ្ធមិនខ្លាចភ្លើង ខ្ញុំខ្លាចតែអ្នកឯងមានរោគវិញទេ ខ្ញុំឆ្អើមអ្នកឯងជាងអ្វីទៅទៀត !(ផ្ញើជូនតារាប្រុសអេតចាយម៉ារៀលម៉ារៀលកាកតារា)ល្មមឈប់សំដែងលាបពណ៌គេទៀតទៅ»។ | 2019-11-08T11:12:02+07:00 | kbnnews.com | https://kbn.news/archives/140350 |
b5ff5822-051e-4a71-a850-7dd03673d2c0 | ថ្មីទៀតហើយ ! ថ្ងៃត្រង់នេះ កញ្ញាចរិយា ចេញមុខបកស្រាយ ក្រោយនាងធី សុវណ្ណថា ពាក្យប្តឹងទារជំងឺចិត្ត២០ម៉ឺនដុល្លារ | មុននេះបន្តិច លោកហេង ឡុង បានបង្ហោះសារលើហ្វេសប៊ុកថា «ម៉ោង១១ ថ្ងៃត្រង់នេះ ប្អូនចរិយា ព្រមចេញមុខបកស្រាយរឿងបញ្ហាជាមួយអ្នកនាង ធី សុវណ្ណថា និងលោក ផែ សុវណ្ណារិទ្ធ»យោងតាមផេកហ្វេសប៊ូក Thy Sovantha បានបង្ហោះកាលពីម្សិលមិញ ថា នាងបានសម្រេចដាក់ពាក្យបណ្តឹងប្តឹងឈ្មោះ អេង ចរិយា ពីបទបរិហារកេរ្តិ៍ជាសាធារណៈ និងគំរាមកំហែងហែកកេរ្តិ៍ ដោយនាងបានស្នើរសុំទៅកាន់លោកព្រះរាជអាជ្ញារ ឲ្យឃុំខ្លួននិងផ្តន្ទាទោសតាមច្បាប់ ហើយទាមទារជំងឺចិត្ត ២០ម៉ឺនកដុល្លារអាមេរិក ។ អ្នកនាង ធី សុវណ្ណថា បញ្ជាក់ក្នុងផេកផ្ទាល់ខ្លួនរបស់នាងថា “ល្ងាចនេះ នាងខ្ញុំ និងស្វាមី សម្រេចដាក់ពាក្យប្តឹងឈ្មោះ អេង ចរិយា ពីបទបរិហាកេរ្តិ៍ជាសាធារណៈ និងគំរាមកំហែងហែកកេរ្តិ៍ ស្នើសុំព្រះរាជ្យអាជ្ញាឃុំខ្លួន និងផ្តន្ទាទោសតាមច្បាប់ និងទាមទារជំងឺចិត្ត ២០ម៉ឺនដុល្លា” ។ ដោយឡែក លោកហេងឡុង ឯណោះវិញ បានបង្ហោះសារមួយភ្លាមៗផងដែរ ដោយលោកបានសរសេរសុំទោសអ្នកនាង ធី សុវណ្ណថា ជាសាធារណៈថា “ខ្ញុំបាទ ហេង ឡុង សូមអភ័យទោសចំពោះប្អូនស្រី ធី សុវណ្ណថា និងស្វាមី ដែលបានផ្សាយព័ត៌មានធ្វើឲ្យប៉ះពាល់ ថ្ងៃអាពាហ៍ពិពាហ៍អ្នកទាំងពីរ សូមប្អូនទាំង២មេត្តាយោគយល់” ៕ | 2019-11-08T09:25:15+07:00 | kbnnews.com | https://kbn.news/archives/140311 |
25042994-5198-4e3d-aa9a-ccbf4d7bcd25 | សម្ដេចតេជោ ហ៊ុន សែន អំពាវនាវដល់អាជ្ញាធរ ចូលរួមទប់ស្កាត់ឲ្យបានខ្ពស់ការរីករាលដាលការចម្លងជំងឺអេដស៍ ក្នុងឱកាសព្រះរាជពិធីបុណ្យអុំទូក (Video inside) | សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នៅថ្ងៃទី០៧ ខែវិច្ឆិកា ឆ្នាំ២០១៩នេះ បានអំពាវនាវដល់អាជ្ញាធរគ្រប់លំដាក់ថ្នាក់ ត្រូវចូលរួមទប់ស្កាត់ឲ្យបានខ្ពស់ ការរីករាលដាល ការចម្លងជំងឺអេដស៍ ក្នុងឱកាសព្រះរាជពិធីបុណ្យអុំទូក បណ្តែតប្រទីប និងសំពះព្រះខែ អកអំបុក នៅថ្ងៃទី១០-១១-១២ ខែវិច្ឆិកា នាពេលខាងមុខនេះ។ ការអំពាវនាវយ៉ាងដូច្នេះ បានធ្វើឡើងក្នុងឱកាស ដែលសម្ដេចតេជោ ហ៊ុន សែន អញ្ជើញផ្សព្វផ្សាយ និងប្រកាសដាក់ឲ្យប្រើប្រាស់ជាផ្លូវការ «ផែនការយុទ្ធសាស្ដ្រអភិវឌ្ឍន៍ជាតិ (ផ.យ.អ.ជ.) ២០១៩-២០២៣» នៅសណ្ឋាគារសុខាភ្នំពេញ នាព្រឹកថ្ងៃទី០៧ ខែវិច្ឆិកា ឆ្នាំ២០១៩នេះ។ សម្ដេចតេជោ ហ៊ុន សែន បានបញ្ជាក់យ៉ាងដូច្នេះថា ។ សម្ដេចតេជោ ហ៊ុន សែន បានបន្ថែមទៀតថា ។ ជាមួយគ្នានោះ នាយករដ្ឋមន្ដ្រីនៃកម្ពុជា បានអំពាវនាវដល់អាជ្ញាធរសាលារាជធានីភ្នំពេញ គ្រប់គ្រង និងប្រមូលសំរាមឲ្យបានល្អប្រសើរ និងអំពាវនាវដល់ប្រជាពលរដ្ឋ ចូលរួមលេងកម្សាន្ត ក្នុងពិធីបុណ្យអុំទូក កុំបោះចោលសំរាម ពាសវាលពាសកាល ពោលត្រូវទុកដាក់តាមធុងសំរាម។ សម្ដេចតេជោ ហ៊ុន សែន ក៏បានដាស់តឿនរំលឹក ដល់បងប្អូនកីឡាករ ដែលមកចូលរួមប្រណាំងទូក ត្រូវពិនិត្យមើលចំណុះទឹកស្រែ និងរៀបចំទុកដាក់ស្រូវស្រែឲ្យបានល្អ មុនពេលចេញមកចូលរួមកំសាន្តសប្បាយ នៅក្នុងពីធីបុណ្យអុំទូក ចៀសវាងពេលវិលត្រឡប់ទៅវិញ ផលស្រូវជួបនឹងបញ្ហាកង្វះទឹកជាដើម។ ទន្ទឹមគ្នានោះ សម្ដេចតេជោ ហ៊ុន សែន សូមឲ្យគណៈកម្មការ ដែលគ្រប់គ្រងក្រុមកីឡាករករអុំទូករបស់ខ្លួន យកចិត្តទុកដាក់ផ្តល់ការអប់រំទូន្មាន រំលឹកបន្ថែមចៀសវាង កុំឲ្យបងប្អូនកីឡាករសប្បាយលង់ខ្លួន នាំជំងឺអេដស៍ ដល់ប្រពន្ធកូន និងក្រុមគ្រួសារ។ គូសបញ្ជាក់ថា ក្នុងឱកាសព្រះរាជពិធីបុណ្យអុំទូក បណ្ដែតប្រទីប និងសំពះព្រះខែ អកអំបុក នៅរាជធានីភ្នំពេញ ដែលនឹងប្រារព្ធធ្វើឡើងចាប់ពីថ្ងៃទី១០ ដល់ថ្ងៃទី១៣ ខែវិច្ឆិកា ឆ្នាំ២០១៩ ខាងមុខនេះ រាជរដ្ឋាភិបាលកម្ពុជា នឹងដាក់ពង្រាយកងកម្លាំងប្រដាប់អាវុធ សរុបជិត២ម៉ឺននាក់ ដើម្បីថែរក្សាសន្ដិសុខ សណ្ដាប់ធ្នាប់។ បើយោងតាមការចុះផ្សាយ របស់ក្រសួងព័ត៌មាន បានឲ្យដឹងថា អាជ្ញាធរជាតិប្រយុទ្ធ និងជំងឺអេដស៍ គ្រោងចែកស្រោមអនាម័យជាង៥០ម៉ឺនស្រោម ជូនប្រជាពលរដ្ឋ ជាពិសេសកីឡាករអុំទូក នៅក្នុងឱកាស ព្រះរាជពិធីបុណ្យអុំទូក បណ្តែតប្រទីប សំពះព្រះខែ និងអកអំបុក នាពេលខាងមុខ ដើម្បីទុកការពារខ្លួន កុំឲ្យឆ្លងជំងឺអេដស៍ ពេលត្រលប់ទៅស្រុកកំណើតវិញ៕ | 2019-11-07T19:42:00+07:00 | freshnewsasia.com | https://m.freshnewsasia.com/index.php/en/localnews/138970-2019-11-07-05-42-11.html |
60f569cc-ec3d-40be-b066-d968eb34a973 | លេងមែនទែនហើយ! ទារជំងឺចិត្ត២០ម៉ឺនដុល្លារ និងតាមចាប់ ចំណែកលោក ហេង ឡុង បង្ហោះសុំទោស… | យោងតាមផេកហ្វេសប៊ូក Thy Sovantha បានបង្ហោះកាលពីមុននេះមួយម៉ោង ដោយនាងបានបញ្ជាក់ថា នាងបានសម្រេចដាក់ពាក្យបណ្តឹងប្តឹងឈ្មោះ អេង ចរិយា ពីបទបរិហារកេរ្តិ៍ជាសាធារណៈ និងគំរាមកំហែងហែកកេរ្តិ៍ ដោយនាងបានស្នើរសុំទៅកាន់លោកព្រះរាជអាជ្ញារ ឲ្យឃុំខ្លួននិងផ្តន្ទាទោសតាមច្បាប់ ហើយទាមទារជំងឺចិត្ត ២០ម៉ឺនកដុល្លារអាមេរិក ។ នេះជាការលើកឡើងរបស់អ្នកនាង ធី សុវណ្ណថា នៅក្នុងផេកផ្ទាល់ខ្លួនរបស់នាង “ល្ងាចនេះ នាងខ្ញុំ និងស្វាមី សម្រេចដាក់ពាក្យប្តឹងឈ្មោះ អេង ចរិយា ពីបទបរិហាកេរ្តិ៍ជាសាធារណៈ និងគំរាមកំហែងហែកកេរ្តិ៍ ស្នើសុំព្រះរាជ្យអាជ្ញាឃុំខ្លួន និងផ្តន្ទាទោសតាមច្បាប់ និងទាមទារជំងឺចិត្ត ២០ម៉ឺនដុល្លា” ។ ចំណែកលោកហេងឡុង ឯណោះវិញ បានបង្ហោះសារមួយភ្លាមៗផងដែរ ដោយលោកបានសរសេរសុំទោសអ្នកនាង ធី សុវណ្ណថា ជាសាធារណៈថា “ខ្ញុំបាទ ហេង ឡុង សូមអភ័យទោសចំពោះប្អូនស្រី ធី សុវណ្ណថា និងស្វាមី ដែលបានផ្សាយព័ត៌មានធ្វើឲ្យប៉ះពាល់ ថ្ងៃអាពាហ៍ពិពាហ៍អ្នកទាំងពីរ សូមប្អូនទាំង២មេត្តាយោគយល់” ៕ | 2019-11-07T18:53:16+07:00 | kbnnews.com | https://kbn.news/archives/140303 |
73d92d56-9dd5-4a32-92f0-56481fcb9abc | ទេសរដ្ឋមន្រ្តី អៀង មូលី អញ្ជើញបើកអង្គសន្និបាតអាជ្ញាធរជាតិប្រយុទ្ធនឹងជំងឺអេដស៍ ឆ្នាំ២០១៩ | ទេសរដ្ឋមន្ត្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានអញ្ជើញបើកសន្និបាតបូកសរុបលទ្ធផលការងារ ឆ្នាំ២០១៩ និងលើកទិសដៅផែនការ សកម្មភាពប្រចាំឆ្នាំ២០២០ នាព្រឹកថ្ងៃពុធ ១០កើត ខែកត្តិក ឆ្នាំកុរ ឯកស័ក ព.ស.២៥៦៣ ត្រូវនឹងថ្ងៃទី៦ ខែវិច្ឆិកា ឆ្នាំ២០១៩ នៅសាលប្រជុំ វិមានមិត្តភាពនៃទីស្តីការគណៈរដ្ឋមន្ត្រី ដោយមានវត្តមានរដ្ឋលេខាធិការ អនុរដ្ឋលេខាធិការ អភិបាលរងរាជធានី ខេត្ត ជាប្រធានគណៈកម្មាធិការប្រយុទ្ធជំងឺអេដស៍ តំណាងកាកបាទក្រហមកម្ពុជា លោក លោកស្រី ជាប្រធានលេខាធិការដ្ឋានប្រយុទ្ធនឹងជំងឺអេដស៍ នៃក្រសួង ស្ថាប័ន និង រដ្ឋបាលរាជធានី-ខេត្ត និងតំណាង ម្ចាស់ជំនួយ ដៃគូអភិវឌ្ឍន៍ អង្គការសង្គមស៊ីវិល អ្នកពាក់ព័ន្ធ និងការឆ្លើយតបជាលក្ខណៈពហុវិស័យ។ ដោយមានអាជ្ញាធរជាតិប្រយុទ្ធនឹងជំងឺអេដស៍ ជាស្ថាប័នសម្របសម្រួលពហុវិស័យ ក្នុងរយៈពេលមួយឆ្នាំ២០១៩ ក្រសួង ស្ថាប័ន ដៃគូអភិវឌ្ឍ អ្នករស់នៅជាមួយមេរោគអេដស៍ អង្គការសង្គមស៊ីវិល និងផ្នែកពាក់ព័ន្ធទាំងអស់ បានបំពេញភារកិច្ចយ៉ាងសកម្មរួមគ្នា និងបានសម្រេចលទ្ធផលការងារចំបងៗជាច្រើន ក្នុងដំណាក់កាលដែលស្ថានភាព ជំនួយពីបរទេសធ្លាក់ចុះ។ ការទទួលខុសត្រូវជាម្ចាស់ក្នុងការទទួលបន្ទុកជំងឺ និងចំណាយរ៉ាប់រង ថែទាំព្យាបាល ត្រូវបានផ្ទេរជាបន្តបន្ទាប់ និងជាជំហានៗ។ ធនធានជំនួយពីក្រៅប្រទេស ដែលត្រូវបានបន្តផ្តល់អោយបើទោះជាមាន កំរិតក្តី និង ការប្តេជ្ញាចិត្តរបស់យើង បំពេញកាតាព្វកិច្ច និងតួនាទីក្នុងភាពជាម្ចាស់បញ្ហា បានជំរុញឲ្យយើង តាំងចិត្តរួមគ្នាបញ្ចប់នូវការឆ្លងរីករាលដាល មេរោគអេដស៍នៅកម្ពុជា ក្នុងឆ្នាំ២០២៥-២០៣០។ អង្គសន្និបាត បានពិនិត្យរួមគ្នាលទ្ធផលប្រចាំឆ្នាំ ដែលសម្រេចបាន ចំណុចខ្វះខាត បញ្ហាប្រឈមក្នុងការអនុវត្តគោលនយោបាយ និងបានចែករំលែកបទពិសោធន៍ល្អៗ អំពីការកំណត់អត្តសញ្ញាណកម្មគ្រួសារក្រីក្រ និងគ្រួសារដែលមានសមាជិករស់នៅជាមួយមេរោគអេដស៍ ជាមួយការកាត់បន្ថយការរើសអើង ចំពោះអ្នករស់នៅជាមួយមេរោគអេដស៍ និងគ្រួសាររបស់ពួកគេ ដោយសហគមន៍។ អង្គសន្និបាតក៏បានជជែកពិភាក្សា អំពីការសម្របសម្រួលអន្តរស្ថាប័ន នៅរដ្ឋបាលថ្នាក់កណ្តាល និងរដ្ឋបាលថ្នាក់ក្រោមជាតិ ដើម្បីប្រតិបត្តិតាមការណែនាំរបស់រាជរដ្ឋាភិបាល តាមរយៈសេចក្តីជូនដំណឹងលេខ ២១៣សជណ.សស ចុះថ្ងៃព្រហស្បតិ៍ ២រោច ខែមាឃ ឆ្នាំច សំរឹទ្ធិស័ក ព.ស.២៥៦២ ត្រូវនឹងថ្ងៃទី២១ ខែកុម្ភៈ ឆ្នាំ២០១៩ កន្លងទៅនេះ។ លោកទេសរដ្ឋមន្រ្តី បានមាប្រសាសន៍ផ្តាំផ្ញើរ និងរំលឹកសមាជិក សមាជិកា អញ្ជើញមកពី រដ្ឋបាលថ្នាក់ជាតិ និងថ្នាក់ក្រោមជាតិ អំពីចំណុចគន្លឹះនៃការប្រយុទ្ធនឹង * សាមគ្គីគ្នាអនុវត្តគោលនយោបាយ ផែនការសកម្មភាព និងពង្រឹងយន្តការធ្វើ ការរួមគ្នា ជាពហុវិស័យ ជាប្រព័ន្ធ រវាងក្រសួងស្ថាប័ន វិស័យឯកជន និង អង្គការសង្គមស៊ីវិល អ្នករស់នៅជាមួយមេរោគ អេដស៍ ក្រុមប្រជាជនរងគ្រោះឬប្រឈមមុខ្ពស់ * មានចីរភាពគឺមានផែនការរយៈពេលវែង ថ្នាក់សហគមន៍ និងថ្នាក់ក្រោម ជាតិ ដោយមានការគាំទ្រ និងទំនុកបំរុងពីថ្នាក់រដ្ឋបាលថ្នាក់ជាតិ * ផ្តល់សេវាថែទាំព្យាបាលប្រកបដោយ គុណភាព សមធម៌ និងគ្មានការរើស អើង។ * ការផ្គត់ផ្គង់ និងប្រើប្រាស់ស្រោមអនាម័យបានជាប់លាប់ និងត្រឹមត្រូវ នៅតែជាវិធី បង្ការជំរើសទី១។ * ទទួលយកសេវាប្រឹក្សា អប់រំសុខភាព និងធ្វើតេស្តពិនត្យឈាមរកមេរោគនិង ទទួលការព្យាបាលដោយឱសថ ប្រឆាំងមេរោគអេដស៍ភ្លាមៗ * ពង្រឹងសមត្ថភាពស្ត្រី និងកុមារី សមភាពយេនឌ័រ។ល។ លោកទេសរដ្ឋមន្រ្តីប្រធានអាជ្ញាធរជាតិ បានសម្តែងនូវការអបអរសាទរ និងកោតសរសើរដ៏ស្មោះស្ម័គ្រចំពោះសមាជិក សមាជិកានៃអង្គសន្និបាត និងនៅទូទាំងប្រទេស ដែលបានខិតខំប្រឹងប្រែងយ៉ាងសកម្មចូលរួមប្រយុទ្ធ នឹងមេរោគអេដស៍ និងជំងឺអេដស៍ឲ្យទទួលបានជោគជ័យ ជាបន្តបន្ទាប់គួរជាទីមោទនៈ មានការប្តេជ្ញាចិត្តដ៏ត្រឹមត្រូវ និងមោះមុតផ្នែកនយោបាយ ពីថ្នាក់ដឹកនាំកំពូលរបស់រាជរដ្ឋាភិបាលកម្ពុជា ៕ | 2019-11-06T18:46:00+07:00 | freshnewsasia.com | https://m.freshnewsasia.com/index.php/en/localnews/138840-2019-11-06-04-46-45.html |
31129d7f-e4cd-4f7c-a1b0-5eaf53c7d828 | ក្រសួងសុខាភិបាល ហាមបរិភោគត្រីទឹកសាប៣ប្រភេទ គឺត្រីស្រកាក្តាម ត្រីអង្កត់ប្រាក់ និងត្រីអាចម៍កុក ដែលអាចកើតជំងឺមហារីក | ប្រធានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ដ្រ និងបាណកសាស្ដ្រ នៃក្រសួងសុខាភិបាល បានអំពាវនាវ ឲ្យប្រជាពលរដ្ឋ ហាមដាច់ខាត កុំបរិភោគប្រភេទត្រីទឹកសាប៣ប្រភេទ ដែលមិនបានចម្អិន ឆ្អិនល្អ ឬឆៅ ព្រោះអាចបណ្តាលឲ្យកើតជំងឺមហារីកថ្លើម ជាពិសេស មហារីកថង់ទឹកប្រមាត់។ ថ្លែងក្នុងកិច្ចប្រជុំបូកសរុបបញ្ចប់សិក្ខាសាលាស្តីពីគម្រោងសិក្សាស្រាវជ្រាវផលប៉ះពាល់លើសុខភាព ដោយជំងឺព្រូនថ្លើម នៅកម្ពុជា និងវៀតណាម កាលពីថ្ងៃទី០៥ ខែវិច្ឆិកា ឆ្នាំ២០១៩ លោកវេជ្ជបណ្ឌិត ហ៊ុយ រ៉េកុល ប្រធានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ដ្រ និងបាណកសាស្ដ្រ បានឲ្យដឹងថា ប្រភេទត្រីទឹកសាប៣ប្រភេទ រួមមាន៖ ត្រីស្រកាក្តាម ត្រីអង្កត់ប្រាក់ និងត្រីអាចម៍កុក មានបណ្តោយប្រហែល ១០ ទៅ១៥សង់ទីម៉ែត្រ មានផ្ទុកនូវព្រូនថ្លើម ជាប្រភេទព្រូនសំប៉ែត ដែលអាចឆ្លងមកមនុស្ស តាមរយៈការបរិភោគត្រីទឹកសាបនេះ នៅដែលមិនបានចម្អិនវា ឲ្យបានឆ្អិនល្អ ឬឆៅ។ លោកវេជ្ជបណ្ឌិត ហ៊ុយ រ៉េកុល បានបញ្ជាក់ថា តាមការស្រាវជ្រាវជាង១០ឆ្នាំ របស់កម្មវិធីជាតិប្រយុទ្ធនឹងជំងឺដង្កូវព្រូន នៃមជ្ឈមណ្ឌលជាតិ ដោយមានកិច្ចសហការជាមួយសាកលវិទ្យាល័យយ៉ាម៉ាណាស៊ី (University of Yamanashi) នៃប្រទេសជប៉ុន កន្លងមក បានរកឃើញថា អត្រាផ្ទុក នៃជំងឹព្រូនថ្លើម នៅកម្ពុជា មានប្រមាណជា១០.១% ទៅ ៥០% ពិសេស នៅខេត្តកំពង់ធំ កំពង់ចាម ព្រៃវែង ព្រះវិហារ និងស្ទឹងត្រែង។ តែយ៉ាងណា លោកវេជ្ជបណ្ឌិត បានបញ្ជាក់ដែរថា មកទល់នឹងពេលនេះ មិនមានរោគសញ្ញាជាក់លាក់ណាមួយដែលអាចឲ្យសង្ស័យថា នរណាម្នាក់កើតជំងឺព្រូនថ្លើមទេ គឺមានតែការពិនិត្យលាមក រកពងព្រូនថ្លើមនៅក្នុងលាមកប៉ុណ្ណោះ ដែលអាចធ្វើរោគវិនិច្ឆ័យថា នរណាម្នាក់កើត ឬមានផ្ទុកព្រូនថ្លើមនៅក្នុងខ្លួន។ បច្ចុប្បន្ននេះ ថ្នាំដែលមានប្រសិទ្ធភាពព្យាបាលអ្នកមានផ្ទុកព្រូនថ្លើម គឺថ្នាំប្រាហ្សីកង់តែល (Praziquantel) តែការលេបថ្នាំនេះ មិនមែនមានន័យថានឹងជាដាច់ ឬឈប់ឆ្លងជំងឺព្រូនថ្លើមទេ បើសិនជាបុគ្គលនោះ នៅតែបន្តបរិភោគត្រីទឹកសាបប្រភេទតូចៗ មានផ្ទុកពងព្រូនថ្លើម៕ | 2019-11-06T15:07:26+07:00 | kbnnews.com | https://kbn.news/archives/140119 |
2cd2facb-e2cc-4e6e-8407-e08e3155d62e | ជនជាតិអៀរឡង់ មានប្រពន្ធខ្មែរ ស្លាប់ដោយជំងឺថ្លើមប្រភេទC និងជំងឺមហារីក | បុរសជនជាតិអៀរឡង់ មានប្រពន្ធខ្មែរម្នាក់ ត្រូវបានក្រុមគ្រួសារប្រទះឃើញដេកស្លាប់ បង្កការភ្ញាក់ផ្អើលដល់កម្លាំងសមត្ថកិច្ចចម្រុះបង្កើតគណៈកម្មការ ចុះទៅត្រួតពិនិត្យសាកសព កាលពីវេលាម៉ោង៥និង២៨នាទីរសៀល ថ្ងៃទី៤ ខែវិច្ឆិកា ឆ្នាំ២០១៩ ត្រង់ចំណុចផ្ទះលេខ12E ផ្លូវលេខ6B បុរីលឹមឈាងហាក់ ភូមិម័ល សង្កាត់ដង្កោ ។ ជនរងគ្រោះឈ្មោះ DONAL CRINA JAN ភេទប្រុស ជនជាតិអៀរឡង់ អាយុ៦៦ឆ្នាំ មុខរបរនៅផ្ទះ កាន់PASSPORT លេខ PT 3331213 ។ យោងតាមការឆ្លើយបំភ្លឺពីបុរសម្នាក់ឈ្មោះ ស៊ឹង ថេន ភេទប្រុស អាយុ២៩ឆ្នាំ ត្រូវជាប្អូនថ្លៃរបស់សព បានប្រាប់ថា បងថ្លៃមានជំងឺប្រចាំកាយប្រហែល១០ឆ្នាំមកហើយ ជំងឺរបស់គាត់គឺថ្លើមប្រភេទC និងមហារីក ដោយក្រុមគ្រួសារបានយកគាត់ទៅព្យាបាល នៅមន្ទីពេទ្យជោរៃ និងមន្ទីពេទ្យកាល់ម៉ែត តែមិនបានជាសះស្បើយនោះទេ រហូតដល់រយ:ពេល២ទៅ៣ខែនេះ អាការ:ជំងឺរបស់គាត់កាន់តែធ្ងន់ធ្ងរ ទើបក្រុមគ្រួសារយកមកផ្ទះថែទាំវិញ ។ លុះដល់ថ្ងៃទី៤ ខែវិច្ឆិកា ឆ្នាំ២០១៩ វេលាម៉ោង៥និង២៨នាទីរសៀល បងថ្លៃរបស់គាត់បានដាច់ខ្យល់ស្លាប់បាត់ទៅហើយ ។ យោងតាមការធ្វើកោសល្យវិច័យរបស់លោកឧកញ៉ាវេជ្ជបណ្ឌិត នង សុវណ្ណរ័ត្ន គ្រូពេទ្យតុលាការ បានបញ្ជាក់ថា សពជនជាតិអៀរឡង់ ឈ្មោះ DONAL CRINI LAN គឺស្លាប់ដោយសារជំងឺមហារីកដំណាក់កាលចុងក្រោយ ។ ក្រោយធ្វើកោសល្យវិច័យរួច សមត្ថកិច្ចបានប្រគល់សពឲ្យក្រុមគ្រួសារយកទៅតម្កល់នៅវត្តទឹកថ្លា ដើម្បីធ្វើបុណ្យតាមប្រពៃណី ៕ | 2019-11-06T10:26:04+07:00 | kbnnews.com | https://kbn.news/archives/140045 |
c7612844-e212-4571-b701-d2263c9686a2 | អាជ្ញាធរជាតិប្រយុទ្ធនឹងជំងឺអេដស៍ បើកកិច្ចប្រជុំពេញអង្គលើកទី២ ឆ្នាំ២០១៩ | អាជ្ញាធរជាតិប្រយុទ្ធនឹងជម្ងឺអេដស៍ បានរៀបចំកិច្ចប្រជុំពេញអង្គលើកទី២ ឆ្នាំ២០១៩ ក្រោមអធិបតីភាពលោក អៀង មូលី ទេសរដ្ឋមន្ត្រីទទួលបន្ទុកបេសកកម្មពិសេស និងជាប្រធានអាជ្ញាធរជាតិប្រយុទ្ធនឹងជំងឺអេដស៍ នាព្រឹកថ្ងៃអង្គារ ៩កើត ខែកត្តិក ឆ្នាំកុរ ឯកស័ក ព.ស.២៥៦៣ ត្រូវនឹងថ្ងៃទី៥ ខែវិច្ឆិកា ឆ្នាំ២០១៩ នៅសាលប្រជុំ វិមានមិត្តភាពនៃទីស្តីការគណៈរដ្ឋមន្ត្រី។ កិច្ចប្រជុំពេញអង្គអាជ្ញាធរជាតិប្រយុទ្ធនឹងជំងឺអេដស៍ គឺជាកិច្ចប្រជុំប្រចាំឆមាស ដែលត្រូវបានចូលរួមដោយរដ្ឋលេខាធិការ លោក លោកស្រី អភិបាលរង រាជធានី ខេត្ត ជាប្រធានគណៈកម្មាធិការ ប្រយុទ្ធជំងឺអេដស៍ក្រសួង ស្ថាប័ន និង រដ្ឋបាលរាជធានី-ខេត្ត និង ជាសមាជិក សមាជិកាក្រុមប្រឹក្សាគោលនយោបាយ ពហុវិស័យប្រយុទ្ធនឹងជំងឺអេដស៍។ កិច្ចប្រជុំមានគោលបំណង ពិនិត្យបច្ចុប្បន្នភាពនៃស្ថានភាពឆ្លងរាលដាល នៃមេរោគអេដស៍ នៅក្នុងឆមាសទី២ ឆ្នាំ២០១៩ និង ពិនិត្យមើលនូវលទ្ធផលការងារប្រយុទ្ធនឹងជំងឺអេដស៍ ដែលសម្រេចបានក្នុង ឆមាស។ កិច្ចប្រជុំពេញអង្គក៏បានពិភាក្សា សម្រេចដាក់ចេញទិសដៅគោលនយោបាយពហុវិស័យ ប្រយុទ្ធនឹងជំងឺអេដស៍ សំរាប់ឆមាសទី១សំរាប់ឆ្នាំ២០២០ខាងមុខ។ លោកទេសរដ្ឋមន្រ្តី បានក្រើនរំឭកកិច្ចប្រជុំពេញអង្គថា រាជរដ្ឋាភិបាលកម្ពុជាបានសម្រេចជាគោលការណ៍ ប្រកបដោយការប្តេជ្ញាចិត្តខ្ពស់ក្នុងការលុបបំបាត់ជំងឺអេដស៍ តាមរយៈការកំណត់យ៉ាងច្បាស់លាស់នូវគោលដៅសូន្យបី គឺ «គ្មានការឆ្លងមេរោគអេដស៍ថ្មី, គ្មានការរើសអើងចំពោះអ្នកផ្ទុកមេរោគអេដស៍» និង «គ្មានការស្លាប់ដោយសារជំងឺអេដស៍» នៅត្រឹមឆ្នាំ២០២៥។ លោកបន្តថា យើងក៏បាននិងកំពុង តែធ្វើដំណើររួមគ្នា ប្រកបដោយទស្សនវិស័យច្បាស់ លាស់ ក្នុងក្តីសង្ឃឹមពិតប្រាកដឆ្ពោះទៅរកការលុបបំបាត់ជំងឺអេដស៍។ នេះក៏ដោយសារតែប្រទេស កម្ពុជាយើង មាននូវកត្តាចាំបាច់ដ៏មានប្រសិទ្ធភាពខ្ពស់រួចទៅហើយគឺ ការប្តេជ្ញាចិត្តគាំទ្រជានយោបាយ របស់ សម្តេច តេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា។ ការអនុម័តជាគោលការណ៍នូវរបាយការណ៍វឌ្ឍនភាព ប្រសិទ្ធភាព និងសមិទ្ធផលក្នុង ការឆ្លើយតបជាតិទូលំទូលាយ និងពហុវិស័យទៅនឹងការរាលដាលមេរោគអេដស៍ និងជំងឺអេដស៍ រយៈពេល៦ខែចុងឆ្នាំ២០១៩។ ការអនុម័តជាគោលការណ៍នូវ ផែនការយុទ្ធសាស្រ្តទូលំទូលាយ និងពហុវិស័យឆ្លើយតបនឹងមេរោគអេដស៍ និងជំងឺអេដស៍ ឆ្នាំ២០១៩-២០២៣។ ការបន្តជំរុញឱ្យមានវឌ្ឍនភាព និងការបន្តការអនុវត្ត «សេចក្តីជូនដំណឹងលេខ ២១៣ សជណ.សស» ចុះថ្ងៃទី២១ ខែកុម្ភៈ ឆ្នាំ២០១៩ របស់ទីស្តីការគណៈរដ្ឋមន្ត្រីស្តីពីវិធានការទាក់ទងនឹង ការឆ្លើយតបនឹងមេរោគអេដស៍និងជំងឺអេដស៍។ ការអនុម័ត សេចក្តីសម្រេចចិត្តនៃកិច្ចប្រជុំពេញអង្គអាជ្ញាធរជាតិ ប្រយុទ្ធនឹងជំងឺអេដស៍លើកទី២ ឆ្នាំ២០១៩ សម្រាប់បន្តអនុវត្តក្នុងការឆ្លើយតបនឹងមេរោគអេដស៍ និងជំងឺ អេដស៍ ឆ្ពោះទៅសម្រេចបាននូវគោលដៅ៩៥-៩៥-៩៥ នាឆ្នាំ២០២៥។ ជាមួយលទ្ធផលទទួលបាន គួរជាទីមោទនៈនាពេលកន្លងមកនេះ កិច្ចប្រជុំពេញអង្គបានចូលរួមអបអរសាទរ ចំពោះក្រសួងសេដ្ឋកិច្ច និងហិរញ្ញវត្ថុ ក្រសួងមហាផ្ទៃ ក្រសួងសុខាភិបាល ក្រសួងផែនការ និងក្រសួង ស្ថាបន័ពាក់ពន្ធ័ទាំងអស់ ដែលបានចូលរួមជំរុញឱ្យមានកិច្ចប្រជុំសម្របសម្រួលនានា និងចូលរួមចំណែកប្រតិបត្តិ តាមសេចក្តីណែនាំរបស់រាជរដ្ឋាភិបាល ដែលបានចែងក្នុង «សេចក្តីជូនដំណឹងលេខ២១៣ សជណ.សស» ចុះថ្ងៃទី២១ ខែកុម្ភៈ ឆ្នាំ២០១៩របស់ទីស្តីការគណៈរដ្ឋមន្ត្រី ស្តីពីវិធានការទាក់ទងនឹងការឆ្លើយតបនឹងមេរោគអេដស៍ និងជំងឺអេដស៍។ មកទល់ពេលនេះ យើងទទួលបាននូវលទ្ធផលគួរជាទីមោទនៈ។ លោកទេសរដ្ឋមន្រ្តី បានថ្លែងការកោតសសើរ និងលើកទឹកចិត្តក្រសួងសេដ្ឋកិច្ច និងហិរញ្ញវត្ថុឱ្យបន្តជួយបង្កើន និងសម្របសម្រួលដល់ការប្រើប្រាស់ថវិកាជាតិ ក្នុងការងារប្រយុទ្ធនឹងជំងឺអេដស៍ និង ជ្រោមជ្រែងជួយគណៈកម្មាធិការប្រយុទ្ធនឹងជំងឺអេដស៍ រាជធានី-ខេត្ត ឱ្យបន្តជំរុញនិងចូលរួមសហការ ជាមួយរដ្ឋបាលថ្នាក់ក្រោមជាតិ ជាពិសេសអាជ្ញាធរឃុំ សង្កាត់ ក្នុងការអនុវត្ត «សេចក្តីជូនដំណឹងលេខ ២១៣ សជណ.សស» សំរាប់អនុវត្តនៅរដ្ឋបាលថ្នាក់ក្រោមជាតិ។ ប្រធានអាជ្ញាធរជាតិប្រយុទ្ធនឹងជំងឺអេដស៍រូបនេះ បានបន្តអំពាវនាវ ស្នើសុំបងប្អូនជនរួមជាតិគ្រប់ស្រទាប់ ការពារខ្លួន ទទួលខុសត្រូវខ្លួនឯងជាចំបង កុំឲ្យឆ្លងមេរោគអេដស៍ និង កាត់ផ្តាច់ការចម្លងមេរោគអេដស៍ ទៅសមាជិកក្រុមគ្រួសារ ឬអ្នកដែលខ្លួនមានសម្ព័ន្ធភាពផ្លូវភេទ ដោយប្រើប្រាស់ស្រោមអនាម័យឲ្យបានជាប់លាប់ និងត្រឹមត្រូវ ទៅធ្វើពិនិត្យឈាមរកមេរោគអេដស៍ បើសិនសង្ស័យថាបានប្រឈមឆ្លងមេរោគ។ កុំបាក់ទឹកចិត្ត ប្រសិនលទ្ធផលពិនិត្យឈាមវិជ្ជមាន បញ្ជាក់ថា ខ្លួនបានជ្រុលឆ្លងមេរោគអេដស៍ សូមឆាប់ទៅទទួលសេវាព្យាបាលភ្លាមៗ តាមការណែនាំ របស់គ្រូពេទ្យ៕ | 2019-11-05T17:45:00+07:00 | freshnewsasia.com | https://m.freshnewsasia.com/index.php/en/localnews/138685-2019-11-05-03-45-25.html |
67ada042-9114-43fc-893c-37c4a6a1eb1f | លោកស្រី ម៉ែន សំអន ថ្លែងអំណរគុណគម្រោងព្យាបាលរបស់ក្រុមគ្រូពេទ្យស្ម័គ្រចិត្ត អង្គការខេមបូឌាវីសិន (អូស្ត្រាលី) ដែលចេញថ្លៃសេវាជូនអ្នកជំងឺក្រីក្រ | លោកស្រីកិត្តិសង្គហបណ្ឌិត ម៉ែន សំអន អ្នកតំណាងរាស្ត្រមណ្ឌលស្វាយរៀង បានថ្លែងអំណរគុណដល់ក្រុមគ្រូពេទ្យស្ម័គ្រចិត្ត អង្គការខេមបូឌាវីសិន (អូស្ត្រាលី) ដែលបានព្យាបាលភ្នែកឡើងបាយ ភ្នែកដុះកន្ទុយថ្លែន និងជំងឺ គ-ថ្លង់ ដែលមានអ្នកជំងឺបានទទួលសេវាព្យាបាលប្រមាណជាង ៤.០០០នាក់ នៅមន្ទីរពេទ្យបង្អែកខេត្តស្វាយរៀងដោយឥតគិតថ្លៃ និងទទួលទានអាហារសាមគ្គីរួមគ្នានារាត្រីថ្ងៃចន្ទទី៤ ខែវិច្ឆិកា ឆ្នាំ២០១៩ នៅភោជ្ជនីដ្ឋានប្រេស៊ីដង់ រាជធានីភ្នំពេញ។ ថ្លែងក្នុងឱកាសនោះ លោកស្រីក៏បានថ្លែងអំណរគុណដល់រដ្ឋបាលខេត្តស្វាយរៀង មន្ទីរពេទ្យបង្អែកខេត្តស្វាយរៀង និងអាជ្ញាធរពាក់ព័ន្ធ ដែលបានជួយសម្របសម្រួលជួយដល់ ក្រុមគ្រូពេទ្យអាចដំណើរ ព្យាបាលបានដោយរលូន។ ជាពិសេសលោកស្រី ក៏បានកោតសរសើរ និងថ្លែងអំណរគុណដល់គម្រោងព្យាបាល របស់ក្រុមគ្រូពេទ្យស្ម័គ្រចិត្ត អង្គការខេមបូឌាវីសិន (អូស្ត្រាលី) ដែលដឹកនាំដោយលោក ជេក ម៉េងលី បានដឹកនាំគ្រូពេទ្យឯកទ្ទេសខាង ភ្នែក ត្រចៀក និងជំងឺទូទៅមកពីប្រទេស ចិន អូស្រ្តាលី អង់គ្លេស ហ្វីនលែន តៃវ៉ាន់ ចំនួន ១៣៥នាក់ មកព្យាបាលជំងឺដោយឥតគិតថ្លៃ បានបញ្ចប់បេសកកម្មរបស់ខ្លួន នៅលើទឹកដីខេត្តស្វាយរៀង ដោយទទួលបានជោគជ័យលើសពីការរំពឹងទុក។ លោកស្រីបានបន្តទៀតថា នេះជាឆ្នាំទី១២ ដែលក្រុមគ្រូពេទ្យស្ម័គ្រចិត្តបានមកព្យាបាលដោយ ឥតគិតថ្លៃដល់ប្រជាពលរដ្ឋកម្ពុជា មកដល់បច្ចុប្បន្ននេះ បានជាប្រមាណជាង ៣ម៉ឺននាក់។ សកម្មភាពមនុស្សធម៌នេះ ពិតជាមានតម្លៃណាស់ ដែលកើតចេញអំពីទឹកចិត្តដ៏ថ្លៃថ្លារបស់បងប្អូនប្រជាពលរដ្ឋខ្មែរ ដែលរស់នៅប្រទេសអូស្ត្រាលី បានរួមគ្នាបង្កើតជាក្រុមមួយស្រាប់ធ្វើការងារ មនុស្សធម៌នេះ និងពិតជាបានចូលរួមចំណែកនូវការសម្រាលបន្ទុកចំណាយរបស់ប្រជាពលរដ្ឋ ស្របតាមគោលនយោយបាយកាត់បន្ថយភាពក្រីក្ររបស់រាជរដ្ឋាភិបាលកម្ពុជា។ លោកស្រីក៏បានថ្លែងអំណរគុណដល់លោក លោកស្រី ឧកញ៉ា ដែលមានទឹកចិត្ត និងសទ្ធាជ្រះថ្លារួមគ្នាបរិច្ចាគនូវធនធានផ្ទាល់ខ្លួន ក្នុងការជួយឧបត្ថម្ភគាំទ្រដល់ អង្គការខេមបូឌាវីសិន ដើម្បីជួយក្នុងការងារមនុស្សធម៌។ លោកស្រីក៏បានសំណូមពរឲ្យអស់លោក លោកស្រី ឧកញ៉ា បន្តជួយឧបត្ថម្ភបន្ថែមទៀត និងបានស្នើឲ្យលោក ជេក ម៉េងលី បន្តនូវប្រពៃណីនៃការចែករំលែក ក្នុងការដឹកនាំក្រុមគ្រូពេទ្យស្ម័គ្រចិត្តមកព្យាបាលនៅកម្ពុជាក្នុងគម្រោងបន្តបន្ទាប់ទៀត៕ | 2019-11-05T17:29:00+07:00 | freshnewsasia.com | https://m.freshnewsasia.com/index.php/en/localnews/138680-2019-11-05-03-29-46.html |
9d8f8885-2792-4207-8aef-cd55185ac813 | មេបញ្ជាការអាវុធហត្ថខេត្តកណ្ដាល ដឹកនាំមន្ត្រីក្រោមឱវាទ ចុះសួរសុខទុក្ខ និងជូនថវិកាអ្នកជំងឺ | លោកឧត្តមសេនីយ៍ត្រី សំ តុលា មេបញ្ជាការកងរាជអាវុធហត្ថខេត្តកណ្ដាល នៅថ្ងៃទី៤ ខែវិច្ចិកានេះ បានដឹកនាំមន្ត្រីបញ្ជាការដ្ឋានជាច្រើននាក់ សួរសុខទុក្ខអ្នកជំងឺនៅមន្ទីរ ព្រមទាំងជួយឧបត្ថម្ភថវិការថែមទៀតផង។ អ្នកជំងឺដែលកំពុងសំរាកព្យាបាលនៅផ្ទះនោះជាមន្ត្រីជាន់ខ្ពស់កងរាជអាវុធហត្ថខេត្តកណ្ដាល គឺលោកវរសេនីយ៍ឯក សៅ សុគន្ធា មេបញ្ជាការរងកងរាជអាវុធហត្ថខេត្តកណ្តាល។ លោកឧត្តមសេនីយ៍ត្រី សំ តុលា បានឲ្យដឹងថា ដោយអនុវត្តតាមគោលការណ៍ដឹកនាំរបស់នាយឧត្តមសេនីយ៍ សៅ សុខា អគ្គមេបញ្ជាការរង នៃកងយោធពលខេមរភូមិន្ទ និងជាមេបញ្ជាការ កងរាជអាវុធហត្ថលើផ្ទៃប្រទេស ឱ្យថ្នាក់ដឹកនាំអាវុធហត្ថគ្រប់រូបយកចិត្តទុកដាក់ដល់មន្ត្រីក្រោមឱវាទទាំងការ ស្លៀកពាក់ ស្នាក់នៅ ហូបចុក និងអំពីសុខទុក្ខដែលមានជំងឺ។ លោកឧត្តមសេនីយ៍ត្រី ក៏បានលើកទឹកចិត្តដល់អ្នកជំងឺសូមសំរាកឲ្យបានច្រើន ពិសាថ្នាំឲ្យបានទៀងទាត់ ថែទាំសុខភាពផ្លូវចិត្តឲ្យបានល្អប្រសើរជាដើម។ ក្នុងនោះដែរ លោកឧត្តមសេនីយ៍មេបញ្ជាការ ក៏បាននាំយកសម្ភារ និងថវិកាមួយចំនួនដែលជាថវិការបស់លោក និងការរួមចំណែករបស់ នាយ-នាយរង នៃកងរាជអាវុធហត្ថខេត្តកណ្តាល ប្រគល់ជូនលោក មេបញ្ជាការរង ដើម្បីជួយសម្រួលដល់ថ្លៃព្យាបាលផងដែរ៕ | 2019-11-05T02:24:00+07:00 | freshnewsasia.com | https://m.freshnewsasia.com/index.php/en/localnews/138651-2019-11-04-12-24-16.html |
9ba89f41-a1ce-4260-ad6f-18c96759ae47 | រដ្ឋមន្ដ្រីសុខាភិបាល៖ ស្រោមអនាម័យជាមធ្យោបាយមួយ ដើម្បីការពារអាយុជីវិតអ្នក និងគ្រួសារអ្នកពីជំងឺអេដស៍ | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងអំពាវនាវដល់ប្រជាពលរដ្ឋទាំងអស់ ទោះក្នុងកាលទេសណាក៏ដោយ បើមានដៃគូច្រើន ដាច់ខាតត្រូវតែប្រើប្រាស់ស្រោមអនាម័យ ព្រោះស្រោមអនាម័យ ជាមធ្យោបាយមួយដ៏ល្អបំផុត ដែលអាចការពារអាយុជីវិតអ្នក និងគ្រួសារអ្នក (ប្រពន្ធ-កូន) ពីជំងឺអេដស៍។ លោករដ្ឋមន្ត្រីបញ្ជាក់ទៀតថា ជាពិសេសក្នុងឱកាសដំណើរកំសាន្ដឆ្ងាយពីគ្រួសារ ដូចជា ក្នុងអំឡុងព្រះរាជពិធីបុណ្យអុំទូក បណ្ដែតប្រទីប និងសំពះព្រះខែ អកអំបុក ដែលនឹងឈានមកដល់នៅថ្ងៃទី១០ ខែតុលា ឆ្នាំ២០១៩ខាងមុខនេះ ដែលមានប្រជាពលរដ្ឋយើង មកពីគ្រប់ខេត្ដក្រុង មកទស្សនាការប្រណាំងទូក ប្រារព្ធឡើងធ្វើនៅរាជធានីភ្នំពេញ ដែលរួមមានទាំងកីឡាករប្រណាំងទូកផងដែរ ។ ការថ្លែងបែបនេះរបស់រដ្ឋមន្ដ្រី ម៉ម ប៊ុនហេង ក្នុងឱកាសអញ្ជើញជាអធិបតីភាព បើកបវេសនកាល ឆ្នាំសិក្សា២០១៩-២០២០ របស់សាកលវិទ្យាល័យវិទ្យាសាស្ដ្រ សុខាភិបាល ដែលប្រារព្ធធ្វើទៅនៅថ្ងៃទី០៤ ខែវិច្ឆិកា ឆ្នាំ២០១៩នេះ។ រដ្ឋមន្ដ្រី ម៉ម ប៊ុនហេង បានថ្លែងបន្ដថា ។ គោលដៅយុទ្ធសាស្ត្រ ៩៥ ៩៥ ៩៥ នៅឆ្នាំ២០២៥ (៩៥% នៃអ្នកដែលផ្ទុកមេរោគអេដស៍ទាំងអស់ បានដឹងពីស្ថានភាព, ផ្ទុកមេរោគអេដស៍ពួកគេ ៩៥% នៃអ្នកផ្ទុកមេរោគអេដស៍ ដែលបានធ្វើរោគវិនិច្ឆ័យហើយ បានទទួលការព្យាបាលដោយឱសថប្រឆាំងនឹងមេរោគអេដស៍ជាប់ជាប្រចាំ និង៩៥% នៃអ្នកទាំងអស់ ដែលទទួលការព្យាបាលដោយឱសថប្រឆាំងនឹងមេរោគអេដស៍ ទទួលបានប្រសិទ្ធភាពខ្ពស់ ក្នុងការកាត់បន្ថយចំនួនមេរោគអេដស៍ នៅក្នុងខ្លួនដែលលែងជាគ្រោះគំរាមកំហែងដល់ អ្នកផ្ទុកមេរោគអេដស៍)៕ | 2019-11-04T21:16:00+07:00 | freshnewsasia.com | https://m.freshnewsasia.com/index.php/en/localnews/138600-2019-11-04-07-16-57.html |
a435d723-f96b-4bcc-bfce-904872328fe3 | សមាគមគ្រូពេទ្យស្ម័គ្រចិត្ត TYDA និងអង្គការឆឺជី ចុះពិនិត្យ និងព្យាបាលជំងឺជូនប្រជាពលរដ្ឋជាង៥,០០០នាក់ នៅស្រុកឯកភ្នំ ខេត្តបាត់ដំបង | ដោយមានកិច្ចសហប្រតិបត្តិការជាមួយអង្គការឆឺជី សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) បានចុះធ្វើសកម្មភាពមនុស្សធម៌ តាមរយៈការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃជាង៥ពាន់នាក់ ស្ថិតនៅក្នុងភូមិព្រែកហ្លូង ឃុំព្រែកហ្លូង ស្រុកឯកភ្នំ ខេត្តបាត់ដំបង។ ពិធីដែលបានធ្វើឡើងនៅព្រឹកថ្ងៃទី០២ ខែវិច្ឆិកា ឆ្នាំ២០១៩ ក្រោមវត្តមានលោកស្រី ពេជ ចន្ទមុន្នី ហ៊ុន ម៉ាណែត អនុប្រធានសមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) ថ្នាក់ដឹកនាំក្រុមការងារអង្គការសឺជី មន្ត្រីរាជការអាជ្ញាធរ កម្លាំងស្ម័គ្រចិត្ត យុវជន និងប្រជាពលរដ្ឋជាច្រើននាក់។ ថ្លែងក្នុងឱកាសនោះ លោកស្រី ពេជ ចន្ទមុន្នី បានឲ្យដឹងថា សមាគមបង្កើតឡើងតាំងពីឆ្នាំ២០១២ ក្រោមគំនិតផ្តើមរបស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ឲ្យលោក ហ៊ុន ម៉ាណែត និងលោកស្រីផ្ទាល់ ដើម្បីចុះជួយពិនិត្យ និងព្យាបាលប្រជាពលរដ្ឋ ចែករំលែកនៅក្តីស្រឡាញ់ ទៅដល់ប្រជាពលរដ្ឋនៅទូទាំងប្រទេស ដោយមិនគិតពីនិន្នាការនយោបាយអ្វីឡើយ។ តំណាងអង្គការឆឺជី លោក ដេវីត លីវ បានឲ្យដឹងថា រយៈពេល៥ឆ្នាំមកហើយ អង្គការបានសហការជាមួយ TYDA ក្នុងការងារមនុស្សធម៌ ជាពិសេសផ្តល់សេវាកម្ម ព្យាបាល ជំងឺដោយគិតថ្លៃជូនប្រជាពលរដ្ននៅក្នុងប្រទេសកម្ពុជា។ តំណាងអង្កការរូបនេះ បានថ្លែងអំណរគុណយ៉ាងជ្រាវជ្រៅ ចំពោះលោក ហ៊ុន ម៉ាណែត និងលោកស្រី ពេជ ចន្ទមុន្នី ដែលបានអនុញ្ញាតឲ្យមានការចុះ MoU ក្នុងគោលបំណងបង្កើនកិច្ចសហការដោយរីករាយជាមួយគ្នា។ ជាពិសេសការព្យាបាល និងវះកាត់ជំងឺផ្សេងៗ ជូនប្រជាពលរដ្ឋកម្ពុជាដោយឥតថ្លៃនេះតែម្តង ដើម្បីចែករំលែកនូវក្តីស្រឡាញ់ និងស្នាមញញឹមដល់ប្រជាពលរដ្ឋកម្ពុជា។ ប្រជាពលរដ្ឋដែលទទួលការពិនិត្យ និងព្យាបាលជំងឺម្នាក់ៗ បានថ្លែងអំណរគុណយ៉ាងជ្រាវជ្រៅដល់លោកស្រី ពេជ ចន្ទមុនី ហ៊ុន ម៉ាណែត និងសប្បុរសជន ជាពិសេសសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ដែលតែងតែគិតគូរដល់ពួកគាត់ជានិច្ច។ ពួកគាត់បានប្តេជ្ញា រក្សាការពារ និងគាំទ្រជារៀងរហូតក្រោមការដឹកនាំរបស់សម្តេច។ សូមបញ្ជាក់ថា នេះជាលើកទី៣ហើយ ដែលសមាគមគ្រូពេទ្យស្ម័គ្រចិត្តយុវជនសម្តេចតេជោ បានធើ្វការពិនិត្យ និងព្យាបាលសុខភាពជូនប្រជាពលរដ្ឋ នៅក្នុងខេត្តបាត់ដំបង ដែលសកម្មភាពទាំងនេះ គឺជាការរួមចំណែកមួយរបស់រាជរដ្ឋាភិបាល ក្នុងការបង្ខិតសេវាសុខភាព ទៅគៀកប្រជាពលរដ្ឋ ក៏ដូចជារួមចំណែកកាត់បន្ថយភាពក្រីក្រផងដែរ៕ | 2019-11-04T05:05:00+07:00 | freshnewsasia.com | https://m.freshnewsasia.com/index.php/en/localnews/138553-2019-11-03-15-05-38.html |
7ec059a0-088f-4eed-922c-05b874e5e509 | ប្រជាពលរដ្ឋជាង៦,២០០នាក់ នៅខណ្ឌកំបូល ទទួលបានការពិនិត្យព្យាបាលជំងឺដោយឥតគិតថ្លៃពី សម្ព័ន្ធគ្រូពេទ្យស្ម័គ្រចិត្តស.ស.យ.ក | រដ្ឋបាលខណ្ឌកំបូល សហការជាមួយសម្ព័ន្ធគ្រូពេទ្យសហភាពសហព័ន្ធយុវជនកម្ពុជា និងសភាសម្ព័ន្ធសហជីពជាតិកម្ពុជា បានរៀបចំកម្មវិធីពិនិត្យ និងព្យាបាលជំងឺជូនប្រជាពលរដ្ឋ កម្មករ កម្មការនី នៅខណ្ឌកំបូល ចំនួន៦,២៣៩នាក់ នៅសាលាបឋមសិក្សាខណ្ឌកំបូល ភូមិតាកេរ្តិ៍ សង្កាត់កំបូល ខណ្ឌកំបូល រាជធានីភ្នំពេញ។ ក្នុងពិធីនៅថ្ងៃទី០៣ ខែវិច្ឆិកា ឆ្នាំ២០១៩នេះ ក៏មានការចូលរួមពី លោក សោម អូន ប្រធានសភាសម្ព័ន្ធសហជីពជាតិកម្ពុជា និងលោកស្រី គីម ស៉ីផាត់ រដ្ឋលេខាធិការក្រសួងកិច្ចការនារី, លោក នួន ផារ័ត្ន សមាជិកគណៈអចិន្ដ្រៃយ៍នៃសហភាពសហព័ន្ធយុវជនកម្ពុជា តំណាងលោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា។ សូមជម្រាបថា ការចុះពិនិត្យ និងព្យាបាលជំងឺជូនប្រជាពលរដ្ឋនេះគឺកើតចេញពីស្មារតីមនុស្សធម៌សុទ្ធសាធ ស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែកផងដែរ។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរកភាពជោគជ័យសុភមង្គល ជូនគ្រួសារ និងសង្គមជាតិ៕ | 2019-11-04T00:15:00+07:00 | freshnewsasia.com | https://m.freshnewsasia.com/index.php/en/localnews/138539-2019-11-03-10-15-24.html |
93c7ee98-1673-4eae-9a4e-f52840a7d7f3 | មន្រ្តីជាន់ខ្ពស់ក្រសួងសុខាភិបាល ព្រមានគ្រូពេទ្យរដ្ឋ មិនត្រូវយកអ្នកជំងឺទៅព្យាបាល នៅគ្លីនិចផ្ទាល់ខ្លួនឡើយ ព្រោះជាអំពើខុសច្បាប់ និងបង្កគ្រោះថ្នាក់ដល់ជនរងគ្រោះ | រដ្ឋលេខាធិការក្រសួងសុខាភិបាលលោកសាស្រ្តចារ្យ ធា គ្រុយ បានចេញការព្រមានផ្ទាល់មាត់ ទៅដល់ក្រុមគ្រូពេទ្យនៅកម្ពុជាទាំងអស់ ហាមអ្នកជំងឺពីមន្ទីរពេទ្យរដ្ឋ ទៅពិនិត្យព្យាបាលនៅគ្លីនិចឯកជនរបស់ខ្លួន ហើយថ្លែងទៀតថា ការប្រព្រឹត្តបែបនេះ គឺវាខុសក្រមសីលធម៌វិជ្ជាជីវៈ បង្កអត្រាគ្រោះថ្នាក់ដល់ជនរងគ្រោះកម្រិតខ្ពស់ ជាពិសេសប្រឈមចំពោះមុខច្បាប់តែម្តង។ ការព្រមានរបស់មន្ត្រីជាន់ខ្ពស់រូបនេះ បានឡើងថ្លែងក្នុងទិវាអភិវឌ្ឍន៍វិជ្ជាជីវវេជ្ជសាស្រ្តបន្ត លើកទី៤ នៅខេត្តកោះកុង កាលពីថ្ងៃទី០១ ខែវិច្ឆិកា ឆ្នាំ២០១៩។ លោកសង្កត់ធ្ងន់ទៀតថា ប្រសិននៅតែបន្តប្រព្រឹត្តអំពើខុសឆ្គង ហើយបង្កគ្រោះថ្នាក់ដល់សុខសុវត្ថិភាពអ្នកជំងឺ និងប្រឈមចំពោះមុខច្បាប់ពុំរួចខ្លួនបានឡើយ ករណីធ្វើឱ្យអ្នកជំងឺស្លាប់ក្នុងប្រការណាមួយ។ ក្រុមគ្រូពេទ្យទាំងអស់ដែលកំពុងបំពេញការងារជួយសង្រ្គោះមនុស្ស កុំអួងអាងថាខ្លួនខ្លាំងពូកែ ឬគិតតែប្រយោជន៍ផ្ទាល់ខ្លួន ធ្វើឲ្យប៉ះពាល់សុវត្ថិភាពអ្នកជំងឺ តាមរយៈការដឹកជញ្ជូនអ្នកជំងឺទៅគ្លីនិចផ្ទាល់ខ្លួន ដោយជាទង្វើខុសច្បាប់ និងខ្វះក្រមសីលធម៌វិជ្ជាជីវៈជាពេទ្យ។ រដ្ឋលេខាធិការកស្រួងសុខាភិបាល កត់សម្គាល់ដែរថា ទោះបីជាសព្វថ្ងៃនេះ ក្រុមគ្រូពេទ្យមួយចំនួនធំបានគោរពតួនាទីការងារ និងក្រមសីលធម៌វិជ្ជាជីវៈក៏ដោយ ក៏មានមួយចំនួនតូចនៅតែមានភាពខ្ជីខ្ជារ តាមរយៈបញ្ចូនអ្នកជំងឺដែលកំពុងសម្រាកព្យាបាលនៅមន្ទីរពេទ្យរដ្ឋឲ្យទៅគ្លីនិចផ្សេងៗ ដែលធ្វើឱ្យប៉ះពាល់ដល់សុវត្ថិភាពអ្នកជំងឺ និងប្រយោជន៍អ្នកជំងឺយ៉ាងខ្លាំង ខណៈវិស័យឯកជនគ្មានឧបករណ៍បច្ចេកទេសវេជ្ជសាស្រ្តគ្រប់គ្រាន់នឹងជួយសង្រ្គោះព្យាបាល។ តបនឹងការព្រមានរបស់រដ្ឋលេខាធិការក្រសួងសុខាភិបាល លោកវេជ្ជបណ្ឌិត ហូរ សុហួន ប្រធានមន្ទីរពេទ្យបង្អែកស្រុកស្រែអំបិល និងលោកវេជ្ជបណ្ឌិត ពិន សិរីវឌ្ឍនៈ អនុប្រធានមន្ទីរបង្អែកខេត្តកោះកុង អះអាងរួមគ្នាថា បាតុភាពបញ្ចូនអ្នកជំងឺឲ្យទៅសម្រាកព្យាបាលនៅផ្ទះ ឬគ្លីនិចរបស់គ្រូពេទ្យ ពុំកើតមានទេ ដោយសារតែគណៈគ្រប់គ្រងមន្ទីរពេទ្យដាក់ចេញនូវវិធានការថ្មីៗ ទៅតាមគោលការណ៍ណែនាំរបស់ក្រសួង និងមន្ទីរសុខាភិបាលជាច្រើនដល់ក្រុមគ្រូពេទ្យនាពេលបច្ចុប្បន្ន។ អ្នកគ្រប់គ្រងសេវាសុខាភិបាលរដ្ឋទាំងអស់ គូសបញ្ជាក់ថា មន្ទីរពេទ្យបង្អែកពួកគាត់ បាននិងកំពុងយកចិត្តទុកដាក់ពិនិត្យ និងផ្តល់សេវាព្យាបាលអ្នកជំងឺ ទៅតាមលក្ខណៈបច្ចេកទេសវិនិច្ឆ័យ គោរពក្រមសីលធម៌វិជ្ជាជីវៈ និងឧបករណ៍វេជ្ជសាស្រ្តទំនើបៗដែលមាន ដើម្បីបង្កើនទំនុកចិត្តពីអ្នកមកទទួលសេវា ប្រសិនស្ថានភាពអ្នកជំងឺធ្ងន់ធ្ងរពេក នឹងបញ្ចូនទៅសង្រ្គោះបន្ទាន់នៅរាជធានីភ្នំពេញ។ កាលពីពាក់កណ្តាលខែកញ្ញាកន្លងទៅ លោកវេជ្ជបណ្ឌិត ទៅ ម៉ឹង ធ្លាប់ស្នើដល់ប្រជាពលរដ្ឋនៅក្នុងខេត្តកោះកុងទាំងមូល ចាំបាច់ត្រូវបានមកទទួលសេវាពិនិត្យ និងព្យាបាលជំងឺផ្សេងៗនៅតាមមណ្ឌលសុខភាព មន្ទីរពេទ្យបង្អែកស្រុក ខេត្ត ឬគ្លីនិចឯកជន ដែលមានលិខិតអនុញ្ញាតពីមន្ទីរសុខាភិបាល ជៀសវាងប៉ះពាល់សុខភាព និងគ្រោះថ្នាក់ប្រកាសណាមួយ។ ចំពោះអង្គភាពសេវាសុខាភិបាលឯកជនណា ហួសសុពលអាជ្ញាបណ្ណលិខិតអនុញ្ញាត ត្រូវប្រញាប់មកចុះស្ថិតបន្តសុពល ភាពប្រើប្រាស់របស់ខ្លួន។ តាមរបាយការណ៍របស់មន្ទីរសុខាភិបាលខេត្តកោះកុង ប្រចាំខែសីហា ឆ្នាំ២០១៩ បង្ហាញថា បច្ចុប្បន្នមានឱសថស្ថាន សេវាពិគ្រោះព្យាបាលអ្នកជំងឺ កន្លែងធ្វើធ្មេញ និងព្យាបាលជំងឺភ្នែកសរុបជិត១១០ទីតាំង។ កន្លងទៅបានចុះបង្ក្រាប និងបិទទីតាំងបណ្តោះអាសន្ននូវពេទ្យធ្មេញចំនួន ២កន្លែង ក្នុងក្រុងខេមភូមិន្ទ។ ក្នុង១ឆ្នាំៗ ក្រសួងសុខាភិបាលកម្ពុជា ចុះបណ្តុះបណ្តាលបង្កើនចំណេះដឹងសមត្ថភាពវិជ្ជាជីវៈដល់ក្រុមគ្រូពេទ្យកម្រិតឧត្តមតាមបណ្តារាជធានី និងខេត្តជាប្រចាំ ក្នុងគោលបំណងដើម្បីផ្តល់ភាពមាំទាំ ពីវិធីសាស្រ្តពិនិត្យព្យាបាលរោគសញ្ញាអ្នកជំងឺ ដែលធ្លាប់កើតមាន និងមិនទាន់មានតាមជំនាញឯកទេសសំខាន់ៗ ដល់គ្រូពេទ្យឲ្យទាន់ស្ថានភាពការណ៍៕ | 2019-11-02T21:37:00+07:00 | freshnewsasia.com | https://m.freshnewsasia.com/index.php/en/localnews/138463-2019-11-02-07-37-21.html |
c88f344a-1af3-4849-879f-41bb35948a82 | កម្មការិនីម្នាក់ទៀតស្លាប់ ក្រោយពេលវះកាត់សម្រាលកូននៅមន្ទីរ ពេទ្យខេត្តស្វាយរៀង | កម្មការិនីរោងចក្រនៅខេត្តស្វាយរៀងម្នាក់ទៀត បានស្លាប់ក្រោយការវះកាត់ប្រសូត្រកូននៅ មន្ទីរពេទ្យខេត្តស្វាយរៀងបណ្តាលឲ្យឈាមធ្លាក់ច្រើន។ ក្រុមគ្រួសារចោទប្រកាន់ថា ជាការធ្វេស ប្រហែសរបស់គ្រូពេទ្យ។ ចំណែកក្រុមគ្រូពេទ្យ បដិសេធមិននិយាយរឿងនេះ។ កម្មការិនីរោងចក្រកាត់ដេរ អ្នកស្រី ស៊ឹម សាវី និងស្វាមី គឺលោក សុខ កាឌី រំពឹងថា ការប្រសូត្រកូនទី៣ របស់ពួកគាត់ នឹងមានសុវត្ថិភាព ដោយសារពួកគេបានពិនិត្យតាមដានសុខភាពយ៉ាងទៀងទាត់ និងពេលឈឺពោះសម្រាលកូននោះ ពួកគាត់បានបញ្ជូនទៅដល់មន្ទីរពេទ្យខេត្តស្វាយរៀងភ្លាមៗ។ ប៉ុន្តែជាអកុសល អ្នកស្រី ស៊ឹម សាវី អាយុ ៣៦ឆ្នាំ បានស្លាប់កាលពីថ្ងៃទី៣១ ខែតុលា ក្រោយការវះកាត់សម្រាលកូនក្នុងមន្ទីរពេទ្យនោះ ដែលបណ្តាលឲ្យធ្លាក់ឈាមច្រើន និងបន្ទាប់មកបានបញ្ជូនទៅសង្គ្រោះបន្ទាន់នៅមន្ទីរពេទ្យកាល់ម៉ែត (Calmette) ក្នុងរាជធានីភ្នំពេញ។ ស្វាមីរបស់ជនរងគ្រោះ លោក សុខ កាឌី នៅតែមិនអស់ចិត្ត ចំពោះការស្លាប់ភរិយារបស់លោក ព្រោះនៅមុនពេលឈឺពោះសម្រាលកូន ភរិយារបស់លោកមានសុខភាពល្អធម្មតា។ លោករៀបរាប់ថា កាលពីថ្ងៃទី២៨ ខែតុលា ភរិយារបស់លោកបានឈឺពោះចង់សម្រាលកូន ហើយលោកបានដឹកទៅមន្ទីរពេទ្យខេត្តស្វាយរៀងភ្លាមៗ។ រហូតដល់ព្រឹកថ្ងៃទី២៩ ខែតុលា ភរិយារបស់លោកនៅតែឈឺពោះ មិនអាចសម្រាលកូនបានដដែល។ ស្ថានភាពសុខភាពរបស់ប្រពន្ធពេលនោះ ចេះតែខ្សោយបន្តិចម្តងៗ ប៉ុន្តែគ្រូពេទ្យនៅតែប្រាប់ថា មិនអីទេរហូត។ លោក សុខ កាឌី បន្តថា លុះប៉ុន្មានម៉ោងក្រោយមកទៀត ទើបគ្រូពេទ្យពិនិត្យឃើញថា កូនខ្សោយមិនអាចកើតធម្មតាបាន ហើយសម្រេចចិត្តវះកាត់យកកូនចេញ ដើម្បីសង្គ្រោះជីវិតម្តាយ។ ក្រោយការវះកាត់ច្រើនម៉ោងនោះ គ្រូពេទ្យបានប្រាប់លោកថា ភរិយារបស់លោកមានអាការៈខ្សោយខ្លាំងដោយសារធ្លាក់ឈាមច្រើន ដូច្នេះត្រូវបញ្ជូនបន្តទៅសង្គ្រោះនៅមន្ទីពេទ្យកាល់ម៉ែត ប៉ុន្តែទោះបីជាទៅដល់ពេទ្យកាល់ម៉ែត្រក្តី ក៏គ្រូពេទ្យនៅតែមិនអាចជួយសង្គ្រោះភរិយារបស់លោកបាន ហើយបានស្លាប់នៅថ្ងៃទី៣១ ខែតុលា៖ »។ មានវ័យ ៣៨ឆ្នាំ ប្ដីជនរងគ្រោះប្រាប់ថា ក្នុងពេលវះកាត់ភរិយារបស់លោកនៅមន្ទីរពេទ្យខេត្តស្វាយរៀង គឺមានគ្រូពេទ្យចំនួន ៣នាក់។ លោកបន្ទោសថា ការស្លាប់របស់ភរិយាលោកថា អាចដោយសារការធ្វេសប្រហែល និងកំហុសវិជ្ជាជីវៈរបស់គ្រូពេទ្យ ព្រោះទី១ គ្រួពេទ្យជួយសង្គ្រោះយឺត។ ទី២ គ្រូពេទ្យមានគ្នាតិច ខណៈពេលនោះមានស្រ្តី ៣នាក់ឈឺពោះសម្រាលកូនផ្ទួនៗ គ្នា៖ ក្រុមគ្រួសារកំពុងរៀបចំបុណ្យសពស្ត្រីរងគ្រោះជាមួយកូន នៅថ្ងៃទី១ ខែវិច្ឆិកា នៅភូមិកំណើតនៅ ភូមិព្រៃក្នៀត ឃុំសំឡី ស្រុកកំពង់រោទិ៍ ខេត្តស្វាយរៀង។ បងថ្លៃរបស់ជនរងគ្រោះ លោក ម៉ាញ សាន ដែលតាមមើលស្ត្រីរងគ្រោះដល់មន្ទីរពេទ្យកាល់ម៉ែត្រ និយាយថា ប្អូនថ្លៃរបស់លោកនៅមិនទាន់ស្លាប់នោះទេ ពេលបញ្ជូនដល់មន្ទីរពេទ្យកាល់ម៉ែត្រ។ ប៉ុន្តែ ពេលបញ្ជូនទៅដល់ភ្លាមៗ គ្រូពេទ្យហាក់ដូចជាមិនសូវខ្នះខ្នែងជួយសង្គ្រោះនោះទេ ទាល់តែមាន សាច់ញាតិទៅជួបជុំគ្នាច្រើនទើបគ្រួពេទ្យចាត់ផ្តើមយកចិត្តទុក។ លោកយល់ថា ប្អូនថ្លៃរបស់លោក នឹងមិនស្លាប់ទេ ប្រសិនបើគ្រូពេទ្យឆាប់ចាប់ផ្ដើមព្យាបាល៖ នេះគឺជាកូនទី៣ហើយសម្រាប់ជនរងគ្រោះ។ កូនប្រុសច្បងរបស់គាត់មានអាយុ ១២ឆ្នាំ ចំណែកកូនស្រីទី២ អាយុ ៨ឆ្នាំ។ ជនរងគ្រោះធ្លាប់សម្រាលកូនដោយធម្មជាតិមិនដែលវះកាត់ទេ ពីមុនមក។ ជនរងគ្រោះ ស៊ឹម សាវី បានធ្វើការនៅរោងចក្រយូលី ក្នុងខេត្តស្វាយរៀងប្រមាណ ៧ឆ្នាំហើយ។ ទោះជាមានផ្ទៃពោះ អ្នកស្រីនៅតែធ្វើការជាធម្មតា ដើម្បីរកប្រាក់ចំណូល។ ម្តាយមីងរបស់ជនរងគ្រោះ អ្នកស្រី ច័ន្ទ ដែលស្ថិតនៅជាមួយជនរងគ្រោះពេលកំពុងឈឺពោះខ្លាំង ប្រាប់ថា គ្រួពេទ្យជួយសង្គ្រោះយឺត។ អ្នកស្រីបន្តថា ដំបូងឡើយ គ្រូពេទ្យនៅតែឆ្លើយថា មិនអីៗ ទាល់តែដំណាក់កាលចុងក្រោយ គឺនៅពេលឃើញជនមុខជនរងគ្រោះប្រែជាស្លេកខ្លាំង និងបិទភ្នែក ទើបគ្រូពេទ្យចាប់ផ្តើមរត់ខ្នះខ្នែង៖ នេះគឺជាករណីទី២ហើយ ក្នុងឆ្នាំ២០១៩ ដែលកម្មការិនីរោងចក្រក្នុងខេត្តស្វាយរៀងបានស្លាប់ក្នុង ពេលប្រសូតកូន ទោះបីជាពួកគាត់ទៅដល់មន្ទីរពទ្យទាន់ពេលវេលាក្តី។ កាលពីថ្ងៃទី៤ ខែកុម្ភៈ ឆ្នាំ២០១៩ អ្នកស្រី ប្រាក់ សុដា ជាកម្មការិនីកាត់ដេរ អាយុ ២៧ឆ្នាំ បានស្លាប់ ក្រោយសម្រាលកូនប្រុសរួច នៅមណ្ឌលសុខភាពមេសថ្ងក ស្រុកចន្ទ្រា ហើយបន្ទាប់មកពេទ្យឆ្មប ចាប់ផ្តើមយកសុក បណ្តាលឲ្យជនរងគ្រោះធ្លាក់ឈាមខ្លាំង។ កាលណោះគ្រួសារជនរងគ្រោះបានប្ដឹងប្រធានមណ្ឌលសុខភាពមេសថ្ងក លោក ហាស់ សុផុន និងពេទ្យឆ្មបនៅទីនោះថា មានការធ្វេសប្រហែស ព្រោះពេលនោះ មានឆ្មបតែម្នាក់គត់ប្រចាំការក្នុងមណ្ឌលសុខភាព ហើយពេទ្យឆុ្មបនោះ មិនព្រមបញ្ជូនជនរងគ្រោះទៅមន្ទីរពេទ្យខេត្តភ្លាមៗ។ អាស៊ីសេរី មិនអាចសុំការឆ្លើយតបពីប្រធានមន្ទីរសុខាភិបាលខេត្តស្វាយរៀង លោក កែ រដ្ឋា បានទេ នៅថ្ងៃទី១ ខែវិច្ឆិកា ដោយលោកប្រាប់ថា ជាប់រវល់ប្រជុំ ហើយបិទទូរស័ព្ទនៅពេលដឹងថា អាស៊ីសេរី សួរនាំអំពីរឿងនេះ៖ « »។ ចំណែកបុគ្គលិកប្រចាំការនៅមន្ទីរពេទ្យកាល់ម៉ែត្រ លោក ជា សុភ័ក្ត្រមុនីរ័ត្ន បានសុំពេល ១៥នាទី សួរថ្នាក់ដឹកនាំជាមុនសិន នៅពេលអាស៊ីសេរីសួរនាំអំពីការស្លាប់របស់កម្មការិនី ស៊ឹម សាវី។ នៅពេលអាស៊ីសេរីទូរស័ព្ទទៅសួរនាំម្តងទៀត បុគ្គលិកពេទ្យរូបនេះ បានឆ្លើយថា មន្ទីរពេទ្យកាល់ម៉ែត្រ សុំមិនឆ្លើយតបជាមួយអ្នកសារព័ត៌មានអាស៊ីសេរីនោះទេ ហើយប្រសិនបើក្រុមគ្រួសារអ្នកស្លាប់មានចម្ងល់អ្វី ឬមានបញ្ហាអ្វីអាចសួរនាំនៅមន្ទីរពេទ្យផ្ទាល់បាន៖ ស្ថិតិរបស់អង្គការយូនីសេហ្វ ក្នុងឆ្នាំ២០១១ បានបង្ហាញថា ក្នុងមួយឆ្នាំៗ មានស្ត្រីប្រមាណ ១.៧០០នាក់នៅក្នុងប្រទេសកម្ពុជា បានស្លាប់ខណៈកំពុងមានផ្ទៃពោះក្នុងពេលសម្រាលកូន និងក្រោយពេលសម្រាលកូនរួច ប៉ុន្តែភាគច្រើននៃមរណភាពរបស់មាតា និងទារកទាំងនេះ គួរតែអាចការពារបាន។ រីឯស្ថិតិអង្គការសុខភាពពិភពលោក បង្ហាញដែរថា អត្រាមរណភាពនៃមាតាក្នុងពេលសម្រាលកូននៅតាមជនបទ គឺមានចំនួនច្រើនលើសជាង ៣ដង នៅតាមទីក្រុង ហើយថា ចំនួនមាតាសម្រាលកូននៅកម្ពុជា ជិត ៤០% គឺផ្ដល់សេវាដោយឆ្មប ឬគ្រូពេទ្យពុំមានវិជ្ជាជីវៈជំនាញពិតប្រាកដក្នុងការជួយសង្គ្រោះជីវិតស្ត្រីជាមាតានៅពេលមានគ្រោះអាសន្នកើតឡើងក្នុងពេលសម្រាលកូនទេ ដូចជា កើតកូនមិនចេញ ឬធ្លាក់ឈាមខ្លាំងជាដើម។ ប្រធានសហភាពចលនាកម្មករកម្ពុជា លោក ប៉ាវ ស៊ីណា ដែលតាមដានករណីនេះ លើកឡើងថា ជារឿងសោកស្តាយ និងនឹកស្មានមិនដល់ ចំពោះការស្លាប់របស់កម្មការិនី ស៊ឹម សាវី។ លោកស្នើសុំឲ្យក្រសួងសុខាភិបាលស៊ើបអង្កេតករណីនេះ និងស្នើសុំបេឡាជាតិរបបសន្តិសុខសង្គម យកចិត្ត ទុកដាក់ជួយគាំពារដល់គ្រួសារជនរងគ្រោះ ជាពិសេស កូនៗ របស់ជនរងគ្រោះ៖ អាស៊ីសេរី មិនអាចសុំការឆ្លើយតបពីអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន បានទេ ដោយទូរស័ព្ទមិនអាចទាក់ទងបាន។ ប្ដីរបស់ជនរងគ្រោះ អះអាងថា ភរិយារបស់លោកមានសុខភាពល្អ និងមិនធ្លាប់មានជំងឺអ្វីឡើយ ហើយបានទៅមណ្ឌលសុខភាពបើកថ្នាំ និងពិនិត្យផ្ទៃពោះជារៀងរាល់ខែ។ លោក សុខ កាឌី ថ្លែងថា លោកនឹងពិចារណាប្តឹងគ្រូពេទ្យ ក្រោយពេល និងធ្វើបុណ្យបូជាជូនភរិយា និងកូនរួចរាល់។ ក្រុមគ្រួសារសាច់ញាតិ អំពាវនាវដល់គ្រូពេទ្យទាំងអស់ឱ្យពង្រឹងវិជ្ជាជីវៈឲ្យបានត្រឹមត្រូវ មិនអាចធ្វេសប្រហែសបានទេ ព្រោះជីវិតមនុស្សម្នាក់ៗ មានតម្លៃ មិនអាចលែងសើចបានទេ ហើយពេលព្យាបាល ជីវិតអ្នកជំងឺម្នាក់ៗ តែងតែផ្ញើលើគ្រូពេទ្យ៕ | 2019-11-02T14:40:00+07:00 | rfa.org | https://www.rfa.org/khmer/news/health/worker-died-during-delivery-11022019031241.html |
828bd044-5265-42b6-aefe-01aa251af828 | ផ្លូវចំនួន១៣ខ្សែ នឹងត្រូវបិតមិនឲ្យរថយន្តឬម៉ូតូឆ្លងកាត់ឡើយ នាអំឡុងពិធីបុណ្យអុំទូកខាងមុខនេះ | ដើម្បីកាត់ បន្ថយការកកស្ទះជាពិសេស បង្កលក្ខណៈ ងាយស្រួលដល់បងប្រជាពលរដ្ឋក្នុងការដើរចូល មកទស្សនាកម្មវិធី កំសាន្តនានាក្នុងឱកាសព្រះរាជពិធីបុណ្យអុំទូក បណ្តែតប្រទីបសំពះព្រះខែ និងអកអំបុក ដែលនឹងប្រព្រឹត្តទៅ នៅថ្ងៃទី១០-១១-១២ ខែវិច្ឆិកា ឆ្នាំ២០១៩ ខាងមុខនេះ ស្នងការនគរបាលរាជធានីភ្នំពេញ បានប្រកាសបិទកំណាត់ផ្លូវសំខាន់ៗចំនួន១៣ខ្សែមិនឲ្យម៉ូតូឬ រថយន្តឆ្លងកាត់ឡើយ។ បើយោងតាមគេហទំព័រហ្វេសប៊ុក របស់ស្នងការនគរបាល រាជធានីភ្នំពេញបានឲ្យដឹងថា ផ្លូវដែលត្រូវបិទមានដូចខាងក្រោម: ១, ផ្លូវ ២៩៤ កែងផ្លូវនរោត្តម ២, ផ្លូវសុរ៉ាម្រិត កែងនាគបាញ់ទឹក ៣, ផ្លូវ ២៤០ កែងផ្លូវព្រះស៊ីសុវត្ថិ ៤, ផ្លូវ ២៤០ កែង ផ្លូវសុធារស់ ៥, ផ្លូវប៉ាស្ទ័រ ៥១ កែងវត្តលង្កា ៦, ផ្លូវ២៤០ កែងផ្លូវប៉ាស្ទ័រ ៥១ ៧, ផ្លូវ ២២២ កែងផ្លូវប៉ាស្ទ័រ ៥១ ៨, ផ្លូវ ១៨៤ កែងផ្លូវនរោត្តម ៩, ផ្លូវ ២៤០ កែងផ្លូវនរោត្តម ១០, រោងកុនលុច្យ កែងផ្លូវនរោត្តម ១១, ផ្លូវព្រះស៊ីសុវត្ថិ កែងវត្តបទុម ១២, ផ្លូវលេខ១៩ កែង ផ្លូវលេខ១៣ ១៣, ផ្លូវ១៩ កែងផ្លូវ១៨៤ ស្នងការនគរបាលរាជធានីភ្នំពេញក៏បានអំពាវនាវ ដល់បងប្អូនប្រជាពលរដ្ឋទទួលជ្រាបជាព័ត៌មាន នឹងចូលរួមគោរពតាម សេចក្តីណែនាំនេះដើម្បីងាយស្រួល ដល់កម្លាំងសមត្ថកិច្ចក្នុងការអនុវត្តការងាររបស់ ខ្លួន ជាពិសេសដើម្បីកុំឲ្យមានការកកស្ទះ និងងាយស្រួលដល់អ្នកថ្មើរជើងដើម្បីដើរចូល ទស្សនាកម្មវិធីកំសាន្តនានា៕ | 2019-11-02T10:14:33+07:00 | kbnnews.com | https://kbn.news/archives/139759 |
fb5399f9-e0c6-4e97-98de-d40cc8a2c2c4 | អាសូរណាស់! រថយន្តកុងតឺន័របត់ឆ្លងផ្លូវទៅបុកម៉ូតូមួយគ្រឿង បណ្ដាលឲ្យបុរសម្នាក់ ស្លាប់ភ្លាមៗ និងម្នាក់ទៀតរងរបួសធ្ងន់ | រថយន្តកុងតឺន័របត់ឆ្លងផ្លូវ ទៅបុកម៉ូតូមួយគ្រឿង ហើយកិនបុរសម្នាក់ស្លាប់នៅនិងកន្លែងកើតហេតុភ្លាមៗ និងម្នាក់ទៀតរងរបួសធ្ងន់ ។ ករណីគ្រោះថ្នាក់ចរាចរណ៍នេះ បានកើតឡើងកាលពីវេលារំលងអធ្រាត្រ ឈានចូលថ្ងៃទី២ ខែវិច្ឆិកា ឆ្នាំ២០១៩ ស្ថិតនៅចំណុចស្ពានដែកចំការដូង តាមបណ្តោយផ្លូវ២១៧ កែងនិងផ្លូវ៣៧១ ក្នុងសង្កាត់ស្ទឹងមានជ័យ២ ខណ្ឌមានជ័យ ។ មុនពេលកើតហេតុ គេឃើញរថយន្តកុងតឺន័រមួយគ្រឿង មិនចាំស្លាកលេខបើកតាមបណ្តោយផ្លូវ២១៧ ក្នុងទិសដៅពីជើងទៅត្បូង។ ខណៈមកដល់ចំណុចកើតហេតុខាងលើបានបត់ឆ្វេងដៃឆ្លងទៅផ្លូវ៣៧១ ក៏ចង្កូតជ្រុលទៅបុកម៉ូតូមួយគ្រឿង ម៉ាកឌ្រីមសង់ស៊េរីឆ្នាំ ២០១៤ ពណ៌ខ្មៅ ពាក់ស្លាកលេខកំពង់ចាម1D-2312 ជិះដោយបុរសពីរនាក់ បញ្ច្រាសទិសដៅគ្នា ពេញទំហឹង រួចកិនបុរសម្នាក់ស្លាប់នៅនឹងកន្លែងកើតហេតុយ៉ាងអាណោចអាធ័ម។ ចំណែកម្នាក់ទៀតរងរបួសធ្ងន់ត្រូវបានបញ្ជូនទៅសង្គ្រោះនៅមន្ទីរពេទ្យសួគា៍ភ្លាមៗ។ រីឯរថយន្តបង្កមិនបានឈប់ទទួលខុសត្រូវនោះទេ បានព្យាយាមបើករត់គេចខ្លួនចេញពីកន្លែងកើតហេតុ បាត់ស្រមោល។ បុរសម្នាក់បានស្លាប់បាត់បង់ជីវិតនៅនិងកន្លែងកើតហេតុភ្លាមៗ និងម្នាក់ទៀតរងរបួសធ្ងន់ត្រូវបានបញ្ជូនទៅសង្គ្រោះភ្លាមៗខណៈកំពុងជិះម៉ូតូមួយគ្រឿងត្រូវរថយន្តកុងតឺន័របើកបត់ឆ្លងផ្លូវទៅបុកនិងកិនពេញទំហឹង។ រួចព្យាយាមបើករត់គេចខ្លួនបាត់ស្រមោល។ សពជនរងគ្រោះ និងអ្នករបួសធ្ងន់ មិនត្រូវបានស្គាល់អត្តសញ្ញាណនៅឡើយទេ។ ក្រោយពេលកើតហេតុ សមត្ថកិច្ចជំនាញចុះមកធ្វើការវាស់វែងយកម៉ូតូទៅរក្សាទុកបណ្ដោះអាសន្ន ទុករង់ចាំប្រគល់ជូនសាច់ញាតិវិញ។ ចំណែកសពជនរងគ្រោះសមត្ថកិច្ចធ្វើការស្រាវជ្រាវរកសាច់ញាតិមកទទួលយកទៅធ្វើបុណ្យតាមប្រពៃណី៕ | 2019-11-02T09:05:38+07:00 | kbnnews.com | https://kbn.news/archives/139741 |
d5dcd58b-d8ae-42f7-8a16-de72e585c0d9 | ប្រធានមូលនិធិសកល សន្យាផ្តល់ហិរញ្ញប្បទានដល់កម្ពុជាឲ្យកាន់តែធំជាងមុន ដើម្បីឈានទៅលុបបំបាត់ការរីករាលដាលជំងឺអេដស៍ របេង និងជំងឺគ្រុនចាញ់ | អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ បានទទួលជួប លោក Dr. Donald Kaberuka ប្រធានក្រុមប្រឹក្សាភិបាល នៃមូលនិធិសកល (The Global Fund) ដើម្បីសំដែងការគួរសម និងពិភាក្សាអំពីកិច្ចសហប្រតិបត្តិការ រវាងរាជរដ្ឋាភិបាលកម្ពុជា និងមូលនិធិសកល។ អគ្គបណ្ឌិតសភាចារ្យឧបនាយករដ្ឋមន្ត្រី បានស្វាគមន៍យ៉ាងកក់ក្តៅ ជូនចំពោះលោក Dr. Donald Kaberuka ក្នុងឱកាសដែលបានអញ្ជើញមកបំពេញ បេសកកម្មការងារនៅកម្ពុជា លើកទី១ បន្ទាប់ពីទើបបានចូលកាន់តំណែង ជាប្រធានក្រុមប្រឹក្សាភិបាល នៃមូលនិធិសកល កាលពីខែឧសភា ឆ្នាំ២០១៩ កន្លងទៅនេះ ហើយលោកក៏បានថ្លែងការអបអរសាទរ ចំពោះមូលនិធិសកល ដែលសម្រេចបាននូវការកៀរគរថវិកា លើសពីការគ្រោងទុកបានចំនួនរហូតដល់ ១៤.០២ប៊ីលានដុល្លារអាមេរិក ក្នុងសន្និសីទកៀរគរថវិកាលើកទី៦របស់ខ្លួន នៅទីក្រុងលីយ៉ុង ប្រទេសបារាំង ថ្មីៗនេះ។ អគ្គបណ្ឌិតសភាចារ្យ បានកោតសរសើរ និងវាយតម្លៃខ្ពស់ ចំពោះកិច្ចសហប្រតិបត្តិការ របស់មូលនិធិសកលនៅកម្ពុជា អស់រយៈពេលជាង២ទសវត្សរ៍កន្លងមក ដែលគិតរហូតមកដល់ពេលនេះ បានទទួលហិរញ្ញប្បទានពីមូលនិធិសកលចំនួនប្រមាណ ៥១៥.៩៥លានដុល្លារអាមេរិក ក្នុងការប្រយុទ្ធប្រឆាំងនឹងជំងឺទាំងបីរួមមាន ជំងឺអេដស៍ របេង និងជំងឺ គ្រុនចាញ់ និងជាពិសេសជួយឱ្យកម្ពុជា សម្រេចបានគោលដៅ ៩០-៩០-៩០ ក្នុងការប្រយុទ្ធប្រឆាំងនឹងជំងឺអេដស៍មុនការគ្រោងទុក។ លោកឧបនាយករដ្ឋមន្ត្រីបន្តថា សមិទ្ធផលដែលកម្ពុជា ទទួលបាននាពេលនេះ គឺបានរួមចំណែកដ៏ធំធេង ក្នុងដល់ការអភិវឌ្ឍជាតិ ដែលស្រប តាមចក្ខុវិស័យប្រកប ដោយមហិច្ឆិតានៃផែនការយុទ្ធសាស្ត្រសុខាភិបាល២០១៦-២០២០ គឺ ។ ជាការឆ្លើយតប លោក Dr. Donald Kaberuka ក៏បានថ្លែងនូវការអរគុណ ចំពោះរាជរដ្ឋាភិបាលកម្ពុជាដែលបាន គាំទ្រដល់ប្រតិបត្តិការ របស់មូលនិធិសកលកន្លងមក តាមរយៈកិច្ចសហការដ៏ពេញលេញគ្រប់លំដាប់ថ្នាក់ និងស្មារតីគោរព គ្នាទៅវិញទៅមក ធ្វើយ៉ាងណាឱ្យឈានទៅសម្រេចបានគោលដៅ។ បន្ថែមពីនេះ លោកក៏បានវាយតម្លៃខ្ពស់ចំពោះប្រព័ន្ធ ប្រទេសរបស់កម្ពុជា (Country System) និងភាពជាម្ចាស់របស់រាជរដ្ឋាភិបាលកម្ពុជា ក្នុងការដឹកនាំអនុវត្តគម្រោង ហិរញ្ញប្បទានដោយមូលនិធិសកល ដើម្បីឈានទៅសម្រេចបានលទ្ធផល គួរជាទីមោទនៈ ជាក់ស្តែងកម្មវិធីប្រយុទ្ធប្រឆាំង នឹងជំងឺអេដស៍ និងរបេង នៅកម្ពុជាសម្រាប់ឆ្នាំ២០១៨-២០២០ ដែលកំពុងអនុវត្តត្រូវបានមូលនិធិសកលវាយតម្លៃ បានជាប់ចំណាត់ថ្នាក់ A2 ដោយសម្រេចបាន ៩៩% នៃសូចនាករដែលជា Excellence Rating Exceptionally។ លើមូលដ្ឋាននៃសមិទ្ធផលដែលសម្រេចបាននេះ លោក Dr. Donald Kaberuka ក្នុងនាមមូលនិធិសកល, បានសន្យាបន្ដពង្រីកកិច្ចសហប្រតិបត្ដិការ ជាមួយរាជរដ្ឋាភិបាលកម្ពុជា ក្នុងបេសកកម្មប្រយុទ្ធប្រឆាំងនឹងជំងឺទាំងបីនេះបន្តទៀត ក្នុងទំហំហិរញ្ញប្បទានសហប្រតិបត្តិការកាន់តែធំជាងមុន ដើម្បីជួយសង្គ្រោះជីវិតមនុស្ស កាត់បន្ថយអត្រាមរណៈ និងឈានទៅលុបបំបាត់ការរីករាលដាលទាំងស្រុងនៃ ជំងឺទាំងបីមុនដំណាច់ ឆ្នាំ២០៣០។ អគ្គបណ្ឌិតសភាចារ្យ ឧបនាយករដ្ឋមន្រ្តី ក៏បានថ្លែងអំណរគុណសារជាថ្មីម្តងទៀត ដល់មូលនិធិសកល ចំពោះជំហរបន្តគាំទ្រ ពង្រឹង និងពង្រីកកិច្ចសហប្រតិបត្តិការ ជាមួយរាជរដ្ឋាភិបាលកម្ពុជា និងជូនពរលោក Dr. Donald Kaberuka ឱ្យទទួលបានជោគជ័យ ក្នុងការបំពេញតួនាទីជាប្រធានក្រុមប្រឹក្សាភិបាល នៃមូលនិធិសកល៕ | 2019-11-01T16:31:00+07:00 | freshnewsasia.com | https://m.freshnewsasia.com/index.php/en/localnews/138318-2019-11-01-02-31-11.html |
f0534d09-ef3a-4025-80fe-cba7e18f5ad2 | ចោរវៀតណាមថ្លើមធំ! ហ៊ានឆ្លងដែនមកលួចម៉ូតូនៅដឹកដីខ្មែរ… ពលរដ្ឋចាប់បានបញ្ចេញកំហឹងម្នាក់១ដៃ ម្នាក់១ជើង ប៊ិះក្ស័យ… | បុរសវៀតណាមម្នាក់ ឆ្លងព្រំដែនមកធ្វើសកម្មភាពលួចម៉ូតូនៅលើទឹកដីខ្មែរ តែមិនបានសម្រេច ត្រូវពលរដ្ឋប្រទះឃើញ នាំគ្នាចាប់ក្របួចជាប់ រួចបញ្ចេញកំហឹងម្នាក់១ដៃ ម្នាក់១ជើង បណ្តាលឲ្យជនសង្ស័យរងរបួសទ្រមខ្លួន ទើបប្រគល់ឲ្យសមត្ថកិច្ចយកទៅចាត់ការតាមផ្លូវច្បាប់។ ករណីចោរកម្មនេះ បានកើតឡើង កាលពីវេលាម៉ោង៤ និង៤០នាទីទៀបភ្លឺថ្ងៃទី៣០ ខែតុលា ឆ្នាំ២០១៩ នៅបន្ទប់ផ្ទះជួលឈ្មោះ ភិន រាក់ ភេទប្រុស អាយុ៤០ឆ្នាំ ស្ថិតក្នុងភូមិ បាវិតកណ្ដាល សង្កាត់បាវិត ក្រុងបាវិត ខេត្តស្វាយរៀង។ ជនសង្ស័យជាចោរឆ្លងដែន តែត្រូវអស់លក្ខណ៍ជាប់ខ្នោះនេះ មានឈ្មោះត្រឹង យ៉ាំងកាន់ ភេទប្រុសអាយុ៣៥ឆ្នាំ ជាជនជាតិវៀតណាម មុខរបររត់ម៉ូតូឌុប មានទីលំនៅភូមិ ធឹងចឹង ឃុំឡើយធឹង ស្រុក បេនកូវ ខេត្តតៃនិញ ប្រទេសវៀតណាម។ ចំណែក ជនរងគ្រោះឈ្មោះធូក រ៉ាវី ភេទប្រុស អាយុ៣០ឆ្នាំ ជនជាតិខ្មែរ មុខរបរសន្តិសុខកាស៊ីណូពិភពថ្មី មានទីលំនៅភូមិត្រពាំងស្មាច់ ឃុំខ្សែត ស្រុកកំពង់រោទ៍ ខេត្តស្វាយរៀង។ សមត្ថកិច្ច បានឲ្យដឹងថា មុនពេលចាប់ខ្លួន ជនសង្ស័យខាងលើបានឆ្លងដែនចូលធ្វើសកម្មភាពលួចម៉ូតូ របស់ជនរងគ្រោះ ម៉ាកហុងដាវ៉េវឆ្លាម ពណ៌ខ្មៅ ពាក់ស្លាកលេខ 70 F1 612-02 (ស្លាកលេខវៀតណាម) តែត្រូវពលរដ្ឋនៅទីនោះប្រទះឃើញទាន់ពេលនាំគ្នាព័ទ្ធចាប់ជនសង្ស័យបាន ព្រមទាំងបញ្ចេញកំហឹងម្នាក់១ដៃ ម្នាក់១ជើង បណ្តាលឲ្យជនសង្ស័យរងរបួសឡើងចត់បាយ ទើបរាយការណ៍ប្រាប់សមត្ថកិច្ចចុះទៅនាំយកជនសង្ស័យ ។ ជនសង្ស័យត្រូវបានសមត្ថកិច្ចឃាត់ជាបណ្តោះអាសន្ននៅប៉ុស្តិ៍នគរបាលរដ្ឋបាលបាវិត ដើម្បីធ្វើការសាកសួរ និងកសាងសំណុំរឿងចាត់ការតាមនីតិវិធី៕ | 2019-10-31T14:23:21+07:00 | kbnnews.com | https://kbn.news/archives/139561 |
8b50fb40-2efc-437e-b1e6-5c63246002b8 | សង្គមស៊ីវិល ជំរុញថ្នាក់ដឹកនាំប្រទេសឱ្យធ្វើជាគំរូ ក្នុងការព្យាបាលជំងឺនៅមន្ទីរពេទ្យក្នុងស្រុក | ប្រជាពលរដ្ឋ និងមន្ត្រីសង្គមស៊ីវិលមួយចំនួន ស្នើសុំថ្នាក់ដឹកនាំ និងមន្ត្រីធំៗ ឱ្យធ្វើជាគំរូព្យាបាលជំងឺនៅតាមមន្ទីរពេទ្យនានា ក្នុងប្រទេសកម្ពុជា ហើយឈប់នាំគ្នាទៅក្រៅប្រទេសទៀត។ ការលើក ឡើងនេះ បន្ទាប់ពីរដ្ឋមន្ត្រីក្រសួងសុខាភិបាល អំពាវនាវដល់ពលរដ្ឋដែលតែងតែទៅព្យាបាលនៅ ក្រៅប្រទេស ងាកមកព្យាបាលជំងឺនៅមន្ទីរពេទ្យក្នុងស្រុកវិញ។ ប្រជាពលរដ្ឋ និងសង្គមស៊ីវិល លើកឡើងថា ប្រសិនបើគ្មានកំណែទម្រង់វិស័យសុខាភិបាលឲ្យបានល្អត្រឹមត្រូវ និងគ្មានគំរូភាពពីមន្ត្រីរដ្ឋាភិបាលធំៗ ក្នុងការព្យាបាលជំងឺនៅតាមមន្ទីរពេទ្យនានា ក្នុងប្រទេសទេ គឺវិស័យសុខាភិបាលមិនអាចស្តារទំនុកចិត្ត និងការជឿជាក់ពីប្រជាពលរដ្ឋបានឡើយ។ ប្រជាពលរដ្ឋម្នាក់រស់នៅខេត្តសៀមរាប លោក ភ័ណ្ឌ សុខថី រៀបរាប់ថា មូលហេតុដែលប្រជាពល រដ្ឋខ្មែរកាន់តែច្រើនឡើងៗ សម្រុកចេញទៅពិនិត្យ និងព្យាបាលជំងឺនៅក្រៅប្រទេស ជាពិសេសប្រទេសជិតខាង ព្រោះពួកគេបាត់បង់ជំនឿលើគ្រូពេទ្យក្នុងស្រុក។ លោក មើលឃើញថា ក្រៅពីពិនិត្យ និងព្យាបាលជំងឺគ្មានប្រសិទ្ធិភាពហើយគ្រូពេទ្យមួយចំនួននៅស្រុកខ្មែរ ខ្វះក្រមសីលធម៌ប្រើភាសាគំរោះគំរើយ ខ្វះការយកចិត្តទុកដាក់លើសុខភាពអ្នកជំងឺ ហើយគិតប្រាក់ជាធំ៖ ។ ពលរដ្ឋរូបនេះបន្តថា ប្រជាពលរដ្ឋទូទៅ មិនចង់ចេញទៅព្យាបាលនៅក្រៅប្រទេសនោះទេ ព្រោះត្រូវចំណាយថវិកា និងពេលវេលាច្រើន ដែលធ្វើឲ្យប៉ះពាល់ដល់សេដ្ឋកិច្ចគ្រួសារ ប៉ុន្តែ ពួកគាត់គ្មានជម្រើសនោះទេ ដើម្បីសុខភាព និងអាយុជីវិត។ លោកស្នើសុំរបបលោក ហ៊ុន សែន ឱ្យពង្រឹងគុណភាពវិស័យសុខាភិបាល ហើយមន្ត្រីធំៗ និងគ្រួសាររបស់ពួកគេទាំងអស់ ត្រូវតែ ធ្វើភាពជាគំរូក្នុងការព្យាបាលជំងឺតាមមន្ទីរពេទ្យនានា ក្នុងស្រុកដែរ ដើម្បីកសាងទំនុកចិត្តជូនប្រជាពលរដ្ឋឡើងវិញ ជាជាងគ្រាន់តែដើរអួតខុសពីការពិតជាក់ស្តែង៖ ការលើកឡើងនេះ គឺបន្ទាប់ពីរដ្ឋមន្ត្រីក្រសួងសុខាភិបាល លោក ម៉ម ប៊ុនហេង អំពាវនាវដល់ប្រជាពលរដ្ឋ ឱ្យចូលរួមទទួលសេវាសុខាភិបាល ដែលមាននៅក្នុងប្រទេសកម្ពុជាវិញ ព្រោះបច្ចុប្បន្នកម្ពុជា មានមន្ទីរពេទ្យឯកទេសកើនឡើងជាបន្តបន្ទាប់សម្រាប់បម្រើសេវាកម្មព្យាបាលជំងឺជូន ប្រជាពលរដ្ឋ ស្របតាមស្តង់ដារខ្ពស់ មិនចាញ់មន្ទីពេទ្យនៅតាមបណ្តាប្រទេសដទៃនោះទេ។ ការអំ ពាវនាវជាថ្មីនេះ ធ្វើឡើងក្នុងពេលលោក ម៉ម ប៊ុនហេង ចុះពិនិត្យការដ្ឋានសំណង់អគារមជ្ឈមណ្ឌល ពហុឯកទេស នៅមន្ទីរពេទ្យកាល់ម៉ែត កាលពីថ្ងៃទី២៨ ខែតុលា។ មិនមែនមានតែប្រជាពលរដ្ឋនោះទេដែលចេញទៅពិនិត្យ និងព្យាបាលជំងឺនៅបរទេស ប៉ុន្តែវាជារឿង សាមញ្ញទៅហើយសម្រាប់ក្រុមគ្រួសារមន្ត្រីធំៗ និងគ្រួសារលោក ហ៊ុន សែន ព្រមទាំងមានក្រុមគ្រួសាររបស់មន្ត្រីក្រសួងសុខាភិបាលផងដែរ។ ពេលខ្លះក្រុមគ្រួសារមន្ត្រីគ្រាក់ៗ របស់របបក្រុងភ្នំពេញ មិនមែនចេញទៅព្យាបាលជំងឺធ្ងន់ធ្ងរអ្វីនោះទេ ពោលគឺត្រឹមសម្រាលកូន ក៏ពួកគេនាំគ្នាទៅមន្ទីរពេទ្រនៅបរទេសដែរ។ កាលពីពេលប៉ុន្មានខែមុននេះ មេដឹកនាំរបបក្រុងភ្នំពេញ លោក ហ៊ុន សែន ក៏បានទៅព្យាបាលបញ្ហគ្រេចស្មានៅប្រទេសសិង្ហបុរី ៤ថ្ងៃដែរ ដែលនាំមានការរិះគន់នៅពេលនោះថា លោក ហ៊ុន សែន មិនបានឲ្យតម្លៃគ្រូពេទ្យស្រុកខ្មែរឡើយ។ ប្រធានមជ្ឈមណ្ឌលប្រជាពលរដ្ឋ ដើម្បីការអភិវឌ្ឍន៍ និងសន្តិភាព មានប្រសាសន៍ថា ការដែលអ្នកដឹកនាំប្រទេស មន្ត្រីរាជការ និងប្រជាពលរដ្ឋ កាន់តែមានចំនួនច្រើនសម្រុកចេញទៅព្យាបាលនៅក្រៅប្រទេសនេះ គឺផ្តើមចេញពីការបាត់បង់ទំនុកចិត្តលើគ្រូពេទ្យខ្មែរ ហើយករណីនេះបានធ្វើឲ្យកម្ពុជាបាត់បង់ចំណូលជាច្រើនទៅបរទេស។ លោកយល់ថា ប្រសិនបើក្រសួងសុខាភិបាល ប្រកូកប្រកាសចង់បង្វែរការចាប់អារម្មណ៍របស់ពលរដ្ឋឲ្យទទួលសេវាថែទាំសុខភាព នៅតាមមន្ទីរពេទ្យក្នុងស្រុកនោះ លុះត្រាតែក្រសួងខំប្រឹងកែលម្អគុណភាពសេវាព្យាបាល តម្លៃសេវា សមរម្យ និងពង្រឹងក្រមសីលធម៌វិជ្ជាជីវៈរបស់គ្រូពេទ្យជាដើម។ លើសពីនេះ លោកថា ក្រសួងត្រូវជ្រើសរើសដាក់គ្រូពេទ្យ ដែលមានចំណេះជំនាញច្បាស់លាស់ បញ្ឈប់ការជ្រើសរើសគ្រូពេទ្យតាមបែបបក្ខពួកសែ ស្រឡាយ និងតាមបែបពុករលួយសូកប៉ាន់ជាដើម៖ លោក យង់ គិមអេង ទទួលស្គាល់ថា ការដែលពលរដ្ឋបាត់បង់ទំនុកចិត្តលើគ្រូពេទ្យក្នុងស្រុកនេះ ក៏ដោយសារតែក្រុមមន្ត្រីធំៗ មិនធ្វើភាពគំរូក្នុងការព្យាបាលជំងឺនៅតាមមន្ទីរពេទ្យក្នុងស្រុក។ លោក សង្កេតឃើញថា សព្វថ្ងៃនេះ មន្ត្រីធំៗ តែងតែទៅព្យាបាលជំងឺសិង្ហបុរី ហើយមន្ត្រីល្មមៗ តែងតែនៅ ព្យាបាលតឹ្រមប្រទេសថៃ និងប្រទេសវៀតណាម៖ ស្រដៀងគ្នានេះ នាយកប្រតិបត្តិអង្គការតម្លាភាពកម្ពុជា លោក ព្រាប កុល និងប្រធាន អង្គការវេទិកាអនាគត លោក អ៊ូ វីរៈ បានបង្ហោះសារនៅលើហ្វេសប៊ុកឆ្លើយតបនឹងរដ្ឋមន្ត្រីក្រសួងសុខាភិបាលថា ប្រសិនបើរដ្ឋមន្ត្រីក្រសួងសុខាភិបាលផ្ទាល់ រួមទាំងថ្នាក់ដឹកនាំប្រទេស ព្រមទាំងក្រុមគ្រួសារ អាចធ្វើជាគំរូដោយនាំគ្នាសម្រាកព្យាបាលនៅមន្ទីរពេទ្យក្នុងស្រុក ហើយឈប់ទៅពិនិត្យសុខភាព និងព្យាបាលជំងឺនៅបរទេសនោះ គឺប្រជាពលរដ្ឋខ្មែរប្រាកដជាធ្វើតាមជាពុំខានឡើយ។ ក្រសួងសុខាភិបាលរបស់ថៃ បង្ហាញរបាយការណ៍ថា អតិថិជនពីប្រទេសកម្ពុជាទៅទទួលសេវាពិនិត្យ និងព្យាបាលសុខភាពនៅប្រទេសថៃ គឺនាំមុខគេក្នុងចំណោមប្រទេសចំនួន ៤ ដែលជាសមាជិក ប្រទេស CLMV រួមមាន កម្ពុជា ឡាវ ភូមា និងវៀតណាមដោយក្នុងឆ្នាំ២០១៧ កន្លងទៅ មានប្រជាជនកម្ពុជាចំនួនប្រមាណជាង២២ម៉ឺននាក់ទៅពិនិត្យ និងព្យាបាលជំងឺនៅប្រទេសថៃ៕ | 2019-10-30T18:30:00+07:00 | rfa.org | https://www.rfa.org/khmer/news/health/civil-society-organizations-urge-cambodian-leaders-to-use-local-health-service-to-play-role-model-for-people-10302019072347.html |
f4c0127c-259a-4eac-bca6-ca92bb3b0c71 | ក្រុមគ្រូពេទ្យស្ម័គ្រចិត្តសិង្ហបុរី និងខ្មែរ នឹងបន្តសកម្មភាពមនុស្សធម៌ព្យាបាលជំងឺជូនពលរដ្ឋ នៅស្រុកកំពង់សីលា ខេត្តព្រះសីហនុ រយៈពេល ២ថ្ងៃ | ក្រុមគ្រូពេទ្យស្ម័គ្រចិត្តមកពីប្រទេសសិង្ហបុរី និងក្រុមគ្រូពេទ្យខ្មែរ នឹងបន្តសកម្មភាពមនុស្សធម៌ផ្តល់ការព្យាបាលជំងឺជូនប្រជាពលរដ្ឋ នៅក្នុងស្រុកកំពង់សីលា ខេត្តព្រះសីហនុ រយៈពេល ២ថ្ងៃ ចាប់ពីនៅថ្ងៃទី២៩ ដល់ថ្ងៃទី៣០ ខែតុលា ឆ្នាំ២០១៩ ក្រោយពីបានបញ្ចប់ដោយជោគជ័យ បេសកកម្មមនុស្សធម៌ផ្តល់ការព្យាបាលជូនប្រជាពលរដ្ឋនៅស្រុកព្រៃនប់ កាលថ្ងៃម្សិលមិញ។ បើតាមយោងតាមរបាយការណ៍របស់អាជ្ញាធរខេត្តព្រះសីហនុ ប្រជាពលរដ្ឋប្រមាណ ៣០០នាក់ បានទទួលពិគ្រោះ និងព្យាបាលជំងឺពីក្រុមគ្រូពេទ្យស្ម័គ្រចិត្តសិង្ហបុរី។ បេសកកម្មមនុស្សធម៌នេះ ក៏មានការចូល រួមសហការពីសំណាក់ក្រុមគ្រូពេទ្យកម្ពុជា មន្ត្រីក្រុមការងារថ្នាក់ជាតិ ចុះជួយខេត្តព្រះសីហនុ មន្រ្តីរដ្ឋបាល សាលាខេត្ត ក្រុមយុវជនស្ម័គ្រចិត្ត និងអាជ្ញាធរពាក់ព័ន្ធជាច្រើននាក់ទៀត។ សម្រាប់កិច្ចការមនុស្សធម៌របស់ក្រុមគ្រូពេទ្យស្ម័គ្រសិង្ហបុរិ និងក្រុមគ្រូពេទ្យខ្មែរនេះលោក សាយ សំអាល់ រដ្ឋមន្ត្រីក្រសួងបរិស្ថាន និងជាប្រធានក្រុមការងារថ្នាក់ជាតិ ចុះមូលដ្ឋាន ខេត្តព្រះសីហនុ ក៏បានថ្លែងអំណរគុណ ចំពោះក្រុមគ្រូពេទ្យស្ម័គ្រចិត្តសិង្ហបុរី និងក្រុមគ្រូពេទ្យខ្មែរព្រមទាំង និងភាគីពាក់ព័ន្ធទាំងអស់ ដែលបានចូលរួមក្នុងសកម្មភាពមនុស្សធម៌នេះ និងផ្តល់វាយតម្លៃខ្ពស់ចំពោះការ ចូលរួមផ្តល់សេវាព្យាបាល ដល់ប្រជាពលរដ្ឋនៅតាមទីជនបទនានាផងដែរ។ សកម្មភាពមនុស្សធម៌នេះត្រូវបាន លោក សាយ សំអាល់ គូសបញ្ជាក់ថា ជាទំនាក់ទំនងរវាងប្រជាពលរដ្ឋ និងប្រជាពលរដ្ឋ បន្ថែមលើទំនាក់ទំនងការទូតដ៏ ល្អប្រពៃរវាងប្រទេស នៃសមាជិកអាស៊ានទាំង២៕ | 2019-10-29T21:59:00+07:00 | freshnewsasia.com | https://m.freshnewsasia.com/index.php/en/localnews/138069-2019-10-29-07-59-57.html |
726dfc35-fee0-42f9-b395-c2aca8a113dc | សង្ស័យមានជំងឺសសៃប្រសាទ! បុរសពលករខ្មែរម្នាក់ ចងកសម្លាប់ខ្លួន នៅប្រទេសថៃ | បុរសពលករខ្មែរមានជំងឺខួរក្បាល បានចងកសម្លាប់ខ្លួនឯងនៅនឹងដើមឈើមួយ បង្កឲ្យមានការភ្ញាក់ផ្អើល កាលពីព្រឹកថ្ងៃអង្គារ ទី២៩ ខែតុលា ឆ្នាំ២០១៩ ក្នុងតំបន់បានបឹង ស្រុកស៊ីរ៉ាឆា ខេត្តឈុនបុរី ប្រទេសថៃ។ បុរសពលករខ្មែរដែលចងកសម្លាប់ខ្លួននោះ ឈ្មោះ ជា ចៀន ភេទប្រុស អាយុ៤៤ឆ្នាំ មានស្រុកកំណើតនៅខេត្តកំពង់ចាម ។ យោងតាមប្រភពពីកូនប្រុសរបស់បុរសពលកររងគ្រោះ បានឲ្យដឹងថា ឪពុកគាត់មានជំងឺប្រចាំកាយគឺជំងឺផ្នែកខួរក្បាលជាច្រើនឆ្នាំមកហើយ និងបានមកធ្វើជាកម្មករសំណង់នៅក្បែរកន្លែងកើតហេតុ ។ មុនពេលកើតហេតុ ឪពុកគាត់បានរអ៊ូចង់វិលត្រឡប់ទៅព្យាបាលជំងឺនៅស្រុកខ្មែរវិញ ស្រាប់តែព្រឹកឡើង ក៍ប្រទះឃើញឪពុកមកចងកនឹងដើមឈើ ក្បែរកន្លែងធ្វើការស្លាប់បាត់ទៅហើយ ។ ក្រោយពេលកើតហេតុ កម្លាំងសមត្ថកិច្ចតម្រួតតំបន់បានបឹង បានចុះមកពិនិត្យ និងបញ្ជូនសាកសពយកទៅមន្ទីរពេទ្យ ដើម្បីធ្វើកោសល្យវិច័យ រួចបានប្រគល់សពជូនសាច់ញាតិ យកទៅធ្វើបុណ្យតាមប្រពៃណី៕ | 2019-10-29T15:23:05+07:00 | kbnnews.com | https://kbn.news/archives/139359 |
62510a32-0697-4061-8302-3333dcf48cd1 | រដ្ឋមន្ត្រីក្រសួងសុខាភិបាល ជំរុញឲ្យប្រជាពលរដ្ឋ ដែលតែងតែទៅព្យាបាលនៅក្រៅប្រទេស ងាកមកព្យាបាលជំងឺនៅមន្ទីរពេទ្យក្នុងស្រុកវិញ | លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល នៅថ្ងៃទី២៨ ខែតុលា ឆ្នាំ២០១៩នេះ បានជំរុញឲ្យប្រជាពលរដ្ឋកម្ពុជា ដែលមានជំងឺប្រចាំកាយ ដែលតែងតែទៅព្យាបាល នៅក្រៅប្រទេស ងាកមកព្យាបាលជំងឺ នៅមន្ទីរពេទ្យនានានៃប្រទេសកម្ពុជាវិញ។ ការជំរុញបែបនេះបានធ្វើឡើងក្នុងឱកាសដែលលោកសាស្ត្រាចារ្យ ម៉ម ប៊ុនហេង អញ្ជើញចុះពិនិត្យការដ្ឋានសំណង់ អគារមជ្ឈមណ្ឌលពហុឯកទេស នៅមន្ទីរពេទ្យកាល់ម៉ែត ជាមួយលោកសាស្ត្រាចារ្យ ឈាង រ៉ា អគ្គនាយកមន្ទីរពេទ្យកាល់ម៉ែត នាព្រឹកថ្ងៃទី២៨ ខែតុលា ឆ្នាំ២០១៩នេះ។ រដ្ឋមន្ត្រីក្រសួងសុខាភិបាល បានលើកឡើងថា កន្លងមកក្រសួងសុខាភិបាល តែងតែធ្វើការជំរុញលើកទឹកចិត្តឲ្យប្រជាពលរដ្ឋ ចូលរួមទទួលសេវាសាធារណៈនានា ដែលមាននៅក្នុងប្រទេសកម្ពុជា ព្រោះថា ពីមួយថ្ងៃ ទៅមួយថ្ងៃ មន្ទីរពេទ្យឯកទេសជាច្រើន នៅក្នុងប្រទេសកម្ពុជា មានការកើនឡើងជាបន្តបន្ទាប់ សំរាប់បំរើសេវាកម្មព្យាបាលជំងឺជូនប្រជាពលរដ្ឋ ស្របតាមស្តង់ដាខ្ពស់ អាចធៀបនៅបណ្តាប្រទេសដទៃបាន។ លោករដ្ឋមន្ត្រី បានបញ្ជាក់ថា ការពង្រីកមន្ទីរពេទ្យកាល់ម៉ែត តាមរយៈការសាងសង់អាគារព្យាបាលជំងឺថ្មីៗ ជាបន្តបន្ទាប់ គឺពិតជាមានសារៈសំខាន់ខ្លាំងណាស់ ដើម្បីឆ្លើយតបតាមតំរូវការ របស់ប្រជាពលរដ្ឋ ដែលមានជំងឺប្រចាំកាយ ដែលរាជរដ្ឋាភិបាលបានយកចិត្តទុកដាក់យ៉ាងខ្លាំង។ លោកបន្ដថា ព្រោះរាជរដ្ឋាភិបាល បានចាត់ទុកថា មន្ទីរពេទ្យកាល់ម៉ែត គឺជាមន្ទីរពេទ្យលំដាប់កំពូលមួយ របស់កម្ពុជា ដែលមានបច្ចេកទេសខ្ពស់ មានគ្រប់ឯកទេសសំរាប់ព្យាបាល និងជាកន្លែងបណ្តុះបណ្តាលស្រាវជ្រាវ វេជ្ជសាស្រ្តដែលមានគុណភាពផងដែរ។ លោក ម៉ម ប៊ុនហេង សង្ឃឹមជឿជាក់ថា អាគារអគារមជ្ឈមណ្ឌលពហុឯកទេស នៃមន្ទីរពេទ្យកាល់ម៉ែត និងធ្វើការសាងសង់ ក៏ដូចជាការបំពាក់គ្រឿងបរិក្ខារបច្ចេកទេសទំនើប តាមបច្ចេកវិទ្យាថ្មីៗ ក្នុងការព្យាបាលជំងឺ រួចរាល់នៅក្នុងឆ្នាំ២០២២ ដើម្បីបំរើក្នុងការព្យាបាលជំងឺ តាមតំរូវការរបស់ប្រជាពលរដ្ឋកម្ពុជា។ លោករដ្ឋមន្ត្រី បញ្ជាក់បន្ថែមទៀតថា បច្ចុប្បន្នរាជរដ្ឋាភិបាលកម្ពុជា បានសាងសង់មណ្ឌលសុខភាពនានា នៅតាមតំបន់ជនបទ នៃបណ្តាខេត្តនានា ជាង៦០ទីកន្លែង ដែលជាការបង្ហាញការយកចិត្តទុកដាក់ដ៏ម៉ត់ចត់ ចំពោះសុខភាពរបស់ប្រជាពលរដ្ឋ ដើម្បីកាត់បន្ថយការចំណាយ ក្នុងការធ្វើដំណើរមករាជធានីភ្នំពេញ ក៏ដូចជាការបង្ខិតសេវាសុខាភិបាល ឲ្យកាន់តែជិតជូនប្រជាពលរដ្ឋ។ សូមបញ្ជាក់ថា អគារមជ្ឈមណ្ឌលពហុឯកទេស នៅមន្ទីរពេទ្យកាល់ម៉ែត គឺជាអាគារ ដែលមានបំពាក់នូវបច្ចេកវិទ្យាវេជ្ជសាស្ត្រឈានមុខ ស្របតាមបទដ្ឋានបច្ចេកទេសពីអន្តរជាតិ ដែលប្រមូលផ្តុំទៅដោយឯកទេសវេជ្ជសាស្ត្រ និងសល្យសាស្ត្រសំខាន់ៗគ្រប់ឯកទេស រួមទាំងផ្នែកសង្គ្រោះបន្ទាន់ផ្នែកប្រពោធនកម្មពហុឯកទេសទំនើប។ អាគារនេះ មានផ្ទៃក្រឡាសរុបជាង៤២,០០០ម៉ែត្រការ៉េ មានកំពស់១២ជាន់ និងអាចផ្ទុកបានរហូតដល់ទៅ៣២៨គ្រែ សាងសាង់ឡើងក្នុងថវិកាវិនិយោគ ប្រមាណ៤០លានដុលារអាមេរិក ដែលបានមកពីការ ជួយជ្រោមជ្រែងឧបត្ថម្ភពីក្រសួងសុខាភិបាល និងបណ្ដាអង្គការក្នុង និងក្រៅស្រុកនានា ជាពិសេសស្ថានទូតបារាំងប្រចាំនៅប្រទេសកម្ពុជា៕ | 2019-10-28T20:46:00+07:00 | freshnewsasia.com | https://m.freshnewsasia.com/index.php/en/localnews/137900-2019-10-28-06-46-38.html |
2804ac84-43ce-40d6-a2e8-c5f21693e350 | រដ្ឋមន្ត្រីក្រសួងសុខាភិបាល ជំរុញឲ្យប្រជាពលរដ្ឋខ្មែរ ងាកមកព្យាបាលជំងឺនៅក្នុងស្រុកវិញ | រាជធានីភ្នំពេញ ៖ រដ្ឋមន្ត្រីក្រសួងសុខាភិបាលលោក ម៉ម ប៊ុនហេង បានជំរុញឲ្យប្រជាពលរដ្ឋកម្ពុជា ងាកមកព្យាបាលជំងឺនៅក្នុងប្រទេសកម្ពុជាវិញ ព្រោះថា បច្ចុប្បន្ននេះ មានការកើនឡើងមន្ទីរពេទ្យឯកទេសជាច្រើនជាបន្តបន្ទាប់នៅក្នុងស្រុក សម្រាប់បម្រើសេវាកម្មព្យាបាលជំងឺ ជូនប្រជាពលរដ្ឋ ស្របតាមស្តង់ដាសកល ។ លោក ម៉ម ប៊ុនហេង បានថ្លែងបែបនេះ នៅក្នុងឱកាសចុះមកពិនិត្យការដ្ឋានសំណង់អគារមជ្ឈមណ្ឌលពហុឯកទេសនៅមន្ទីរពេទ្យកាល់ម៉ែត ជាមួយលោកសាស្ត្រាចារ្យ ឈាង រ៉ា អគ្គនាយកមន្ទីរពេទ្យកាល់ម៉ែត នៅព្រឹកថ្ងៃទី២៨ ខែតុលា ឆ្នាំ២០១៩នេះ ។ រដ្ឋមន្ត្រីក្រសួងសុខាភិបាល សង្ឃឹមជឿជាក់ថា ប្រជាពលរដ្ឋកម្ពុជាអាចនឹងងាកមករកការប្រើប្រាស់សេវាថែទាំសុខភាព និងព្យាបាលជំងឺនៅក្នុងស្រុកវិញ នៅពេលដែលមានជម្រើស នៃជំនាញ និងសេវាឯកទេសក្នុងស្រុកមានកាន់តែច្រើន ហើយគុណភាព និងជំនឿទុកចិត្តកាន់តែត្រូវបានលើកកម្ពស់ ស្របតាមស្តង់ដាខ្ពស់អាចធៀប នៅបណ្តាប្រទេសដទៃបាន ។ លោករដ្ឋមន្ត្រី បញ្ជាក់បន្ថែមថា បច្ចុប្បន្នរាជរដ្ឋាភិបាលកម្ពុជា បានសាងសង់មណ្ឌលសុខភាពនានានៅតាមតំបន់ជនបទ នៃបណ្តាខេត្តនានា ជាង៦០ទីកន្លែង ដែលជាការបង្ហាញការយកចិត្តទុកដាក់ដ៏ម៉ត់ចត់ ចំពោះសុខភាពរបស់ប្រជាពលរដ្ឋ ដើម្បីកាត់បន្ថយការចំណាយក្នុងការធ្វើដំណើរមករាជធានីភ្នំពេញ ក៏ដូចជាការបង្ខិតសេវាសុខាភិបាលឲ្យកាន់តែជិតជូនប្រជាពលរដ្ឋ ។ ចំពោះអគារមជ្ឈមណ្ឌលពហុឯកទេស នៃមន្ទីរពេទ្យកាល់ម៉ែត នឹងធ្វើការសាងសង់ ក៏ដូចជាការបំពាក់គ្រឿងបរិក្ខារបច្ចេកទេសទំនើប តាមបច្ចេកវិទ្យាថ្មីៗ ក្នុងការព្យាបាលជំងឺ រួចរាល់នៅក្នុងឆ្នាំ២០២២ ដើម្បីបម្រើក្នុងការព្យាបាលជំងឺ តាមតម្រូវការរបស់ប្រជាពលរដ្ឋកម្ពុជា ។ សូមជម្រាបថា ប្រជាពលរដ្ឋកម្ពុជាមួយចំនួន តែងតែស្វែងរកការពិនិត្យ និងព្យាបាលជំងឺនៅក្រៅប្រទេស ដូចជា នៅប្រទេសវៀតណាម ថៃ ម៉ាឡេស៊ី និងសឹង្ហបុរីជាដើម ថ្វីបើត្រូវចំណាយពេលវេលា ប្រាក់កាស និងមានការលំបាកក្នុងការធ្វើដំណើរក្តី ព្រោះថា ប្រជាពលរដ្ឋកម្ពុជាបាត់បង់ជំនឿលើគ្រូពេទ្យក្នុងស្រុក និងដោយសារហេតុផលផ្សេងៗ ៕ | 2019-10-28T16:35:10+07:00 | kbnnews.com | https://kbn.news/archives/139253 |
a23328b8-2255-4a7a-ab71-90b7b47a9966 | អាសូរបុរសវ័យចំណាស់! បើកម៉ូតូកង់បីឥណ្ឌា ឆ្លងថ្នល់មិនប្រយ័ត្ន ត្រូវរថយន្តធុនត្រា បុកស្លាប់ ខណៈប្រពន្ធវ័យក្មេង និងកូនតូចរបួសធ្ងន់ | ម៉ូតូកង់បីឥណ្ឌាមួយគ្រឿង ឆ្លងថ្នល់មិនប្រយ័ត្ន ត្រូវរថយន្តធុនត្រា បុកបណ្ដាលឲ្យអ្នកបើកម៉ូតូកង់បីស្លាប់នៅនឹងកន្លែងកើតហេតុ ខណៈប្រពន្ធ និងកូនតូចជាអ្នករួមដំណើររបួសធ្ងន់។ ករណីគ្រោះថ្នាក់ចរាចរណ៍នេះ បានកើតឡើងនៅវេលាម៉ោង១០ និង៣៥នាទី ថ្ងៃទី២៨ ខែតុលា ឆ្នាំ២០១៩ នេះ តាមបណ្ដោយផ្លូវជាតិលេខ៥ ត្រង់ចន្លោះគីឡូម៉ែត្រលេខ១៦១ និង១៦២ ស្ថិតក្នុងភូមិវាលវង់ ឃុំស្នាអន្សា ស្រុកក្រគរ ។ ជនរងគ្រោះរងគ្រោះចំនួន ៣នាក់រួមមាន ៖ ១/ឈ្មោះ ប៊ិន តក អាយុ៧៧ឆ្នាំ ភេទប្រុស ជនជាតិខ្មែរ ស្លាប់នៅនឹងកន្លែងកើតហេតុ ។ ២/ឈ្មោះ កែ ហៀង អាយុ៣២ឆ្នាំ ភេទប្រុស ជនជាតិខ្មែរ ប្រពន្ធរងរបួសធ្ងន់។ ៣/ឈ្មោះ ប៊ិន សុខហៀង អាយុ២ឆ្នាំ ភេទប្រុស ជនជាតិខ្មែរ។ មុនពេលកើតហេតុ គេឃើញមានរថយន្ត១គ្រឿងម៉ាក ធុនត្រា ពណ៌ទឹកប្រាក់ ពាក់ស្លាកលេខ ភ្នំពេញ 2R-5445 ទិសដៅពីលិចទៅកើត បើកបរដោយជនមិនស្គាល់អត្តសញ្ញាណ រត់គេចខ្លួន មកដល់ចំណុចកើតហេតុ បានបុកជាមួយម៉ូតូកង់បីឥណ្ឌា ទិសដៅសញ្ច្រាសគ្នា ធ្វើការបត់ឆ្លងថ្នល់ពីមុខរថយន្ត បណ្ដាលឲ្យអ្នកបើកបរកង់បីស្លាប់នៅនឹងកន្លែង ឯប្រពន្ធ និងកូនតូចជាអ្នករួមដំណើររបួសធ្ងន់។ ភ្លាមៗនោះ អ្នកបើកបររថយន្តធុនត្រា បានចុះពីលើរថយន្តរត់គេចខ្លួនបាត់។ ក្រោយពេលកើតហេតុ សមត្ថកិច្ចបានចុះដល់ទីតាំង ធ្វើការវាស់វែងយកវត្ថុតាងទៅរក្សាទុកនៅប៉ុស្តិ៍នគរបាល រង់ចាំដោះស្រាយគ្នាតាមច្បាប់ ។ ចំណែកជនរងគ្រោះបញ្ជូនទៅព្យាបាលនៅមន្ទីរពេទ្យ ខណ:សពប្រគល់ឲ្យគ្រួសារយកទៅធ្វើបុណ្យតាមប្រពៃណី៕ | 2019-10-28T15:26:10+07:00 | kbnnews.com | https://kbn.news/archives/139236 |
ad347d31-3a8a-4fcf-9cf3-e08fd284fead | មជ្ឈមណ្ឌលវេជ្ជសាស្រ្តសិង្ហបុរីកម្ពុជា ផ្សព្វផ្សាយការយល់ដឹងអំពីជំងឺមហារីកសុដន់ | មជ្ឈមណ្ឌលវេជ្ជសាស្រ្តសិង្ហបុរីកម្ពុជា (SGMC) កាលពីថ្ងៃទី២៦ ខែតុលា ឆ្នាំ២០១៩ បានប្រារព្ធកម្មវិធី នៃការផ្សព្វផ្សាយការយល់ដឹងអំពីជំងឺមហារីកសុដន់ (Breast Cancer Awareness Month) តាមរយៈការរៀបចំកម្មវិធី Pink Talk ក្រោមប្រធានបទ ដែលជាយុទ្ធនាការសុខភាពអន្តរជាតិប្រចាំឆ្នាំ ដើម្បីលើកកម្ពស់ការយល់ដឹងអំពីជំងឺមហារីកសុដន់។ កម្មវិធីនេះ គឺជាកម្មវិធីមួយក្នុងចំណោមកម្មវិធីពិភាក្សាបែបអប់រំផ្សេងៗ ដែលមជ្ឈមណ្ឌលវេជ្ជសាស្រ្តសិង្ហបុរីកម្ពុជា (SGMC) ខិតខំបង្កើតឡើង ដើម្បីផ្ដល់ព័ត៌មានមូលដ្ឋានពីសុខភាព ប៉ុន្តែមានសារសំខាន់ជូនដល់ប្រជាជនកម្ពុជា។ កម្មវិធីដែលរៀបចំធ្វើឡើងនៅមជ្ឈមណ្ឌលវេជ្ជសាស្រ្ត និងសុខមាលភាពនេះ មានគោលបំណងលើកកម្ពស់ការយល់ដឹងអំពីជំងឺ តាមរយៈការស្វែងយល់អំពីមូលហេតុនៃជំងឺ វិធីសាស្រ្តបង្ការ និងការរកឃើញរោគសញ្ញាទាន់ពេលវេលា និងវិធីសាស្រ្តព្យាបាល។ កម្មវិធីពិភាក្សា Pink Talk នេះ ក៏នឹងបង្ហាញអំពីការគាំទ្ររបស់មជ្ឈមណ្ឌលវេជ្ជសាស្រ្តសិង្ហបុរីកម្ពុជា (SGMC) ចំពោះស្ត្រីដែលមានជំងឺមហារីកសុដន់ទាំងអស់ផងដែរ។ ដោយសារតែស្ត្រីគ្រប់រូប មិនថាវ័យណាក៏ដោយ ក៏អាចនឹងកើតជំងឺមហារីកសុដន់បានដែរនោះ ទើបមជ្ឈមណ្ឌលវេជ្ជសាស្រ្តសិង្ហបុរីកម្ពុជា (SGMC) ស្នើសុំឱ្យស្ត្រីដែលមានអាយុចាប់ពី 40 ឆ្នាំឡើងអញ្ជើញទៅធ្វើការប្រឹក្សាយោបល់ និងត្រូវធ្វើការពិនិត្យរកជំងឺមហារីកសុដន់នេះឱ្យបានយ៉ាងតិចម្ដងក្នុងមួយឆ្នាំ។ ការពិនិត្យរកជំងឺមហារីកសុដន់ពិតជាមានសារៈសំខាន់ ខ្លាំងណាស់សម្រាប់ស្ត្រីដែលមានវ័យចាប់ពី 50 ឆ្នាំឡើងទៅ។ មជ្ឈមណ្ឌលវេជ្ជសាស្រ្តសិង្ហបុរីកម្ពុជា (SGMC) មានឧបករណ៍ពិនិត្យសុដន់ (mammograms) ដែលពិនិត្យជូននៅក្នុងតម្លៃសមរម្យ ដើម្បីជួយស្ត្រីកម្ពុជាឱ្យទទួលបានការពិនិត្យជំងឺបានទាន់ពេលវេលា ការធ្វើរោគវិនិច្ឆ័យ និងការព្យាបាលជាដើម។ ជំងឺមហារីកសុដន់ គឺជាជំងឺដ៏កាចសាហាវលំដាប់ថ្នាក់ទីបីចំពោះស្ត្រីនៅក្នុងប្រទេសកម្ពុជា ដែលបានសម្លាប់ស្ត្រីដែលមានជំងឺនេះប្រមាណជា 7% ក្នុងមួយឆ្នាំ។ ទោះបីយ៉ាងណា អត្រានៃការរស់រានមានជីវិតកើនឡើងខ្ពស់ផងដែរ នៅពេលយើងរកឃើញរោគសញ្ញាទាន់ពេលវេលា តាមរយៈការពិនិត្យសុដន់។ លោកស្រីវេជ្ជបណ្ឌិត Thay Sovannara បានថ្លែងថា ។ លោកស្រីបានបន្តទៀតថា ។ ដោយសង្កត់ធ្ងន់ទៅលើឱសថ និងការព្យាបាលការពារ និងបង្កើតកោសិកាថ្មី សេវាកម្ម SGMC ត្រូវបាន កសាងដើម្បីទទួលបានសុខមាលភាពទៅលើ គ្រប់ផ្នែក រៀបចំឡើងដើម្បីផ្ដល់នូវសុខភាពល្អ សម្រាប់គ្រប់សរីរាង្គទាំងអស់ ដោយមិនគ្រាន់តែព្យាបាលទៅលើរោគសញ្ញាដែលមានលក្ខណៈធ្ងន់ធ្ងរឡើយ។ SGMC មានការប្ដេជ្ញាចិត្តខ្ពស់នៅក្នុងការកសាងគោលដៅ នៃការរស់នៅប្រកបដោយសុខុមាលភាពដំបូងគេ និងល្អជាងគេនៅក្នុងប្រទេសកម្ពុជា ៕ | 2019-10-27T21:20:00+07:00 | freshnewsasia.com | https://m.freshnewsasia.com/index.php/en/localnews/137819-2019-10-27-07-20-52.html |
0c36cf2f-8034-4171-b487-94b58961b14c | ក្រុមការងារគ្រូពេទ្យលោក ហ៊ុន ម៉ានី ជិត៦០០នាក់ នឹងបន្តចុះពិនិត្យព្យាបាលជំងឺ ជូនប្រជាពលរដ្ឋក្នុងក្រុងបាវិត ខេត្តស្វាយរៀង ដោយឥតគិតថ្លៃនៅថ្ងៃស្អែកនេះ | នៅព្រឹកថ្ងៃទី២៧ ខែតុលា ឆ្នាំ២០១៩ស្អែកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៥៦៧នាក់ នឹងបន្តចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដោយឥតគិតថ្លៃ ដល់ប្រជាពល រដ្ឋប្រមាណជាង២ពាន់នាក់ នៅវិទ្យាល័យជីភូ ភូមិកំពោតប្រស់ សង្កាត់ច្រកម្ទេស ក្រុងបាវិត ខេត្តស្វាយរៀង។ ជំងឺដែលបានព្យាបាលជូនប្រជាពលរដ្ឋរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ ម៉ាស៊ីនផ្លុំរកមេរោគក្រពះតាមរយះខ្យល់ដង្ហើម ព្យាបាលរបួស វាស់ចង្វាក់បេះដូង ផ្នែកប្រព័ន្ធប្រសាទនិងបំបាត់ការឈឺចុកចាប់ មន្ទីរពិសោធន៍(វិភាគឈាម)...។ល។ មិនថារដូវប្រាំងឬវស្សា ឆ្ងាយឬជិត ទោះបីជាការងារមមាញឹកយ៉ាងណាក៏ដោយ ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមការដឹកនាំ និងចង្អុលបង្ហាញយ៉ាងឈ្លាសវៃរបស់លោក ហ៊ុន ម៉ានី នៅតែបន្តចុះទៅព្យាបាល ជូនប្រជាពលរដ្ឋមិនខ្លាចពីភាពនឿយហត់ ព្រោះតែចង់ឃើញបងប្អូប្រជាពលរដ្ឋមានសុខភាពល្អ។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់ បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការ ព្យា បាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជា ពលរដ្ឋ មួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គម ជាតិ។ មិនថារដូវប្រាំង មិនថារដូវវស្សា ទោះជាការងារមមាញឹករវល់យ៉ាងណា ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមការដឹកនាំ និងចង្អុលបង្ហាញយ៉ាងឈ្លាសវៃ និងប្រកបដោយថាមពល មិនដែលព្រងើយកន្តើយ ឬភ្លេចពីសុខទុក្ខបងប្អូនជនរួមជាតិឡើយ។ សូមបញ្ជាក់ថា នេះជាឆ្នាំទី៨ហើយ (២០១២-២០១៩) ដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៤,២៧៥នាក់ (បួនពាន់ពីររយចិតសិបប្រាំនាក់) ចុះពិនិត្យនិងព្យាល បាលជូនប្រជាពលរដ្ឋដោយឥតគិតថ្លៃចំនួន២០៣លើកមកហើយ៕ | 2019-10-26T17:54:00+07:00 | freshnewsasia.com | https://m.freshnewsasia.com/index.php/en/localnews/137730-2019-10-26-03-54-04.html |
dd1ec5aa-aaaf-4610-9de9-5b039aa357a1 | រោគសញ្ញាមហារីកសុដន់ និងវិធីព្យាបាល | គ្រូពេទ្យជំនាញសុខភាពអះអាង ថា ការថតឆ្លុះពិនិត្យសុដន់ ឬដោះ ហៅជាភាសាអង់គ្លេសថា ម៉ាមម៉ូក្រាម (Mammogram) អាចជួយកាត់បន្ថយអត្រាស្លាប់ដោយសារជំងឺមហារីកសុដន់ បើសិនជាការពិនិត្យតាមដាននោះធ្វើបានត្រឹមត្រូវតាមការណែនាំរបស់វេជ្ជបណ្ឌិតជំនាញ។ តើមហារីកសុដន់ បង្ហាញរោគសញ្ញាអ្វីខ្លះ? តើគេអាចព្យាបាលវាដោយវិធីណា? គេហទំព័រវេជ្ជសាស្ត្រផ្នែកជំងឺមហារីកឱ្យដឹងថា រហូតមកដល់ពេលនេះ គេនៅមិនទាន់អាចរកឃើញពីមូលហេតុដែលនាំឱ្យស្ត្រីកើតជំងឺមហារីកសុដន់នោះទេ។ មហារីកសុដន់ មិនបង្ហាញឱ្យឃើញរោគសញ្ញាអ្វីទេ នៅក្នុងដំណាក់កាលដំបូងៗ លើកលែងតែគ្រូពេទ្យថតឆ្លុះពិនិត្យសុដន់ដោយម៉ាស៊ីន ដែលហៅថា ម៉ាមម៉ូក្រាម រួចបន្តធ្វើកោសល្យវិច័យលើសាច់ដុំរឹង ឬថង់ទឹកក្នុងសុដន់ ទើបអាចបញ្ជាក់ច្បាស់ពីជំងឺមួយនេះ។ គេហទំព័រដដែលបន្តថា គេអាចកត់សំគាល់រោគសញ្ញាមួយចំនួននៃជំងឺមហារីកសុដន់ ដូចជាសុដន់ឈឺឬចុងសុដន់ឈឺ ស្បែកនៅជុំវិញសុដន់ដូរពណ៌ មានដុំពករឹងឬកន្លែងផតស្បែក មានដំបៅ និងហើមក្លៀកជាដើម។ អ្នកស្រីវេជ្ជបណ្ឌិត គ្រីស្ទីណា លី (Christina LEE) គ្រូពេទ្យជំនាញផ្នែកសុខភាពទូទៅ នៅគ្លីនិកមួយក្នុងក្រុងឡុងប៊ិច (Long Beach) រដ្ឋកាលីហ្វរនីញ៉ា (California) មានប្រសាសន៍ថា ប្រសិនបើស្ត្រីសង្ស័យពីរោគសញ្ញាណាមួយនៃជំងឺមហារីកសុដន់ គេគួរតែទៅពិគ្រោះជាមួយវេជ្ជបណ្ឌិតជំនាញភ្លាម ដើម្បីឆ្លុះថតឱ្យបានឃើញច្បាស់ មុននឹងទទួលបានសេវាព្យាបាល៖ « »។ គ្រូពេទ្យជំនាញផ្នែកសុខភាពទូទៅរូបនេះ មានប្រសាសន៍បន្តថា ស្ត្រីខ្មែរភាគច្រើន មានការអៀនខ្មាស មិនចង់ឱ្យគ្រូពេទ្យស្ទាបដោះនោះឡើយ ហើយស្ត្រីខ្លះទៀត ខ្លាចឈឺ នៅពេលគេគាបដោះសង្កត់លើឧបករណ៍ថត។ អ្នកស្រីអះអាងថា ប្រការដែលឈឺមួយភ្លែតនៅពេលថតឆ្លុះ វាប្រសើរជាងសេវាព្យាបាលដែលប្រើរយៈពេលយូរ៖ « »។ ក្រុមវេជ្ជបណ្ឌិតផ្នែកជំងឺមហារីកនៅសហរដ្ឋអាមេរិក ឱ្យដឹងថា កត្តាចម្បងដែលស្ត្រីប្រឈមខ្លាំងនឹងជំងឺមហារីកសុដន់ គឺទាក់ទងនឹងវ័យ ជាពិសេស ស្ត្រីដែលមានអាយុចន្លោះពី ៤០ ទៅ ៥០ឆ្នាំ។ ក៏ប៉ុន្តែ ស្ត្រីវ័យក្រោម ៤០ឆ្នាំ ក៏មានកើតជំងឺមហារីកសុដន់ដែរ។ ភាគច្រើនស្ត្រីកើតជំងឺមហារីកសុដន់ដោយសារ ស្ត្រីនោះមានមាតា ឬបងប្អូនស្រី កើតជំងឺមហារីកស្បូន និងសុដន់។ ស្ត្រីដែលចាប់ផ្ដើមមានរដូវនៅវ័យក្មេងអាយុ ១២ឆ្នាំ ឬក៏ស្ត្រីដែលអស់រដូវ (Menopause) អាយុលើសពី ៥៥ឆ្នាំ។ ស្ត្រីដែលគ្មានកូន ឬស្ត្រីដែលមានកូនអាយុ លើសពី ៣០ឆ្នាំ ស្ត្រីប្រើថ្នាំពន្យារកំណើតប្រភេទគ្រាប់ និងស្ត្រីធាត់ខ្លាំងពេក ដែលមិនបានហាត់ប្រាណ និងស្ត្រីទទួលទានសុរាច្រើនហួសហេតុ។ បន្ថែមពីលើនេះស្ត្រី ធ្លាប់ថតកាំរស្មីអេច្ច (X-Ray) លើទ្រូង ដោយប្រើវិទ្យុសកម្ម (Radiation) ជាដើម។ គ្រូពេទ្យជំនាញផ្នែកសុខភាពទូទៅ អ្នកស្រីវេជ្ជបណ្ឌិត គ្រីស្ទីណា លី (Christina LEE) ផ្ដល់ដំបូន្មានថា ស្ត្រីអាយុចន្លោះពី ៤០ឡើងទៅ គួរថតពិនិត្យសុដន់ រៀងរាល់ឆ្នាំ រហូតដល់អាយុ ៥៤ឆ្នាំ។ អ្នកស្រីវេជ្ជបណ្ឌិត មានប្រសាសន៍ថា នៅពេលថតឆ្លុះដំបូង Mammogram សង្ស័យមានរោគសញ្ញាណាមួយនៃជំងឺមហារីកសុដន់ គ្រូពេទ្យជំនាញនឹងបន្តពិនិត្យបន្ថែមទៀត ដូចជាកាត់យកសាច់ដុំរឹង ឬថង់ទឹក ក្នុងសុដន់ ទៅធ្វើកោសល្យវិច័យ៖ « »។ អ្នកស្រីវេជ្ជបណ្ឌិតមានប្រសាសន៍ថា ការព្យាបាលជំងឺមហារីកសុដន់ គឺព្យាបាលទៅតាមដំណាក់កាលនៃជំងឺមហារីក។ ប្រសិនបើអ្នកជំងឺ ឆាប់ពិនិត្យរកឃើញជំងឺមហារីកនៅក្នុងដំណាក់កាលដំបូងៗ វិធីព្យាបាលនឹងមានប្រសិទ្ធភាពបាន ១០០%។ ការព្យាបាលជំងឺមហារីកដោះ ដូចគ្នានឹងជំងឺមហារីកផ្សេងទៀតដែរ គឺមានទាំងវិធីព្យាបាលដោយថ្នាំ ដោយវិទ្យុសកម្ម និងការវះកាត់ ហើយបញ្ហានេះ គឺអាស្រ័យដោយកម្រិតធ្ងន់ ឬស្រាលនៃជំងឺមហារីកសុដន់៖ « »។ ស្ថិតិនៅសហរដ្ឋអាមេរិកបង្ហាញថា ក្នុងអំឡុងឆ្នាំ២០១៨ មានករណីថ្មីនៃអត្រាស្ត្រីកើតជំងឺមហារីកសុដន់ចំនួន ជាង ២៦ម៉ឺននាក់ ហើយក្នុងមួយឆ្នាំៗ មានស្ត្រីយ៉ាងតិច ៤ម៉ឺននាក់ស្លាប់ ដោយសារជំងឺមហារីកសុដន់នេះ។ ចំណែកនៅប្រទេសកម្ពុជាវិញគេពុំមានស្ថិតិអំពីអត្រាស្លាប់នៃអ្នកកើតជំងឺមហារីកសុដន់នេះទេ។ ក៏ប៉ុន្តែ បើតាមការអះអាងរបស់លោកសាស្ត្រាចារ្យ គួយ សំណាង វេជ្ជបណ្ឌិតឯកទេសផ្នែកជំងឺមហារីកនៃមន្ទីរពេទ្យមិត្តភាពខ្មែរ-សូវៀត ធ្លាប់ប្រាប់កាសែតក្នុងស្រុកថា ក្នុងមួយថ្ងៃៗ មានស្ត្រីខ្មែរមកពិនិត្យ សម្រាកពេទ្យ និងមកទទួលការព្យាបាលជំងឺមហារីកទូទៅ ដោយការបាញ់កាំរស្មី មានចំនួនជាង ១០០នាក់ ហើយអ្វីដែលគួរឱ្យព្រួយបារម្ភនោះគឺ មហារីកសុដន់ ជាប់ចំណាត់ថ្នាក់លេខ២។ លោកសាស្ត្រាចារ្យមានប្រសាសន៍បន្តថា បើតាមស្ថិតិឆ្នាំ២០១៦ អត្រាស្ត្រីកើតជំងឺមហារីកសុដន់ មាន ១២% ដែលមានអាយុចន្លោះ ពី ៣០ឆ្នាំ ដល់ ៥០ឆ្នាំ។ ក្រុមវេជ្ជបណ្ឌិតផ្នែកជំងឺមហារីកនៅសហរដ្ឋអាមេរិកឱ្យដឹងបន្ថែមថា គ្មានវិធីណាមួយ ដើម្បីការពារមិនឱ្យស្ត្រីកើតជំងឺមហារីកសុដន់បានទេ ប៉ុន្តែអត្រាព្យាបាលអ្នកជំងឺមហារីកសុដន់ កម្រិតទី១ គឺអាចព្យាបាលជាបាន ១០០% កម្រិតទី៣ បាន ៧២% ហើយអ្នកដែលមានកម្រិតទី៤ គឺអាចព្យាបាលបានជាចំនួន ២២% ក្នុងរយៈពេល ៥ឆ្នាំ។ សំខាន់ជាងនេះទៅទៀត គេអាចមានវិធីសាស្ត្រមួយចំនួន ដើម្បីកាត់បន្ថយហានិយភ័យខ្ពស់នៃជំងឺមហារីកសុដន់នេះ រួមមាន ស្ត្រីត្រូវយកចិត្តទុកដាក់ថតពិនិត្យសុដន់ តាមការណែនាំរបស់វេជ្ជបណ្ឌិត ទោះបីជាគ្មានក្រុមគ្រួសារកើតជំងឺមហារីកក៏ដោយ ហាត់ប្រាណឱ្យបានទៀងទាត់ បរិភោគរបបអាហារទ្រទ្រង់សុខភាព រក្សាទម្ងន់កុំឱ្យធាត់ខ្លាំងពេក កាត់បន្ថយការទទួលទានសុរា និងកាត់បន្ថយការព្យាបាលដោយប្រើអ័រម៉ូន (Hormone) ជំនួស ក្រោយដែលស្ត្រីធ្វើទុក្ខខ្លាំងនៅពេលអស់រដូវ (Menopause)៕ | 2019-10-25T10:40:00+07:00 | rfa.org | https://www.rfa.org/khmer/program/health/breast-cancer-causes-signs-and-symptoms-10242019233300.html |
0b32edee-26b3-4fa8-9f60-fc814262d134 | ៣ថ្ងៃ ចាប់មេខ្លោងបាន៤នាក់ ជួញដូរគ្រឿងញៀនឆ្លងដែនជិត១០០គីឡូក្រាម | ខេត្តកំពង់ធំ ៖ នៅព្រឹកថ្ងៃទី២៤ តុលា ២០១៩ នេះស្នងការដ្ឋាននគរបាលខេត្តកំពង់ធំ បានធ្វើសន្និសីទសារព័ត៌មាន ជាមួយគ្រឿងញៀនចំនួន៥៣គីឡូក្រាម ត្រូវបានរកឃើញបន្ថែមទៀត ក្រោយពីចាប់បានមេខ្លោងជួញដូរគ្រឿងញៀនឆ្លងដែនចំនួន៤នាក់ និងរឹបអូសបានគ្រឿងញៀនប្រមាណ ៤០គីឡូក្រាម កាលពីថ្ងៃទី២១ តុលា កន្លងទៅនេះ ។ ប្រតិបត្តិការរុករកទីតាំងលួចលាក់ស្តុកគ្រឿងញៀនបន្ថែមនេះ ធ្វើឡើងនៅរសៀលថ្ងៃទី២៣ តុលា ម្សិលមិញនេះ ដោយមានការចូលរួមពីកម្លាំងអធិការស្រុកកំពង់ស្វាយ និងអាជ្ញាធរ ភូមិឃុំ ដឹកនាំ ឆែកឆេររុករកវត្ថុតាងដោយ លោកអ៊ិត សុធា ព្រះរាជអាជ្ញា និងស្នងការនគរបាលខេត្តកំពង់ធំ នៅចំណុចផ្ទះមួយខ្នង ស្ថិតនៅក្នុងភូមិសានគរ (ខ) ឃុំសានគរ ស្រុកកំពង់ស្វាយ ខេត្តកំពង់ធំ ត្រង់ចំណុចខាងកើតប្រឡាយទំនប់៣០កញ្ញា ជាកន្លែង ដែលជនសង្ស័យបានលាក់ថ្នាំញៀន ប្រភេទមេតមហ្វេតាមីន ( ម៉ាទឹកកក) នៅក្នុងផ្ទះធ្វើអំពើ ស័ង្កសី សង់ជាប់នឹងដី ។ ក្នុងពេលឆែកឆេរ ជនសង្ស័យទាំង៤នាក់ ត្រូវកម្លាំងសមត្ថកិច្ចនាំមកចង្អុលបង្ហាញនូវវត្ថុតាង ក្រោយពីបើកសោ សមត្ថកិច្ចជំនាញបានរកឃើញ វ៉ាលិសក្រណាត់ចំនួន៣ មានពណ៌ក្រហម ពណ៌ខ្មៅ និងពណ៌ខៀវ ដែលបានលាក់ទុកនៅក្រោមគ្រែ សមត្ថកិច្ចក៏បាននាំយកវ៉ាលិសទាំង៣ មកឆែកឆេរប្រទះឃើញ ថ្នាំញៀនដែលមានការវេចខ្ចប់ដាក់សំបកកញ្ចប់តែ ដែលមានពណ៌ទឹកមាស មានរូបសញ្ញាផ្កាយចំនួន៥ ដើម្បីបំភាន់ភ្នែកមហាជន ចំនួន៥៣ដុំ ស្មើនឹង៥៣គីឡូក្រាម ។ ជនសង្ស័យចំនួន៤នាក់ ពាក់ព័ន្ធករណីជួញដូរគ្រឿងញៀនដ៏ធំ នៅខេត្តកំពង់ធំ រួមមាន ៖ ទី១ ឈ្មោះ SAk SAESONG អាយុ៣២ឆ្នាំ ជនជាតិថៃ ទី២ ឈ្មោះ សុខ ប៊ុនសិរិឆ័យ អាយុ៤២ឆ្នាំ ទី៣ ឈ្មោះ លី តឹក អាយុ៥៣ឆ្នាំ និងទី៤ ឈ្មោះ គង់ វណ្ណៈ អាយុ៤០ឆ្នាំ ។ ក្រោយពីបានឆែកឆេររកឃើញថ្នាំញៀន៥៣គីឡូក្រាម សមត្ថកិច្ចបាននាំជនសង្ស័យទាំង៤នាក់ ទៅឃុំខ្លួននៅពន្ធនាគារវិញ ចំណែកវត្ថុតាង ត្រូវបាននាំយករក្សាទុកនៅស្នងការដ្ឋាននគរបាលខេត្តកំពង់ធំ ។ សូមជម្រាបថា ប្រតិបត្តិការបង្ក្រាបគ្រឿងញៀនឆ្លងដែនទ្រង់ទ្រាយធំរហូតទទួលបានជោគជ័យនេះ គឺសមត្ថកិច្ចបានបើកការស៊ើបអង្កេតជាច្រើនខែមកហើយ ឈានដល់ស្រាវជ្រាវឃើញមេខ្លោងចែកចាយគ្រឿងញៀនឆ្លងដែនដ៏ធំចំនួន៤នាក់ និងរឹបអូសបានគ្រឿងញៀនសរុបចំនួន៩៣គីឡូក្រាម នេះអាចចាត់ទុកថា ជាប្រវត្តិសាស្ត្រសម្រាប់ខេត្តកំពង់ធំ ដែលក្នុងរយៈពេល៣ថ្ងៃ សមត្ថកិច្ចទទួលបានជោគជ័យ និងសុវត្ថិភាព ៕ | 2019-10-24T14:48:47+07:00 | kbnnews.com | https://kbn.news/archives/138905 |
324f7d87-2ef8-4079-b4b9-f7d31ec5dd7c | ជីវិតថ្លៃណាស់ ! បុរសចិនម្នាក់ បណ្តោយខ្លួនឲ្យមូសខ្លាខាំ រហូតកើតជំងឺគ្រុនឈាមស្លាប់… | បុរសជាជនជាតិចិនម្នាក់ បានកើតមានជំងឺគ្រុនឈាម ហើយបានស្លាប់យ៉ាងអាណោចអាធ័ម កាលពី វេលាម៉ោង១ និង៥០នាទីរំលងអាធ្រាត្រ ឈានចូលថ្ងៃទី២៣ ខែតុលា ឆ្នាំ២០១៩ នៅក្នុងនៅមន្ទីរពេទ្យបង្អែកខេត្តសៀមរាប ស្ថិតនៅក្នុងភូមិមណ្ឌល១ សង្កាត់ស្វាយដង្គំ ក្រុងសៀមរាប។ ជនរងគ្រោះដែលកើតជំងឺគ្រុនឈាមស្លាប់នេះ ឈ្មោះ QIU MINGKANG ភេទប្រុស កើតថ្ងៃទី២៨-០៦-១៩៨៤ ជនជាតិចិន មុខរបរលក់ដូរ ស្នាក់នៅក្រុងប៉ោយប៉ែត ខេត្តបន្ទាយមានជ័យ។ ក្រុមគ្រូពេទ្យនៅខេត្តសៀមរាប បានឲ្យដឹងថា កាលពីវេលាម៉ោង២២ និង៤០នាទី ថ្ងៃទី២២ ខែតុលា ឆ្នាំ២០១៩ ជនរងគ្រោះត្រូវបានបញ្ជូនពីគ្លីនិក ទេវិន ខេត្តបន្ទាយមានជ័យ តាមរថយន្តសង្គ្រោះបន្ទាន់ មកកាន់មន្ទីរពេទ្យបង្អែកខេត្តសៀមរាប តែដោយសភាពជំងឺធ្ងន់ធ្ងរពេក នាវេលាម៉ោង០១ និង៥០នាទីរំលងអាធ្រាត្រ ឈានចូលថ្ងៃទី២៣ ខែតុលា ឆ្នាំ២០១៩ ជនរងគ្រោះក៏បានស្លាប់។ សមត្ថកិច្ច បញ្ជាក់ថា ផ្អែកតាមការស្រាវជ្រាវរបស់ សមត្ថកិច្ចជំនាញ និងលោកវេជ្ជបណ្ឌិត អ៊ិត ឆបឆរ័ត្ន គ្រូពេទ្យអមតុលាការ បានសន្និដ្ឋានថា ជនរងគ្រោះស្លាប់ដោយសារជំងឺគ្រុនឈាម។ សាកសពត្រូវបានបញ្ជូនទៅតម្កល់ទុកបណ្តោះអាសន្ននៅវត្តទឹកថ្លា រាជធានីភ្នំពេញ ដើម្បីរង់ចាំការសម្រេចពីក្រុមគ្រួសារ និងស្ថានទូតសាមី៕ | 2019-10-24T10:08:21+07:00 | kbnnews.com | https://kbn.news/archives/138864 |
bd4bfe3a-6a2b-42b7-a4c8-3752b0ae963d | សមាគមសម្ព័ន្ធយុវជនវៀតណាម ចុះជួយពិនិត្យព្យាបាលជំងឺ និងចែកកង់ដល់សិស្សក្រីក្រ នៅស្រុកកំពង់រោទិ៍ ខេត្តស្វាយរៀង | លោក តូច ប៉ូលីវ៉ា អនុប្រធានសហភាពសហព័ន្ធយុវជនកម្ពុជា ខេត្តស្វាយរៀង និងជាប្រធានក្រុមការងារស.ស.យ.ក ចុះជួយស្រុកកំពង់រោទិ៍ តំណាងលោក ឌី វិជ្ជា ប្រធានសហភាពសហព័ន្ធយុវជនកម្ពុជា ខេត្តស្វាយរៀង និងលោក វ៉ ជិនទង់ថាញ់ ប្រធានសមាគមសម្ព័ន្ធយុវជនវៀតណាម ខេត្តឡុងអាន ដឹកនាំក្រុមការងារចុះពិនិត្យព្យាបាលជំងឺ ចែកកង់ដល់សិស្សក្រីក្រ ប្រគល់ផ្ទះមិត្តភាព និងប្រគល់ទទួលសម្ភារកម្សាន្ដកុមារ នៅឃុំត្នោត និងឃុំញរ ស្រុកកំពង់រោទិ៍ ខេត្តស្វាយរៀង។ ពិធីនេះត្រូវបានធ្វើឡើងនៅថ្ងៃទី២២ ខែតុលា ឆ្នាំ២០១៩ មានការចូលរួមពីអភិបាលស្រុកកំពង់រោទិ៍, អនុប្រធាន សមាជិកក្រុមការងារ ស.ស.យ.ក ចុះជួយស្រុកកំពង់រោទិ៍, គណៈប្រតិភូស.ស.យ.វ ខេត្តឡុងអាន, ក្រុមគ្រូពេទ្យស្ម័គ្រចិត្តវៀតណាមខេត្តឡុងអាន, មេឃុំ ក្រុមប្រឹក្សាឃុំត្នោត គណៈកម្មាធិការស.ស.យ.ក ស្រុក ស.ស.យ.ក ឃុំ និងប្រជាពលរដ្ឋសិស្សានុសិស្ស សរុបចំនួន៥០០នាក់។ ថ្លែងនៅក្នុងឱកាសនោះ លោក តូច ប៉ូលីវ៉ា បានលើកឡើងថា ចំណងសាមគ្គីភាព មិត្តភាព និងកិច្ចសហប្រតិបត្ដិការ រវាងខេត្ដយើងទាំងពីរ (ស្វាយរៀង-ឡុងអាន) នឹងបន្ដថែរក្សានូវប្រពៃណីទំនាក់ទំនងដ៏ល្អនេះ ហើយធានារក្សាសន្តិសុខសណ្តាប់ធ្នាប់ និងការអភិវឌ្ឍតំបន់ព្រំដែនខេត្តទាំងពីរ។ លោកបន្តថា ប្រជាជនខេត្តទាំងពីរ តែងតែរួមគ្នាលើកកម្ពស់ជីវភាពរស់នៅ ឲ្យកាន់តែប្រសើរឡើង ស្របតាមពាក្យស្លោក «ភូមិផងល្អប្រសើរ មិត្ដភាពជាប្រពៃណី សហប្រតិបត្ដិការ លើគ្រប់វិស័យ រឹងមាំយូរអង្វែង»។ លោកបញ្ជាក់ទៀតថា ឆាប់ៗខាងមុខនេះ ខេត្តស្វាយរៀង នឹងរៀបចំពិធីប្រណាំងទូក នៅទន្លេវ៉ៃគោ ក្រុងស្វាយរៀង ថ្ងៃទី២៧ ខែតុលា ឆ្នាំ២០១៩ ដើម្បីអបអរសាទរព្រះរាជពិធី បុណ្យអុំទូក បណ្តែតប្រទីប និងសំពះព្រះខែ អកអំបុក បង្កបរិយាកាសសប្បាយរីករាយជូនប្រជាពលរដ្ឋបានទស្សនាកម្សាន្ត មានទាំងការតាំងពិព័រណ៍ផលិតផល ការប្រគុំតន្ត្រីស្រុកស្រែ បណ្តែតប្រទីប បាញ់កាំជ្រួច ដូច្នេះសូមពលរដ្ឋចូលរួមរីករាយឲ្យបានច្រើនកុះករ ក្រោមម្លប់សន្តិភាព។ ជាពិសេស ថ្ងៃទី៩ ខែវិច្ឆិកា បុណ្យឯករាជ្យជាតិ សូមលោកតា លោកយាយ អ៊ំពូមីង ប្រជាពលរដ្ឋទាំងអស់គ្នា ចូលរួមពិសារអំបុក ការពារជាតិ សាសនា ព្រះមហាក្សត្រ៕ | 2019-10-24T00:21:00+07:00 | freshnewsasia.com | https://m.freshnewsasia.com/index.php/en/localnews/137470-2019-10-23-10-21-57.html |
dff47ae6-999a-4480-8c77-b5489cfbecb9 | ប្រហែសពេកហើយ ! យុវជនម្នាក់យកសំណាញ់រុំនឹងខ្លួនហែលឆ្លងទឹកប្រឡាយ លុះដល់ពាក់កណ្តាល សាច់សំណាញ់ព័ន្ធជើងហែលលែងរួច លង់ស្លាប់… | យុវជនម្នាក់ បានយកសំណាញ់រុំនឹងខ្លួន ហើយហែលឆ្លងទឹកប្រឡាយបំណងឆ្លងទៅត្រើយម្ខាងទៀត តែអកុសល ពេលទៅដល់ពាក្យកណ្តាលប្រឡាយ ស្រាប់តែសាច់សំណាញ់ព័ន្ធហែលទឹកលែងរួច បណ្តាលឲ្យលិចលង់ ឈ្លក់ទឹកស្លាប់យ៉ាងអាណោចអាធ័ម។ ករណីមនុស្សលង់ទឹកស្លាប់នេះ បានកើតឡើង នៅវេលាម៉ោងប្រហែល ៣ និង៤៥នាទីរសៀល ថ្ងៃទី២២ ខែតុលា ឆ្នាំ២០១៩ ត្រង់ចំណុចទឹកប្រឡាយថ្នល់ចាស់ ខាងត្បូងភូមិសួនសារ ឃុំយាង ស្រុកពួក ។ យុវជនរងគ្រោះដែលលង់ទឹកស្លាប់នេះ មានឈ្មោះឃួន មេសា អាយុ១៧ឆ្នាំ រស់នៅភូមិស្វាយ ឃុំសសរស្តម្ភ ស្រុកពួក ។ ប្រភពពីកន្លែងកើតហេតុ បានឲ្យដឹងថា មុនពេលកើតហេតុ ជនរងគ្រោះ បានទៅបង់ត្រីនៅតំបន់តាមប្រឡាយថ្នល់ចាស់ ជាមួយបងប្រុសម្នាក់ទៀត។ ពេលទៅដល់ ជនរងគ្រោះពុំទាន់បានបង់ត្រីទេ និងបានយកសំណាញ់រុំខ្លួន ហើយចុះហែលឆ្លងប្រឡាយទៅត្រើយម្ខាងទៀត តែអកុសល ពេលទៅដល់ពាក់កណ្តាលប្រឡាយ ស្រាប់តែសាច់សំណាញ់បានរុំព័ន្ធជើងជនរងគ្រោះ ហែលលែងរួច បណ្តាលឲ្យលង់លិចចូលទៅក្នុងទឹកតែម្តង។ ចំណែក បងប្រុសរវល់ស្ទួចត្រី ស្រាប់តែងាកទៅមើលប្អូនហែលឆ្លងទឹក ឃើញតែមួកអណ្ដែតទឹក ទើបដឹងថាប្អូនបានលង់ទឹក ហើយក៏រត់មកហៅអ្នកស្រុកឲ្យជួយមុជរាវ ទម្រាំតែរកជនរងគ្រោះឃើញ គឺជនរងគ្រោះឈ្លក់ទឹកស្លាប់បាត់ទៅហើយ និងរាយការណ៍មកមត្ថកិច្ចជួយអន្តរាគមន៍។ សមត្ថកិច្ច បញ្ជាក់ថា ក្រោយទទួលបានដំណឹងមានករណីមនុស្សលង់ទឹកស្លាប់ កម្លាំងសមត្ថកិច្ចជំនាញបានចុះទៅពិនិត្យជនរងគ្រោះ ឃើញថា ពិតជាលង់ទឹកស្លាប់មែន រួចប្រគល់សពជនក្រុមគ្រួសារ យកទៅធ្វើបុណ្យតាមប្រពៃណី៕ | 2019-10-23T15:43:38+07:00 | kbnnews.com | https://kbn.news/archives/138814 |
31a6d8c3-ed35-46e8-a480-8be10e97d17e | សង្ស័យមានជំងឺក្រពះធ្ងន់! ជនអនាថាម្នាក់ បន្ទាប់ពីហូបបាយរួច ស្រាប់តែប្រកាច់ចេញឈាមតាមមាត់ និងច្រមុះ ស្លាប់ភ្លាមៗ | បុរសជាជនអនាថាម្នាក់ សង្ស័យមានជំងឺក្រពះធ្ងន់ធ្ងរជាយូរមកហើយ បន្ទាប់ពីហូបបាយរួច ស្រាប់តែប្រកាច់ចេញឈាមតាមមាត់ និងច្រមុះ ស្លាប់ភ្លាមៗ បន្ទាប់ពីហូបបាយរួច កាលពីថ្ងៃទី ២២ ខែតុលា ឆ្នាំ ២០១៩ ស្ថិតនៅលើសួនច្បារមាត់ទន្លេផ្លូវព្រស៊ីសុវត្ថិ កែងផ្លូវ១៧៨ ក្នុងភូមិ១ សង្កាត់ជ័យជម្នះ ខណ្ឌដូនពេញ ។ សពបុរសអនាថាខាងលើ ឈ្មោះ លាភ អាយុ២៨ឆ្នាំ ស្នាក់នៅ និងមុខរបរមិនពិតប្រាកដ។ សមត្ថកិច្ចមូលដ្ឋានបានឲ្យដឹងថា មុនពេលកើតហេតុ ជនរងគ្រោះ និងបុរសម្នាក់ទៀត ដែលស្គាល់គ្នា បានហូបបាយរួមគ្នា នៅលើបង់លើសួនច្បារមាត់ទន្លេ។ បន្ទាប់ពីហូបរួច បុរសដែលស្គាល់គ្នានោះ បានចុះទៅមាត់ទន្លេ ។ មួយសន្ទុះក្រោយមក ក៏បានឡើងមកកន្លែងហូបបាយរួមគ្នាវិញ ស្រាប់តែឃើញជនរងគ្រោះ ដេកផ្កាប់មុខ និងមានឈាមហូរចេញតាមមាត់ និងច្រមុះយ៉ាងច្រើន មិនដល់កន្លះម៉ោងផង ជនរងគ្រោះក៏ដាច់ខ្យល់ស្លាប់តែម្តង។ ក្រោយពេលកើតហេតុ សមត្ថកិច្ចបានមកពិនិត្យដល់កន្លែងកើតហេតុ និងបានសន្និដ្ឋានថា ជនរងគ្រោះសង្ស័យមានជំងឺក្រពះធ្ងន់ធ្ងរ ទើបបានជាបន្ទាប់ពីហូបបាយរួច ស្រាប់តែប្រកាច់ចេញឈាមតាមមាត់ និងច្រមុះ ស្លាប់ភ្លាមៗ បែបនេះ ៕ | 2019-10-23T10:29:51+07:00 | kbnnews.com | https://kbn.news/archives/138758 |
b2c8abc3-e3d9-43f3-91a5-cc8571fb6775 | ក្រសួងសុខាភិបាល ដាក់បញ្ជូលឱសថថ្មីមួយមុខបន្ថែមទៀត ដើម្បីព្យាបាលជំងឺគ្រុនចាញ់ឱ្យកាន់តែមានប្រសិទ្ធភាពខ្ពស់ | លោកសាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានថ្លែងថា ក្រសួងសុខាភិបាលបានដាក់បញ្ជូលថ្នាំមួយប្រភេទថ្មីបន្ថែមទៀត ដើម្បីព្យាបាលជំងឺគ្រុនចាញ់ ដែលមានឈ្មោះថា Primaquin ដែលមានសមត្ថភាពពិសេស អាចព្យាបាលអ្នកដែលមានជំងឺគ្រុនចាញ់ ដោយទទួលបានប្រសិទ្ធភាពខ្ពស់ ថែមទាំងអាចបង្ការជំងឺគ្រុនចាញ់ មិនឱ្យឆ្លងរាលទៅមនុស្សដ៏ទៃទៀត តាមរយៈសត្វមូសផងដែរ។ លោកសាស្រ្តាចារ្យ ម៉ម ប៊ុនហេង បានថ្លែងយ៉ាងដូចនេះនាព្រឹកថ្ងៃទី២២ ខែតុលា ឆ្នាំ២០១៩នេះ ក្នុងឱកាសដែលលោកបានអញ្ជើញជាអធិបតី ក្នុងកិច្ចប្រជុំប្រឹក្សាយោបល់លើវឌ្ឍនភាពការងារ របស់ក្រុមការងារពិសេសថ្នាក់ខេត្ត សម្រាប់លុបបំបាត់ជំងឺគ្រុនចាញ់ និងយុទ្ធសាស្រ្តលុបបំបាត់ជំងឺគ្រុនចាញ់ ដែលបានរៀបចំឡើងនៅទីស្តីការក្រសួងសុខាភិបាល ដោយមានការចូលរួមពីថ្នាក់ដឹកនាំក្រសួង ប្រធាន អនុប្រធាន និងមន្ត្រីបង្គោលគ្រប់គ្រងកម្មវិធីជាតិនៃមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្រ្ត អភិបាលរងខេត្តជាប្រធានក្រុមការងារពិសេសថ្នាក់ខេត្ត សម្រាប់លុបបំបាត់ជំងឺគ្រុនចាញ់ ប្រធានមន្ទីរសុខាភិបាលខេត្ត និងប្រធានកម្មវិធីគ្រុនចាញ់ខេត្តមកពី២១ខេត្ត ព្រមទាំងមន្ត្រីបង្គោលតំណាងអន្តរក្រសួងជាដៃគូ និងដៃគូអភិវឌ្ឍន៍ជាប់ពាក់ព័ន្ធទាំងអស់ផងដែរ។ លោកសាស្រ្តាចារ្យ ម៉ម ប៊ុនហេង បានបញ្ជាក់ថា ក្រសួងសុខាភិបាល និងមន្ត្រីសុខាភិបាលទាំងអស់ តែងតែបានខិតខំធ្វើតេស្ត រកអ្នកដែលមានមេរោគគ្រុនចាញ់ឱ្យបានច្រើន នៅតាមតំបន់ដែលមានហានិភ័យខ្ពស់ ដើម្បីពិនិត្យមើលប្រភេទនៃជំងឺគ្រុនចាញ់ ដោយបច្ចុប្បន្ននេះយើងបានបន្ថែមឱសថថ្មីមួយប្រភេទទៀត ដែលមានឈ្មោះថា Primaquin ដែលមានប្រសិទ្ធភាពខ្ពស់សំរាប់សម្លាប់មេរោគប្រភេទ វីវ៉ាក់ ដែលត្រូវធ្វើការព្យាបាលដោយប្រើឱសថប្រភេទនេះរយៈ១៤ថ្ងៃ ដើម្បីទទួលបានលទ្ធផលល្អប្រសើរ។ មកដល់ពេលនេះបានធ្វើឱ្យជំងឺគ្រុនចាញ់មានការធ្លាក់ចុះទាប ហើយក្នុងនោះដែរក្នុងរយៈពេលប៉ុន្មានឆ្នាំចុងក្រោយនេះ មិនមានអ្នកស្លាប់ដោយសារជំងឺគ្រុនចាញ់នោះទេ។ លោកសាស្រ្តាចារ្យ ម៉ម ប៊ុនហេង បានបញ្ជាក់ទៀតថា បច្ចុប្បន្ននេះក្រសួងបាននឹងកំពុងធ្វើការសាងល្បងថ្នាំ Primaquin នេះចំនួន៤ខេត្តជាមុនសិន បើឃើញថានៅតែមានប្រសិទ្ធខ្ពស់ ក្រសួងនិងបន្តប្រើប្រាស់ឱសថប្រភេទនេះ ទៅតាមបណ្តាខេត្តផ្សេងៗទៀតផងដែរ ដើម្បីធ្វើយ៉ាងណាឈានទៅដល់ផែនការលុបបំបាត់ជំងឺគ្រុនចាញ់ គ្រប់ប្រភេទឲ្យបានតាមការកំណត់នៅឆ្នាំ២០២៥។ លោករដ្ឋមន្ត្រី ម៉ម ប៊ុនហេង បានបន្ថែមទៀតថា តាមការត្រួតពិនិត្យតាមដានជាប់ជាប្រចាំ មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ដ្រ និងបាណកសាស្ដ្រ (ម.គ.ច) បានផ្តោតការធ្វើអន្តរាគមន៍យ៉ាងខ្លាំងក្លា នៅតំបន់ដែលមានករណីជំងឺគ្រុនចាញ់ខ្ពស់ ដែលបច្ចុប្បន្នមាននៅក្នុងខេត្តចំនួន៧រួមមាន៖ ខេត្តពោធិ៍សាត់ ខេត្តកំពង់ស្ពឺ ខេត្តស្ទឹងត្រែង ខេត្តមណ្ឌលគិរី ខេត្តព្រះវិហារ ខេត្តក្រចេះ និងខេត្តរតនគិរី និងតេស្ត ការព្យាបាលជំងឺ ព្រមទាំងផ្តល់ប្រឹក្សាអប់រំសុខភាពពីជំងឺគ្រុនចាញ់ ដល់ប្រជាជនដែលនៅតំបន់រងគ្រោះទាំងនោះ ដែលជាលទ្ធផលចំនួនករណីធ្វើតេស្តជំងឺមានការកើនឡើង១៤៤% បើប្រៀបធៀបឆ្នាំ២០១៨ ផងដែរ៕ | 2019-10-22T21:18:00+07:00 | freshnewsasia.com | https://m.freshnewsasia.com/index.php/en/localnews/137340-2019-10-22-07-18-25.html |
0b8a39a5-a5b3-4f3e-932b-3074c5a42f1a | រដ្ឋមន្ត្រីក្រសួងសុខាភិបាល ជំរុញឲ្យអាជ្ញាធរខេត្តទាំងអស់រួមសហការគ្នាលុបបំបាត់ជំងឺគ្រុនចាញ់ឲ្យមានប្រសិទ្ធភាពខ្ពស់ ដើម្បីឈានទៅលុបបំបាត់គ្រុនចាញ់គ្រប់ប្រភេទ | ក្នុងកិច្ចប្រជុំប្រឹក្សាយោបល់លើវឌ្ឍនភាពការងារ របស់ក្រុមការងារពិសេសថ្នាក់ខេត្ត សម្រាប់លុបបំបាត់ជំងឺគ្រុនចាញ់ និងយុទ្ធសាស្រ្តលុបបំបាត់ជំងឺគ្រុនចាញ់ នៅថ្ងៃទី២២ ខែតុលា ឆ្នាំ២០១៩នេះ លោកសាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានប្រាប់ឲ្យខេត្តទាំងអស់ត្រូវរួមសហការគ្នា ចាំបាច់ត្រូវអនុវត្តផែនការយុទ្ធសាស្រ្តជាតិលុបបំបាត់ជំងឺគ្រុនចាញ់ឲ្យមានប្រសិទ្ធភាពខ្ពស់ ដើម្បីឈានទៅលុបបំបាត់គ្រុនចាញ់គ្រប់ប្រភេទ ឲ្យបានជោគជ័យតាមផែនការ។ បើតាមសេចក្ដីប្រកាសព័ត៌មាន របស់ក្រសួងសុខាភិបាល ដែលបណ្ដាញព័ត៌មាន Fresh News ទទួលបាននៅថ្ងៃនេះ បានបញ្ជាក់ថា ក្នុងកិច្ចប្រជុំនោះ លោកសាស្រ្តាចារ្យ ម៉ម ប៊ុនហេង បានថ្លែងថា ជំងឺគ្រុនចាញ់មិនត្រឹមតែ ធ្វើឲ្យប៉ះពាល់ដល់សុខភាព ការចំណាយលុយកាក់ ការខាតបង់ការងារ ការបាត់បង់ផលិតភាព និងអាយុជីវិតប៉ុណ្ណោះទេ ប៉ុន្តែថែមទាំងបង្កផលប៉ះពាល់ ជាអវិជ្ជមានដល់ការអភិវឌ្ឍសង្គម-សេដ្ឋកិច្ចដ៏ធ្ងន់ធ្ងរទៀតផង។ លោករដ្ឋមន្ដ្រី បន្ដថា ។ រដ្ឋមន្ត្រី ម៉ម ប៊ុនហេង បានបន្ថែមទៀតថា តាមការត្រួតពិនិត្យតាមដានជាប់ជាប្រចាំ មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ដ្រ និងបាណកសាស្ដ្រ (ម.គ.ច) បានផ្តោតការធ្វើអន្តរាគមន៍យ៉ាងខ្លាំងក្លា នៅតំបន់ដែលមានករណីជំងឺគ្រុនចាញ់ខ្ពស់ ដែលបច្ចុប្បន្នមាននៅក្នុងខេត្តចំនួន៧រួមមាន៖ ខេត្តពោធិ៍សាត់ ខេត្តកំពង់ស្ពឺ ខេត្តស្ទឹងត្រែង ខេត្តមណ្ឌលគិរី ខេត្តព្រះវិហារ ខេត្តក្រចេះ និងខេត្តរតនគិរី និងតេស្ត ការព្យាបាលជំងឺ ព្រមទាំងផ្តល់ប្រឹក្សាអប់រំសុខភាពពីជំងឺគ្រុនចាញ់ ដល់ប្រជាជនដែលនៅតំបន់រងគ្រោះទាំងនោះ ដែលជាលទ្ធផលចំនួនករណីធ្វើតេស្តជំងឺមានការកើនឡើង ១៤៤% បើប្រៀបធៀបឆ្នាំ២០១៨។ ជាមួយគ្នានេះ លោកសាស្រ្តាចារ្យ ម៉ម ប៊ុនហេង ក៏បានសង្កត់ធ្ងន់ផងដែរថា ដើម្បីសម្រេចគោលដៅក្នុងការលុបបំបាត់ជំងឺគ្រុនចាញ់ប្រភេទហ្វាស៊ីប៉ារ៉ូម នៅឆ្នាំ២០២០ និងដើម្បីឈានទៅលុបបំបាត់ជំងឺគ្រុនចាញ់ឝ្រប់ប្រភេទ ឲ្យបានតាមផែនការកំណត់នៅឆ្នាំ២០២៥ ដែលជាគំនិតផ្តួចផ្តើមរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ក្រសួងបានបើកកិច្ចប្រជុំនៅថ្ងៃនេះ ដើម្បីធ្វើបច្ចុប្បន្នភាព ស្ថានភាពជំងឺ វឌ្ឍនភាពការងារ បញ្ហាជួបប្រទះ និងទិសដៅឈានឆ្ពោះទៅរកការលុបបំបាត់ជំងឺគ្រុនចាញ់នៅទូទាំងប្រទេស ក៏ដូចជាពិនិត្យលើទិដ្ឋភាពទូទៅ ការរីកចម្រើនក្នុងការអនុវត្តអភិក្រមការងារលុបបំបាត់ជំងឺគ្រុនចាញ់ របស់ក្រុមការងារលុបបំបាត់ជំងឺគ្រុនចាញ់ថ្នាក់ខេត្ត និងស្វែងរកចំណុចខ្លាំងដែលទទួលជោគជ័យ និងចំនុចខ្សោយដែលយើងត្រូវបំពេញបន្ថែម។ លោកសាស្ដ្រាចារ្យ ក៏បានជំរុញដល់មន្ដ្រីសុខាភិបាលនៅទូទាំងប្រទេស និងអង្គការដៃគូទាំងអស់ ត្រូវបន្ដការខិតខំយកចិត្ដទុកដាក់ និងពង្រឹងសកម្មភាពក្នុងការបំពេញកិច្ចការងារទៅលើករណីជំងឺគ្រុនចាញ់។ លោកសាស្រ្តាចារ្យ ម៉ម ប៊ុនហេង បានបញ្ជាក់ថា រាជរដ្ឋាភិបាលមានការបេ្តជ្ញាចិត្ដខ្ពស់ និងផ្តល់លទ្ធភាព និងការលើកទឹកចិត្តឲ្យមានចលនាកៀរគរប្រមូលប្រភពធនធាន ដើម្បីជំរុញការងារប្រយុទ្ធនឹងជំងឺគ្រុនចាញ់ ឲ្យកាន់តែមានសកម្មភាពខ្លាំងក្លាថែមទៀត ឆ្ពោះទៅលុបបំបាត់ជំងឺនេះ ឲ្យសម្រេចបានតាមផែនការកំណត់ ដើម្បីលើកកម្ពស់សុខភាព គុណភាពនៃការរស់នៅរបស់ប្រជាពលរដ្ឋ។ លោកក៏បានសំណូមពរដល់ អង្គការដៃគូទាំងអស់ បន្តសហការល្អជាមួយមន្ទីរសុខាភិបាលខេត្ត និងជួយគាំទ្របន្ថែមថវិកា ក្នុងការពង្រីកបន្ថែមសកម្មភាពប្រយុទ្ធនឹងជំងឺគ្រុនចាញ់។ សូមជម្រាបថា កិច្ចប្រជុំនេះ មានការចូលរួមពីថ្នាក់ដឹកនាំក្រសួង ប្រធាន អនុប្រធាន និងមន្រ្តីបង្គោលគ្រប់គ្រងកម្មវិធីជាតិ នៃមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្រ្ត អភិបាលរងខេត្តជាប្រធានក្រុមការងារពិសេសថ្នាក់ខេត្តសម្រាប់លុបបំបាត់ជំងឺគ្រុនចាញ់ ប្រធានមន្ទីរសុខាភិបាលខេត្ត និងប្រធានកម្មវិធីគ្រុនចាញ់ខេត្តមកពី ២១ខេត្ត ព្រមទាំងមន្រ្តីបង្គោលតំណាងអន្តរក្រសួងជាដៃគូ និងដៃគូអភិវឌ្ឍន៍ជាប់ពាក់ព័ន្ធទាំងអស់៕ | 2019-10-22T16:52:00+07:00 | freshnewsasia.com | https://m.freshnewsasia.com/index.php/en/localnews/137295-2019-10-22-02-52-35.html |
2162410d-2395-4cdf-ab0f-cf020c31a8fc | ក្រសួងសុខាភិបាល ចេញសេចក្តីប្រកាសព័ត៌មាន ជុំវិញលទ្ធកិច្ចប្រជុំប្រឹក្សាយោបល់លើវឌ្ឍនភាពការងាររបស់ក្រុមការងារពិសេសថ្នាក់ខេត្ត សម្រាប់លុបបំបាត់ជំងឺគ្រុនចាញ់ | ក្រសួងសុខាភិបាល នៅថ្ងៃទី២២ ខែតុលា ឆ្នាំ២០១៩នេះ បានចេញសេចក្តីប្រកាសព័ត៌មាន ស្តីពីលទ្ធផលនៃកិច្ចប្រជុំ ប្រឹក្សាយោបល់លើវឌ្ឍនភាពកាងារ របស់ក្រុមកាងារពិសេសថ្នាក់ខេត្ត សម្រាប់លុបបំបាត់ជំងឺគ្រុនចាញ់ និងយុទ្ធសាស្ត្របំបាត់ជំងឺគ្រុនចាញ់។ កិច្ចប្រជុំប្រឹក្សាយោបល់ លើវឌ្ឍនភាពការងារ របស់ក្រុមការងារពិសេសថ្នាក់ខេត្ត សម្រាប់លុបបំបាត់ជំងឺគ្រុនចាញ់ និងយុទ្ធសាស្ត្របំបាត់ជំងឺគ្រុនចាញ់ ត្រូវបានរៀបចំឡើងនៅថ្ងៃទី២២ ខែតុលា ឆ្នាំ២០១៩ ក្រោមអធិបតីភាព លោករដ្ឋមន្ត្រី ម៉ម ប៊ុនហេង នៅទីស្តីការក្រសួងសុខាភិបាល។ កិច្ចប្រជុំនោះមានការចូលរួមពីថ្នាក់ដឹកនាំក្រសួង ប្រធាន អនុប្រធាន និងមន្ត្រីបង្គោលគ្រប់គ្រងកម្មវិធីជាតិនៃមជ្ឈមណ្ឌលជាតិ ប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រ អភិបាលរងខេត្តជាប្រធាបក្រុមការងារពិសេសថ្នាក់ សម្រាប់លុបបំបាត់ជំងឺគ្រុនចាញ់ ប្រធានមន្ទីរសុខាភិបាលខេត្ត និងប្រធានកម្មវិធីគ្រុនចាញ់ខេត្តមកពី២១ខេត្ត ព្រមទាំងមន្ត្រីបង្គោលតំណាងអន្តរក្រសួងជាដៃគូ និងដៃគូអភិវឌ្ឍន៍ជាប់ពាក់ព័ន្ធទាំងអស់៕ | 2019-10-22T16:13:00+07:00 | freshnewsasia.com | https://m.freshnewsasia.com/index.php/en/localnews/137290-2019-10-22-02-13-02.html |
Subsets and Splits
No community queries yet
The top public SQL queries from the community will appear here once available.